
Dragi liceeni, 


Lectura cărților bune are mai multe motivații. 
Citim pentru că vrem să cunoaștem mai bi- 
ne oamenii şi lumea din jur, pentru că vrem să 
ne înțelegem mai bine pe noi înşine şi pentru că 
avem nevoie de cunoştinţe sau experienţe pe care 
viața obişnuită nu ni le poate oferi. Dar adevărata 
motivaţie a lecturii o constituie nevoia unei plăceri 
intelectuale dificile, căutarea și interpretarea unor 
sensuri sau adevăruri autentice şi valoroase. 

Disciplina Literatura universală contribuie, 
într-o oarecare măsură, la toate acestea. Operele 
literare şi fenomenele literar-artistice din Antichi- 
tate şi până în epoca noastră, studiate în cadrul 
acestei discipline, oferă atât cunoștințe şi atitudini, 
cât şi plăceri sau dificultăţi intelectuale. 

Respectând continuitatea materialului studiat 
în clasa a X-a, acest manual de Literatură univer- 
sală vă va familiariza cu cele mai importante fe- 
nomene care au dominat procesul literar univer- 
sal din secolul XVII până în secolul XX. Astfel, 
pe parcursul anului şcolar, veţi face cunoștință cu 
următoarele curente literar-artistice și culturale: 
clasicismul, Iluminismul, romantismul, realismul, 
naturalismul, simbolismul, modernismul, avangar- 
dismul, existenţialismul, postmodernismul. 

Studiul textelor reprezentative din cadrul aces- 
tor curente vă va permite să vă creşteți nivelul pro- 
priei culturi generale şi vă va orienta în diversita- 
tea formelor de manifestare a fenomenului lite- 
rar-artistic din ultimele patru secole. Totodată, 
suntem convinşi că lectura operelor literare pro- 
puse vă va oferi o îndrumare potrivită în formarea 
competenţelor de comunicare scrisă şi orală, inter- 
personală şi interculturală. 

De asemenea, studiul literaturii universale, 
prin intermediul manualului şi cu sprijinul profe- 
sorului, reprezintă un instrument eficient pentru 
stimularea spiritului creativ şi critic, pentru elabo- 


rarea propriilor viziuni estetice şi atitudini civice, 
pentru dezvoltarea mai multor capacităţi de anali- 
ză şi de interpretare a textelor literare, pentru ori- 
entarea eficientă pe piața literară şi editorială con- 
temporană, pentru căutarea informaţiilor literare 
suplimentare din surse electronice. 

În fiecare capitol (modul) al manualului veți 
găsi prezentări generale ale perioadelor şi curen- 
telor literare studiate, manifeste şi texte teoretice 
(fragmente din opere cu caracter declarativ, expli- 
cativ sau critic), prezentări ale biografiei şi creației 
autorilor studiaţi, opere (fragmente sau texte inte- 
grale) recomandate pentru lectură, comentarii ne- 
cesare pentru înţelegerea mai bună a celor citite, 
noţiuni de istorie şi de teorie literară, aprecieri cri- 
tice, diverse curiozități, precum şi multiple exerciții 
şi sarcini creative pe marginea materialului studiat. 
De exemplu, activităţile propuse la rubrica Proiect 
de grup vă vor stimula cercetările individuale şi 
vor contribui la formarea spiritului de echipă în 
cadrul lecţiilor de literatură universală. De aceea, 
vă sugerăm să vă alegeți din timp echipa şi tema de 
proiect pentru a avea mai multe şanse să o realizați 
calitativ. 

Vă recomandăm, în același timp, nişte paşi si- 
guri care vă vor ghida în obţinerea unor cunoştinţe, 
competenţe și atitudini valoroase în cadrul disci- 
plinei Literatura universală: 1) încercaţi să folo- 
siți strategii cât mai variate de lectură pentru o 
înțelegere mai bună şi o interpretare mai adec- 
vată a textelor propuse, 2) analizaţi trăsăturile şi 
pătrundeți în esența curentelor şi fenomenelor li- 
terare studiate, iar apoi 3) încadrați operele propu- 
se în formula estetică a curentului/fenomenului şi 
a contextului cultural respectiv. 

Vă dorim lecturi captivante și utile care să vă 
determine un stil de viaţă! 

Autorii 

I5)icţionar de termeni 


e Curent literar: fenomen 
artistico-literar de o anu- 
mită amploare şi durată 
care se constituie la o eta- 
pă concretă a procesului 
literar şi se caracterizează 
prin dominarea anumitor 
principii de creaţie. Afur- 
marea unui curent literar 
este determinată de spiritul 
unei epoci şi de contextul 
cultural local, literatura 
devenind, într-o oarecare 
măsură, expresia complexă 
a viziunilor artistice, ideo- 
logice, psihologice, sociale 
dintr-o perioadă istorică 
într-o cultură naţională. 

e Manifest literar: declaraţie 
de program, text prin care 
se afirmă anumite prin- 
cipii estetice, metode de 
creaţie sau obiective artis- 
tice ale unui curent literar, 
ale unei şcoli sau grupări 
literare. Drept manifest li- 
terar poate fi considerată 
atât o expunere teoretică 
prin care se face cunoscu- 
tă o mişcare literară, cât 
şi un tratat de estetică, un 
articol, o prefaţă sau poezii 
cu caracter declarativ. Pri- 
mele manifeste literare se 
înregistrează abia în epoca 
Renaşterii şi capătă forma 
lor specifică în literatura 
secolelor XIX şi XX. 


A PIE 


m ]lustrează, într-o schemă, 
relaţia semantică dintre 
noțiunile: curent literar, 
direcții/tendinţe literare, 
şcoli/cercuri literare, ma- 
nifest literar, principii este- 
tice, program estetic. 


LITERATURA UNIVERSALĂ DIN PERSPECTIVA 
CURENTELOR LITERARE 


În istoria literaturii europene, curentele literare apar abia în epoca mo- 
dernă, atunci când literatura artistică a dobândit un statut aparte, sepa- 
rându-se de speciile „neartistice” ale scrisului. Odată cu individualizarea 
creaţiei literare, a devenit posibilă luarea de către scriitori a unei anumite 
poziţii estetice şi de viaţă, precum şi orientarea spre un anumit sistem de 
idei sau modalități de exprimare. Percepând literatura ca pe o artă a cuvân- 
tului, fiind mai conştienţi în ceea ce priveşte principiile teoretice ale creaţiei 
lor, scriitorii le proclamă în manifeste, articole şi în polemici estetice. 

În cadrul unui curent literar pot fi evidențiate diverse direcții/ tendințe 
care, în anumite circumstanţe, unesc grupuri de autori apropiaţi prin viziu- 
nile lor estetice și social-politice. Cu alte cuvinte, o direcție/tendinţă literară 
poate fi privită ca o varietate a curentului literar. De asemenea, în cadrul 
unui curent literar pot fi evidenţiate aşa-numitele școli, sau cercuri, literare. 
Acestea pot include un număr de adepţi uniţi, deseori, în jurul unui lider 
sau în baza tuturor principiilor de creaţie, scriitori apropiaţi spiritual, ide- 
ologic şi estetic. 


e Citeşte textul-suport propus, aplicând tehnica Cubul (descrie, com- 
pară, analizează, asociază, aplică, argumentează), pentru explica- 
rea conceptului de curent literar. 


„Mult mai apropiată de adevăr este înțelegerea curentului literar ca o 
unitate de convingeri estetice, exprimată, de obicei, sub formă de manifeste. 
Dar şi aici sunt de făcut distincții. Curentul literar nu se reduce numai la un 
simplu program estetic. Uneori, acesta nici nu există ca text de bază. Sau, 
dacă există, legătura între litera şi creaţia efectivă nu este nici obligatorie, 
nici concomitentă, nici măcar riguroasă. [...] 

Trebuie subliniat cu tărie: curente literare pure, precis conturate, etanşe, 
nu există. Ele trec unele în altele, «devin», nu sunt «date». Nicio operă li- 
terară nu întruneşte toate caracterele curentului, care nu pot fi extrase de- 
cât pe calea generalizării, abstractizării. Aceste elemente, mai mult sau mai 
puţin superficiale, definesc doar latura periferică, epidermică, a artei. O 
ierarhie între curente iarăşi nu se constată. Toate sunt «egale», toate aduc o 
serie de elemente noi, un plus de originalitate, peste un coeficient, adesea 
apreciabil, de tradiţie şi conformism. [...] 

Dacă astfel stau lucrurile, nici nu este de mirare că marile personalități li- 
terare resping cu regularitate şi energie ideea de curent. «Detest şcolile», răs- 
punde Mallarme la ancheta lui Jules Huret: «Îmi repugnă tot ce este profe- 
soral aplicat în literatură, care, dimpotrivă, este cu desăvârşire individuală». 


Adrian Marino, Dicţionar de idei literare (1973) 


za pe 


» Raportează noţiunile din schema semantică realizată la unele 
exemple concrete din literatura română. 

» Dezvoltă, într-un microeseu de zece enunţuri, ideea lui A. Marino 
privind înţelegerea curentului drept o unitate de convingeri estetice. 


Literatura secolului al XVII-lea 


Secolul al XVII-lea a fost o perioadă distinctă în istoria culturii uni- 
versale. În Europa, o amprentă notabilă asupra caracterului acestui secol 
au lăsat evenimentele şi procesele social-politice de rezonanță majoră: 
criza economică din Spania, revoluțiile burgheze din Olanda şi Anglia, 
Războiul de Treizeci de Ani (1618-1648) din Germania, consolidarea 
absolutismului şi Fronda în Franţa. În acest cadru dramatic, se afirmă 
filozofia, ştiinţa, arta şi literatura autentică a secolului. 

Una dintre principalele direcţii filozofice ale acestui secol a fost 
raționalismul. Rațiunea umană era considerată criteriul principal al ve- 
ridicității cunoaşterii. 

Realizări semnificative s-au produs și în sfera științelor exacte. Des- 
coperirile în domeniul astronomiei, matematicii, fizicii, biologiei şi chi- 
miei au devenit un punct de reper în cunoașterea lumii. Știința a sub- 
minat autoritatea bisericii care, prin intermediul Inchiziției, lansează 
numeroase persecuții ale savanților. 

Remarcabilă este şi pictura reprezentată de lucrările lui Rembrandt, 
Rubens, Bernini. În muzică, s-a impus virtuozitatea interpretării, dar şi 
măiestria compoziţiei realizate în lucrările lui Bach, Vivaldi şi Hăndel. 
Un rol de seamă în dezvoltarea ulterioară a culturii europene l-a avut 
apariţia operei, a unui nou gen muzical care îmbină interpretarea vocală 
cu actoria. 

Cu o intensitate deosebită evoluează poezia. Arta poetică e preocu- 
pată de forme complexe şi sofisticate, devine un joc virtuos al metafo- 
relor, al antitezelor, al epitetelor, al metrului şi al rimei. Poezia secolului 
al XVII-lea reflectă aspiraţiile, suferinţa, bucuriile şi visurile oamenilor 
din acea epocă. Cu toate acestea, în căutarea subiectelor şi a imaginilor, 
scriitorii au continuat să apeleze a istoria, literatura şi mitologia antică. 

Principalele stiluri artistice ale secolului al XVII-lea au fost barocul 
şi clasicismul, care au devenit primele curente literare din literatura eu- 
ropeană. Barocul se impune mai ales în prima jumătate a secolului al 
XVII-lea în arta Italiei, Spaniei şi a Germaniei. Acest stil şi-a găsit întru- 
chiparea în literatură, pictură, arhitectură şi în arta decorativă. 

În literatură, barocul se afirmă drept urmare a unei crize spirituale 
profunde şi a unor conflicte religioase violente, ai căror martori şi 
participanţi au fost scriitorii din acele timpuri. Au devenit evidente fra- 
gilitatea şi relativitatea valorilor vieţii, fericirea provizorie, dualitatea na- 
turii umane şi discrepanţa dintre aspectul exterior al lucrurilor şi esența 
lor. Evenimentele teribile ale timpului i-au determinat pe poeţi să caute 
un punct de reper în religie. În linii mari, poezia barocă se caracteri- 
zează prin intensitatea emoţională şi dramatică, muzicalitatea versului, 
ingeniozitatea comparaţiilor, îngrămădirea metaforelor, paradoxurilor, 
antitezelor, simbolurilor şi alegoriilor. Sensibilitatea şi viziunea asupra 
lumii specifice barocului se aseamănă cu cele ale timpului nostru, iar 
stilul artistic baroc şi-a găsit o nouă întruchipare în arta şi literatura 
postmodernă. 


Ludovic al XIV-lea în costum 
de încoronare de Hyacinthe 
Rigaud, 1701 


[5] icţionar de termeni 


e Absolutism (lat. absolu- 
tus — „necondiţionat”): o 
formă de guvernare în 
care toată puterea din 
stat aparține unei singu- 
re persoane  (monarhu- 
lui). La mijlocul secolului 
al XVII-lea, în Franţa, o 
astfel de putere nelimi- 
tată deţinea Ludovic al 
XIV-lea, supranumit şi Re- 
gele Soare. Celebra expresie 
Statul sunt eu, atribuită lui, 
defineşte caracterul guver- 
nării sale absolutiste. 


e Lucrând în perechi, iden- 
tificaţi, în baza textu- 
lui-suport, conceptele 
şi particularităţile defi- 
nitorii ale secolului al 
XVII-lea: 

- evenimentele istorice; 
- filozofia; 

- ştiinţa; 

- arta; 

- literatura. 


XVIlea 


1. | itevatura secolului a 


NB țiuni-cheie 


e Clasic 

e Clasicism 

e Absolutism 

e Raţionalism 

e Regula celor „trei unități” 


PI mintiţi-vă! 


» Elucidaţi polisemia cuvân- 
tului clasic. Ce sau cine 
poate fi clasic? 

» Numiţi cel puţin câte un 
poet, un dramaturg şi un 
prozator din literatura an- 
tică. Actualizaţi titlurile de 
opere literare ale acestor 
autori. 


PAY foc 


m Ce epocă a fost considerată 
un model ideal pentru arta 
secolului al XVII-lea? 

m Care este esența ideii de 
ierarhie a genurilor. lite- 
rare? 


Reprezentanţii 
clasicismului francez: 


- Francois de Malherbe 

- Pierre Corneille 

- Jean-Baptiste Racine 

- Molitre 

- Nicolas Boileau-Despreaux 
- Jean de La Fontaine 


CLASICISMUL 


Semnificaţia termenului: 

Cuvântul clasic (lat. classicus) este utilizat, în general, pentru a de- 
semna un lucru sau un fenomen de primă clasă, recunoscut, de o certă 
valoare. Mai mult timp, acest cuvânt a fost asociat cu civilizația Greci- 
ei şi Romei antice, care, începând cu Renașterea şi până în secolul al 
XIX-lea, au fost considerate, în Europa, drept o sursă a tot ceea ce este 
exemplar în artă și în literatură. Antichitatea, considerată drept un mo- 
del ideal, a fost intens valorificată în secolul al XVII-lea, atunci când în 
cadrul unei culturi aristocratice, de curte, în Franţa se afirmă clasicismul 
literar-artistic. 

Sursele clasicismului: 

1) Absolutismul francez. Centrul politic şi cultural al Franţei era 
Parisul, iar centrul cultural al Parisului - curtea regală, unde totul era 
reglementat, supus formalităţilor stricte şi unei etichete rigide. Arta şi 
literatura, care serveau curtea, trebuiau să corespundă idealurilor şi 
gusturilor publicului nobil. Astfel, apare clasicismul cu regulile, legile şi 
principiile sale artistice. 

2) Raționalismul filozofic. Clasicismul european se bazează pe ideile 
raționalismului. Astfel, crearea oricărei opere de artă clasiciste trebuia 
să fie rezultatul unui efort intelectual subordonat logicii, bunului-simţ, 
disciplinei şi echilibrului sufletesc. 

Principiile estetice: 

1) Orientându-se spre arta civilizaţiei greco-romane, clasiciştii pre- 
luau forme şi conţinuturi antice, încercând să le prezinte în imagini 
clare şi armonioase. 

2) Clasiciştii au cultivat ideea de ierarhie a genurilor literare, 
împărțite în cele „superioare” (ode, tragedii, poeme epice) şi cele „infe- 
rioare” (comedii, satire, fabule). Fiecare specie literară respecta regulile 
proprii şi, prin urmare, era urmărită „puritatea genurilor”, adică interzi- 
cerea amestecului elementelor „înalte” cu cele „inferioare, a comicului 
cu tragicul etc. 

3) Arta şi literatura, în viziunea clasiciştilor, trebuia să educe omul în 
spiritul raţiunii, să aducă beneficii întregii societăți. 

4) Cea mai bună formă de a propaga virtuțile şi a condamna vici- 
ile umane era considerat teatrul. Clasiciștii au elaborat un şir de re- 
guli pentru scrierea unei drame clasiciste. Deosebit de importantă a 
fost respectarea regulii celor „trei unități”: unitatea timpului, locului și 
acţiunii. Aceasta însemna că, într-o piesă de teatru, acţiunea trebuia să 
se desfăşoare într-o singură zi din viața personajelor (unitatea timpu- 
lui), ea trebuia să se petreacă într-un singur oraş sau chiar într-o singură 
casă (unitatea locului) și nu trebuia intercalată cu subiecte sau episoade 
paralele nesemnificative (unitatea acţiunii). Totodată, autorii dramelor 
clasiciste nu înfățișau o persoană concretă cu gândurile și pasiunile sale, 
ci un anumit tip uman care întruchipa ideile şi idealurile înalte, univer- 
sale, abstracte. Astfel, dramaturgii încercau să imite natura, adică arătau 
realitatea şi omul într-o formulă înnobilată, purificată, şi abandonau tot 
ceea ce, în opinia lor, nu respecta legile rațiunii, decenţa şi regula „bu- 
nului-gust”. 


MANIFESTE ŞI TEXTE TEORETICE 


e Defineşte conceptul de artă poetică. 
e Numește titluri de texte din literatura română considerate arte poetice. 


Nicolas Boileau-Despreaux, Arta poetică (1674) 


Cântul | Dă-i lustru, şlefuieşte-l, îndreaptă-l de nu merge; 
Iubiţi deci raţiunea şi pentru-a voastre lire Arareori s-adaugi, dar mai adesea şterge! [...] 
Din ea luaţi şi frumosul, şi-a artei strălucire. [...] Ai grijă orice lucru la locul lui să fie; 
Să evitaţi excesul: Italiei lăsaţi-i Sfârşitul şi-nceputul să-şi aibă armonie, 
Himerica podoabă a falselor ei graţii. Din opera de artă, cu piese potrivite, 
Luaţi bunul-simţ drept lege, deşi până la el Un singur tot să faceți prin forme diferite; 
Alunecos e drumul şi-i greu de mers spre ţel. [...] Când scrii, nu te abate prea mult de la subiect, 
Dacă din versuri sensul întârzie să vină, De dragul unor fade cuvinte de efect. [...] 
O minte obosită nu poate să-l rețină. [...] Cântul III 
Ideile la unii-s atât de-ntunecate, Unicul vostru studiu natura deci să fie, 
Că par de-o pâclă deasă mereu îngreunat; Voi toți ce-aveţi pretenţii să scrieţi comedie. 
Lumina raţiunii nu-i poate lămuri, Pe om dacă-l vezi bine şi-adânc îl cercetezi, 
Nainte de a scrie, învață-te a gândi. Şi-n inimile ascunse te străduieşti să vezi 
De-i limpede ideea sau nu-i destul de clară, Când ştii risipitorul cum €, sau un zgârcit, 
Aşa va fi şi versul ce-n urmă-i va s-apară. Ciudatul, îngâmfatul, gelosul, cel cinstit, 
Când prinzi un lucru bine, exprimă-l desluşit, Poţi să-i arăţi pe scenă făcându-i să trăiască 
Cuvântul, să-l îmbrace, răsare negreşit. Sub ochii noştri, singuri aievea să grăiască. 
Respectul pentru limbă voi pururi să-l aveţi Prezintă-i pretutindeni, naivi, în felul lor 
Chiar dacă-n mari excese ar fi ca să cădeți. Şi-i vei reda artistic, mai viu, atrăgător. 
Zadarnic îi daţi frazei un ton melodios, Natura e bogată-n ciudate creaturi, 
Când vorba nu-i la locu-i, e versul vicios. [...] Ea pune-n fiecare-anume trăsături; 
Când nu-i stăpân pe limbă, oricât ar fi de mare, Un semn, un gest o poate descoperi de-ndat: 
Poetu-ntotdeauna e scrib fără valoare. Dar să-i pătrundă-adâncul nu orişicui e dat. [...] 
Lucraţi încet chiar dacă imboldul vă zorește, Nu pune să grăiască actorii cum îţi place, 
Să nu vă-ncânte stilul ce-aleargă nebunește: Din moș nu face tânăr, din tânăr moş nu face. 
Un stil vioi ce-ncearcă să făurească rime, Tu studiază Curtea şi viaţa din cetate; 
N-arată-atâta spirit, cât slabă istețime. [...] În pilde amândouă sunt putred de bogate. 
Grăbeşte-te cu-ncetul curajul să nu-l pierzi, Chiar Moliere, acolo, eroii şi-a aflat. [...] 
De zeci de ori poemul mereu să-l cizelezi; Traducere de Ionel Marinescu 


e Selectează, din text, cuvintele şi sintagmele care definesc conceptul din titlul Arta poetică. 


e Rescrie, din text, versurile care relevă următoarele principii ale clasicismului: 


Principii ale clasicismului Versuri 


Primatul raţiunii asupra sentimentului 


Importanţa limbii literare, acurateţea stilului 


Organizarea strictă a textului 


Imitarea naturii 


Caracterul moralizator, educativ 


Personaje tipice 


e Comentează, în cheia tehnicii 6 De ce?, versurile: Când nu-i stăpân pe limbă, oricât ar fi de mare, 
Poetu-ntotdeauna e scrib fără valoare. 


ii eakusăi:eesolului-al XVII lea 


1. | itevatura secolului al XV] lea 


PI mintiţi-vă! 


p Ce pseudonime ale unor 
scriitori din literatura uni- 
versală şi literatura româ- 
nă cunoaşteţi? 

p Cine din marii autori ro- 
mâni a fost marcat din 
adolescenţă de experiența 
descoperirii teatrului am- 
bulant şi a vieţii de scenă? 


PAY 7 foc 


m În ce împrejurări Moliere a 
devenit un comediant am- 
bulant? 

m Ce specii dramatice a culti- 
vat Moliere? 

a Cine sunt autorii antici ca- 
re l-au marcat? 

m Comentează, în cheia teh- 
nicii 6 De ce?, afirmaţia: 
Râsul lui Moliere era depar- 
te de a fi inofensiv. 


[9] uriozităţi 


Comediile lui Moliere au 
lăsat o amprentă adâncă în 
viaţa literară și socială din 
Franţa. Atunci când Regele 
Soare l-a întrebat pe Nicolas 
Boileau: „Cum credeţi, ca- 
re scriitor va aduce cea mai 
mare glorie domniei mele?”, 
acesta a fost surprins de răs- 
punsul sincer al poetului: 
„Desigur, Moliere, maiestate”. 


JEAN-BAPTISTE POQUELIN (1622-1673), cunoscut mai ales 
prin pseudonimul său Moliere, s-a născut la Paris, în familia unui 
tapiţar regal. Încă din copilărie, datorită bunicului său, Jean-Baptiste s-a 
cufundat în viața teatrală a capitalei franceze. Cu toate acestea, tatăl său 
nu a salutat astfel de interese, arătându-se îngrozit la gândul că fiul său 
va fi un comediant care va distra publicul. Cu ajutorul tatălui, Jean-Bap- 
tiste intră la Colegiul Clermont, una dintre cele mai bune instituţii de 
învățământ din acea vreme, unde a studiat limba latină şi ştiinţele juri- 
dice. Acolo, viitorul dramaturg a făcut cunoştinţă cu operele filozofilor 
antici şi cu textele celebrilor comediografi latini, Plaut şi Terenţiu, pe 
care ulterior i-a imitat. 

După finalizarea studiilor, Jean-Baptiste dedică tot mai mult timp 
teatrului, organizându-şi propria trupă. Astfel, a apărut al său Teatru 
ilustru (1643) şi numele de scenă Moliere. În mai puţin de trei ani însă, 
lipsa de experienţă a trupei duce la eşecul acestei întreprinderi şi cau- 
zează o mulţime de datorii. Drept consecință, Moliere decide să pără- 
sească Parisul şi devine un comediant ambulant. 

Timp de treisprezece ani, Moliere, în componenţa unei mici trupe, 
a călătorit prin Franţa, jucând pentru locuitorii oraşelor provinciale. 
Dorind să placă publicului şi pentru a diversifica repertoriul trupei sa- 
le, el scrie farse. Treptat, trupa a devenit cunoscută şi la Paris. Datorită 
prietenilor şi patronilor săi, în 1658, Moliere, pentru prima dată, a ju- 
cat la Luvru în fața lui Ludovic al XIV-lea. Regele a apreciat măiestria 
comedianţilor şi le-a permis să joace la teatrul de curte Petit-Bourbon. 
Încercând să-i placă regelui şi publicului curţii, Moli&re a început să cul- 
tive comedia-balet, care îmbina dansul, muzica şi cântecul: Căsătorie cu 
de-a sila, Burghezul gentilom, Bolnavul închipuit şi altele. În acelaşi timp, 
el creează şi comediile cu accente sociale ca Preţioasele ridicole, Tartuffe, 
Don Juan, Mizantropul, Avarul. Într-o manieră comică, el condamnă în 
ele prețiozitatea nobilimii pariziene, ipocrizia unor preoți, lăcomia unor 
burghezi. Potrivit dramaturgului, cel mai bun lucru pe care l-a putut 
face a fost să expună viciile epocii sale în imagini amuzante. 

Râsul lui Moliere era departe de a fi inofensiv. Comediile sale au 
provocat multă indignare în rândul acelora împotriva cărora au fost în- 
dreptate. Astfel, dramaturgul a început să fie persecutat după înscena- 
rea piesei Tartuffe, sau Impostorul, care a dezvăluit publicului virtutea 
ostentativă, minciunile pioase şi depravarea unor reprezentanți ai bise- 
ricii. Piesa a fost interzisă, iar autorul ei a fost chemat să fie ars pe rug. 
După mulți ani de dispute şi controverse, dar şi cu acordul regelui, piesa 
a revenit în scenă și a avut succes. 

Ultima lucrare a lui Moliere era comedia Bolnavul închipuit, în care 
au fost ridiculizaţi medicii-șarlatani şi cei care se tratau la ei. Fiind foar- 
te bolnav, Moliere a jucat rolul principal în această piesă. După a patra 
producţie a comediei, Moliere a murit. Înmormântarea lui s-a transfor- 
mat într-un scandal public. La insistenţele arhiepiscopului de Paris, care 
nu i-a iertat dramaturgului imaginea lui Tartufte, Moliere a fost înmor- 
mântat noaptea, fără ceremonii bisericeşti, în afara cimitirului. Şi totuşi, 
alături de rude, prieteni şi colegi, o mare mulțime de oameni simpli, 
adevărații săi admiratori, l-au însoţit în ultimul său drum. 


Avarul 


Actul III, Scena 1 

HARPAGON: Ascultă, jupâne, ai fi gata să-mi spui tot ce se vorbeşte 
despre mine? 

JUPÂNUL JACQUES: Când doriţi - numai să nu vă supăraţi. 

HARPAGON: Nu mă supăr, orice aş auzi. 

JUPÂNUL JACQUES: Așa spuneţi acuma, dar parcă văd cum vă 
apucă furiile. 

HARPAGON: Ba dimpotrivă, îmi face plăcere, fiindcă tare aş vrea să 
aflu ce vorbesc oamenii despre mine. 

JUPÂNUL JACQUES: Dacă ţineţi cu orice preț, poftim. [...] Unii 
spun că tipăriţi pe socoteala dumneavoastră calendare unde zilele de 
post sunt trecute în număr îndoit, şi că vă siliți oamenii să le ţină, ca să 
băgaţi în buzunar ce v-ar costa mâncarea de dulce. [...] Altul povesteşte 
că aţi dat în judecată pisica vecinului, fiindcă v-a mâncat ce-a mai rămas 
dintr-o friptură de berbec. Altul, că aţi fost prins într-o noapte furând cu 
mâna dumneavoastră ovăzul cailor, așa că vizitiul — cel dinaintea mea — 
v-a croit strașnic cu reteveiul, iar dumneavoastră nici n-aţi crâcnit. [...] 
Sunteţi râsul şi batjocura tuturor; nu vă spun decât zgârcitul care-şi mă- 
nâncă de sub unghie, scârbosul şi cămătarul. 

HARPAGON (bătându-l pe jupânul Jacques): Eşti un nătâng, un pă- 
cătos, un pezevengbhi şi un nerușinat! [...] 

Actul IV, Scena 7 

HARPAGON (cu capul gol, intră urlând din grădină): Hoţii! Hoţii! 
Puneţi mâna pe hoţ! Ucigaşii! Prindeţi-i pe ucigaşi! Unde eşti, Dumne- 
zeule drept? M-au nimicit! M-au omorât! Mi-au tăiat beregata, mi-au 
furat bănişorii. Cine poate fi? Încotro s-a dus? Unde o fi acum? În ce ga- 
ură se ascunde? Cum să fac să pun mâna pe el? Încotro să alerg, ori mai 
bine să stau pe loc? E alături? Este aici? Care eşti ăla? Opreşte! Dă-mi ba- 
nii, tâlharule! (Se prinde singur de braţ.) Eu eram! Mi s-au rătăcit minţile, 
nu mai ştiu unde sunt, cine sunt, nici ce fac! Vai, bănișorii mei, bănișorii 
mei, prietenii mei drăgălaşi, cum aţi pierit! Şi de când am rămas fără voi, 
nu mai găsesc sprijin, nici mângâiere, nici bucurie pe lume! S-a sfârşit 
cu mine, nu mai am niciun rost în viață! Fără de voi nu mai pot trăi. Ga- 
ta, m-am dus, mor, am murit, am murit şi m-a îngropat! [...] Oricare ar 
fi hoţul, a pândit cu mare iscusință ceasul - tocmai când stam de vorbă 
cu nemernicul de fiu-meu! Mă duc! Mă duc să caut poliția! La cazne! La 
cazne, toată lumea: servitoare, slugi, fiică-mea, fiu-meu, şi la urmă eu! 
[...] Repede, repede, poliţia, străjile, judecătorii, temnicerii, spânzurăto- 
rile şi călăii! Spânzuraţi pe cine nimeriţi! Iar dacă nu se găsesc bănişorii, 
mă spânzur şi eu. 

Actul V, Scena 3 

VALERE: Vă rog, nu vă înfuriaţi! După ce mă veţi auzi, veţi 
recunoaşte singur că răul nu e atât de mare pe cât îl socotiți. [...] Nu 
bogăţiile dumneavoastră m-au ispitit, nu ele m-au ameţit, şi vă spun 
deschis că nu râvnesc la bunurile dumneavoastră, dacă bineînţeles îmi 
lăsaţi pe cel care-l am. 

HARPAGON: [...] Ascultaţi la el obrăznicie: nu vrea să-mi dea îna- 
poi ce mi-a furat! 


[5] icţionar de termeni 


e Farsă (lat. pop. farcire — „a 
umple”): piesă de teatru 
moralizatoare de proporții 
mici, construită pe baza 
unei situaţii de viaţă, a unei 
scene de familie, a unei 
anecdote simple. În Evul 
Mediu, farsele erau menite 
„să umple” pauzele între 
spectacolele serioase (tra- 
gedii sau mistere). Farsele 
înfățișau viaţa orășenilor 
și a ţăranilor, ridiculizau 
prostia, stârneau râsul prin 
glume grosolane, mişcare 
scenică, limbaj echivoc, 
răsturnări de situaţie. 


Moliere era conştient de 
efectul critic şi demascator 
al comicului. În opinia sa, 
ridiculizarea  neajunsurilor 
umane poate fi mai eficien- 
tă decât cele mai bune săgeți 
ale unei moralizări posa- 
ce: „Şi nimic nu pocăieşte 
mai bine pe cei mai mulți 
dintre oameni, ca oglinda 
beteşugurilor lor. E o lovitu- 
ră mare dată viciilor, când le 
expui râsului obştei întregi. 
Uşor îndură omul mustrări- 
le, dar nu rabdă nicidecum 
batjocura. Acceptă să fie 
rău, dar nu vrea să fie ridi- 
col”. Astfel, Moliere a creat 


o întreagă galerie de tipuri -— 
umane autentice. În come- g 
diile sale s-au regăsit capitala BE 
şi provincia franceză, curtea i 
regală şi suburbiile, nobilii şi E 
slujitorii, savanții şi curtenii, as 
bărbaţii şi femeile. Ş 
< 

_LAVARE 


VALERE: Socotiţi că e un furt? 

HARPAGON: Dar ce-a fost, dacă nu furt? O comoară, o adevărată 
comoară! 

VALERE: Comoară, bine aţi spus, şi cea mai nepreţuită din câte 
aveţi — dar nu înseamnă că o pierdeţi, dacă mi-o încredințați mie. Vă 
cer, în genunchi, comoara asta, plină de farmec, să mi-o dăruiţi — veți fi 
săvârşit o faptă de laudă. 

HARPAGON: Nici nu mă gândesc. Unde vrei să ajungi? 

VALERE: Ne-am jurat unul altuia credință veşnică, să nu ne 
despărțim niciodată. [...] V-am mai spus că nu pofta de bani m-a îm- 
pins să fac ce am făcut. Inima mea n-a ascultat de socotelile pe care vi le 
închipuiţi, ci o pricină vrednică de cinste m-a îndemnat la asta. 

HARPAGON: Până la urmă o să susţii că mi-ai furat bunul din mi- 
lostivire creştinească! Dar pun eu capăt la toate, iar justiţia o să-mi facă 
dreptate, blestematule ce ești! 

VALERE: Faceţi cum credeţi, dar sunt gata să îndur toate urmările 
furiei dumneavoastră. Însă credeţi-mă, vă rog, că dacă la mijloc e vreun 
rău, numai pe mine trebuie să vă descărcaţi mânia, deoarece fiica dum- 
neavoastră nu are nicio vină. 

HARPAGON: Asta, da, te cred. Prea ar fi treabă neauzită ca fiica mea 
să fie şi ea părtaşă la o asemenea nelegiuire. Acum vreau să-mi regăsesc 


Avarul, gravură de ]. Sauve pe 
frontispiciul ediţiei operelor lui 
Moliere, 1682 


comoara, aşa că spune-mi unde ai dus-o. 
VALERE: Dar n-am dus-o nicăieri. Se găseşte acum în casa dumnea- 


1. |_iteratura secolului al XVI-lea 


I5) icţionar de termeni 


e Quiproquo (lat. qui pro 


quo — „cine în locul cui”): 
1) eroarea de a lua pe cine- 
va drept altcineva, sau un 
lucru drept altul; 2) proce- 
deu comic utilizat în piesele 
de teatru unde substituirea 
ori confundarea personaje- 
lor (de exemplu, prin ase- 
mănarea fizică) sau a lucru- 
rilor stimulează acţiunea 
dramatică, creează efecte 
comice, generând încur- 
cături, confuzii, situaţii 
complexe. Se întâlneşte în 
comedia antică (Plaut), în 
farsele medievale şi în co- 
medii de situaţii din epoca 
Renaşterii (W. Shakespeare, 
Lope de Vega), în vodevi- 
Iuri, opere bufe şi operete. 


(>) 


voastră! 

HARPAGON (aparte): O, caseta mea dragă! (Tare.) Se găseşte la mi- 
ne în casă? 

VALERE: Da. [...] Toate dorinţele mele se împlinesc cu prisosință 
când o privesc doar şi nicio ticăloşie n-a murdărit patima pe care ochii 
ei frumoşi au aprins-o în inima mea. 

HARPAGON: Ochii frumoşi ai casetei mele! Vorbeşte de ea ca de-o 
ibovnică! 

VALERE: Jupâneasa Claude cunoaște tot adevărul în privinţa asta şi 
vă poate sta mărturie... 

HARPAGON: Cum, slujitoarea mea, şi ea părtaşă? 

VALERE: Da, domnule, a fost martoră a legământului nostru şi nu- 
mai după ce şi-a dat seama cât e de cinstită dragostea mea, m-a ajutat s-o 
hotărăsc pe fiica dumneavoastră să-mi dăruiască inima ei, primind-o în 
schimb pe a mea. 

HARPAGON (aparte): Nu mai pricep nimic, ori frica de puşcărie îl 
face să bată câmpii? (Către Valere.) Ce-mi tot îngădui aici de fiica mea? 

VALERE: Vreau să spun că mi-au trebuit toate silințele de pe lume 
ca s-o fac să-şi învingă sfiiciunea, să consimtă la ceea ce râvnea patima 
mea. 

HARPAGON: Sfiiciunea, cui? 

VALERE: A fetei dumneavoastră. Așa că ieri de-abia s-a învoit să 
semnăm în scris amândoi o făgăduială de căsătorie. 

HARPAGON: Fata mea a semnat o făgăduială de căsătorie cu tine? 

VALERE: Da, domnule, după cum, la rândul meu, am semnat una 
la fel. [...] 

Traducere de Alexandru Kirițescu 

eroeelemzile ale operei 


Il. 


Avarul (1668) este una dintre cele mai profunde şi cunoscute come- 
dii ale lui Moliere. Tema principală a piesei este puterea fatală a ba- 
nilor, care nimiceşte toate sentimentele umane, cauzează degradarea 
morală, distruge chiar şi cele mai intime relații de familie. 

Subiectul acestei drame a fost inspirat de comedia antică Ulcica a 
dramaturgului latin Plaut. Bătrânul Euclion găseşte, la un moment 
dat, o ulcică cu galbeni, care devine cauza grijilor şi fricilor sale in- 
terminabile. 

Spre deosebire de Euclion, Harpagon, personajul lui Moliere, un vă- 
duv şi părinte a doi copii, s-a îmbogăţit din operaţiile comerciale, 
dar şi din procentele mari încasate pentru împrumuturile băneşti. 
Avariţia lui Harpagon, preocuparea permanentă pentru bani şi ago- 
nisirea lor, îl lipseşte de perceperea adecvată a realităţii, îl dezuma- 
nizează, îl face să uite de cinste, de obligaţiile amicale, de interesele 
familiei sale. 

Dorinţa de îmbogăţire înrobeşte conştiinţa lui Harpagon, el fiind ga- 
ta să facă orice pentru bani, inclusiv să o mărite pe fiica sa Flise cu 
un bărbat neiubit de aceasta şi să impună fiului său Cleante căsăto- 
ria cu o văduvă bogată. Între timp, Elise este îndrăgostită de tânărul 
Valăre, iar Cleante vrea să o ia de soție pe Mariane. În lipsa susţinerii 
şi acordului tatălui lor, copiii lui Harpagon decid să îşi aranjeze sin- 
guri soarta. Elise se logodește pe ascuns cu Valăre, iar Cleante decide 
să împrumute o sumă de bani pentru a se căsători cu Mariane. În- 
să Harpagon intenţionează el însuşi să se căsătorească cu Mariane, 
așteptând acordul mamei acesteia. Situaţia este salvată de La Fl&che, 
servitorul lui Cleante, care găseşte caseta cu bani a lui Harpagon şi o 
ascunde pentru ca, în schimbul banilor întorși, să ceară acordul căsă- 
toriei lui Cleante cu Mariane şi a lui Flise cu Valăre. Deznodământul 
comediei este fericit, deşi povestea în sine este destul de tensionată și, 
pe alocuri, tragică. 

Comismul scenic în Avarul lui Moliere se extrage, în majoritatea 
cazurilor, din dialogurile vii şi din abundența gesturilor (în spiritul 
farselor populare şi a comediei dellarte italiene), dar şi din situațiile 
confuze realizate în cheia procedeului quiproquo: de exemplu, în 
momentul în care tânărul Valere îi vorbeşte despre iubirea sa pen- 
tru Elise, Harpagon crede că este vorba despre nepreţuita sa casetă 
cu bani (actul V, scena 3). De asemenea, potrivit poeticii clasiciste, 
acţiunile şi personajele comediei (spre deosebire de tragedie) trebu- 
iau să prezinte omul în ipostazele sale ridicole, urâte, cu adevărat 
vicioase. Efectul comic, în acest caz, era provocat şi de portretizarea 
unor tipuri umane dezechilibrate moral (avarul, ipocritul, mincino- 
sul, îngâmfatul, risipitorul, gelosul, pedantul, lăudărosul, parvenitul), 


[9] uriozități 


Harpagon este un personaj 
tipic al comediei clasiciste 
de caractere. Zgârcenia pa- 
tologică este principala sa 
trăsătură, pasiunea sa abso- 
lută. Chiar și numele acestuia 
vine fie din cuvântul latinesc 
harpago, care înseamnă „har- 
pon” (un instrument folosit 
la vânarea unor animale ac- 
vatice), dar şi „cel care înhaţă 
ceva, fie din cuvântul grec 
harpia, însemnând „prădă- 
tor” sau „harpie” (un mon- 
stru fabulos cu trup şi gheare 
de vultur). În acest sens, ima- 
ginea lui Harpagon este di- 
rect legată de mai multe per- 
sonaje asemănătoare ale lite- 
raturii române şi universale: 
Hagi Tudose la B. Ştefănescu 
Delavrancea, Mara la I. Sla- 
vici, Costache Giurgiuveanu 
la G. Călinescu, Gobseck şi 
taica Grandet la H. de Balzac, 
cavalerul avar la A. S. Puşkin, 
Pliuşkin la N. V. Gogol. 


posesori ai unor defecte demne de a fi criticate şi satirizate. Astfel, 
comicul sancţiona orice abatere de la măsura firească, armonioasă 
a lucrurilor, iar comedia, în viziunea lui Moliere, trebuia nu doar să 


distreze, ci să-i şi corecteze pe oameni. 

Actorul francez Louis de Funts Ş: 
(1914-1983) interpretând rolul 5, 
lui Harpagon în ecranizarea co- S 
mediei Avarul, 1980 Si 
-“ 

Il 


XVII-lea 


1. | itevatura secolului a 


Portretul lui Rene Descartes, 
de Frans Hals, aprox. 1670 


Ren6 Descartes  (1596- 
1650) — filozof şi matemati- 
cian francez, întemeietor al 
raționalismului modern. 

Odată cu sfârşitul Evului 
Mediu, în Renaștere şi în mo- 
dernitatea timpurie, gândi- 
rea filozofică se eliberează de 
influenţa teologiei. Filozofia 
nu mai era subordonată, în 
mod exclusiv, credinţei. Cău- 
tând bazele unei cunoașteri 
sigure, raționaliştii se orien- 
tau după modelul matema- 
ticii şi după idealul ei de cla- 
ritate şi exactitate. Punând 
totul la îndoială, Descartes 
considera că orice gândire 
şi orice cunoaştere poate fi 
o iluzie, în afara îndoielii şi a 
gândirii înseşi. 

Fundamentul „gândirii 
carteziene”, numită astfel du- 
pă Descartes, a devenit fraza 
Cogito ergo sum („Gândesc, 
deci exist”). Din această frază 
reiese că, dincolo de faptul că 
gândirea şi cunoașterea pot fi 
iluzorii sau false, prima cer- 
titudine care nu poate fi su- 
pusă îndoielii este existența 
eului gânditor, independent 
de lumea materială care îl 
înconjoară. Pornind de la 
această idee, este posibilă 
cunoaşterea certă a lucruri- 
lor cu ajutorul raţiunii. 


— 
IN8) 


lea) eee textu | UI 


Selectează din dialogul lui Harpagon cu jupânul Jacques situaţiile 
comice. Expune-te cu referire la rolul acestora în caracterizarea pro- 
tagonistului. 


1.1. Ce viciu uman accentuează dialogul? 
1.2. Cum apreciezi reacţia lui Harpagon la aceste zvonuri? 


Completează Agenda cu notițe paralele, comentând: 
* tipul de comic valorificat (de situaţie, de caracter, de limbaj, de 
moravuri); 
e starea de spirit a personajului; 
* valorile pe care le promovează, atitudinea față de bani. 


Secvenţe Comentarii 


Vai, bănişorii mei, bănişorii mei, prietenii mei 
drăgălaşi, cum aţi pierit! Şi de când am rămas fără 
voi, nu mai găsesc sprijin, nici mângâiere, nici bu- 
curie pe lume! S-a sfârşit cu mine, nu mai am niciun 
rost în viață! Fără de voi nu mai pot trăi. Gata, m-am 
dus, mor, am murit, am murit şi m-a îngropat! 


Repede, repede, poliţia, străjile, judecătorii, tem- 
nicerii, spânzurătorile şi călăii! Spânzuraţi pe cine 
nimeriți! Iar dacă nu se găsesc bănişorii, mă spânzur 
şi eu. 


Selectează toate personajele, specificând statutul acestora și trăsătu- 
ra definitorie. 
3.1. Asociază fiecare personaj cu tipul uman corespunzător. 


Ed LD) OomMoO 
Nivel minim 


p Citeşte integral comedia. Argumentează oral particularitățile clasi- 
ciste ale comediei. 


Nivel mediu 


p Realizează, în cheia diagramei Venn, analiza comparativă dintre 
personajul avar Harpagon şi un personaj similar din literatura ro- 
mână (de exemplu, Hagi Tudose la B. Ştefănescu Delavrancea, Mara 
la 1. Slavici, Costache Giurgiuveanu la G. Călinescu etc.). 


Nivel performant 


p Realizează un eseu de o pagină în care să comentezi mesajul come- 
diei Avarul de Molitre, pornind de la afirmaţia autorului: Nimic 
nu pocăiește mai bine pe cei mai mulți dintre oameni, ca oglinda 
beteşugurilor lor. E o lovitură mare dată viciilor, când le expui râsului 
obștei întregi. Uşor îndură omul mustrările, dar nu rabdă nicidecum 
batjocura. Acceptă să fie rău, dar nu vrea să fie ridicol. 

LITERATURA JAPONEZĂ DIN SECOLUL AL XVII-LEA 


Istoria Japoniei, supranumită şi Ţara Soarelui Răsare, este împărțită 
în mai multe perioade şi epoci culturale. De-a lungul secolelor, politica, 
economia, viaţa intelectuală și artistică a Japoniei au fost determinate 
de, cel puţin, două fenomene majore: 

1) de alternarea perioadelor de autoizolare culturală a țării cu peri- 
oadele de relaţii active cu lumea exterioară; 

2) de lupta îndelungată dintre dinastiile imperiale şi clanurile feudale 
(shogunate) pentru influenţă şi control asupra țării. 

La începutul secolului al XVII-lea, lupta pentru putere în Japonia o 
câştigă shogunatul Tokugawa, care a guvernat ţara timp de aproape do- 
uă secole şi jumătate din reşedinţa sa situată în oraşul Edo (azi Tokyo). 
Perioada Edo (1603-1867) a fost una dintre cele mai stabile și pașnice 
în istoria Japoniei, inclusiv din cauza politicii de izolare naţională (prin 
interzicerea relaţiilor cu ţările străine, în special cu cele din Occident) 
pe care clanul Tokugawa o impune pentru a-şi asigura hegemonia. Cu 
toate acestea, datorită dezvoltării rapide a orașelor (Kyoto, Osaka, apoi 
Edo), cultura japoneză capătă un caracter democratic şi laic (chiar dacă 
viziunile budiste, în continuare, domină viaţa spirituală a japonezilor). 

Anii de maximă înflorire a culturii urbane din perioada Edo ţin de 
epoca Genroku (circa 1675-1725, un „secol de aur” al culturii medievale 
târzii), în care au trăit şi au creat iluştri scriitori şi artişti plastici japonezi: 
prozatorul Ihara Saikaku, dramaturgul Chikamatsu Monzaemon, poetul 
Matsuo Bash6, gravorul Hishikawa Monorobu, pictorul Ogata Korin. 

Arta şi literatura (importanţa cărora creşte datorită dezvoltării tipa- 
rului şi răspândirii învățământului în rândul tuturor păturilor sociale) 
din această perioadă tind să exprime sentimente şi idei noi, continuă și 
înnoiesc tradiţiile perioadelor anterioare. 

Proza de ficţiune de tip nou se afirmă în creația lui Ihara Saikaku, 
care a creat un nou gen de proză literară, numit ukiyo-zoshi („cărţi ale 
lumii plutitoare”). „Lumea plutitoare”, care până atunci, în conformitate 
cu viziunile budiste, era tratată drept un izvor al suferințelor, acum este 
prezentată ca sursă a plăcerilor lumești. Proza de ficțiune a lui Saikaku 
poate fi împărțită în trei categorii importante: proză erotică, urbană şi 
despre samurai. Temele majore care l-au preocupat pe scriitor au fost 
iubirea şi banii. În lucrările cu tematică citadină, Saikaku îşi îndreap- 
tă atenţia asupra vieții și muncilor fără sfârșit ale orășenilor din pătura 
mijlocie şi de jos. 

Dramaturgia japoneză din secolul al XVII-lea este reprezentată 
prin două forme ale teatrului popular de tip nou: teatrul de marionete 
(bunraku) şi teatrul cu actori vii (kabuki). Ambele, continuând anumite 
elemente ale teatrului tradițional de curte n6, au devenit fenomene re- 
marcabile în istoria artei japoneze. 

În poezie, specia dominantă a fost haikuul. În secolul al XVII-lea, 
în Japonia au existat mai multe şcoli poetice de cultivare a haikuului, 
cele mai cunoscute fiind Școala Teimon şi Școala Danrin. Interesul 
pentru poezie era atât de mare, încât scrierea, memorizarea şi recitarea 
haikuurilor şi altor specii poetice a devenit o modă, dar şi o tradiţie în 
rândul japonezilor din toate clasele sociale. 

oțiuni-cheie 


e Literatura japoneză 
e Haiku 


I5) icţionar de termeni 


e Haiku: specie a poeziei ja- 
poneze cu formă fixă, con- 
stituită din trei versuri a 
câte 5, 7 şi 5 silabe fiecare. 
Începuturile acestei spe- 
cii poetice ţin de obiceiul 
vechi de a purta, în versuri 
(prin înşiruiri de strofe im- 
provizate), o discuţie pe te- 
me înalte. Primul fragment 
din acest şir de strofe se nu- 
mea hokku („vers de înce- 
put” din 17 silabe). Matsuo 
Bash6 a revoluţionat poezia 
japoneză, compunând poe- 
zii din 17 silabe (5-7-5) se- 
parat. Astfel a apărul haiku, 
care, pe lângă tanka, a de- 
venit o altă specie a poeziei 
japoneze de proporții mici. 
Tema centrală a unui hai- 
ku tradițional este natura, 
a cărei stare mereu reflectă 
starea sufletească a eului 
liric. Procedeul poetic de 
bază într-un haiku consti- 
tuie contrastul imaginilor 
(primele două versuri se 
opun celui de-al treilea sau 
primul vers contrastează cu 
ultimele două). 


PA precieri critice 


E 
O mare parte a societăţii sri 
japoneze a rămas fundamen- > 
tal neschimbată (din a doua pd 
jumătate a secolului al şapte- S 
sprezecelea). Această parte — 
neschimbată corespunde în E: 
mare măsură cu ceea ce în = 
limbajul comun e numit azi 5 
„tradiţional” sau „japonez”. 2 
Shuichi Kato în 

XVII-lea 


1. | itevatura secolului a 


Matsuo  Basho  (1644- 
1694) a marcat întreaga lite- 
ratură japoneză, atât în sfera 
poeziei (haiku, renku), cât şi 
în cea a prozei (haibun, jur- 
nale de călătorie, comentarii 
critice). Născut într-o fami- 
lie de samurai de rang infe- 
rior, Basho a devenit ronin 
(„samurai fără stăpân”) la 
vârsta de 22 de ani, după 
moartea stăpânului său. În 
loc să-şi caute o poziţie si- 
milară în altă parte, tânărul 
Bash, care se interesa de 
multă vreme de poezie, a 
renunţat la statutul de sa- 
murai şi, după ce a studiat 
la Kyoto, s-a mutat la Edo, 
capitala militară a Japoni- 
ei de atunci. Acolo a locuit 
într-o colibă pe malul unui 
lac, lângă care a sădit câțiva 
bananieri. De atunci îşi ia 
pseudonimul său literar: cel 
dintr-o colibă de banan sau, 
mai simplu, bashâ (bana- 
nierul). 

La baza poeticii lui Bashâ 
se află principiul sabi, ceea 
ce ar însemna „melanco- 
lia singurătăţii”. Fiind bu- 
dist, poetul a fost profund 
influenţat şi de doctrina zen, 
care pune accentul pe ideea 
de meditaţie filozofică şi ilu- 
minare interioară, pe atitu- 
dine intuitivă față de viață şi 
natură. Eul liric din poeziile 
sale se prezintă în mai multe 
ipostaze: tânăr visător, pust- 
nic budist, călător singura- 
tic, mizantrop nihilist, umo- 
rist fericit, înțelept iluminat. 
Totodată, creaţia sa poetică 
se caracterizează printr-o 
frumuseţe sobră şi ambigui- 
tate a semnificației. 


[3 
P 


talia zi ZEIT 


» Lucrând în perechi, citiţi haikuurile lui Matsuo Bashs. 


p Selectaţi, din text, câmpul lexical al cuvântului natură. Delimitaţi le- 
xemele specifice culturii japoneze. Ce conotaţii simbolice comportă? 


p Delimitaţi starea de spirit a eului liric. Selectaţi toate verbele ce o de- 
finesc. Comentaţi valoarea stilistică a acestora. 


p Selectaţi versurile care transpun imaginar cele patru anotimpuri. 
Comentaţi simbolurile cu care se asociază fiecare anotimp. 


> Identificaţi versurile care definesc: motivul singurătăţii, motivul tăce- 


rii, motivul frigului. 


» Formulaţi tema și mesajul textului. 


p Selectaţi un haiku de Matsuo Bash6. 


> Identificaţi ritmul textului, apoi alegeţi o melodie pe care o considerați 


potrivită. 


» Interpretaţi melodia împreună cu textul selectat. 


Haiku de Matsuo Basho 


XXX 


Noaptea de primăvară 
s-a sfârşit 
cu zorii pe florile de cireş. 


XXX 


Ah, ierburile verii! 
Atât a mai rămas 


din visurile bravilor războinici. 


x kk 
Începutul poeziei: 
cântecul plantatorilor de orez 
în provincia Oshu. 


XXX 


Stâncile printre chiparoşi 
le ascute 
vântul tăios. 


XXX 


Creangă - uscată. 
Corbul — deasupra: 
seară, toamnă. 


14 


xx 
Norii, când şi când, 
acoperă luna împrospătând 
lumina privirilor. 


xx % 
Pe un fir de iarbă, libelula 
zadarnic încearcă 

să se aşeze. 


XX 
Lacul bătrân... 

Ţuşt, plici: o broască. 
Sunetul liniștii. 


XXX 
O floare neştiută 
de păsări şi fluturi: 
cerul toamnei. 


xx 
Fluturele îşi parfumează 
aripile cu mireasma 
orhideei. 


XXX XXX 


Liniştea liniștii. 
Ţârâitul greierului 
pătrunde şi-n piatră. 


M-am deşteptat pe negândite 
în gerul unei nopți 
când cana de apă a plesnit. 


XXx% XXX 


Furtuna toamnei 
mătură de asemenea 
chiar bivolii sălbatici. 


Viforniţa 
s-a ascuns în bambuși 
şi s-a liniștit. 


XX % kk 
Nu uita niciodată Călare; 
gustul de singurătate umbra mea 


a rouăi albe. se târăște înghețată după mine. 


Traducere 
de Dan Constantinescu 


225 Dr 


Nivel minim 
» Identifică numărul silabelor în varianta tradusă a haikuurilor lui 
M. Bash6. 
Nivel mediu 
p Comentează motivul tăcerii, specificând: lexeme din câmpul seman- 
tic al cuvântului tăcere; sugestia a două figuri de stil relevante; starea 
de spirit a eului liric corelată motivului. 
» Analizează relaţia dintre motivul tăcerii şi tema poemului. 


Nivel performant 


> Reprezintă printr-un desen poezia lui Matsuo Bash6. 

VA precieri critice 


Ideile lui Basho nu sunt 
prezentate explicit. Cel mai 
cunoscut haiku al său, bună- 
oară, este: În iazul străvechi/ 
O broască se-azvârle în/ 
Sunet de apă. Basho nu spu- 
ne cât este de minunat să 
observi întâlnirea dintre ce- 
ea ce e veşnic - concretizat 
în iazul străvechi - şi ceea 
ce este efemer — reprezentat 
de saltul broașştei. În cel mai 
bun spirit zen şi haiku, el a 
juxtapus pur şi simplu, fără 
vreun comentariu subiectiv, 
cele două imagini şi i-a lăsat 
cititorului libertatea să extra- 
gă din poem orice sens sau 
sensuri poate. 


Paul Varley 


Marele val de la Kana- 
gawa de Katsushika Hokusai 
(1760-1849) este o xilogra- 
vură executată în stilul şcolii 
ukiyo-e („picturi ale lumii 
în mişcare”), una dintre ce- 
le mai cunoscute opere de 
artă japoneză.  Asimilând 
stilurile artistice majore, ja- 
poneze şi cele occidentale, 
creaţia lui Hokusai a de- 
venit o sursă de inspirație 
pentru impresioniştii fran- 
cezi (C. Monet, P. Renoir) şi 
alți artişti occidentali de la 
sfârşitul secolului al XIX-lea. 


Matsuo Dashs 


= 
(92! 


Literatura secolului al XVIII-lea 


ENCICLOPEDIE, 


ou 


DICTIONNAIRE RAISONNE 
DES SCIENCES, 


DES ARTS ET DES METIERS, 


PAR UNE SOCIETE DE GENS DE LETTRES 


Enciclopedia, sau dicționar 
al ştiinţelor, al artelor şi al 
meseriilor (1751-1772), în 
35 de volume, a fost editată 
în Franţa de către D. Dide- 
rot şi ]. dAlembert şi este 
cel mai remarcabil exemplu 
al promovării ideilor _ilu- 
ministe prin popularizarea 
cunoaşterii. În viziunea lui 
D. Diderot, Enciclopedia 
trebuia „să schimbe felul 
în care oamenii gândesc”, 
iar ]. dAlembert, în prefața 
ediţiei, nota că aceasta va 
ajuta oamenii: „devenind 
mai educați, să devină, de 
asemenea, mai virtuoşi şi 
mai fericiţi”. 


A PIE 


m Care era, în opinia ilumi- 
niștilor, cauza nedreptăţii 
sociale? Consideri că este 
actuală această concepție? 
Argumentează. 

Secolul al XVIII-lea se caracterizează prin afirmarea în ţările occi- 
dentale a Iluminismului. Această mișcare culturală a apărut, mai întâi, 
în Anglia, iar ulterior s-a răspândit în Franța, Germania, Rusia şi SUA. 

Scopul iluminiștilor era educarea oamenilor și familiarizarea lor cu 
cele mai recente descoperiri ale ştiinţei. Ei credeau că răul și nedrepta- 
tea socială sunt consecinţele unor condiţii precare de trai, a ignoranței, 
fanatismului, ipocriziei umane sau a incapacității lumii de a se folosi de 
propria minte fără îndrumarea cuiva. Iluminiştii se considerau a fi un 
fel de „misionari” ai cunoașterii, chemaţi să facă umanitatea mai bună 
şi să o îndrepte pe calea adevărului. Încrederea în forța constructivă a 
rațiunii era caracteristică întregii epoci. Filozofia raționalismului a de- 
venit baza transformărilor sociale, a descoperirilor ştiinţifice şi a creaţiei 
artistice din secolul al XVIII-lea, supranumit şi „epoca raţiunii” 

Iluminiștii, ca şi umaniștii, nu au fost doar scriitori, dar și filozofi, 
oameni de ştiinţă, gânditori politici sau oameni de stat. Creaţia literară 
era considerată de ei drept o continuare necesară a activității pe care 
o desfășurau în alte domenii ale vieţii spirituale. Prin urmare, arta şi 
literatura Iluminismului conţin multe idei filozofice, sociale și politice, 
dezvăluite prin mijloace şi imagini artistice. 

În Secolul Luminilor s-au pus bazele democraţiei moderne. Ca şi în 
Renaștere, iluminiștii tindeau să creeze un sistem social în care toți oa- 
menii să fie liberi şi să aibă şanse egale. Libertatea umană trebuia să fie 
edificată pe legea care era obligatorie pentru toți. În urma desființării 
inegalităţii sociale, puterea în stat trebuia exercitată nu atât în confor- 
mitate cu vechea — adesea nedreaptă - tradiţie a moștenirii, ci după un 
principiu electiv. Apariţia republicilor ar fi oferit popoarelor dreptul de 
a-şi câştiga independenţa, de a-şi determina propria lor soartă. Toate 
aceste idei au servit drept fundament pentru Marea Revoluţie Franceză 
(1789-1794). Desfăşurându-se sub deviza Libertate, egalitate, fraternita- 
te, aceasta s-a încheiat cu răsturnarea monarhiei în Franţa şi cu crearea 
Republicii Franceze în baza primei constituţii a țării. 

Literatura din această perioadă avea, de asemenea, un caracter de- 
mocratic. Printre elementele ei esenţiale se numără: un spirit critic şi 
rebel, dorința de a moraliza, optimismul, credinţa în om şi în bunăta- 
tea lui, elogierea sau chiar divinizarea naturii. În literatura iluministă se 
impune, mai ales, proza (preponderent romanul). Foarte populare au 
devenit romanul de aventură şi cel psihologic, romanul filozofic, roma- 
nul epistolar, notele de călătorie. Personajele operelor literare devin, în 
majoritatea cazurilor, reprezentanţi ai mediului burghez. Ei exprimau 
ideea iluministă a omului care acţionează în conformitate cu rațiunea 
sa, în conformitate cu „natura sa proprie”, În plus, imaginea unui om 
obișnuit era mai apropiată cititorilor de rând. 

Principalele curente literare ale secolului al XVIII-lea au fost clasicis- 
mul iluminist, realismul iluminist, sentimentalismul şi preromantismul. 

MANIFESTE ŞI TEXTE TEORETICE 


Immanuel Kant, Răspuns la întrebarea: ce este luminarea? (1784) 


„Luminarea este ieşirea omului din starea de 
minorat a cărei vină o poartă el însuși. Starea de mi- 
norat este neputinţa de a se servi de mintea sa fără 
a fi condus de altcineva. Te faci tu însuţi vinovat de 
această stare atunci când cauza ei nu se află într-o 
lipsă a inteligenţei, ci în lipsa fermităţii şi a curaju- 
lui de a te sluji de ea, fără a fi condus de altcineva. 
Sapere aude! „Ai curajul să te serveşti de propria 
minte!” este, prin urmare, deviza luminării. [...] 

E așa de comod să fii minor! Dacă am o carte 
care are minte pentru mine, un duhovnic care are 
conştiinţă pentru mine, un medic care hotărăşte 
pentru mine dieta ş.a.m.d., atunci nu mai trebuie 
să mă ostenesc eu însumi. Nu e nevoie să gândesc, 
dacă pot doar plăti; vor prelua alții pentru mine 
această treabă supărătoare. [...] 

Pentru această luminare nu se cere însă nimic 
altceva decât libertate; şi anume cea mai nevătămă- 


toare din tot ce s-o fi numind libertate, anume ace- 
ea de a face în toate privinţele uz public de rațiunea 
sa. [...] 

Dacă se va pune, așadar, acum întrebarea: tră- 
im în prezent într-o epocă luminată?, răspunsul 
este: nu, dar trăim de bună seamă într-o epocă a 
luminării. Lipseşte încă foarte mult ca, după cum 
stau lucrurile astăzi, oamenii, socotiți în totalitatea 
lor, să fie deja capabili sau cel puţin să fie făcuţi 
capabili să se servească sigur şi bine în chestiuni 
religioase de propria lor minte fără a fi conduși 
de altcineva. Avem totuşi indicii clare că acum li 
se deschide drumul pentru a răzbi liber într-aco- 
lo şi că piedicile în calea luminării generale sau a 
ieşirii din starea de minorat de care se fac ei înşişi 
vinovaţi, se împuținează încetul cu încetul” 


Traducere de D. Flonta 


Jean-Jacques Rousseau, Contractul social sau principiile dreptului politic (1762) 


„«A găsi o formă de asociere care să apere şi să 
protejeze cu toată forța comună persoana şi bunu- 
rile fiecărui asociat şi în cadrul căreia fiecare dintre 
ei, unindu-se cu toții, să nu asculte totuși decât de 
el însuşi şi să rămână tot atât de liber ca şi mai îna- 
inte.» Aceasta este problema fundamentală, a cărei 
soluţie este contractul social. [...] 

[Clauzele acesui contract] se reduc toate la 
una singură: înstrăinarea totală a fiecărui asoci- 
at, cu toate drepturile sale, în favoarea întregii 
comunități. [...] 

În afară de aceasta, înstrăinarea făcându-se fără 
rezerve, unirea este cât se poate de perfectă, şi ni- 
ciun asociat nu mai poate avea nimic de reclamat. 
[si] 

În sfârşit, fiecare dăruindu-se tuturor, nu se 
dăruieşte nimănui şi cum nu există niciun asoci- 
at asupra căruia să nu câştigi același drept pe care 
i l-ai cedat, fiecare câştigă echivalentul a tot ce a 
pierdut şi, în plus, mai multă forță pentru a păstra 
ceea ce are. 

Deci, dacă îndepărtăm din pactul social ceea ce 
nu este de esenţa lui, vom vedea că el se poate re- 
duce la termenii următori: 


«Fiecare din noi pune în comun persoana şi 
toată puterea lui sub conducerea supremă a voinței 
generale; şi primim in corpore pe fiecare membru, 
ca parte indivizibilă a întregului.» 

În acelaşi moment, în locul persoanei par- 
ticulare a fiecărui contractant, actul acesta de 
asociere dă naştere unui corp moral şi colectiv, 
alcătuit din tot atâţia membri câte voturi sunt în 
adunare, corp care capătă, prin însuşi acest act, o 
unitate, un eu colectiv, o viață şi o voinţă a sa. 

Această persoană publică, formată astfel prin 
unirea tuturor celorlalte persoane, purta odinioară 
numele de cetate, iar astăzi poartă numele de repu- 
blică sau corp politic, fiind numit de către membrii 
săi stat, atunci când e pasiv, suveran când e activ şi 
putere când e comparat cu alte formațiuni asemă- 
nătoare. În ceea ce îi priveşte pe asociați, ei iau în 
mod colectiv numele de popor şi în particular se 
numesc cetățeni, întrucât participă la autoritatea 
suverană, şi supuși, întrucât se supun legilor sta- 
tului. Dar aceşti termeni se confundă adesea, fiind 
folosiți unul în locul altuia; e de ajuns să-i putem 
distinge atunci când sunt întrebuințaţi cu toată 
precizia.” 

Traducere de H. H. Stahl 

IA 


2. | itevatura secălului al XVIII lia 


ILUMINISMUL ENGLEZ 


PI mintiţi-vă! 


> Definiţi conceptul de mo- 
narhie constituțională. În 
ce state ale lumii există 
acest sistem de organizare 
politică? 

p Ce cunoaşteţi despre colo- 
niile engleze? În ce ţări şi 
pe ce continente au exis- 
tat? 


PAN / foc 


m Cine este reprezentantul de 
vază al Iluminismului en- 
glez timpuriu? 

m Defineşte conceptul de ro- 
binsonadă. Care este origi- 
nea termenului? 

m Care au fost cele două cu- 
rente principale ale _lite- 
raturii engleze din a doua 
jumătate a secolului al 
XVIII-lea? 


Reprezentanţii 
Iluminismului: 


Franta: Voltaire, D. Diderot, 
S. Montesquieu, ].-]. Rousseau; 


Germania: G. E. Lessing, 
FE. Schiller, ]. W. Goethe; 


SUA: B. Franklin, 
T. Jefferson; 


Rusia: M. V. Lomonosov, 
A. N. Radișev, A. Cantemir. 


_ 
00 


Către începutul secolului al XVIII-lea, Anglia devine prima monar- 
hie constituţională, în care regele domnea, dar nu conducea ţara. Răz- 
boaiele coloniale ale Angliei au dus la răspândirea influenţei britanice 
în întreaga lume. Pe plan intern, are loc o dezvoltare industrială care a 
transformat Anglia în prima putere economică a lumii. 

Iluminismul englez a fost pregătit de lucrările unor filozofi şi 
publicişti. Eseul asupra intelectului omenesc (1689) şi Cugetări despre 
educaţie (1691) de John Locke (1632-1704) au determinat viziunile 
scriitorilor iluminiști asupra naturii umane şi asupra raportului dintre 
individ şi realitate. 

Cel mai de seamă reprezentant al Iluminismului englez timpuriu a 
fost poetul și traducătorul Alexander Pope (1688-1744), un adept al po- 
eticii lui N. Boileau şi al principiilor clasicismului iluminist. Principalele 
sale idei au fost expuse în tratatul poetic Eseu asupra omului (1734), în 
care analizează relaţia omului cu universul (natura), rațiunea şi senti- 
mentele umane, viața în societate şi fericirea. 

Începuturile romanului iluminist englez sunt asociate cu numele 
scriitorului Daniel Defoe (1660-1731), autorul romanului de aventură 
Robinson Crusoe (1719), o adevărată enciclopedie a ideilor socio-econo- 
mice şi morale ale Iluminismului. Popularitatea romanului a determi- 
nat apariția în epocă a multor robinsonade, romane de aventură despre 
naufragiaţi pierduţi şi viaţa izolată în afara societăţii. 

Realismul iluminist englez şi-a continuat dezvoltarea în creaţia unor 
maeștri recunoscuţi, autori ai romanului social şi de familie: Samuel Ri- 
chardson (1689-1761), Tobias Smollett (1721-1771) şi Henry Fielding 
(1707-1754). În cartea Tom Jones (1749), H. Fielding înfăţişează diver- 
sitatea „naturii umane” şi descrie toate aspectele vieții engleze din acea 
epocă. 

Principalele curente ale literaturii engleze din a doua jumătate a 
secolului al XVIII-lea au fost sentimentalismul şi preromantismul, ca- 
re au apărut drept o reacție la raționalismul iluminist. Pentru poeții 
sentimentalişti James Thomson (1700-1748), Edward Young (1683- 
1765), Thomas Gray (1716-1771) sentimentele umane devin măsura 
binelui și a răului, un mod de cunoaştere a lumii. Un loc semnificativ în 
istoria acestui curent îl ocupă romanul lui Laurence Stern (1713-1768) 
O călătorie sentimentală prin Franța și Italia (1768), în care istorisirea 
vieţii şi aventurilor personajului treptat cedează locul relatărilor despre 
lumea sa interioară și reflecțiilor asupra celor văzute. 

Poezia şi proza sentimentalismului se apropie, în general, de pre- 
romantism, o mişcare literară care a pregătit curentul romantic euro- 
pean. Opera scriitorilor preromantici se remarcă prin lirism, bogăția 
imaginaţiei, negarea normelor poetice ale clasicismului. Fi au manifes- 
tat un interes deosebit pentru folclor şi istoria naţională, pentru trecutul 
medieval și subiecte fantastice. Proza preromantică este reprezentată de 
romanul gotic, numit şi „roman de groază”. Apariţia acestui tip de roman 
a fost o dovadă a crizei ideilor iluministe, a respingerii pragmatismului 
raționalist de tip burghez. 

JONATHAN SWIFT (1667-1745) a fost un important scriitor sa- 
tiric englez din Epoca Luminilor. Într-una din scrisorile sale, acesta a 
recunoscut, la un moment dat, că scopul principal pe care şi-l punea în 
toate scrierile sale era „nu atât să distreze lumea, cât să o irite. Aceas- 
tă mărturisire defineşte esența operei sale şi structura caracterului său. 
Satira şi sarcasmul îndreptate împotriva contemporanilor săi au devenit 
elementul distinctiv al scriitorului și i-au adus faima literară. 

Swift însă considera că viața sa a fost un eșec. S-a născut la Dublin, 
capitala Irlandei, rămânând orfan de tată cu câteva luni înainte de a se 
naşte. Mama nu a putut creşte copilul de una singură şi a lăsat băiatul în 
grija unchiului său. La vârsta de paisprezece ani, Jonathan Swift devine 
student la Trinity College din Dublin, unde se dedică, cu multă pasiune, 
studiului istoriei. 

După absolvirea colegiului, Swift devine secretarul lui Sir William 
Temple, nobil şi om de stat al Angliei. Cu ajutorul său, Swift face 
cunoștință cu literatura antică, cu politica şi poezia vremii. Tot atunci 
a început să scrie primele sale pamflete satirice. În pamfletul Bătălia 
cărților (1704), de exemplu, autorul îşi expune viziunea asupra sarcini- 
lor creaţiei literare şi atitudinea față de faimoasa, în acea epocă, dispută 
dintre adepţii poeziei antice şi promotorii literaturii moderne. Pamfletul 
Povestea unui poloboc (1704) reprezintă o satiră acută la adresa biserici- 
lor catolice, anglicane şi puritane. 

După moartea patronului său, Swift, odată ce i se conferă un rang 
clerical, pleacă în provincie, de unde urmărește viaţa politică a ţării. Mai 
întâi, de partea whigilor, apoi ca susținător al Partidului Conservator 
(tory). Datorită popularității sale în calitate de publicist, Swift devine 
treptat una dintre figurile centrale din viaţa politică a Angliei. Fără să 
ocupe vreun post oficial, el a exercitat o influenţă considerabilă asupra 
politicii interne şi externe a guvernului britanic. La Londra, Swift s-a 
împrietenit cu scriitori, oameni de ştiinţă şi jurnalişti de seamă. 

În 1713, Swift devine decan al Catedralei Sf. Patrick din Dublin, 
un post pe care nu l-a părăsit până la sfârşitul vieţii. Viaţa în Ir- 
landa l-a apropiat de problemele poporului irlandez. Swift se dedică 
susținerii intereselor irlandezilor, publicând o serie de pamflete in- 
titulate Scrisorile unui postăvar (1724), în care condamna politica 
colonială britanică şi îi chema pe irlandezi să lupte împotriva fără- 
delegilor şi a tiraniei autorităţilor britanice. Cu toate acestea, situația 
a rămas neschimbată. 

Indignarea şi disperarea lui Swift față de propria sa neputinţă de 
a transforma lumea s-au reflectat în câteva lucrări satirice. Cea mai 
semnificativă dintre acestea este romanul Călătorii în mai multe țări 
îndepărtate ale lumii, de Lemuel Gulliver, mai întâi chirurg şi apoi 
căpitan al mai multor nave (1726). Cartea a exprimat nemulțumirea 
şi neîmpăcarea scriitorului cu imperfecțiunile lumii, cu nedreptatea 
puterii şi prostia omenească. Romanul i-a adus faima literară lui Jo- 
nathan Swift, devenind unul dintre cei mai mari scriitori satirici ai 
tuturor timpurilor. 

ID) icţionar de termeni 


e Pamflet (din engl. pam- 
phlet — „broşură”): o specie 
literară satirică sub formă 
de articole sau broşuri pe 
teme de actualitate, ridicu- 
lizând într-o formă aspră, 
demascatoare o persoană 
sau un fenomen din viaţa 
publică şi politică. 

e Satiră (lat. satura — „ames- 
tec”): 1) orice operă cu 
caracter critic, demasca- 
tor al fenomenelor nega- 
tive în societate; 2) specie 
lirică în care autorul iro- 
nizează pe seama mani- 
festărilor ridicole ale con- 
temporanilor sau le con- 
damnă viciile. 


A PIE 


m De ce Swift își considera 


viața un eşec? 


m De ce totuşi a devenit po- 


pular, în pofida faptului că 
nu deţinea nicio funcţie 
importantă în stat? 


2. L iteratura secolului al XVIII-lea 


= 
NO 


2. L iteratura zecălului al XVII] 54 


A PIE 


m Lucrând în perechi, 
elaboraţi o listă de lucrări 
din literatura română şi 
cea universală în care sunt 
descrise călătorii. 

m Precizaţi cine, unde şi cu 
ce scop călătoreşte. 


2 precieri critice 


„Călătoriile lui Gulliver e o 
operă de mare forță intelec- 
tuală: nu dezlănţuirea unui 
mizantrop  deziluzionat, ci 
opera complexă, concepută şi 
elaborată cu precizie, a unui 
scriitor cult şi experimentat, 
care, la apogeul forțelor sale, 
ne împărtăşeşte, prin călăto- 
riile eroului înspre patru pă- 
mânturi imaginate cu preci- 
zie, părerile lui judicioase des- 
pre natura şi viața omului.” 
Kathleen Williams 


Ilustraţie de Thomas Morten la 
romanul Călătoriile lui Gulliver 


(ediţie din a doua jumătate a se- 


colului XIX) 


139) 
(a) 


CĂLĂTORIILE LUI GULLIVER 


Partea a doua 
Călătoria în Brobdingnag 


Capitolul VI 
Regele se interesează de starea lucrurilor în Anglia şi autorul 
i-o descrie. Observațiile regelui cu acest prilej 

Regele, care, după cum am mai spus, era un monarh foarte înțelept, 
poruncea adesea să fiu adus în cutia mea și așezat pe masă în odaia lui 
de lucru, îmi cerea apoi să-mi iau un scaun și să mă aşez la vreo trei 
yarzi pe birou, aşa încât să fiu cam în dreptul feţei sale. În felul acesta am 
stat de vorbă în mai multe rânduri. [...] El mă rugă să-i descriu cât mai 
exact cu putință felul în care e guvernată Anglia; căci, deşi monarhii ţin 
îndeobşte atât de mult la obiceiurile ţării lor (aceasta e părerea ce şi-o 
făcuse el despre ceilalți monarhi în urma celor spuse de mine), totuși era 
bucuros să audă lucruri care ar merita să fie imitate. [...] 

Mi-am început cuvântarea prin a arăta Maiestăţii Sale că împărăția 
noastră este alcătuită (în afară de coloniile noastre din America) din 
două insule care formează trei regate puternice conduse de un singur 
suveran. [...] 

Mirarea lui n-a mai cunoscut margini când a auzit istoria țării noastre 
din ultimul secol, susținând că nu este altceva decât un şir de conspirații, 
răscoale, asasinate, masacre, revoluţii, exiluri, adică cele mai dăunătoare 
urmări pe care le poate avea zgârcenia, dezbinarea, fățărnicia, prefăcăto- 
ria, cruzimea, furia, nebunia, ura, invidia, desfrâul, răutatea şi ambiția. 

Într-o altă întrevedere, Majestatea Sa se osteni să recapituleze tot ce- 
ea ce îi spusesem eu; compară întrebările puse cu răspunsurile primite, 
apoi, luându-mă în mână şi mângâindu-mă cu blândeţe, rosti următoa- 
rele cuvinte pe care nu le voi uita niciodată, după cum nu voi uita nici- 
odată felul în care le-a spus: 

„Micul meu prieten Grildrig, ai rostit o minunată cuvântare de laudă 
la adresa patriei tale; ai arătat în chipul cel mai limpede că neştiința, 
trândăvia şi viciul pot fi uneori însușirile cele mai potrivite ale unui le- 
giuitor; că legile sunt cel mai bine explicate, tălmăcite şi aplicate de către 
aceia care au tot interesul şi, totodată, priceperea să le răstălmăcească, 
să le încâlcească și să le ocolească. Desluşesc la voi urmele unei instituţii 
care, la originea ei, poate să fi fost bună, dar urmele acestea sunt pe 
jumătate şterse, iar restul e acoperit de murdărie şi ros de putreziciune. 

Din toate câte le-ai spus nu reiese deloc că ar fi nevoie de vreo virtute 
pentru a obţine un post de seamă la voi, şi încă şi mai puţin că oamenii 
ar fi înălțaţi în rang datorită virtuţilor lor, preoţii pentru cucernicia 
sau învățătura lor, soldaţii pentru purtarea sau vitejia lor, judecătorii 
pentru integritate, senatorii pentru dragostea de ţară, sfetnicii pentru 
înțelepciune. Cât despre tine, continuă regele, care ţi-ai petrecut cea mai 
mare parte a vieţii în călătorii, tare mi-ar place să cred că până acum ai 
scăpat de multe vicii ale compatrioților tăi. Dar judecând după spusele 
tale şi după răspunsurile pe care ţi le-am smuls cu multă caznă, nu pot 
decât să trag concluzia că cei mai mulți dintre semenii tăi sunt cel mai 
primejdios soi de mici paraziți scârboşi, cărora natura le-a îngăduit vre- 
odată să se târască pe faţa pământului” 

Partea a treia 
Călătoria în Laputa 


Capitolul V 
Autorul capătă permisiunea de a vizita marea academie din Lagado. 
Descrierea pe larg a academiei. Preocupările profesorilor de acolo 


[...] Primul academician pe care l-am văzut era un om uscăţiv, cu 
mâinile şi fața murdare de funingine, cu părul lung şi barba mare, ne- 
pieptănate şi pârlite pe alocurea. Hainele, cămașa şi pielea aveau aceeaşi 
culoare. De opt ani de zile învățatul acesta lucra la un proiect de extra- 
gere a razelor de soare din castraveți. Razele astfel extrase urmau să fie 
puse în fiole închise ermetic, iar fiolele lăsate afară pentru a încălzi aerul 
în timpul verilor aspre şi reci. El mi-a spus că peste opt ani va putea 
furniza lumină solară pentru grădinile guvernatorului, la un preţ con- 
venabil; dar mi se plânse că nu prea are bani şi mă rugă să-i dau ceva ca 
o încurajare a ingeniozităţii lui, mai ales că în anul acela castraveţii erau 
foarte scumpi. [...] 

Am mai văzut un arhitect ingenios care născocise un nou sistem de a 
construi casele, începând cu acoperişul şi mergând spre temelie, sistem 
pe care mi l-a justificat amintind de procedeele asemănătoare ale celor 
două insecte înțelepte: albina şi păianjenul. [...] 

Într-o altă încăpere, am avut plăcerea să fac cunoştinţa unui inventa- 
tor care descoperise un nou mijloc de a ara pământul cu ajutorul porci- 
lor, scăpându-i în felul acesta pe ţărani de trudă, precum şi de grija vite- 
lor şi a plugului. Metoda e următoarea: pe un pogon de pământ, îngropi 
la o distanţă de şase incii şi la o adâncime de opt o cantitate de ghindă, 
curmale, castane şi alte fructe sau legume după care animalele astea se 
dau în vânt; aduci apoi şase sute de porci sau chiar mai mulţi; în câteva 
zile, ei vor râma tot pământul în căutarea hranei şi-l vor face numai bun 
pentru semănat, îngrăşându-l totodată cu excrementele lor. 

E drept că experienţa a dovedit că bătaia de cap și cheltuielile sunt 
foarte mari, iar recolta obținută este slabă sau inexistentă. Nu încape 
totuși îndoială că născocirea aceasta poate fi mult îmbunătăţită. 

M-am dus într-o altă cameră al cărei tavan şi pereţi erau numai fi- 
re de păianjen, cu excepţia unui coridor foarte îngust pe unde intra şi 
ieşea cercetătorul. Când să intru, el îmi strigă să umblu binişor să nu-i 
stric pânzele. Savantul acesta se plângea de „greşeala fatală” în care de 
atâta timp stăruie omenirea folosind viermi de mătase, în vreme ce are 
la îndemână un număr atât de mare de insecte domestice, care le întrec 
cu mult pe cele dintâi, deoarece se pricep să toarcă şi să ţeasă. În con- 
tinuare, el susținea că întrebuințarea păianjenilor în locul viermilor de 
mătase ar scuti toate cheltuielile legate de vopsitul mătăsurilor, lucru de 
care m-am convins pe deplin când mi-a arătat nenumărate muște foarte 
frumos colorate cu care îşi hrănea păianjenii, asigurându-ne că aceste 
muşte le vor împrumuta firelor culoarea, şi cum pe lume sunt muşte de 
toate culorile, spera să mulțumească toate gusturile de îndată ce va pu- 
tea găsi o hrană potrivită pentru aceste insecte - anumite răşini, uleiuri 
şi alte materii lipicioase care să dea tărie firului. [...] 

Am mai vizitat multe alte încăperi, dar cum doresc să fiu scurt, nu-l 
voi plictisi pe cititor cu toate ciudățeniile la care am fost martor. 


Traducere de Leon Leviţchi 

Ilustraţie de Jean Grandville la 
romanul Călătoriile lui Gulliver, 


1856 


VI precieri critice 


„Lucrurile satirizate de Swift 
au trecut... Se naşte totuși 
întrebarea: cum şi de ce 
supravieţuieşte atât de bine 
marele maestru? Nu pentru 
că a scris o carte foarte po- 
pulară care, adaptată lecturii 
celor mici, are parte de ne- 
murirea de care se bucură 
literatura bună pentru copii 
din generaţie în generaţie. Și 
dacă Swift n-ar fi scris nicio- 
dată despre uriași şi pitici, el 
ar fi astăzi tot atât de mare şi, 
poate, tot atât de citit, pe cât 
ştim că este. EI şi-a asigurat 
audiența unui puternic pu- 
blic cititor pe viitor, pe tot- 
deauna... În răspuns la între- 
barea pusă, rămân la părerea 
că pricina capitală a nemuri- 
rii lui Swift e Stilul. De acest 
termen se abuzează; corect 


înţeles e însă foarte semnifi- ji 
cativ. Swift a excelat în stil, el J 
supravieţuieşte prin stil” 25 
=: 

Hilaire Belloc E 

<S 

2. |_iteratura secălului al XVIII-lea 


Sir Isaac Newton (1642- 
1727) a fost un celebru sa- 
vant englez, renumit pen- 
tru cercetările sale privind 
structura cosmosului şi na- 
tura culorii. 

În secolul al XVIII-lea, 
prin opera scriitorilor, filo- 
zofilor şi savanților, Anglia a 
adus o contribuţie deosebită 
la afirmarea Iluminismului. 

În această perioadă au fost 
puse bazele teoretice ale de- 
mocraţiei actuale. Astfel, 
Th. Hobbes (1588-1679), 
pentru prima dată, a for- 
mulat teoria contractului so- 
cial conform căreia cetăţenii 
unui stat, supunându-se unei 
puteri general recunoscute, 
renunţă în favoarea acestei 
puteri la libertăţile lor „na- 
turale” şi primesc, în schimb, 
siguranţă juridică şi ocrotire. 

]. Locke (1632-1704) a 
dezvoltat această teorie, 
considerând că cetăţenii au 
dreptul la rezistență în ca- 
zul în care statul, conform 
contractului social, nu-şi 
respectă obligaţiile legate de 
protecţia proprietăţii şi drep- 
turilor cetăţenilor. De aseme- 
nea, ]. Locke a fost precurso- 
rul liberalismului modern, a 
iniţiat discuţiile despre statul 
constituțional şi, pentru pri- 
ma dată, a formulat princi- 
piul separării puterilor în stat. 


[5] 
INS) 


eee eeate ale operei 

Călătoriile lui Gulliver de Jonathan Swift, la prima vedere, face parte 
din categoria romanelor de aventură şi călătorie răspândite în seco- 
lul al XVIII-lea, unul dintre autorii cărora a fost şi Daniel Defoe. Cu 
toate acestea, Swift parodiază robinsonada lui Defoe, care declara că 
tot ce a scris el este adevărat. Demascând afirmaţiile contemporanu- 
lui său, Swift creează o poveste deliberat ficțională, folosind acelaşi 
principiu realist al descrierii detaliilor cotidianului. 

Romanul este structurat din patru părți. În fiecare dintre ele pot fi 
găsite mai multe paralele cu realitatea engleză şi europeană de atunci, 
deghizată în imagini alegorice sau fantastice. 

În prima sa călătorie, Gulliver ajunge la țărmul Lilliputului. Descrie- 
rea acestui stat fantastic al piticilor ascundea în sine o imagine terifi- 
antă a Angliei, în care înflorea corupţia, tirania regală, discordia între 
partidele politice, fărădelegea şi criminalitatea. Statura mică a locu- 
itorilor Lilliputului era o caricatură la adresa caracterului mărunt şi 
meschin, josnic şi neînsemnat al intereselor și faptelor conducători- 
lor englezi ai timpului. 

În partea a doua a cărţii, autorul relatează despre călătoria lui 
Gulliver în ţara giganţilor Brobdingnag. Aici Swift reia conceptul 
unei monarhii iluminate, răspândit în rândul iluminiștilor europeni. 
Doar împreună cu un conducător înţelept şi luminat, credea el, oa- 
menii şi faptele lor pot deveni mărețe şi frumoase. Regele giganţilor 
condamnă minciunile, corupţia, războaiele şi acționează ca un apă- 
rător al bunului-simţ, al dreptăţii, al egalităţii şi al moralei înalte. 
Imaginea unui astfel de monarh iluminat apare şi în a treia parte a 
romanului în care Gulliver ajunge pe insula zburătoare Laputa. Swift 
sugerează aici cât de falsă poate fi o cauză nobilă - crearea unor aca- 
demii ştiinţifice, subordonate dorinţei de a cuceri şi de a supune po- 
poarele pământului. Distanţându-se de problemele reale ale pămân- 
tului, savanții din Laputa inventează tot felul de prostii, pretinzând 
că lucrează asupra unor probleme foarte importante: de exemplu, 
la extragerea razelor de soare din castraveți sau la prefacerea gheții 
în praf de pușcă. Astfel, Swift a vrut să-i ridiculizeze pe numeroșii 
pseudosavanţi de atunci: astrologi sau alchimiști care căutau piatra 
filozofală, inventau un perpetuum mobile sau reţeta unui elixir al ne- 
muririi. 

Cea mai sumbră parte a romanului este ultima. În ea, omul şi anima- 
lul se schimbă cu locurile. Gulliver ajunge în țara Houyhnhnm-ilor, 
cea a cailor înzestrați cu rațiune. Aceştia sunt opuși yahooilor, care 
locuiesc în păduri şi locuri sălbatice. Asemănători oamenilor, yahoo 
sunt înzestrați cu forță şi rezistență fizică, dar sunt leneşi şi neîngrijiți. 
În plus, ei sunt lacomi, urâţi şi dispuşi să ucidă de dragul pietricelelor 
colorate şi strălucitoare pe care le îngroapă în pământ. După ce a trăit 
printre caii înzestrați cu rațiune, Gulliver, întorcându-se acasă, a înce- 
put să observe trăsăturile unor yahoo printre compatrioții săi. Acest 
lucru l-a cufundat în disperare şi pesimism. Aceeaşi dezamăgire în 
specia umană l-a cuprins și pe Jonathan Swift la sfârșitul vieții sale. 


22 


lie textu | UI 


Prezintă personajele întâlnite de Gulliver la academia din Lagado. 
Comentează caracterul ironic al descrierii ocupației fiecăruia. Ce 
satirizează, de fapt, autorul? 


Comentează, în cheia Agendei cu notițe paralele, gândurile regelui. 
Argumentează actualitatea acestor afirmaţii. 


Secvenţe Comentarii 


Legile sunt cel mai bine explicate, tălmăcite şi 
aplicate de către aceia care au tot interesul şi, 
totodată, priceperea să le răstălmăcească, să le 
încâlcească şi să le ocolească. 


Din toate câte le-ai spus nu reiese deloc că ar fi 
nevoie de vreo virtute pentru a obţine un post 
de seamă la voi, şi încă şi mai puţin că oame- 
nii ar fi înălțați în rang datorită virtuţilor lor, 
preoţii pentru cucernicia sau învăţătura lor, 
soldaţii pentru purtarea sau vitejia lor, judecă- 
torii pentru integritate, senatorii pentru dragos- 
tea de ţară, sfetnicii pentru înţelepciune. 


Compară afirmaţiile despre istorie, putere şi moravurile umane ex- 
puse în Călătoriile lui Gulliver şi în Cugetările lui ]. Swift. 


Pornind de la explicaţia din Dicţionarul de termeni literari, argu- 
mentează, în scris, prin metoda PRES, caracterul satiric al fragmen- 
telor propuse din romanul Călătoriile lui Gulliver de ]. Swift. 


za LD OomMoO 
Nivel minim 


p Citeşte integral romanul și plasează fragmentele din manual în con- 
textul acestuia. 
Nivel mediu 
p Realizează o cercetare asupra produselor media (filme artistice şi de 
animaţie) inspirate din Călătoriile lui Gulliver de ]. Swift. 
p Selectează un produs media şi prezintă-l, argumentând similitudinile 
şi diferenţele creative dezvoltate de regizori. 


Nivel performant 


» Descrie, într-o scurtă naraţiune similară ca stil Călătoriilor lui Gul- 


„Mă gândesc la cele tre- 
cute - războaie, negocieri, 
dezbinări ş.a. Toate ne miş- 
că astăzi atât de puţin, că 
ne mirăm cum de alţii s-au 
putut lăsa prinşi în mrejele 
unor râvne atât de vremel- 
nice; privind la cele ce se 
desfăşoară astăzi sub ochii 
noştri, văd aidoma aceleaşi 
porniri: nimeni însă nu se 
miră de nimic. 

Timpul e singurul predi- 
cător căruia omul e dispus 
să-i dea ascultare: el ne dă 
învățătură de minte pe care, 
la vremea lor, cei vârstnici 
s-au străduit zadarnic să 
ne-o împărtășească. 


Toată lumea năzuieşte să 
trăiască mult; nimeni însă 
n-ar dori să îmbătrânească. 


Uneori citesc cu plăcere o 
carte, dar mi se întâmplă să 
nu-l pot suferi pe autor. 


Nu mă uimesc nicio- 
dată de răutatea oameni- 
lor, dar mă mir adesea de 
nerușinarea lor. 


Viziunea e arta vederii ce- 
lor nevăzute” 


Jonathan Swift, 
Cugetări, 1706 


O secvenţă din ecranizarea ani- 
mată a romanului Călătoriile lui 
Gulliver, 1939 


liver, ţara ta. Care ar fi domeniile pe care le-ai pune într-o lumină 
bună? 


Jonathan Sil 

IN 
(55) 


pe: Ala iat e sumativă 


Omnia mea mecum porto! 


O Cunoaştere și înţelegere 


1) Uneşte, prin săgeți, trăsăturile specifice: 
+ respectarea proporțiilor, organizarea strictă 


Barocului . + regula „celor trei unități” 
e sentimentul unei crize spirituale profunde 5p. 
e apare în Franța 

Clasicismului e e se manifestă în Italia, Germania 


+ ierarhia speciilor literare 
2) Numeşte doi scriitori clasicişti şi doi scriitori iluminişti, indicând şi ţările lor de origine. 5 p. 


3) Subliniază intruşii din enunţul: În secolul al XVIII-lea, principalele curente literare au fost: clasicis- SP. 
mul iluminist, barocul, realismul, realismul iluminist, sentimentalismul, romantismul şi preromantis- 


mul. 
4) Explică, în două enunţuri, conceptul de raționalism filozofic. 5 fa, 
5), Descrie câte două fenomene socio-politice specifice secolelor XVII şi XVIII. 15 p. 


O Modelare și aplicare 


6) Pornind de la versurile din Arta poetică a lui Nicolas Boileau-Despreaux: 


Grăbește-te cu-ncetul curajul să nu-l pierzi, 
De zeci de ori poemul mereu să-l cizelezi, 
argumentează că aspiraţia spre perfecțiune este una dintre valorile dominante ale clasicismului. 


20 p. 


O Imaginaţie şi creativitate 


7) Imaginează-ţi că eşti un scriitor iluminist. Scrie, în 0,5-1 pagină, un pamflet pe o temă actuală, 
luând ca reper stilul narativ al lui ]. Swift. 35 p 


N.B. Pentru redactarea itemilor 6 şi 7 vei obţine 10 p. 


Total: 100 de puncte 


pă | tepziloniia secolului al XA lia 


INS) 
P 

Din perspectivă istorică, secolul al XIX-lea, numit uneori şi „secol de 
fier”, se remarcă prin multiple mişcări revoluţionare, transformări sociale, 
expansiuni coloniale, războaie de cucerire şi de eliberare națională. Progre- 
sul ştiinţific, stimulat în epoca iluministă prin elogierea raţiunii, intensifi- 
că revoluţia industrială şi, drept consecinţă, urbanizarea şi apariţia clasei 
muncitoare ca o nouă categorie socială. Apar mai multe invenţii tehnice 
(căi ferate, vapoare cu aburi, electricitatea, telegraful etc.) care, de acum în- 
colo, vor schimba ritmul vieţii, formele de comunicare, condiţiile de mun- 
că, raporturile economice şi sociale. 

În special, se dezvoltă ştiinţele exacte şi cele naturale (fizica, matemati- 
ca, biologia), în care se fac descoperiri fundamentale. Mai multe expediţii 
geografice contribuie la o mai bună cunoaştere a lumii şi, pe de altă parte, 
schimbă percepţia vieţii, diversifică conţinutul operelor literare și artisti- 
ce. Cel mai cunoscut exemplu, în acest sens, în prima jumătate a secolului 
al XIX-lea, au fost cercetările naturalistului german Alexander von Hum- 
boldt, întreprinse în America de Sud, care au îmbogăţit ştiinţele natura- 
le şi, datorită stilului lucrărilor şi prestigiului său personal, au stimulat 
afirmarea romantismului în literatură. De asemenea, una dintre cele mai 
importante descoperiri ale secolului în domeniul culturii este descifrarea 
hieroglifelor egiptene vechi de către orientalistul francez ].-E Champollion. 
Acest lucru a amplificat interesul pentru culturile orientale (orientalism în 
artă şi literatură), pentru civilizațiile antice, în general, şi a contribuit la 
afirmarea arheologiei ca ştiinţă. 

O influenţă aparte asupra artei şi literaturii secolului al XIX-lea o exer- 
cită gândirea filozofică. Centru al filozofiei europene devine Germania, iar 
cel mai important curent filozofic devine idealismul german. Asemenea fi- 
lozofi ca Johann Fichte, Friedrich Schelling şi Georg Hegel erau convinşi că 
principiul fundamental al lumii şi adevărata realitate nu pot fi găsite decât 
în Spirit, iar acel principiu spiritual de bază prin care poate fi explicată în- 
treaga realitate ei îl numeau Absolut. 

În plus, în secolul al XIX-lea se dezvoltă ideologiile politice şi teoriile 
sociale. În această epocă iau naştere concepţiile despre lume care domină 
până azi discuţiile politice: liberalismul (pune accentul pe libertatea politică 
a cetățenilor, dar şi pe libertatea economiei față de intervenţiile statului), 
socialismul (tinde spre o societate a egalității şi fraternității) şi conserva- 
torismul modern (promovează păstrarea instituţiilor sociale tradiționale). 

În literatură şi în artă, cele mai importante curente din prima jumătate 
a secolului al XIX-lea devin romantismul şi realismul. În urma industriali- 
zării, nivelul general de alfabetizare creşte, astfel încât producţia literară a 
timpului devine tot mai accesibilă publicului de masă. Mai multe romane 
(istorice, de aventură, psihologice, sociale, de dragoste) apăreau în ediții 
periodice. De asemenea, în literatura secolului se afirmă mai multe scri- 
itoare (Mary Shelley, Jane Austen, surorile Brontă, George Eliot şi Eliza- 
beth Gaskell, în Anglia; Madame de Stacl şi George Sand, în Franța; Emily 
Dickinson, Louisa May Alcott, în SUA) care conferă scriiturii perspective 
feminine asupra realităţii şi ideilor. 

Statuia Libertăţii — sculp- 
tură-colos din SUA realizată 
de sculptorul Frederic Au- 
guste Bartholdi şi arhitectul 
Gustave Eiffel. Lucrarea a 
fost dăruită SUA cu ocazia 
centenarului independenţei 
americane. 

Fiind un monument și 
un simbol naţional al Sta- 
telor Unite ale Americii, 
Statuia Libertăţii, în mare 
măsură, poate fi considerată 
şi un simbol al secolului al 
XIX-lea. Idealul libertăţii, al 
egalităţii şi fraternității a fost 
propagat de Marea Revoluţie 
Franceză, dar interpretat 
diferit de cele mai influente 
teorii politice ale secolului al 
XIX-lea: liberalismul şi so- 
cialismul. Pentru liberalism, 
libertatea însemna libertatea 
concretă de a-şi susține pu- 
blic propria viziune politică 
şi de a-şi modela viaţa în 
mod autonom; statul nu tre- 
buia să se amestece în mo- 
delarea vieților individuale. 
Pentru socialism, în schimb, 
instaurarea egalității putea fi 
obținută inclusiv prin încăl- 
carea de către stat a libertăţii 
individuale; nimeni nu tre- 
buia să se poată îmbogăţi pe 
seama altora; libertatea fără 
dreptate socială nu era decât 
„libertate formală” 


ea 


3. | iteratura zelul al XIX 


NB țiuni-cheie 


e Romantism 

e Poem romantic 
e Roman istoric 
e Culoare locală 


PI mintiţi-vă! 


» Numiţi etapele şi repre- 
zentanţii romantismului 
în literatura română. 


Reprezentanţii 
romantismului: 


Germania: şcoala ro- 
mantică din Jena: fraţii 

Fr. Schlegel şi A. W. Schlegel, 
W. H. Wackenroder, 

]. L. Tieck, Novalis; școala 
romantică din Heidelberg: 

C. Brentano, A. von Arnim, 
]. von Eichendorff, fraţii 

]. Grimm şi W. Grimm; 

A. von Chamisso, 

E. T. A. Hoffmann, W. Hauff, 
H. Heine; 

Anglia: W. Blake, 

R. Southey, W. Wordsworth, 
S.'T. Coleridge, G. G. Byron, 
P. B. Shelley, M. Shelley, 

]. Keats, W. Scott; 


Franța: Fr.-R. de 
Chateaubriand, A. de 
Lamartine, A. de Musset, 
V. Hugo; 

Rusia: A. S. Puşkin, 
M.lu. Lermontov, 

V. A. Jukovski; 

SUA: W. Irving, E. A. Poe, 
]. E Cooper, H. Melville, 
H. W. Longfellow. 


INS) 
o) 


ROMANTISMUL 


Semnificaţia termenului: 

În sens restrâns, romantismul este un curent literar-artistic care s-a afir- 
mat în prima jumătate a secolului XIX în culturile europene. În sens gene- 
ral, romantismul reprezintă o metodă de creaţie în literatură şi artă, o ati- 
tudine, o viziune asupra lucrurilor caracterizată prin aspirația spre absolut 
sau spre un infinit enigmatic, printr-un interes pentru fenomene ieşite din 
comun, prin negarea realităţii în favoarea fanteziei, visului, idealului utopic. 
În utilizare uzuală, romantismul se asociază cu ceva emoțional, înălțător, 
pasional, nobil, dezinteresat, uneori rupt de realitate şi idealist. 


Sursele romantismului: 

Din perspectiva istorică, romantismul este considerat: 

a) o reacţie artistică la consecințele Marii Revoluții Franceze (1789- 
1799), îndreptate împotriva feudalismului stagnant şi a monarhiei 
oprimante (deviza republicană - Libertate, egalitate, fraternitate); 

b) o reacţie la dominarea puterilor despotice din Europa Occidenta- 
lă (războaie napoleoniene, imperialismul britanic), Europa de Est 
(consecinţele Războiului Patriotic din 1812 şi ţarismul în Rusia) şi 
din Orient (Imperiul Otoman); 

c) o reacţie la efectele revoluției industriale din Anglia. 

Din perspectiva ideologică și filozofică, romantismul se impune ca 

o reacţie la raționalismul iluminist dominant în secolul XVIII. Ideea 
supremaţiei rațiunii se abandonează în favoarea cultului sentimentului, 
fanteziei creatoare libere, imaginației nemărginite. 

Din perspectiva estetică, romantismul prezintă o reacţie la arta norma- 

tivă a clasicismului. Negarea şi desființarea principiilor şi regulilor artistice 
clasiciste este prezentă pe tot traseul afirmării curentului romantic. 


Particularităţile romantismului în literatură: cultivarea subiectivis- 
mului, a individualismului (cultul eului, ego-ism artistic); apel la imaginație, 
privită ca o forță creatoare; tendința de a evada din realitatea concretă 
(considerată duşmănoasă) într-un univers alternativ, mai potrivit pentru 
realizarea plenară a idealurilor şi aspirațiilor fireşti ale omului: în trecut, în 
vis, în mister, în fantastic, în lumea artei, în țări exotice etc.; căutarea unui 
refugiu în religie sau natură (cultul naturii); susținerea unor idealuri utopice 
în scopul transformării vieții sociale și politice; pasiunea pentru libertate; 
afirmarea puternică a sentimentului, a emoţiilor şi a intuiţiei; receptarea 
creativă a folclorului, a obiceiurilor uitate, a specificului lingvistic local, a 
istoriei naționale; dorința de a depăşi legile, convențiile şi tradiţiile în artă şi 
viaţă (nonconformismul romantic), poetul romantic simțindu-se un profet, 
luptător, creator (tendinţa spre originalitate). 


Trăsăturile personajului romantic: în linii generale, acesta e un per- 
sonaj excepţional în împrejurări excepționale; totodată, se evidenţiază fi- 
pul inadaptabilului romantic (nostalgic, melancolic, plictisit, idealist), tipul 
răzvrătitului (revoltat, orgolios, singuratic, dezamăgit de o lume meschină 
şi nedreaptă, neînțeles de cei din jur şi de sine însuşi, dornic de libertate), 
tipul geniului neînțeles și singur (artistul, muzicantul, îngerul decăzut etc.). 


Specii literare novatoare: poemul lirico-epic, romanul în versuri, ro- 
manul istoric, basmul cult, meditaţia, drama romantică. 

MANIFESTE ȘI TEXTE TEORETICE 


e Formulează, în baza lecturii textelor teoretice, 5 principii ale programului estetic romantic. 


Theophile Gautier, Istoria romantismului (1874) 

„Generaţiile de azi nu îşi pot imagina cu ușurință 
fierberea ce stăpânea spiritele în acea epocă; se pro- 
ducea o mişcare asemănătoare aceleia din vremea 
Renaşterii. Seva unei noi vieţi circula cu impetuozi- 
tate. Totul încolţea, totul îmbobocea, totul înflorea 
deodată. Din flori emanau parfumuri ameţitoare; ae- 
rul era îmbătător, oamenii erau înnebuniţi de lirism 
şi de artă. Se părea, pe drept cuvânt, că regăsiseră 
marea taină pierdută, poezia. [...] 

Ce vremuri minunate! Pe atunci, Walter Scott era 
în culmea succesului, lumea se iniția în misterele lui 
Faust de Goethe, ce cuprindea totul, după expresia 
Doamnei de Stasl, şi chiar ceva mai mult decât totul. 
Îl descoperea pe Shakespeare prin intermediul tra- 
ducerii lui Letourneur, nu tocmai fidele, şi poemele 
lordului Byron, Corsarul, Lara, Ghiaurul, Manfred, 
Beppo, Don Juan, ne veneau dintr-un Orient care nu 
se banalizase încă. Cât de tânăr, de nou, de ciudat, 
de colorat, de plin de-o îmbătătoare şi puternică mi- 
reasmă era totul! Eram ca ameţiţi; ni se părea că in- 
trăm în lumi necunoscute. [...] 

În armata mișcării romantice, ca şi în armata Ita- 
liei, toată lumea era tânără. 

Cei mai mulți soldați nu atinseseră majoratul, și 
cel mai bătrân din grup era conducătorul suprem, în 
vârstă de douăzeci şi opt de ani. Aceasta era vârsta lui 
Bonaparte şi a lui Victor Hugo la acea dată.” 


Traducere de Mioara și Pan Izverna 


Heinrich Heine, Școala romantică (1835) 

„Dar ce era şcoala romantică în Germania? 

Nu era decât redeșteptarea poeziei Evului Mediu, 
aşa cum se manifestase ea în cânturile, în lucrările 
plastice şi arhitecturale, în artă şi în viață. [...] 

Arta clasică avea de înfățișat numai o lume limi- 
tată şi personajele ei puteau fi identice cu ideea ar- 
tistului. Arta romantică își propunea să reprezinte 
infinitul şi să descrie doar relaţii spiritualiste sau cel 
mult să le insinueze și găsea refugiu într-un sistem 
de simboluri tradiționale sau mai curând parabolice, 
aşa cum Isus încerca să-şi lămurească ideile spiri- 
tualiste prin tot felul de parabole frumoase. De aici 
misticul, enigmaticul, miraculosul şi luxuriantul în 
operele de artă ale Evului Mediu” 


Traducere de Iosif Cassian-Mătăsaru 


Victor Hugo, din Prefaţa la Cromwell (1827) 

„Să dăm cu ciocanul în teorii, în «poetice» şi în 
sisteme. Să aruncăm jos vechea tencuială care ascun- 
de fațada artei. Nu există alte reguli, nici modele; sau, 
mai bine zis, nu există alte reguli decât legile generale 
ale naturii care domină arta în întregul ei și legile spe- 
ciale care, pentru fiecare compoziţie în parte, rezultă 
din caracteristicile proprii fiecărui subiect. [...] 

Poetul - şi trebuie să stăruim asupra acestui 
punct - nu are de primit sfaturi decât de la natură, 
de la adevăr şi de la inspiraţie, care este şi ea natură 
şi adevăr” 

Traducere de Valentin Lipatti 


Victor Hugo, din Prefaţa la Hernani (1830) 

„Romantismul [...] nu e decât liberalismul în lite- 
ratură. Acest adevăr este înțeles aproape de toate spi- 
ritele alese, şi numărul lor e mare; şi în curând - căci 
lucrurile au şi ajuns destul de departe —, liberalismul 
literar nu va mai fi puţin popular decât în societate, 
iată îndoitul ţel către care trebuie să tindă, în același 
pas, toate spiritele consecvente şi logice; iată îndoita 
flamură care grupează în jurul său, cu excepția a prea 
puţine inteligenţe (care se vor lumina), tot tineretul 
de azi, atât de tare şi atât de răbdător; apoi, odată cu 
tineretul şi-n fruntea sa, elita generaţiei trecute, toți 
aceşti bătrâni înţelepţi care, după prima clipă de ne- 
încredere şi de cercetare, au recunoscut că ceea ce fac 
fiii lor este o consecinţă a ceea ce au făcut ei înşişi și că 
libertatea literară este fiica libertăţii politice” 


Traducere de Valentin Lipatti 


Vissarion Grigorievici Belinski, Opera lui 
Aleksandr Puşkin (1843) 

„Romantismul nu aparține doar artei şi nici doar 
poeziei: izvorul acestuia este același ca şi izvorul artei 
şi al poeziei — viaţa. [...] În înțelesul său cel mai intim 
şi esenţial, romantismul nu este altceva decât lumea 
interioară a spiritului uman, viața intimă a inimii sale. 
În pieptul şi în inima omului se află izvorul misterios 
al romantismului; sentimentul, dragostea este expre- 
sia sau acțiunea romantismului şi, astfel, aproape fie- 
care om este romantic. [...] Sfera sa este întreaga viață 
interioară, afectuoasă a omului, acel sol enigmatic al 
sufletului şi al inimii, de unde cresc toate aspiraţiile 
vagi spre ceva mai bun şi superior, străduindu-se să-şi 
găsească o satisfacţie în idealuri create de fantezie.” 


Traducere de Ivan Pilchin 


XIX-lea 


matura secolul a 


„Lite 


3 

139) 
a) 


3. | iteratura secolului al XIX lea 


[5] icţionar de termeni 


e Byronism: o anumită sta- 
re de spirit în literatura 
europeană de la începutul 
secolului XIX, marcată de 
personalitatea şi opera lui 
G. G. Byron. Popularitatea 
creaţiei byroniene a pro- 
vocat apariția  multiple- 
lor reminiscențe, reluări 
sau imitări ale imaginilor, 
temelor şi motivelor cul- 
tivate de poetul englez. 
Printre cele mai frecvente 
se evidenţiază: atitudinea 
pesimistă față de viaţă, pa- 
tosul luptei pentru liber- 
tate şi pentru drepturile 
cetăţeneşti,  individualis- 
mul, revolta şi singurăta- 
tea. 


2 mintiţi-vă! 


> Numiţi titluri de opere 
literare, picturi celebre, 
compoziţii muzicale care 
au la bază motivul călăto- 
riei sau al pelerinajului. 


IN9) 

GEORGE GORDON BYRON (1788-1824) — unul dintre cei mai 
influenţi poeți romantici ai Angliei. 

Byron provenea dintr-o veche familie de nobili englezi. Şi-a petre- 
cut copilăria în Scoţia, iar la zece ani, după moartea unchiului său, a 
moştenit titlul de lord şi domeniul Newstead Abbey. A studiat la şcoala 
din Harrow, apoi la Colegiul Trinity din Cambridge. La finele studiilor, 
a întreprins o călătorie de doi ani prin țările bazinului mediteraneean 
(Portugalia, Spania, Grecia, Albania şi Turcia). Ulterior, impresiile aces- 
tei călătorii au fost puse la baza primelor două cânturi ale poemului 
romantic Pelerinajul lui Childe Harold. La întoarcere, ajuns la majorat, 
Byron a moştenit locul ereditar din Palatul Lorzilor, participând activ la 
viaţa politică a ţării. 

În 1816, după o căsătorie nefericită, dar mai ales sub presiunea ca- 
lomniilor despre comportamentul său amoral, care au devenit principa- 
lul subiect al bârfelor din presă şi în saloanele aristocratice, decide să 
părăsească Anglia. Mai întâi, pleacă în Elveţia, iar apoi se stabileşte în 
Italia. Aici, din 1819, Byron susţine grupul revoluţionar clandestin al 
carbonarilor, scopul căruia a fost eliberarea Italiei de sub jugul imperial 
austriac. În 1823, după eşecul acţiunilor revoluționare ale carbonarilor, 
părăseşte Italia şi ajunge în Grecia. În localitatea Missolonghi, susține 
mişcarea de eliberare a grecilor de sub ocupaţia turcească, participând la 
unele acţiuni diplomatice şi militare. În aprilie 1824, Byron moare din 
cauza malariei căpătate în urma unei călătorii în munți. 

Opera lui Byron a fost mereu privită, prin prisma vieţii sale, ca o 
expresie poetică a evoluţiei sale personale. În prima perioadă de creaţie 
(1807-1816), poezia sa poartă amprenta modelelor clasiciste și ilumi- 
niste. În 1807, îşi publică volumul de debut Ceasuri de trândăvie, atacat 
de critică. Chiar dacă era lipsită de maturitate şi originalitate, această 
culegere anunţă teme majore ale principalelor lucrări byroniene de mai 
târziu: solitudine, melancolie, stare de conflict cu realitatea duşmănoasă, 
căutarea unui refugiu eliberator în vis sau în amintiri, idealul pierdut 
sau inaccesibil. În 1809, drept răspuns la adresa recenzenţilor, Byron 
publică poemul satiric Barzi englezi și critici scoțieni, în care a ridiculizat 
imaginea criticilor şi poeţilor la modă în acea perioadă. Succesul ade- 
vărat însă vine odată cu publicarea poemului romantic Pelerinajul lui 
Childe Harold (1812). Va urma o serie de „poeme orientale” (Ghiaurul, 
Mireasa din Abydos, Corsarul, Lara, Asediul Corintului), toate având în 
comun împrejurări exotice şi figura centrală a revoltatului orgolios, sin- 
guratic, pasional, răzvrătit împotriva regulilor societăţii, dezamăgit de 
o lume meschină şi nedreaptă, neînțeles de cei din jur şi de sine însuși, 
dornic de libertate, cuprins de o stare iremediabilă, numită melancolie 
universală. 

În a doua perioadă de creaţie (1817-1824), Byron se impune printr-o 
operă bogată în confesiuni lirice şi reflecţii filozofice, în care se condam- 
nă orice fel de tiranie şi suprimare a libertăţii umane, ipocrizia morală, 
religioasă sau politică (poemul dramatic Manfred, drama-mister Cain). 
Momentul culminant al creaţiei byroniene îl reprezintă romanul în ver- 
suri neterminat Don Juan, în care sunt redate evenimentele, moravurile 
şi spiritul acelei epoci. 

Pelerinajul lui Childe Harold 


Cântul întâi 
II 


Trăia cândva, în Albioni, un june 

Ce rătăcise ale vieţii căi. 

Dispreţuind moravurile bune, 

Îşi luase-n cârd cu răii cei mai răi. 
Neruşinat, ca şi amicii săi, 

Şi nesătul, acest zănatec snob 

Pentru plăceri trăia întăi şi-ntăi, — 

Şi ajungând al desfătării rob, 

Credea că pentru ea născutu-s-a pe glob. 


III 


Era, Childe Harold, tânăr de neam bun. 
Eu nu cunosc al neamului purces. 
Poate-avusese străluciți străbuni. 

Dar un urmaș ticăloșit, ades, 

Pătează pentru veci un neam ales. 

Nici slava răspândită dinadins, 

Nici vorbe dulci, șoptite cu-nţeles, 
N-au să înalțe-n cinste pe un ins 

De silnicul desfrâu la fapte rele-mpins. 


IV 


Ca gâzele ce zboară-n miez de zi, 

Nici el, Childe Harold, nu credea deloc 
Că mai-nainte de amurg va fi 

Izbit, ca de-un vârtej, de nenoroc. 

Abia trecuse vârsta de mijloc 

Şi iată că se şi simțea scârbit, 

Sătul de el şi de natalul loc, 

Stingher printre prieteni, părăsit, 

Ca un sihastru-nchis în urgisitu-i schit. 


V 


Nesăturat sorbise din plăceri 

Şi frumuseți pândise zeci şi zeci. 
Dar dintre toate-aceste primăveri 
Iubise una doar, pierdută-n veci. 
De-mbrăţişarea lui scăpase, deci! 
Căci sufletul ei cast l-ar fi mânjit 
Acel ce-o luase razna pe poteci, 
Risipitor, cu viciul logodit, 

Urând huzurul trist al traiului tihnit. 


! Albion — nume dat, în vechime, Angliei. 

[5] icţionar de termeni 


e Poem romantic: una din- 
tre speciile dominante în 
literatura din prima jumă- 
tate a secolului XIX, operă 
literară în versuri, de obi- 
cei de proporții mari, în 
care se împletesc elemente 
lirice şi epice. Sub influența 
lui G.G. Byron, poemul 
romantic capătă anumite 
trăsături specifice: centra- 
rea atenţiei pe un perso- 
naj excepţional, neglijarea 
aspectelor cotidiene ale 
realităţii, evidenţierea mo- 
mentelor ideale (poetice) 
ale vieţii, discontinuitatea 
compoziţională, expunerea 
reflecţiei lirice/filozofice în 
cadrul unei naraţiuni epice 
sau confruntări dramati- 
ce, îmbinarea descrierii cu 
abateri subiectiv-lirice ale 
naratorului. 


Pribeagul deasupra mării în ceață 
de Caspar David Friedrich, 1818 


(ema Dumon 


ovge 


(GA 


159) 
O 


ea 


3. | iteratura zecoluli; al XIX 


VI precieri critice 


„În ciuda caracterului pro- 
fan al pelerinajului, Childe 
Harold se vrea o replică mo- 
dernă la Divina comedie, fapt 
sugerat dintru început prin 
două elemente cu valoare de 
citat dantesc travestit: prima 
aluzie când eroul «abia trecu- 
se vârsta de mijloc», ceea ce 
corespunde dantescului «Nel 
mezzo del cammin di nos- 
tra vita» [«Pe când e omu-n 
miezul vieții lui»], prag între 
existența pasională şi cea re- 
flexivă; căci, înaintea peleri- 
najului de la cumpăna vieţii, 
Childe Harold este, ca şi ero- 
ul lui Dante, «un june / Ce 
rătăcise ale vieții căi». A 
doua aluzie la universul pele- 
rinajului dantesc o constituie 
amintirea în treacăt a căilor 
infernale, etapă a drumului 
inițiatic («spre izbăvire aler- 
gând... gata şi-n iad să caute 
cărări») 


Ioana Em. Petrescu 


[9] uriozități 


George Gordon Byron 
a avut pe linia maternă un 
bunic descendent al regelui 
Iacob 1 al Scoției, George 
Gordon of Gight, în cinstea 
căruia a fost botezat. 

Poetul s-a născut cu o 
malformaţie a piciorului 
drept, care i-a cauzat un 
şchiopătat uşor. Drama aces- 
tui handicap l-a urmărit toată 
viaţa. 


(92) 
O 


VI 


Îi părăsea, cu sufletul bolnav, 

Childe Harold pe prieteni. Când şi când, 
În ochii grei sticlea un bob suav. 

Însă mândria-l îngheţa, curând. 

Pleca deci singur, cu durerea-n gând, 

În țări fierbinţi, departe, peste mări, 
Sătul, spre izbăvire alergând, — 

Se îndrepta spre neșştiute zări, 

Gata până şi-n iad să caute cărări. [...] 


XI 


Castel, domeniu, darnice femei 

(Ce l-au vrăjit şi-al căror păr buclat, 
Albaştri ochi şi mâini de funigei 

L-ar fi târât, pe-un sfânt chiar, în păcat), 
Paharul plin, el, fără un oftat, 

Le-a părăsit, spre-a fi doar călător 

Pe mări adânci şi oaspe pe-nnoptat 

La musulmani, sau la vreun alt popor 
Ciudat, hălăduind, hăt, la ecuator. 


XII 


Vântrelele tresaltă. Vântu-i bun. 

Şi bucuros ca Harold, pare-acum 

Să-l smulgă de pe-acest pământ străbun. 
Britanicul țărm alb se pierde-n fum. 

Și spuma crește. Nava-şi taie drum. 

Poate-i mâhnit că nava-l duce. Dar 

El nu dă glas tristeţii nicidecum. 

Pe când ceilalţi se jeluie-n zadar 

Furtunii, ce nu stă s-asculte-al lor amar. [...] 


Traducere de Virgil Teodorescu 


ne berals ale operei 


1. 


Publicarea poemului Pelerinajul lui Childe Harold (1812-1818) a de- 
venit un eveniment în literatura europeană din secolul XIX. Byron a 
abordat în această operă cele mai dureroase probleme ale timpului. 
În formă poetică, el a reflectat starea de spirit a generaţiei sale pe 
fundalul războaielor napoleoniene și a luptei popoarelor europene 
pentru libertate. Deja în anul apariţiei, cartea a fost reeditată de cinci 
ori, iar autorul ei a fost declarat un inventator al melancoliei. 

Personajul central al poemului este Childe Harold - un tânăr aris- 
tocrat, orgolios, singuratic, dezamăgit de oameni şi de viață. Acesta 

este un personaj specific byronian, trăsăturile căruia s-au regăsit şi în 
alte lucrări ale poetului, dar şi în operele contemporanilor săi. Senti- 
mentul unui gol spiritual, ca efect al vieţii în desfrâu, îl face pe Childe 
Harold să sufere. EI decide să întreprindă o călătorie, descrierea că- 
reia permite autorului să înşire un mare număr de fapte din viața 
popoarelor europene, să compare caractere naţionale, să aprecieze 
viaţa politică din diverse ţări, să defaime tirania, să cheme la lupta 
pentru libertate etc. 

Pelerinajul lui Childe Harold este un poem lirico-epic, scris în strofe 
spenseriene şi conceput ca un jurnal de călătorie. Opera conţine patru 
cânturi, publicate în ani diferiți. Primul cânt este dedicat Portugaliei 
şi Spaniei: naratorul evidenţiază un contrast enorm între splendoarea 
naturii şi sărăcia oamenilor din aceste țări, arată rezistența poporului 
spaniol în faţa armatei napoleoniene și îi susține în lupta lor pentru 
independenţă. În cântul doi sunt prezentate Albania şi Grecia: com- 
parând trecutul glorios al grecilor cu prezentul umil în care se aflau, 
subjugaţi de turci, naratorul, cuprins de indignare, cheamă Grecia să 
ridice armele împotriva cotropitorilor. În cântul trei, Childe Harold 
trece prin Belgia şi vizitează câmpul de lângă Waterloo. El admiră 
personalitatea lui Napoleon şi reflectă asupra înfrângerii sale. În cân- 
tul patru este descrisă Italia, trecutul și cultura ţării. Printre temele 
centrale ale acestei părţi a poemului se remarcă cea a geniului şi a 
nemuririi prin creaţie. 

Una dintre trăsăturile dominante ale poemului este caracterul său 
subiectiv-liric. Chiar dacă Byron avertiza cititorul să nu-l identifice 
pe Childe Harold cu el, personalitatea și vocea poetului se suprapun 
cu cea a personajului fictiv. 


lezarea textu | UI 


Motivează intenţia personajului Childe Harold de a-și părăsi patria. 


Selectează, din trăsăturile propuse mai jos, ipostazele în care se 
regăseşte eroul byronian: 
e singurătatea; 

e spleenul/plictiseala; 

e melancolia universală; 

e aspiraţia spre libertate; 


e revolta; 

e disprețul față de convenții; 
e tristeţea metafizică; 

e nemulțumirea. 


„ Citează versurile care exprimă ipostazele selectate. 


Întocmeşte o listă de personaje literare, din lecturile personale, care 
se încadrează în tipologia eroului byronian. 


. Utilizează diagrama Venn pentru a identifica similitudini şi dife- 


rențe între personajul byronian Childe Harold și Dionis din nuvela 
Sărmanul Dionis de M. Eminescu. 


Utilizând informaţia din rubrica Dicționar de termeni, demonstrea- 
ză că Byron foloseşte strofa spenseriană. Ce valori stilistice conferă 
textului acest tip de strofă? 

[5] icţionar de termeni 


e Strofă spenseriană: tip 
de strofă inventată de po- 
etul renascentist englez 
Edmund Spenser și folosi- 
tă în poemul său alegoric 
Crăiasa zânelor. Această 
structură metrică este al- 
cătuită din 9 versuri, dintre 
care opt sunt pentametri 
iambici (conţin câte 10 
silabe) şi unul este vers 
alexandrin (12 silabe), ri- 
mând ababbcbcc. În afa- 
ră de G.G. Byron, strofa 
spenseriană a fost folosită 
de alți poeţi romantici en- 
glezi: P.B. Shelley în Re- 
volta Islamului şi ). Keats 
în poemul Ajunul Sfintei 
Agnes. 


Îl x primă-ţi opinia! 


e Cum crezi, tinerii gene- 
raţiei tale se identifică 
cu eroul byronian? Ce 
aspirații, preocupări, ne- 
linişti vă sunt comune? Dar 
diferite? 

e Ce factori determină for- 
marea acestui tip de com- 
portament în adolescență? 


A PIE 


Les 

e 

m Comentează relevanţa nu- (aa) 
melui Childe în baza tra- 5 
.. . . EI si 

ducerii din limba engleză. 5 
m Ce ipostază specifică per- () 
sonajului romantic sublini- SI 
ază acest apelativ? A 

ea 


3. | iteratura secolului al XIX 


[9] uriozități 


Byron niciodată nu a vrut 
să fie doar poet, ruşinându-se 
de „scrisul poeziilor” ca pro- 
fesie. Idealul său a fost un om 
al acţiunii, liderul poporului, 
voievodul. El considera că 
veneraţia pe care o cunosc 
scriitorii, spre deosebire de 
oamenii acțiunii, şi toată vâl- 
va ridicată în jurul poeţilor 
este un semn al răsfățării, al 
decadenţei şi al slăbiciunii. 
Cine ar fi scris poezii, dacă 
ar fi avut posibilitatea să facă 
ceva mai bun, se întreba el. 
Obsesia acţiunii a fost cau- 
za decesului său timpuriu în 
Grecia. Fiind un ideal poetic 
şi civic pentru A. S. Pușkin, 
V. Hugo, H. Heine, G. Leo- 
pardi şi mulţi alți contem- 
porani ai săi, Byron a devenit 
predecesorul tuturor poeţilor 
revoluționari, creaţia cărora 
este doar o dimensiune com- 
plementară activităţii lor po- 
litice şi sociale. ]. W. Goethe 
îl admira atât de mult, încât 
l-a imortalizat în figura lui 
Euphorion, un personaj lu- 
minos din partea a doua a 
tragediei Faust. 


IE primă-ţi opinia! 


e Pornind de la informaţia 
din rubrica  Curiozităţi, 
opinează asupra idealului 
de viaţă al lui Byron şi a ati- 
tudinii sale față de scriitori. 

e Cum crezi, care este atitu- 
dinea societăţii faţă de pro- 
fesia de scriitor? 


(95) 
89) 


Argumentează, completând tabelul, că Pelerinajul lui Childe Harold 
este un poem romantic: 


Elemente 
romantice 


Particularități 
lirice 


Particularități 
epice 


Argumente/ 
Exemple 


[5] Observă dilemele trăite de eroul byronian în căutarea unui ideal fe- 

minin. 

e Comentează sugestia sintagmelor: Dar dintre toate-aceste primăveri / 
Iubise una doar, pierdută-n veci şi mâini de funigei a darnicelor femei. 

e Extrage din DEX sensul cuvântului funigei. Ce trăsături fizice/morale 
feminine sunt accentuate? 

e Ce procedeu specific romantic valorifică autorul în conturarea celor 
două ipostaze feminine? 


Interpretează sugestia titlului poemului Pelerinajul lui Childe 
Harold (Childe Harold's Pilgrimage), luând ca reper: 
* sensurile lexemului pelerinaj; 
e valoarea anticipativă a titlului; 
* diferența de semnificație pe care titlul i-o conferă mesajului global al 

operei prin variantele de traducere: peregrinări/pelerinaj/rătăciri. 

7.1. Cum crezi, care variantă este mai sugestivă? Argumentează-ţi răs- 
punsul. 

7.2. Demonstrează conexiunea dintre titlul și mesajul poemului. 


Ea LD) OomMoO 
Nivel minim 


p Ce afinități tipologice există între personajul Childe Harold și autor? 


» Formulează trei principii romantice regăsite în poemul byronian. 


Nivel mediu 
» Realizează, în 1,5-2 pagini, o compunere de caracterizare a persona- 
jului-călător Childe Harold, ţinând cont de: 
e mijloacele şi procedeele de caracterizare a personajului; 
e caracterul romantic al personajului; 
e modelul etic reprezentat de eroul byronian; 
e idealul aspiraţiei spre libertate. 


Nivel performant 
p Demonstrează, în cadrul unei hărți conceptuale (cânturile I-IV), 
caracterul complex al poemului Pelerinajul lui Childe Harold de 
G. G. Byron: 
e indicele de cronotop/țările; 
e aspecte politice/sociale/istorice/culturale; 
e teme/motive/idei relevante abordate în poem. 

VICTOR HUGO (1802-1885) — poet naţional francez, lider şi te- 
oretician al mișcării romantice din Franţa. Traseul său literar cuprinde 
aproape întreg secolul XIX, o perioadă foarte agitată în istoria euro- 
peană. În calitate de poet, dramaturg şi prozator, Hugo a contribuit la 
reformarea tradiţiei poetice franceze, la constituirea teatrului romantic 
francez şi la cultivarea romanului istoric. 

Victor Hugo s-a născut în oraşul universitar Besancon, în familia 
unui militar de rang înalt. După divorţul părinţilor, tânărul Victor ră- 
mâne cu mama sa, susținătoarea ideilor regaliste (de restaurare a pute- 
rii monarhale în Franța după Marea Revoluţie Franceză). Aceste idei 
au exercitat un impact considerabil asupra viziunilor social-politice ale 
scriitorului din perioada adolescenţei. 

În anii 20 ai secolului XIX, V. Hugo se distanțează de regaliști şi se 
apropie de opoziţia liberală, marcând totodată ruptura definitivă cu arta 
clasicistă. În 1826, în propria casă, el organizează întâlnirile unui cena- 
clu, frecventat de tineri artişti, poeţi şi scriitori (Ch.-A. Sainte-Beuve, 
A. de Musset, A. de Vigny, G. de Nerval, P. Merimee, Th. Gautier, 
Al. Dumas-tatăl). În numele tuturor, V. Hugo declară opţiunea tinerilor 
pentru arta romantică, ce a declanşat o adevărată luptă între generaţii, 
dar şi între diverse grupări literare din Paris. 

Fiind foarte productiv în acei ani, V. Hugo îşi desfăşoară creația pe 
mai multe planuri. Scriitorul îşi încearcă puterile în domeniul liricii, în 
proză şi în dramaturgie. Volumul său de debut, intitulat Ode și poezii 
diverse (1822), el îl completează cu o serie de ode şi de balade noi, apoi îi 
apare culegerea de poezii Orientalele (1829). În acelaşi timp, V. Hugo se 
lansează cu primele drame: Cromwell (1827), Marion de Lorme (1829) 
şi Hernani (1830). Prefaţa la drama Cromwell a devenit manifestul ro- 
mantismului francez. 

După revoluţia din 1830, V. Hugo publică romanul istoric Notre-Da- 
me de Paris (1831), după care vor urma dramele istorice Marie Tudor, 
Lucrece Borgia (1833) şi Ruy Blas (1838). În aceeaşi perioadă apar şi 
câteva culegeri de versuri: Frunze de toamnă (1831), Cântecele crepuscu- 
lului (1835), Vocile lăuntrice (1837), Razele şi umbrele (1840). 

În anii 40 ai secolului XIX, V. Hugo se dedică activităţii politice. În 
1851, urmărit din cauza criticii aspre la adresa lui Napoleon al III-lea, 
Hugo este nevoit să părăsească Franţa, rămânând în afara țării până în 
1870. În exil, el publică pamflete politice, volumul de poezii satirice Pe- 
depsele (1853), poeziile lirice şi filozofice Contemplaţiile (1856-1857), 
poemele cu titlul generic Legenda secolelor (1859-1883). Cea mai va- 
loroasă realizare în proză din această perioadă este romanul-frescă Mi- 
zerabilii (1862), în care sunt abordate problemele sociale şi politice ale 
timpului. 

Întoarcerea triumfală a scriitorului din exil a avut loc după mani- 
festările revoluţionare din Paris, în septembrie 1870. Tema revoluţiei 
devine una dintre cele mai pronunţate în opera hugoliană din ultima 
perioadă a vieţii, mai ales în romanul Anul 93 (1874). 

Victor Hugo a fost înmormântat în complexul arhitectural Panteonul 
din Paris, fiind astfel omagiat ca unul dintre cei mai mari reprezentanți 
ai culturii franceze din toate timpurile. 

2 mintiţi-vă! 


» Formulaţi două idei din 
Prefaţa la Cromwell şi 
din Prefaţa la Hernani de 
V. Hugo, reproduse frag- 
mentar la pagina 27. 

p Cine dintre personalităţile 
române a fost inițiatorul 
unui cenaclu literar în 
propria casă? 


PN 4 foc 


m Precizează trei factori de 
ordin biografic care au 


[e) 

determinat traseul literar E: 
al poetului francez Victor ps 
Hugo. E: 
pi 

3. | iteratura secolului al XIX 


Reformarea poeziei 
franceze de către V. Hugo 


Odată cu apariția volu- 
mului hugolian Orientalele, 
caracterul poeziei franceze 
se schimbă în mod decisiv. 
În primul rând, sub influenţa 
lui V. Hugo, se abandonează 
principiul unităţii formale 
a poeziei clasiciste: metrul 
poetic începe a fi alternat cu 
mărimea versului, astfel încât 
forma poeziei să corespundă 
conţinutului ei. De aseme- 
nea, rima devine mai bogată, 
metrul tradiţional se combi- 
nă cu alte ritmuri. În al doilea 
rând, V. Hugo afirmă un eu 
liric activ, care acţionează 
într-o lume plină de contras- 
te. Astfel, în universul hugo- 
lian, haosul şi stihiile domină 
forţele raţionale, iar răul se 
manifestă în egală măsură 
cu binele. În plan stilistic, 
V. Hugo a optat pentru in- 
troducerea limbajului poetic 
nou, potrivit stărilor afective 
şi sentimentelor umane, a 
îmbinat lexicul înalt cu ex- 
presii dialectale, arhaice şi 
cuvinte din vorbirea cotidi- 
ană. În prefaţă la Orientalele, 
autorul declară dreptul poe- 
tului la libertate în creaţie şi 
la punctul personal de vede- 
re asupra lucrurilor: Spațiul 
şi timpul sunt ale poetului. 
Lăsaţi poetul să meargă unde 
vrea, să facă ce-i place. Asta-i 
legea. 


A PIE 


m Care sunt principalele eta- 
pe ale poeziei hugoliene? 
m Numeşte titluri de volume 
şi trăsăturile specifice fie- 

cărei etape. 


(90) 
îns 


Hugo-poetul 

V. Hugo este considerat cel mai mare poet al Franţei din epoca mo- 
dernă. Vasta sa creaţie cuprinde poezie lirică, filozofică, civică, satirică, 
epică, remarcabilă prin virtuozitate tehnică şi fantezie, prin varietatea 
conţinutului şi bogăţia vocabularului. Totodată, V. Hugo a contribuit la 
reformarea poeziei franceze, marcând astfel declinul tradiţiei clasiciste 
şi victoria romantismului în literatură. În acest sens, poezia lui V. Hugo 
trece prin câteva etape importante. 

Poeziile timpurii ale lui V. Hugo, incluse în volumul Ode și poezii 
diverse (1822), au fost scrise conform rigorilor poeticii clasiciste. Slă- 
vind măreţia dinastiei Bourbon, poetul cultivă oda solemnă scrisă în 
vers alexandrin, cu multe metafore şi comparații pompoase. Pe lângă 
motive politice, în acest volum sunt prezente versuri cu conţinut perso- 
nal, meditații despre istorie şi poezie. 

Din 1820, sub influenţa creaţiei lui A. de Lamartine şi a lui Fr.-R. de 
Chateaubriand, Hugo trece pe poziţiile romantismului. Cu totul novator 
a fost volumul său Orientalele (1829), care a reprezentat un moment 
crucial în evoluţia poeziei hugoliene şi în cea franceză. În acest volum, 
V. Hugo prezintă imagini dinamice ale naturii (marea, focul, norii, ful- 
gerul), creând, totodată, tablouri exotice în spiritul orientalismului ro- 
mantic. 

În volumul Frunze de toamnă (1831), V. Hugo renunţă la temele şi 
motivele din culegerile precedente: în locul exotismului şi interesului 
pentru medieval vine o poezie calmă, meditativă, în care se cântă bucu- 
riile vieţii în familie şi autocontemplarea. Cântecele crepusculului (1835) 
sunt marcate de situaţia politică instabilă din Franţa după revoluţia anu- 
lui 1830. Poetul împărtășeşte aici propria stare de neliniște, dubiile şi 
gândurile personale, încearcă să prevadă cu ce se va sfârşi amurgul so- 
cial-politic din ţară: cu întunericul deznădejdii sau cu lumina speranţei 
în viitor. În volumele Vocile lăuntrice (1837) şi Razele şi umbrele (1840), 
V. Hugo continuă temele şi motivele operelor precedente, constante în 
poezia romantică europeană: copilăria, dragostea, natura, rolul poetului 
în societate. 

În exil, poezia hugoliană atinge culmile expresiei romantice. Un loc 
aparte în creaţia poetului îl ocupă volumul Contemplaţiile, împărţit în 
două secțiuni: Odinioară şi Acum. Cartea cuprinde poezii de dragoste 
şi meditații poetice, imagini ale naturii, amintiri din tinereţe, dedicaţii, 
versuri cu tematică socială. O creaţie poetică monumentală o reprezintă 
volumele Legenda secolelor, un tablou epic în care poetul încearcă să 
înfățişeze umanitatea din toate perspectivele - istorică, legendară, filozo- 
fică, religioasă, ştiinţifică, ce se unesc într-o măreaţă aspirație spre lumină. 
În Legenda secolelor, ilustrând măreţia faptelor şi ideilor umane, poetul 
crede în victoria finală a binelui asupra răului, a progresului asupra bar- 
bariei. 

V. Hugo era convins că poetul trebuie să fie un ecou sonor al epo- 
cii, un filozof şi un bun cunoscător al istoriei, implicat în evenimentele 
politice ale timpului. Această legătură cu actualitatea se observă şi în 
volumul de lirică patetică Anul teribil (1872), o mărturie poetică a eve- 
nimentelor revoluţionare din Franţa anului 1871. 

e Citeşte poezia Extaz de V. Hugo, urmărind starea de spirit a eului 
liric. 
Extaz 


Eram doar eu pe țărm, în noaptea grea de stele. 
O boltă fără nori, o mare fără vele. 
Privirea mea-ntrecea aceste biete zări. 
Şi codri verzi, şi munți, şi toate din natură 
Somau cu întrebări în limba lor obscură 

Văpăi din cer, talaz pe mări. 


Iar stele-n aur nalt, cohorte infinite, 

Când tare, când încet, armonios strunite, 

Plecând cu frunţi de foc, ziceau mereu; 

Şi valuri bleu, ce n-au răgaz pe marea vastă, 

Ziceau, curbând în arc spumegătoarea creastă: 
- E Domnul, Domnul Dumnezeu! 


Traducere de Ştefan Augustin Doinaș 


lejere textu | UI 


2 precieri critice 


„Când ne gândim ce era 
poezia franceză înainte de a 
se ivi [V. Hugo], cum a înti- 
nerit-o venirea lui; când ne 
închipuim ce puţin ar fi în- 
semnat ea dacă el n-ar fi ve- 
nit; câte simțăminte tainice 
şi adânci, care au fost expri- 
mate, ar fi rămas mute; câte 
inteligenţe a scos la lumină, 
câți oameni care au strălucit 
graţie lui ar fi rămas obscuri, 
e imposibil să nu-l socotim 
unul dintre acele spirite rare 
şi providenţiale care aduc, în 
ordinea literară, mântuirea 
tuturor, ca alţii în ordinea 
morală şi alţii în ordinea po- 


>» 


litică. 


[]] Construieşte axa lexicală a textului. Charles Baudelaire 
1.1. Structurează grafic mesajul poetic, completând axa lexicală prin 
imaginile (forme geometrice, culori, sunete) pe care le-ai vizualizat 
în timpul lecturii. 
Selectează trei motive de factură romantică ce prefigurează toposul 
edenic al textului. 
2.1. Comentează, în scris, unul la alegere. 
Decodifică valoarea stilistică contextuală a metaforei noapte grea de 
stele din incipitul poeziei. 
3.1. Citează secvenţe de text relevante din literatura română în care este 
prezent motivul stelar, completând tabelul: 
Secvenţe din textul Semnificaţii Secvenţe din alte Semnificaţii Cons 
hugolian contextuale texte (cel puţin 2) contextuale 


3.2. Plasează pe fiecare colț al schemei câte o semnificaţie a motivului 
propus. 


Motivul 


stelar 


Motivează, citând secvenţe de text, apartenenţa operei la o anumită 
specie literară. 


Argumentează semnificaţia titlului Extaz, raportându-l la versul fi- 
nal din poezie şi la starea de spirit a eului liric. 


35 


V ctov | | Ugo 


(5%) 
(91) 


A PIE 


m Lucrând în echipe, ela- 
boraţi o listă de romane 
istorice din literatura ro- 
mână şi cea universală. 


I5) icţionar de termeni 


e Antiteză: 1) figură de stil 
care constă în apropierea 
a două (sau mai multe) 
cuvinte/expresii/imagini 
cu sens opus pentru a le 
evidenția opoziţia seman- 
tică; 2) procedeu compozi- 
ţional ce pune în contrast 
idei, perspective narative, 
situații, personaje şi alte 
elemente ale unei opere li- 
terare. În literatura roman- 
tismului, antiteza a devenit 
expresia principiului uni- 
versal al dualității: real-ire- 
al, viaţă-moarte, bine-rău, 
cer-pământ,  suflet-materie, 
frumos-urât etc. În linii 
generale, întreaga creaţie 
a lui V. Hugo este structu- 
rată conform principiului 
antitetic, autorul susținând 
conceptul „ubicuităţii anti- 
nomiei”, pe care o ilustrează 
prin apropierea frumuseţii 
morale de monstruozitatea 
fizică, a purității angelice 
de josnicia demonică etc. 


Hugo-prozatorul 

Chiar dacă în Franţa Victor Hugo este considerat, în primul rând, un 
poet naţional, faima sa universală se datorează romanului istoric Notre- 
Dame de Paris şi romanului social Mizerabilii. 

Considerându-se un discipol al romancierului englez Walter Scott, 
V. Hugo şi-a propus crearea unui roman istoric cu totul frumos şi 
desăvârşit, pitoresc şi poetic, în același timp epic şi dramatic. Problema 
raportului dintre adevăr şi ficțiune într-un roman istoric a fost rezolvată 
de V. Hugo în favoarea fanteziei. El a preferat să dea crezare nu atât is- 
toriei, cât romanului, în care evenimentele şi personajele istorice reale se 
împletesc cu o intrigă romantică şi personaje fictive. Trecutul istoric este 
apreciat de V. Hugo din perspectiva morală şi umanistă, valabilă pentru 
toate epocile (conflictul etern dintre bine şi rău, dragoste şi ură, dreptate 
şi nedreptate). Concepţia sa despre natura romanului istoric s-a reali- 
zat în capodopera Notre-Dame de Paris (1831), o evocare a Parisului din 
secolul XV. În această lucrare, V. Hugo era preocupat de libera recreare 
a epocii medievale, fără a scoate în evidență evenimente istorice reale. 

Interesul scriitorului pentru problemele actualității s-au reflectat în 
povestirea Ultima zi a unui condamnat la moarte (1829), prin care V. Hu- 
go cere renunțarea la pedeapsa cu moartea şi anticipează tema crimei și 
pedepsei, una fundamentală pentru literatura secolelor XIX şi XX. Conti- 
nuarea temei şi a problematicii acestei lucrări se regăseşte, mai târziu, în 
povestirea socială Claude Gueux (1834), bazată pe fapte reale. 

În romanul Mizerabilii (1862), scriitorul pune în dezbatere tema ră- 
ului şi a dreptăţii sociale. Personajul central al cărţii este Jean Valjean, 
care încearcă să înfrângă nedreptatea şi mizeria în care îl aruncă soarta 
şi legile oamenilor. Mizerabilii poate fi considerată o operă de viaţă a 
lui V. Hugo, un roman polifonic, în care se împletesc probleme istorice, 
filozofice, morale, politice şi sociale. 

În ultimii ani de exil, V. Hugo, inspirat de viaţa pescarilor din insula 
Guernsey, publică romanul Oamenii mării (1866), în care evocă lupta 
omului cu stihiile naturii. Romanul istoric Omul care râde (1869) re- 
flectă preocuparea continuă a scriitorului pentru fenomene sociale şi 
idei morale. Construit conform principiului antitetic, romanul prezintă 
Anglia secolului XVIII din perspectiva aristocraților, pe de o parte, şi a 
celor umiliți şi săraci, pe de altă parte. 

În Anul 93 (1874), ultimul său roman, V. Hugo se îndreaptă spre eve- 
nimentele Marii Revoluții Franceze. În această lucrare, scriitorul rămâ- 
ne fidel artei romantice şi se axează pe problema legitimării morale a 
revoluțiilor. 


3. |_itematura secolului al X|X_ea 


GRAND CH EMIN DE LA POSTERITE 


Caricatură de B. Roubaud, 
prezentându-l pe V. Hugo în 
fruntea scriitorilor francezi din 
secolul XIX, 1842 


(9%) 
o) 

Notre-Dame de Paris 


Cartea a treia 
1. Notre-Dame 


Biserica Notre-Dame de Paris este și astăzi, fără îndoială, o clădire 
măreaţă şi sublimă. Dar, oricât de frumoasă s-a păstrat ea, îmbătrânind, 
e greu să nu oftezi, să nu te mânii în faţa stricăciunilor, a nenumăratelor 
mutilări la care vremea şi omul au supus simultan venerabilul monu- 
ment, fără respect pentru Carol cel Mare, care i-a pus prima piatră, sau 
pentru Filip- August, care i-a pus-o pe ultima. [...] 

Vastă simfonie în piatră, ca să spunem așa; operă uriașă a unui om 
şi a unui popor; una şi complexă, totodată, ca Iliadele şi Romanceros, 
cărora le este soră; produs uimitor al dăruirii tuturor forțelor unei epoci, 
unde pe fiecare piatră se vede ţâşnind, într-o sută de feluri, fantezia lu- 
crătorului supusă de geniul artistului; într-un cuvânt, creație omenească 
puternică şi fecundă, așa cum e creaţia divină, căreia pare să-i fi răpit 
dublul caracter: varietatea și eternitatea. [...] 

Notre-Dame e o clădire de tranziţie. [...] 

Marile clădiri, ca şi munţii cei mari, sunt opera veacurilor. [...] 
Omul, artistul, individul dispar ca atare de pe acești uriași coloși, fără să 
lase numele autorului; în ele inteligența umană se rezumă şi se totalizea- 
ză. Arhitect e timpul, zidar e poporul. 


Cartea a opta 
4. Lasciate ogni speranza! 


[...] De câtă vreme se afla acolo, nu ştia. Îşi amintea de-o osândă la 
moarte rostită undeva, împotriva cuiva; îşi amintea apoi că fusese luată 
şi că se trezise în beznă şi în tăcere. Se târâse în mâini, şi atunci verigile 
de fier îi tăiaseră glezna piciorului, iar lanţurile zornăiseră. Îşi dăduse 
seama că în jurul ei sunt numai ziduri, că sub ea se află o lespede aco- 
perită de apă şi o mână de paie. Dar nici lampă, nici geam. Şi atunci se 
aşezase pe paiele acelea, iar uneori, ca să-și schimbe poziţia, se muta pe 
treapta de jos a unei scări de piatră aflată în celulă. 

Un timp, încercase să numere minutele negre pe care i le măsura 
picătura de apă, dar curând truda aceasta jalnică a unui creier bolnav se 
întrerupse de la sine în capul său şi-o lăsase ca îndobitocită. 

În sfârşit, într-o zi sau într-o noapte (căci miezul nopții şi amiaza 
aveau aceeași culoare în mormântul acesta), Esmeralda auzi deasupra ei 
un zgomot mai puternic decât cel pe care îl făcea, de obicei, temnicerul 
când îi aducea pâinea şi urciorul. Şi, ridicând capul, văzu o rază roşiatică 
trecând prin crăpăturile spaţiului uşii sau al trapei aflate în bolta celulei. 
În acelaşi timp, ferecătura grea scârţâi, chepengul scrâşni din balamalele 
lui ruginite, se roti, şi copila văzu un felinar, o mână şi partea de jos din 
trupurile a doi bărbaţi, căci ușa era prea scundă ca să le poată zări şi 
capetele. Lumina îi făcu atât de rău, încât închise ochii. [...] 


1 Inscripţie ce figurează în Infern, în Divina comedie a lui Dante. "Textul complet al 
inscripţiei este: Lasciate ogni speranza, voi ch'entrate (Lăsaţi orice speranţă, voi care 
intrați). 

atat Anda a fm 8 to îm, 


Catedrala Notre-Dame din Paris 


PN 4 foc 


m Informează-te despre sta- 
rea actuală a Catedralei 
Notre-Dame de Paris. 


2 mintiţi-vă! 


» Numiţi opere literare no- 
torii în care este valorificat 
elementul arhitectural. 


»Discipolul cărui roman- 


cier englez se consideră e 
V. Hugo? Cetitluri de ope- =E 
re ale acestuia cunoaşteţi? 5 
ku 
SA 


3. | iteratura secolului al XIX lea 


VI precieri critice 


„Romanul lui Victor Hugo 
nu interesează prin toate 
aceste evenimente de  fac- 
tură romantică, nici prin 
evocarea unei epoci istorice, 
marcate prin prezența unor 
evenimente atestate, ci prin 
evocarea atmosferei Parisului 
medieval, în imagini gran- 
dioase care înfăţişează viaţa 
ce se desfăşoară în jurul ca- 
tedralei din inima orașului, 
despre care Victor Hugo 
spune că este un gigant la 
picioarele căruia se întâlnesc 
veacurile şi generaţiile. Este 
evocată atmosfera de pietate 
creştină, alături de cea crea- 
tă de abuzurile fără de mar- 
gini ale bisericii, atmosfera 
unei existențe mizere, cum 
este cea a participanţilor la 
toate aceste întâmplări tra- 
gice. Imagini spectaculoa- 
se, personaje excepţionale, 
ieşite din comun, antiteze 
romantice abundă în roma- 
nul lui Hugo. Strigătul de 
disperare al lui Quasimodo, 
care-şi cunoaşte monstruoa- 
sa înfăţişare [...] este strigătul 
unei conștiințe întemnițate 
într-un corp diform, cocoşat, 
şchiop şi surd, care este totuşi 
plin de suflet şi care trăieşte 
o dramatică afecţiune pentru 
Esmeralda, singura lumină 
în viaţa lui. Cel care nu a avut 
în viaţă decât perfecțiunea 
unei monstruoase urâţenii 
sfârşeşte printr-o aspirație 
spre absolut, demonstrând, 
prin moarte, că în pofida 
monstruozităţii sale exteri- 
oare a găsit perfecțiunea în 
iubire” 


Clio Mănescu 


(92) 
00 


- Cine eşti? 

- Un preot. [...] 

Preotul îşi ridică gluga. Fa privi. Şi văzu chipul sinistru care o urmă- 
rea de atâta vreme, capul de diavol care îi apăruse la Falourdel deasupra 
capului adorat al lui Phoebus al ei, ochii pe care îi văzuse strălucind 
ultima oară lângă un pumnal. [...] 

- O, nelegiuitule! Cine eşti? Ce ţi-am făcut? Mă urăşti, aşadar? Vai! 
Ce ai cu mine? 

- 'Te iubesc! strigă preotul. 

Lacrimile Esmeraldei conteniră brusc. ÎI privi năucită. Preotul căzu- 
se în genunchi şi o învăluia într-o privire înflăcărată. 

- Auzi? 'Te iubesc! strigă preotul din nou. 

- Ce iubire! rosti nefericita, înfiorându-se. 

El vorbi iar: 

- Iubirea unui suflet blestemat. 

Rămaseră amândoi câteva clipe tăcuţi, striviţi sub greutatea emoţiilor, 
el înnebunit, ea năucită. 

- Ascultă, spuse, în sfârșit, preotul, şi un calm straniu puse iar 
stăpânire pe el. Ai să ştii totul. Am să-ţi spun ceea ce până astăzi abia 
dacă am îndrăznit să-mi spun mie însumi, când îmi întreb în taină 
conştiinţa, ca ceasurile târzii din noapte când e atâta beznă pe lume, 
încât pare că nici Dumnezeu nu te mai vede. Ascultă. Înainte de a te 
întâlni eram fericit... 

- Dar eu! oftă ea uşor. 

- Nu mă întrerupe. Da, eram fericit, credeam cel puţin că eram. 
Eram neprihănit, aveam sufletul plin de-o lumină senină. Niciun cap 
nu se înălța mai mândru şi mai radios decât al meu. Preoţii îmi cereau 
sfatul în privinţa castităţii, teologii în privinţa doctrinei. Da, ştiinţa era 
totul pentru mine. Era ca o soră pentru mine, şi o soră îmi ajungea. Cu 
vârsta, e adevărat, mi-au mai venit şi alte idei. De multe ori, trupul mi 
s-a înfiorat la trecerea unei forme de femeie. Puterea asta a sexului și a 
sângelui de bărbat, pe care, adolescent nebun, crezusem că o pot înăbuși 
pentru toată viaţa, îmi zguduie de mai multe ori lanţul jurămintelor de 
fier care mă ţin ferecat, nenorocit, de lespezile reci ale altarului. Dar 
posturile, rugăciunile, studiul, nevoința monahală îmi făcură din nou 
sufletul stăpân peste trup. Și-apoi ocoleam femeile. De altfel, n-aveam 
decât să deschid o carte, pentru ca toate nălucirile spurcate ale minţii să 
se împrăştie în fața splendorii ştiinţei. În câteva clipe, simţeam cum fug 
departe greoaiele lucruri pământeşti şi mă regăseam calm, înminunat 
şi senin, în faţa luminii liniştite a adevărului veşnic. Atâta vreme cât 
diavolul mi-a trimis, ca să mă atace, numai umbre vagi ale femeilor care 
treceau risipite prin faţa ochilor mei, în biserică, pe străzi, pe pajişti, şi 
care abia dacă îmi reapăreau în vis, le-am învins cu ușurință. Vai, dacă 
n-am rămas biruitor, de vină e Dumnezeu, care n-a dat omului puteri 
egale cu ale diavolului. Ascultă... Într-o bună zi... 

Aici, preotul se opri, şi osândita auzi ieşindu-i din piept gemete care 
păreau horcăieli şi sfâşieri. 

- „Într-o bună zi stăteam sprijinit de pervaz la fereastra chiliei. Ce 
carte citeam oare? Ah, totul mi se învălmășește în cap! Citeam. Fereastra 
dădea spre o piață. Deodată, am auzit un zvon de tamburină şi de cântec. 

Supărat că meditaţia îmi era astfel tulburată, am privit în piață. Ce-am 
văzut, mai vedeau şi alții în afară de mine, și totuşi nu era o priveliște 
făcută pentru ochii omeneşti. Acolo, în mijlocul caldarâmului — era la 
amiază... soarele puternic - o făptură dansa. O făptură atât de frumoasă, 
încât Dumnezeu ar fi preferat-o Fecioarei și şi-ar fi ales-o drept mamă, 
şi-ar fi dorit să se nască din ea, dacă ea ar fi existat când el s-a făcut om! 
Avea ochi negri şi splendizi. Câteva fire din părul negru, în care bătea 
soarele, luceau ca nişte fire de aur. Picioarele îi dispăreau în mişcarea lor 
ca spițele unei roți care se învârteşte cu repeziciune. În jurul capului, în 
cozile negre ale părului, avea plăcuţe de metal ce sclipeau în soare şi-i 
puneau pe frunte o cunună de stele. Rochia ei presărată cu paiete avea 
scânteieri albăstrii şi era împestrițată cu mii de sclipiri, ca o noapte de 
vară. Braţele mlădioase şi brune i se legănau în jurul mijlocului ca două 
eşarfe. Forma trupului ei era de o uimitoare frumuseţe. Oh, strălucitorul 
ei chip, care se desprindea luminos chiar în lumina soarelui... Vai, fata 
erai tu! Uimit, ameţit, fermecat, nu mă mai săturam privindu-te. 'Te- 
am privit atât, încât deodată m-am înfiorat de spaimă: am simţit că mă 
pândea destinul. 

Cu inima grea, preotul se mai opri o clipă. Apoi continuă: 

- Da, începând din ziua aceea, în mine s-a ivit un om pe care nu-l 
cunoșteam. Am vrut să folosesc toate lucrurile: mănăstirea, altarul, 
cărţile, munca. Nebunie zadarnică! [... ] Auzindu-ţi mereu cântecul care 
îmi zumzăia în minte, văzându-ţi mereu picioarele dansând pe calea 
mea de rugăciuni, simţindu-ţi mereu, noaptea, în vis, forma alunecând 
peste trupul meu, am dorit să te revăd, să te ating, să ştiu cine eşti, să văd 
dacă te voi mai regăsi asemănătoare cu imaginea ideală rămasă în mine, 
să-mi frâng poate visul în fața realității. [...] 

- Ah! exclamă preotul. Fată, ai milă de mine! te crezi nenorocită, vai, 
şi nu ştii ce e nenorocirea! Oh! Să iubeşti o femeie! Să fii preot! Să iubeşti 
cu toată furia sufletului, să simţi că ţi-ai da, pentru cel mai mic zâmbet al 
ei, sângele, inima, bunul renume, mântuirea, nemurirea şi veşnicia, viața 
aceasta şi viața de apoi; să regreţi că nu eşti rege, geniu, împărat, arhan- 
ghel, zeu, ca să-i pui un sclav mai de seamă la picioare; s-o îmbrăţişezi zi 
şi noapte în visele şi în gândurile tale şi s-o vezi îndrăgostită de o tunică 
de soldat! Și să nu-i poţi oferi decât o jalnică sutană preoțească de care 
ei să nu-i fie decât frică şi scârbă! Să fii de față, cu gelozia şi furia ta, 
când ea risipeşte pentru un biet fanfaron nerod comori de dragoste şi 
de frumuseţe! Să vezi trupul a cărui formă te arde, sânul care are atâta 
dulceaţă, carnea fremătând și roșindu-se sub sărutările altuia! O, ceru- 
le! Să-i iubeşti piciorul, braţul, umărul, să visezi la vinele ei albastre, la 
pielea oacheșă, zvârcolindu-te nopţi întregi pe lespezile chilii, şi să vezi 
toate mângâierile pe care le-ai visa pentru ea preschimbându-se în tor- 
tură! [...] Fie-ţi milă, fată! Fie-ţi milă de mine! 

Preotul se zvârcolea în apa de pe lespezi și-și izbea capul de colțurile 
treptelor de piatră. Fata îl asculta, îl privea. Când el tăcu, istovit şi gâfâ- 
ind, ea repetă cu glas stins: 

- O, Phoebus al meu! 

- "Te implor, strigă el, dacă ai inimă, nu mă respinge! O, te iubesc! 
Sunt un nenorocit! [...] Fie-ţi milă! Dacă vii din iad, merg cu tine acolo! 
Am făcut totul pentru asta. Iadul în care te vei afla tu va fi raiul meu, 

ză * 


Actriţa Gina Lollobrigida în 

rolul Esmeraldei din ecraniza- 
rea Cocoșatul de la Notre-Dame, 
1956 


[5] icţionar de termeni 


e Medievism romantic: an- 
samblul imaginilor literar- 
artistice care demonstrează 
interesul şi chiar fascinația 
romanticilor pentru lumea 
medievală. Reabilitarea ci- 
vilizației medievale în lite- 
ratura şi arta romantică a 
fost o formă de reacţie la 
clasicismul axat pe valorile 
Antichității şi vine după o 
lungă perioadă de neglijare 
culturală a Evului Mediu 
de către iluminiști, care 
considerau această epocă 
drept una obscură şi îna- 
poiată. Romanticii priveau 
trecutul medieval al Euro- 
pei ca pe o epocă a miste- 
relor, a faptelor măreţe şi 
a pasiunilor înalte. Adesea 
medievismul romantic se 


prezintă ca o modalitate g, 
de refugiu din mediul coti- — 
dian sau din realitatea dez- p” 
gustătoare. 

ea 


3. | iteratura zecoluli; al XIX 


[9] uriozități 


Cel mai probabil, intenţia 
de a scrie romanul Notre- 
Dame de Paris i-a venit lui 
V. Hugo după apariţia, în 
1823, a romanului Quentin 
Durward de W. Scott, care 
înfăţişează Franţa secolului 
XV. Ideea originală de a or- 
ganiza acțiunea romanului în 
jurul catedralei va apărea mai 
târziu, ca efect al pasiunii lui 
V. Hugo pentru arta medie- 
vală şi al activităţii sale pen- 
tru ocrotirea monumentelor 
arhitecturale vechi. 

La momentul apariţiei 
cărții, catedrala Notre-Dame 
se afla într-o stare dezastru- 
oasă. Succesul romanului 
însă a salvat biserica, deoa- 
rece mii de turişti din toată 
lumea au început să vină aici 
în vizită. Dezamăgirea mul- 
tora dintre ei, privind starea 
avansată de degradare a clă- 
dirii, a forțat autoritățile să 
pornească un proiect de res- 
taurare, care a durat 19 ani. 


A PIE 


m Lucrând în perechi, selec- 
taţi, într-un clustering, de- 
numirile obiectelor de cul- 
tură materială care apar în 
roman. 

m Încercuiți cuvintele care 
contribuie la crearea ca- 
drului romantic. Argumen- 
taţi-vă alegerea. 


Se 
E>) 


să te văd pe tine îmi e mai plăcut decât pe Dumnezeu! O! Spune! Nu 
mă vrei, aşadar? În ziua când o femeie ar respinge o asemenea iubire, 
cred că s-ar clătina munții. A! Dacă ai vrea!... Cât de fericiți am putea 
fi! Am fugi, te-aş ajuta să fugi, ne-am duce undeva, am căuta locul cel 
mai însorit de pe pământ, locul cu cei mai mulți arbori, cu cerul cel mai 
albastru. Ne-am iubi, ne-am revărsa sufletele unul într-altul și am avea 
o nepotolită sete de noi înşine, pe care am stinge-o împreună, neîncetat, 
în cupa nesecată a dragostei! 

Ea îl întrerupse, izbucnind într-un hohot de râs cumplit şi răsunător. 

- Priveşte, părinte! Ai sânge pe unghii! 

Preotul rămase o clipă împietrit, privindu-şi mâna. 

- Prea bine! vorbi el, în sfârşit, cu o stranie blândeţe. Insultă-mă, 
batjocoreşte-mă, doboară-mă! Dar vino, vino! Să ne grăbim. Mâine e 
ziua. Spânzurătoarea din Piaţa Grăve, ştii? Întotdeauna gata. E îngrozi- 
tor! Să te văd adusă în cotiga aceea! Fie-ţi milă! Niciodată n-am simţit ca 
acum cât de mult te iubesc. O, urmează-mă! O să ai timp să mă iubeşti, 
după ce te voi salva. O să mă urăşti cât timp vei vrea. Dar vino! Mâine! 
Mâine! Spânzurătoarea! Supliciul tău! Ah! Scapă-mă! Cruţă-mă! 

Şi, cu mintea rătăcită, îi prinse braţul, vrând s-o ducă de-acolo. 

Ea îl privi ţintă. 

— Ce s-a întâmplat cu Phoebus al meu? 

- Ah! spuse preotul, lăsându-i braţul. Eşti fără milă! 

— Ce s-a întâmplat cu Phoebus? repetă ea rece. 

- E mort! strigă preotul. 

- Mort! rosti ea, tot ca de gheaţă şi neclintită. Atunci de ce-mi spui să 
trăiesc? [...] Pleacă, fiară ce eşti! Pleacă ucigaşule! Lasă-mă să mor! Fie 
ca sângele nostru, al amândurora, să-ţi stea ca o veşnică pată pe frunte! 
Să fiu a ta, părinte? Niciodată, niciodată! Nimic n-o să ne unească, nici 
chiar iadul! Du-te, blestematule! Niciodată! 

Traducere de Gellu Naum 


te ale operei 


1. Acţiunile din romanul istoric Notre-Dame de Paris (1831) se desfă- 
şoară în Paris în perioada Evului Mediu târziu. Intriga romanului 
este construită în baza tehnicii dramaturgice, folosite de V. Hugo 
în dramele Hernani, Marion de Lorme şi Ruy Blas: trei bărbaţi sunt 
îndrăgostiţi de o singură femeie. Dragostea tinerei ţigănci Esmeralda 
este râvnită de Claude Frollo, arhidiaconul catedralei Notre-Dame, 
de Quasimodo, clopotarul cocoșat al catedralei, și de poetul Pierre 
Gringoire. Esmeralda însă îl iubeşte pe frumosul şi ușuraticul căpi- 
tan Phoebus de Châteaupers. Claude Frollo îl răneşte pe căpitan, iar 
vina cade pe Esmeralda, condamnată ulterior la moarte. Chiar dacă 
Quasimodo reuşeşte să o salveze pe Esmeralda, într-un final, ea ajun- 
ge pe eşafod. În semn de răzbunare, clopotarul cocoşat îl aruncă pe 
Claude Frollo de pe turnul catedralei și moare în cavou îmbrăţişând 
trupul neînsuflețit al Esmeraldei. 

2. Destinele personajelor din Notre-Dame de Paris sunt supuse unei 
forţe fatale, care determină dramatismul situaţiilor şi deznodămân- 
tul tragic. Fatalitatea este personificată în roman prin catedrala No- 
tre- Dame, în jurul căreia evoluează evenimentele. 

3. Liniile de subiect, trăsăturile şi comportamentul personajelor, fun- 
dalul pe care se desfășoară acţiunea în roman sunt prezentate con- 
form principiului antitezei. Astfel, Claude Frollo întruchipează omul 
medieval, influenţat de valorile şi de dogmele bisericeşti. Esmeralda 
însă reprezintă omul renascentist, pentru care sunt străine ascetismul 
şi interdicțiile, iar frumuseţea, libertatea şi bucuriile vieții înseamnă 
valori supreme. În plus, chipul sublim al Esmeraldei contrastează cu 
imaginea grotescă a lui Quasimodo, în care se descoperă un suflet 
curat şi blând. Spre deosebire de odiosul Claude Frollo, cuprins de 
o pasiune distructivă, Quasimodo o iubeşte pe Esmeralda nu atât 
pentru frumusețe, cât pentru bunătatea ei. 

4. Contrastul dintre aspectul exterior şi cel interior al personajelor, opo- 
ziţia dintre caracterele pozitive şi cele negative, alternarea situațiilor 
melodramatice cu scene comice şi groteşti, zugrăvirea tablourilor 
de ansamblu urmate de scene intime - toate aceste procedee înscriu 
romanul Notre-Dame de Paris în sistemul estetic al romantismului 
literar. Lucrarea a avut şi continuă să aibă un succes colosal în rândul 
cititorilor din toată lumea datorită măiestriei cu care a fost reconsti- 
tuită atmosfera epocii şi înfățișată aspiraţia umană către fericire şi 
frumos. 


lezeaza textu | UI 


ÎI] Lucrând în perechi, selectaţi din incipitul romanului lexeme care 
descriu atmosfera de epocă a Parisului medieval. 

1.1. Grupaţi lexemele în câmpuri conceptuale. 

1.2. Argumentaţi rolul acestora în conturarea culorii locale. 

1.3. Punctaţi detaliile care nu pot fi valorificate în cazul ecranizării ro- 
manului. Motivaţi-vă opţiunea. 


Precizează tipul de narator prezent în roman. 


Elaborează sistemul de personaje ale romanului, remarcând: 
e rolul personajului în roman; relaţiile dintre personaje; 
* statutul său social; e semnificaţia numelui personajului. 


Lucrând în echipe, demonstraţi că Notre-Dame de Paris este: 


de moravuri 


istori era 
un roman sa i ru luzii 
socia a concluzii 
de subiect 
de dragoste 
politic 


Argumentează, citând secvenţe de text, modul în care catedrala 
Notre-Dame devine personajul central al romanului. 

5.1. Comentează următoarele expresii metaforice: 
e (Notre-Dame este o) vastă simfonie în piatră... 
e Arhitect e timpul, zidar e poporul. 

Îl x primă-ţi opinia! 


e Opinează asupra sfârşitului 


dramatic al personajelor 
antitetice, Esmeralda şi 
Claude Frollo, care repre- 
zintă contrapunerea a două 
lumi: cea medievală, plină 
de dogme, şi cea renascen- 
tistă, liberă şi emancipată. 
Ce semnifică sacrificiul Es- 
meraldei? 

Dacă ai crea un roman al 
secolului XXI cu un mo- 
tiv similar, ce lumi ai re- 
prezenta prin intermediul 
personajelor antitetice? 


[5] icţionar de termeni 


e Culoare locală (fr. couleur 


locale): totalitatea elemen- 
telor artistice menite să 
reconstituie trăsăturile 
unei anumite culturi loca- 
le sau a unei epoci istorice. 
Concepţia culorii locale a 
apărut la trecerea secolelor 
XVIII-XIX, când, în locul 
universalismului viziunilor 
clasiciste, vine valorificarea 
diversităţii culturilor lumii 
şi reflectarea acestora în li- 
teratură. La romantici, cu- 
loarea locală era percepută, 
cel mai des, ca un principiu 
de redare a unui spaţiu 
exotic, „străin” (cultura şi 
natura Orientului, a nor- 
dului şi sudului Europei, 
din Caucaz şi America) sau 
a unor perioade istorice în- 
depărtate (de obicei, Evul 
Mediu). 


V ctov | | Ugo 


P 
= 


Zi |_itevatura secolului al X|X_ea 


Cântăreaţa australiană Tina 

Arena în rolul Esmeraldei 
şi cântărețul francez Garou 
în rolul lui Quasimodo din 
musicalul Notre-Dame de Paris 
(Marea Britanie, 2000) 


Îl primă-ţi opinia! 


IL] 


Accesează pagina electro- 
nică a Enciclopediei libe- 
re Wikipedia şi lecturează 
articolul despre arhitec- 
tura gotică. 


» Identifică, în descrierile 


de roman ale catedralei 
Notre-Dame din Paris, 
elemente specifice acestui 
stil arhitectural. 
Opinează asupra modului 
în care elementele arhi- 
tecturale creează atmosfe- 
ra romantică specifică. 


BP 
139) 


[5] Uneşte, prin săgeți, numele personajului masculin şi tipul de iubire/ 
sentiment pe care acesta îl nutrește față de Esmeralda: 


atracţie carnală, sentiment fatal, distructi: 
iubire sinceră, recunoştinţă 
dragoste superioară, capabilă de sacrificiu 
aventură 


Quasimodo 

Pierre Gringoire 
Phoebus de Châteaupers 
Claude Frollo 


6.1. Motivează intenţia autorului de a valorifica sentimentul iubirii prin 
prisma a patru atitudini diferite. 


Apreciază sensul vieții personajului Quasimodo, luând ca reper: 


e caracterul său excepțional (în plan fizic); 

e dimensiunea sufletească a personajului; 

* atitudinea societăţii față de personaj; 

e sentimentul dramatic al damnării pe care o trăieşte; 
e ideile din aserțiunea criticului Clio Mănescu. 


[3] Argumentează, prin secvenţe de text, că personajul Claude Frollo se 
încadrează în tipologia romantică a personajului răzvrătit. 


8.1. Identifică, argumentativ, în literatura română, personaje similare 
lui Claude Frollo. 


E2za LD) OomMoO 
Nivel minim 


» Formulează cinci trăsături ale curentului romantic pe care le regăsești 
în romanul Notre-Dame de Paris de V. Hugo, exemplificându-le. 


p Selectează, din opera integrală, aforisme și expresii poetice pentru 
Agenda de lectură personală. Comentează două la alegere. 


Nivel mediu 


> Compară, în cheia diagramei Venn, două personaje antitetice, la ale- 
gere: e Esmeralda vs Claude Frollo; 
* Pierre Gringoire vs Phoebus de Châteaupers; 
e Quasimodo vs Claude Frollo. 
p Sintetizează, într-o hartă conceptuală, temele, ideile şi motivele de 
factură romantică prezente în roman. 


Nivel performant 


» Reconstituie, în baza lecturii integrale a romanului, biografia perso- 
najului Claude Frollo. Structurează informaţia într-un CV. 

» Argumentează în ce măsură Claude Frollo este un personaj emblema- 
tic al epocii medievale. 

» Pornind de la replicile personajului din scena discuţiei în temniţă cu 
Esmeralda, pronunţă-te, într-un eseu liber de o pagină, asupra dra- 
matismului destinului ambelor personaje. 

REALISMUL 


Semnificaţia termenului: 

În sens restrâns, realismul este un curent literar-artistic care se afirmă 
din a doua jumătate a secolului XIX în culturile europene. În sens larg, rea- 
lismul reprezintă o metodă de creaţie în literatură şi artă, caracterizată prin 
redarea veridică, obiectivă a realității şi prin apropierea creaţiei de viață 
(realismul renascentist, iluminist, critic, socialist, magic). 


Sursele realismului: 


Din perspectivă estetică, realismul este considerat o reacţie la ro- 
mantism. 

Din perspectivă istorică, realismul apare în condiţiile afirmării 
societăţii burgheze şi a capitalismului în ţările Europei Occidentale. 
Din perspectivă ideatică, doctrina realistă a fost influenţată de marile 
descoperiri ştiinţifice (îndeosebi în domeniul științelor naturale), de 
răspândirea în filozofie a concepţiilor materialiste şi a ideilor poziti- 
viste. 


Particularităţile realismului în literatură: 


reflectarea veridică, lipsită de idealizare, a realității contemporane; 
analiza fenomenelor sociale şi critica societăţii burgheze; 

tendinţa de a prezenta realitatea din toate punctele de vedere; o pri- 
vire globală, totalizatoare asupra fenomenelor; 

analiza reacțiilor psihice ale individului uman (ale omului de azi în 
cadrul civilizației moderne, după ]. de Champfleury); 

reflecții morale, observaţii, descrieri detaliate ale vieţii cotidiene şi 
ale portretului uman (exteriorul vieţii reflectă esenţa ei). 


Trăsăturile personajului realist: 


tipic în împrejurări tipice (principiul tipizării); 

conturat de propria experienţă şi de mediul social (determinismul 
social: comportamentul, valorile, gândirea individului sunt direct le- 
gate de circumstanţele existenţei); 

influenţat de contextul istoric (principiul cauzalității istorice: eviden- 
țierea relaţiei dintre evenimentele istorice şi viața particulară). 


Specii literare cultivate: schiţa fiziologică (observaţii artistice cu ca- 
racter documentar ale unor aspecte din realitate), povestirea, nuvela, roma- 
nul (psihologic, social, epopeic). 


Reprezentanţii realismului: 


Franța: H. de Balzac, Stendhal, P. Merimee, G. Flaubert. 

Anglia: Ch. Dickens, W. Thackeray, Ch. Bronte. 

Rusia: N. V. Gogol, L. N. Tolstoi, 1. S. Turgheniev, E. M. Dostoievski. 
Germania: G. Keller, Th. Storm, Th. Fontane. 

Spania: ]. Valera, B. P. Gald6s. 

SUA: H. James, M. 'Twain, ]. London. 

oțiuni-cheie 


e Realism 

e Tehnica detaliului 
e Obiectivitate 

e Tip, tipic, tipizare 
e Mimesis 

e Dramă realistă 

e Verosimil 


PA mintiţi-vă! 


> Numiţi reprezentanţii rea- 
lismului în literatura ro- 
mână. 

p Ce opere realiste din spa- 
țiul basarabean cunoaș- 
teţi? 


PAN 7 foc 


Ș 

_ă 

m Argumentează, în baza a > 
trei particularități ale cu- XS 
rentului literar, faptul că k: 
2 

realismul apare ca o reacție =: 
O 

la romantism. d 
S 

& 

2 

E 

SI 

3 

E 

îs) 

43 


3. | iteratura zscolului al XIX lea 


MANIFESTE ŞI TEXTE TEORETICE 


e Aplică tehnica SINELG pentru a te documenta 
asupra textului balzacian, considerat un mani- 
fest al realismului francez. 


e Reţine elementele de noutate și selectează, pen- 
tru portofoliu, cele mai relevante citate. 


Honore de Balzac, Prefaţă la Comedia umană (1842) 


„Societatea seamănă cu natura. Societatea nu 
face oare din om, după mediile în care acesta își 
desfăşoară acţiunea, tot atâția oameni diferiți câte 
varietăţi există în zoologie? [...] Au existat, deci, vor 
exista, deci, întotdeauna Specii Sociale, tot așa de 
cum există specii Zoologice. Dacă Buffon a făcut o 
operă măreaţă încercând să prezinte într-o carte an- 
samblul zoologiei, nu trebuia oare făcută şi o operă 
de acest gen și pentru Societate? [...] 

Întâmplarea este cel mai mare romancier din lu- 
me: ca să fii fecund, nu trebuie decât s-o studiezi. So- 
cietatea franceză urma să fie istoricul, eu nu trebuia 
să fiu decât secretarul ei. Alcătuind inventarul vicii- 
lor şi virtuţilor, adunând principalele manifestări ale 
pasiunilor, zugrăvind caracterele, alegând principa- 
lele evenimente din Societate, creând tipuri prin re- 
unirea trăsăturilor mai multor caractere omogene, aş 
fi reușit poate să scriu istoria uitată de atâţia istorici, 
acea a moravurilor. [...] 

Această muncă nu însemna încă nimic. Limitân- 
du-se la această reproducere riguroasă, un scriitor 
putea deveni un pictor mai mult sau mai puţin fidel, 
mai mult sau mai puţin iscusit, răbdător sau curajos, 
al tipurilor umane, povestitorul dramelor vieţii inti- 
me, arheologul mobilierului social, nomenclatorul 
profesiilor, înregistratorul binelui şi răului; dar, pen- 
tru a merita elogiile la care trebuie să râvnească orice 
artist, nu trebuia oare să studiez cauzele sau cauza 
acestor efecte sociale, să surprind sensul ascuns în 
acest imens ansamblu de figuri, de pasiuni şi de eve- 
nimente? În sfârşit, după ce am căutat, nu spun găsit, 
această cauză, acest motor social, nu trebuia oare să 
meditez asupra principiilor naturale şi să văd prin ce 
anume Societăţile se îndepărtează sau se apropie de 
regula eternă, de adevăr, de frumos? În ciuda întin- 
derii premiselor, care puteau constitui ele însele o lu- 
crare, opera, ca să fie completă, cerea o concluzie. [...] 

Nu era o sarcină uşoară să zugrăveşti cele două 


Jules de Champfleury, Realismul (1857) 

„Realismul se pronunță pentru reproducerea 
exactă, completă, sinceră a mediului social, a epocii 
în care se trăieşte, pentru că o atare direcţie de studiu 


St 
ISS, 

sau trei mii de figuri proeminente ale unei epoci, 
căci aceasta este, în definitiv, suma tipurilor pe care 
le prezintă fiecare generaţie şi pe care le va cuprinde 
Comedia umană. Acest mare număr de figuri, de ca- 
ractere, această multitudine de existenţe cereau cadre 
şi, iertată-mi fie expresia, galerii. De aici, diviziunile 
atât de naturale, deja cunoscute, ale operei mele în 
Scene din viața privată, de provincie, pariziană, politi- 
că, militară şi la ţară. În aceste şase cărți sunt clasate 
toate Studiile de moravuri care formează istoria ge- 
nerală a Societăţii, colecţia tuturor faptelor şi ispră- 
vilor sale, cum ar fi spus strămoşii noștri. Aceste şase 
cărţi corespund, de altfel, unor idei generale. Fiecare 
dintre ele îşi are un sens al său, o semnificaţie, şi ex- 
primă o epocă a vieţii omenești. [...] Scenele din viața 
privată reprezintă copilăria, adolescenţa şi greşelile 
lor, după cum Scenele din viața de provincie ilus- 
trează vârsta pasiunilor, a calculelor, a intereselor și 
a ambiţiei. Apoi Scenele din viața pariziană prezintă 
tabloul gusturilor, al viciilor şi al tuturor pornirilor 
neînfrânate pe care le ațâță moravurile proprii unei 
capitale, unde se întâlnesc laolaltă binele extrem și 
răul extrem. Fiecare dintre aceste trei părți are cu- 
loarea ei locală: Parisul și provincia, această antiteză 
socială a oferit imensele ei resurse. Nu numai oame- 
nii, ci şi evenimentele principale ale vieții se expri- 
mă prin tipuri. [...] Opera mea își are geografia ei, 
după cum îşi are genealogia şi familiile ei, locurile 
şi lucrurile ei, persoanele şi faptele ei, după cum își 
are armorialul ei, nobilii şi burghezii, meşteşugarii 
şi țăranii, oamenii politici şi mondenii, armata ei, în 
sfârşit întreaga lume. [...] 

Imensitatea unui plan care îmbrățișează deo- 
potrivă istoria şi critica Societăţii, analiza relelor şi 
discutarea principiilor ei mă autorizează, cred, să 
dau operei mele titlul sub care apare astăzi: Comedia 
umană” 

Traducere de Angela Ion 


este justificată de rațiune, de necesitățile inteligenței 
şi de interesul publicului şi pentru că ea exclude orice 
minciună, orice mistificaţie” 

Traducere de Marian Popa 


HONORE de BALZAC (1799-1850) -— scriitor realist francez, unul 
dintre cei mai valoroşi romancieri ai tuturor timpurilor. 

Imediat după finalizarea studiilor de drept, H. de Balzac se dedică 
muncii literare, mai întâi încercându-şi puterile în dramaturgie, iar apoi, 
pentru a câştiga bani şi succesul literar, compunând romane istorice şi 
de groază, activitate ce nu-i aduce nici venit, nici satisfacție. Ulterior, el 
a mai întreprins câteva proiecte de afaceri, încercând să întemeieze o 
tipografie proprie. La limita falimentului, plin de datorii, H. de Balzac 
abandonează preocupaţia editorială şi trăieşte din scris până la sfârşitul 
vieţii. Stăpânind o remarcabilă capacitate de muncă (14-16 ore pe zi), 
scriitorul a deținut cunoştinţe vaste în diverse domenii şi a fost foarte 
ambițios şi pasional. Pentru a obține cât mai multe detalii necesare ope- 
rei sale, a întreprins o serie de călătorii documentare prin Franţa şi în 
afara acesteia (Ucraina, Rusia). După o relaţie de aproape optsprezece 
ani şi cu câteva luni înainte de moarte, H. de Balzac se căsătoreşte cu 
doamna Ewelina Hanska, contesă poloneză. 

Opera vieţii sale o reprezintă seria de romane şi povestiri cu titlul 
generic Comedia umană, în care este zugrăvit tabloul moral al societăţii 
franceze din prima jumătate a secolului XIX. Planul acestei cărți uriaşe, 
gândite ca o completare a Divinei comedii a lui Dante Alighieri, a fost 
întocmit de autor în 1834. Din cele 142 de opere schițate în acest plan, 
autorul a reuşit să realizeze doar 93 de texte. 

Principiile creaţiei sale H. de Balzac le-a expus în Prefaţă la Come- 
dia umană, considerată un manifest al realismului francez. Pornind de 
la cele mai recente realizări ştiinţifice ale timpului, scriitorul compară 
umanitatea cu animalitatea. El consideră că societatea umană seamănă 
cu natura, în care totul se află într-o interdependenţă, iar diversitatea 
tipurilor umane este determinată de condiţiile mediului social. H. de 
Balzac a încercat să surprindă legăturile ascunse de cauză şi efect în 
sistemul societăţii, să le prezinte în evoluţie, în permanentă schimba- 
re. Totodată, spre deosebire de scriitorii romantici (W. Scott), îndreptaţi 
spre trecut, H. de Balzac se concentrează pe istoria timpului său. Con- 
siderându-se un secretar al societăţii franceze, el descrie prezentul prin 
analiza relaţiilor umane, alcătuind inventarul viciilor și virtuţilor, adu- 
nând principalele manifestări ale pasiunilor, zugrăvind caracterele, ale- 
gând principalele evenimente din Societate. 

Intenţionând să scrie o istorie a moravurilor, H. de Balzac îşi pro- 
pune să înglobeze în ea trei forme ale existenței: bărbaţii, femeile şi lu- 
crurile, adică oamenii şi întruchiparea materială a gândirii lor, deci, să 
redea omul şi viața. Aceasta explică atenţia cu care autorul descrie locul 
acţiunii, portretul personajelor şi ţinuta lor. În percepţia lui H. de Bal- 
zac, lucrurile şi portretul sunt manifestări ale mediului în care există 
personajele, iar mediul reprezintă principalul motor al pasiunilor şi al 
acţiunilor umane. Această perspectivă asupra determinismului social a 
fost cu totul novatoare în literatura secolului XIX. 

Opera lui H. de Balzac a exercitat o imensă influență asupra gândirii 
şi creației mai multor scriitori şi filozofi din secolele XIX şi XX (FE. Dos- 
toievski, Ch. Dickens, E. Zola, M. Gorki, M. Proust, W. Faulkner, G. Că- 
linescu, FE. Engels, K. Marx, Fr. Nietzsche, M. Eliade ş.a.). 

Structura 
Comediei umane 


H. de Balzac a divizat Co- 
media umană în trei secțiuni 
mari: 

I. Studii asupra moravuri. 
lor, care includ: 1. Scene din 
viața particulară (Gobseck, 
Moş Goriot, Femeia la trei- 
zeci de ani ş.a.); 2. Scene din 
viața de provincie (Eugenie 
Grandet, Iluzii pierdute ş.a.); 
3. Scene din viața pariziană 
(Strălucirea şi mizeria cur- 
tezanilor ş.a.); 4. Scene din 
viața politică (O afacere te- 
nebroasă ş.a.); 5. Scene din 
viața militară (Şuanii, O pa- 
siune în pustiu ş.a.); 6. Scene 
din viața de la țară (Ţăranii, 
Medicul de la țară ş.a.). 

II. Studii filozofice (Pielea 
de șagri, Elixirul de viață 
lungă ş.a.). 

III. Studii analitice (Fizio- 
logia căsătoriei şi Micile ne- 
cazuri ale vieţii conjugale). 


A PIE 


m Care este, în opinia lui S 
H. de Balzac, motorul ac- CR 
țiunilor şi pasiunilor uma- e 
ne? Este această teorie va- p 
labilă şi pentru tine? De ce? E 

Zi | Lectura secol lui: al XIX lea 


VA precieri critice 


„Toate cărţile lui nu alcă- 
tuiesc decât o singură carte, 
carte vie, luminoasă, adâncă, 
unde se oglindește întreaga 
noastră civilizație contempo- 
rană, în care se vede cum se 
duce, vine, merge, se mişcă, 
cu nu ştiu ce rătăcire şi groa- 
ză, topite în realitate; carte 
neasemuită, pe care poetul o 
numeşte Comedie, dar pe ca- 
re ar fi putut-o intitula Istorie, 
care îmbracă toate formele şi 
toate stilurile; ea îl depăşeşte 
pe Tacit şi merge până la Su- 
etonius; trecând prin Beau- 
marchais, îl ajunge pe Ra- 
belais; carte care însumează 
observaţia şi imaginaţia, care 
împarte cu dărnicie adevărul 
şi intimul, burghezul, trivi- 
alul, materialul, şi care, prin 
toate aceste realităţi, brusc şi 
larg destrămate, pe alocuri 
lasă, dintr-odată să se zăreas- 
că cel mai sumbru şi cel mai 
tragic ideal” 


Victor Hugo 


Gobseck, ilustrație de Charles 
Tamisier, 1842 


Se 
(o) 


Gobseck 


- [...] Trebuie să încep prin a vorbi despre un personaj pe care nu 
aveţi de unde să-l cunoaşteţi. Este vorba despre un cămătar. Încercați 
să vă închipuiţi o faţă palidă, lividă, pe care, cu îngăduința Academiei, 
mi-aş permite să o numesc lunară, atât de mult semăna cu argintăria 
care şi-a pierdut luciul. Părul cămătarului era lins, pieptănat cu grijă şi 
avea culoarea cenușii. Trăsăturile feţei sale, la fel de neclintite ca cele ale 
lui 'Talleyrand, păreau a fi turnate din bronz. Ochii mici şi gălbui, ca de 
viezure, erau aproape lipsiţi de gene şi se fereau de lumină; de altfel, erau 
apăraţi de cozorocul unei șepci vechi. Nasul lui ascuţit era atât de ciupit 
înspre vârf, încât putea fi asemuit cu un sfredel. Buzele, subţiri, semănau 
cu ale alchimiștilor şi ale bătrânilor pictaţi de Rembrandt sau Metsu. 
Vorbea încet, cu o voce domoală, şi nu se enerva niciodată. Vârsta lui 
era o enigmă: nu se putea şti dacă îmbătrânise înainte de vreme sau îşi 
cruţase tinereţea pentru a se folosi de ea la nesfârşit. Totul era curat şi 
sărăcăcios în camera lui, care, începând cu postavul verde de pe birou şi 
terminând cu învelitoarea patului, semăna leit cu locuinţa lipsită de căl- 
dură a fetelor bătrâne care-și petrec ziua lustruindu-şi mobilele. Iarna, 
tăciunii îngropaţi în cămin, sub un strat gros de cenuşă, fumegau fără 
să ardă. Mişcările lui, de când se deştepta şi până seara, când îl apucau 
accesele de tuse, aveau regularitatea unei pendule. Era întru câtva un 
om-ceasornic, pentru care somnul însemna întoarcerea arcului. Atingeți 
un gândac ce se mișcă pe hârtie şi veţi vedea că se opreşte şi se preface 
că e mort; tot aşa și omul acesta, ca să nu-și forțeze vocea, îşi întrerupea 
fraza la mijloc şi amuţea, dacă auzea pe stradă vreo trăsură. Imitându-l 
pe Fontenelle, îşi economisea mişcările trebuincioase vieţii şi își con- 
centra toate sentimentele asupra propriului său eu. De aceea, viaţa lui 
se scurgea fără să facă mai mult zgomot decât nisipul unei clepsidre. 
Uneori victimele lui vociferau, se mâniau, apoi se lăsa o tăcere grea, ca 
într-o bucătărie după ce se taie o rață. Către seară, omul-bancnotă deve- 
nea un om ca toţi ceilalți, iar metalul lui se prefăcea într-o inimă ome- 
nească. Dacă era mulțumit de rezultatele zilei, îşi freca mâinile, făcând 
să i se ivească printre zbârciturile adânci ale feţei un abur de veselie; e cu 
neputinţă să observi astfel jocul mut al mușchilor feţei sale, care-ţi dă- 
deau senzaţia râsului fără zgomot al lui Ciorap-de-Piele. În sfârşit, chiar 
în cele mai puternice accese de veselie, conversaţia lui rămânea mono- 
silabică, iar expresia feței lui era totdeauna negativă. Astfel arăta omul 
pe care întâmplarea mi-l hărăzise ca vecin în locuința mea din rue des 
Gres, pe când eram doar secretar de avocat şi terminam anul al treilea la 
Drept. [...] Singura fiinţă cu care bătrânul avea relaţii sociale eram eu: 
venea să-mi ceară foc, să împrumute o carte sau un ziar, iar seara îmi 
îngăduia să intru în chilia lui, unde stăteam de vorbă, dacă era în toane 
bune. Aceste dovezi de încredere erau rodul a patru ani de vecinătate şi 
al traiului meu aşezat, care, din cauza lipsei de bani, semăna foarte mult 
cu al lui. Avea oare rude sau prieteni? Era oare bogat sau sărac? Nimeni 
n-ar fi putut răspunde la aceste întrebări. Nu l-am văzut niciodată mâ- 
nuind bani. Averea lui se găsea desigur în pivnițele băncii. Îşi încasa 
singur poliţele, alergând pe străzile Parisului cu picioarele lui subţiri ca 
ale unui cerb. [...] 

Într-o seară am intrat în camera acestui om prefăcut în aur, pe care, 
printr-o antifrază sau în bătaie de joc, victimele lui, cărora le spunea 
clienţi, îl porecliseră taica Gobseck. L-am găsit în fotoliu, nemişcat ca 
o statuie, cu ochii aţintiţi spre consola căminului, pe care părea că-și 
reciteşte polițele. O lampă fumegândă, pe vremuri de culoare verde, 
arunca o lumină care, departe de a-i înviora faţa, îi scotea şi mai mult 
în evidenţă paloarea. Mă privi în tăcere şi-mi arătă scaunul care mă 
aştepta. „La ce gândeşte ființa asta? mă întrebam. O fi ştiind că există 
un Dumnezeu, sentimente, femei, fericire?” Îl compătimeam ca pe un 
bolnav. Înţelegeam însă, în acelaşi timp, că având atâtea milioane depuse 
la bancă, el putea stăpâni cu gândul întreg globul pământesc, pe care-l 
străbătuse, scormonise, cântărise, prețăluise, exploatase. [...] 

— Mă amuz. 

- Prin urmare, vă amuzaţi câteodată? 

- Nu cumva crezi că nu există alți poeţi în afara celor care tipăresc 
versuri? mă întrebă el, dând din umeri şi aruncându-mi o privire com- 
pătimitoare. 

„Ia te uită, în capul ăsta mai e loc şi pentru poezie!” îmi trecu prin 
minte, neștiind încă nimic despre viaţa lui. 

- Cine a avut o viaţă mai strălucită ca a mea? urmă el, şi ochii îi scăpă- 
rară. Eşti tânăr, ai ideile vârstei dumitale, vezi în jeratic chipuri de femei, 
pe când eu nu văd decât cărbuni. Dumneata crezi în tot, eu nu cred în 
nimic. Păstrează-ți iluziile, dacă poți. Îţi voi prezenta bilanţul vieţii. Fie 
că străbaţi lumea, fie că rămâi la gura sobei, alături de o nevastă, vine o 
vreme când viața nu mai este decât o deprindere practicată într-un anu- 
mit mediu preferat. Așa încât fericirea înseamnă să-ţi exerciţi facultățile 
aplicându-le la realităţi. Principiile mele s-au schimbat ca ale tuturor 
oamenilor: a trebuit să le schimb la fiecare latitudine. Ceea ce admiră 
Europa, Asia pedepseşte. Ceea ce trece drept un viciu la Paris, este o 
necesitate dincolo de Azore. Nimic nu-i statornic pe pământ, nu există 
decât convenţii care se schimbă după climat. Pentru cei ce au fost nevoiţi 
să se adapteze la toate tiparele sociale, convingerile şi concepţiile morale 
nu sunt decât vorbe fără preţ. Nu mai rămâne în noi decât singurul sen- 
timent adevărat cu care ne-a înzestrat natura: instinctul conservării. În 
societăţile voastre din Europa, acest instinct se numeşte interes personal. 
Dacă ai avea experienţa mea de viață, ai şti că nu există decât un singur 
lucru a cărui valoare e destul de sigură pentru a merita ca omul să se 
ocupe de el. Acest lucru este... AURUL. Aurul e întruchiparea tuturor 
forțelor omului. Am călătorit, am văzut că pretutindeni sunt câmpii sau 
munţi: câmpiile sunt plicticoase, munţii obosesc; priveliștile sunt deci 
lipsite de sens. Cât despre moravuri, omul este același pretutindeni. Pre- 
tutindeni există lupta între sărac şi bogat, pretutindeni ea este de neîn- 
lăturat; este deci peferabil să fii cel care exploatează, decât cel exploatat; 
pretutindeni vei găsi oameni zdraveni care muncesc şi oameni plăpânzi 
care se frământă; pretutindeni, plăcerile sunt aceleași, căci pretutindeni 
simţurile se tocesc şi nu rămâne în urma lor decât un singur sentiment: 
vanitatea! Vanitatea înseamnă întotdeauna eul. Vanitatea nu poate fi sa- 
tisfăcută decât cu valuri de aur. Fanteziile noastre au nevoie de timp, 

PAY / oc 


m Selectează, din textul inte- 
gral, reflecţiile personaju- 
lui Gobseck asupra vieţii, 
banilor, oamenilor etc. 

m Comentează 4-5 aserțiuni 
în cheia Jurnalului dublu. 
m Exprimă-ţi opinia despre 
dubla ipostază a persona- 
jului: filozoful şi avarul fără 

scrupule. 


[5] icţionar de termeni 


e "Tehnica detaliului: proce- 
deu artistic folosit pentru 
crearea unei imagini ve- 
ridice. Scopul detalizării 
constă în evidenţierea, prin 
descriere şi caracterizare, a 
unor trăsături tipice sau 
individuale ale cadrului 
acţiunii (anturajul, obiec- 
tele din interior, mirosuri- 
le, sunetele), ale personaje- 
lor (portretul fizic şi verbal, 
vestimentația, gesturile) 
sau ale situaţiei (acţiunile, 
evenimentele, atitudinile). 


VA precieri critice 


„Celui care n-a citit aceas- 
tă povestire, microcosmos 
aproape complet unde se re- 
flectă în rezumat toate datele 
macrocosmosului total bal- 
zacian, îi va lipsi una dintre 


referințele esenţiale necesare S 
pentru a situa toate persona- că 
jele imensului roman balza- e 
cian” 9 
Albert Beguin E: 

ea 


3. | iteratura secolului al XIX 


I5) icţionar de termeni 


e Obiectivitate: raport de 
adecvare între universul 
operei artistice şi lumea 
exterioară. În literatură şi 
artă, noțiunea respectivă 
se afirmă, mai cu seamă, 
în cadrul curentelor realist 
şi naturalist. Opusă su- 
biectivismului şi patosului 
romantic, obiectivitatea 
artistică se caracterizează 
printr-o atitudine detaşată, 
imparţială, neutră, prin so- 
brietate, rigoare şi, într-o 
oarecare măsură, imperso- 
nalitate în redarea realităţii. 


PAN / foc 


m Apreciază caracterul obiec- 
tiv al operei, utilizând in- 
formaţia din rubrica Dic- 
ționar de termeni. 


Proiect de grup 


m Elaboraţi o hartă con- 
ceptuală pentru tema 
Ipostaze ale avarului în 
literatură. 

- Selectaţi două personaje 
din şirul propus: Euclio 
(Ulcica de Plaut), Harpa- 
gon (Avarul de Moliere), 
Sbierea (Răzvan și Vidra 
de B.-P. Hasdeu), Costa- 
che Giurgiuveanu (Enig- 
ma Otiliei de G. Căli- 
nescu) şi, obligatoriu, 
personajul Gobseck din 
povestirea balzaciană. 

- Indicaţi contextul şi sta- 
tutul social al personaje- 
lor. 

- Exemplificaţi formele 
avariţiei acestora. 

— Apreciaţi valorile mora- 
le ale personajelor. 


P 
[9.e) 


de mijloace fizice, de eforturi. Ei bine, aurul conţine totul în germene 
şi poate transforma totul în realitate. [...] Fericirea constă fie în emoţii 
puternice, care uzează viaţa, fie în ocupaţii foarte precise, care fac din 
om un fel de mașină englezească funcţionând ritmic. Deasupra acestor 
fericiri mai există un soi de curiozitate, despre care se pretinde că este 
nobilă, şi anume dorinţa de a cunoaşte tainele naturii sau de a-i imita 
creaţiile. Nu înseamnă oare aceasta, în două cuvinte, Arta sau Ştiinţa, 
Pasiunea sau Calmul? Ei bine, eu asist calm, ca la o paradă, la specta- 
colul patimilor omeneşti ațâțate de jocul intereselor voastre sociale. Iar 
curiozitatea voastră ştiinţifică, un fel de luptă din care omul a ieşit întot- 
deauna învins, eu o înlocuiesc analizând resorturile care pun în mişcare 
Omenirea. Într-un cuvânt, stăpânesc lumea fără nicio osteneală, iar lu- 
mea nu are nicio putere asupra mea. [...] 

Cât de variate sunt spectacolele ce ţi se oferă: plăgi hidoase, chinuri 
ucigătoare, scene de dragoste, nenorociri pândite de apele Senei, bucu- 
rii tinereşti care duc la eşafod, râsete deznădăjduite şi serbări fastuoase. 
Ieri, o tragedie: un tată cumsecade care se asfixiază pentru că nu-şi poate 
hrăni copiii. Mâine, o comedie: un tânăr va încerca să-mi joace scena 
domnului Dimanche, cu modificările de rigoare pentru epoca noastră. 
[...] Mi s-a întâmplat adeseori să mă înfior la auzul cuvintelor pateti- 
ce rostite de vreo tânără îndrăgostită, de vreun bătrân comerciant în 
pragul falimentului, de vreo mamă dornică să ascundă greşeala fiului 
ei, de vreun artist famelic, de vreun înalt personaj în dizgrație şi gata 
să-şi prăpădească, din lipsa de bani, rodul strădaniilor sale. Acești actori 
sublimi jucau numai pentru mine, însă fără să mă poată amăgi. Privirea 
mea este la fel ca aceea a lui Dumnezeu, eu citesc în inimi. Nimic nu-mi 
poate fi tăinuit. Nu poţi refuza nimic pentru a cumpăra conştiințele ace- 
lora care-i manevrează pe miniștri, începând cu curierii şi sfârşind cu 
amantele: nu înseamnă oare asta Puterea? Aș putea avea femeile cele 
mai frumoase şi mângâierile lor cele mai fierbinţi: nu înseamnă oare as- 
ta Plăcerea? Iar orânduirea voastră socială nu se reduce oare la Putere şi 
Plăcere? În tot Parisul sunt vreo zece ca mine, regi tăcuţi şi anonimi, ar- 
bitri ai destinelor voastre. Nu este oare viaţa o maşinărie pusă în mișcare 
de bani? Află de la mine că mijloacele se confundă întotdeauna cu rezul- 
tatele: nu vei reuși niciodată să desparți sufletul de simţuri, spiritul de 
materie. Aurul este spiritualismul societăţii voastre contemporane. [...] 
În sfârşit, aici, adăugă el, ducându-şi mâna la frunte, se află o balanţă pe 
care sunt cântărite moştenirile şi dobânzile întregului Paris. Mai crezi 
şi acum că sub această mască albă, a cărei imobilitate te-a uimit atât de 
des, nu se ascund bucurii? mă întrebă apropiindu-și de mine fața palidă, 
care răspândea un vag miros de bani. 

M-am întors perplex în camera mea. Acest bătrânel uscăţiv crescuse 
în ochii mei. Devenise pentru mine o imagine fantastică, întruchipând 
puterea aurului. Mi-era silă de viaţă şi de oameni. „Oare totul trebuie 
să se mărginească la bani?” mă întrebam. Îmi amintesc că am adormit 
foarte târziu. Vedeam munţi de aur în jurul meu. [...] 


Traducere de Petre Solomon 

(aere erat ale operei 


Il. 


Povestirea Gobseck (1830) intră în componenţa Scenelor din viața 
privată. Numeroase figuri ce acţionează sau sunt doar numite în 
această povestire apar şi în alte lucrări ale Comediei umane, conce- 
pută conform principiului reluării personajelor. "Totodată, prin tema 
şi problematica sa, Gobseck se consideră una dintre operele centrale 
ale întregului ciclu romanesc balzacian. 

Narată la persoana întâi, lucrarea Gobseck include la început şi la 
sfârşit nişte discuţii. În salonul vicontesei de Grandlieu, avocatul 
Derville relatează istoria vieţii şi morţii cămătarului Gobseck, în- 
cercând astfel să demonstreze credibilitatea financiară a lui Ernest 
de Restaud, tânărul de care este îndrăgostită Camille de Grandlieu, 
fiica vicontesei. Îngrijorată de trecutul compromis al părinţilor tâ- 
nărului, vicontesa ajunge să admită posibilitatea căsătoriei după ce 
află că acesta va redobândi în curând averile aflate în stăpânirea lui 
Gobseck. 

H. de Balzac considera că există o corespondenţă directă între nume- 
le personajului şi destinul său: Între faptele vieții şi numele oamenilor 
există concordanțe secrete şi inexplicabile sau dezacorduri vizibile care 
surprind... Globul nostru este plin, toate lucrurile sunt în legătură une- 
le cu altele. Astfel, şi numele Gobseck se traduce din limba olandeză 
ca „cel care înghite în sec”, ceea ce corespunde ocupaţiei cămătarului: 
oferind banii în credit, el îşi sugrumă clienţii cu procente exagerate 
sau le înghite averile. 

Gobseck este un personaj excepţional şi, totodată, un tip social. Că- 
Jătoriile şi aventurile tinereţii l-au ajutat să cunoască viaţa şi oamenii. 
Gândirea sa filozofică îi permite să pătrundă în esenţa proceselor so- 
ciale şi să înțeleagă psihologia umană. Convins de faptul că banii stă- 
pânesc lumea, Gobseck îşi îndreaptă toată energia sa spre agonisirea 
lor: el a ajuns să nu iubească decât puterea şi banul, să trăiască numai 
şi numai pentru ele însele. Această pasiune maniacală îl dezumani- 
zează pe Gobseck. În descrierea portretului său predomină culorile 
aurului şi argintului, însuși avocatul Derville îl numeşte un om pre- 
făcut în aur, omul-ceasornic, omul-bancnotă, omul de genul neutru, 
lipsit de iluzii şi idealuri, indiferent faţă de dragoste, prietenie sau 
relații de rudenie. 

Bătrânul Gobseck trăieşte singur şi aparent sărăcăcios. Totodată, el 
se consideră unul dintre adevărații stăpâni ai Parisului. În viziunea 
sa, aurul este principala forță ce mișcă lucrurile în societate: Nu este 
oare viața o maşinărie pusă în mișcare de bani?... Aurul este spiritua- 
lismul societăţii voastre contemporane. Sfârşitul povestirii, unde apare 
imaginea putrefacţiei diverselor bunuri în casa cămătarului, poate fi 
înțeles ca un simbol al avariţiei, ce îl distruge pe om. 

Fiind o întruchipare a puterii aurului, Gobseck înglobează spiritul 
epocii sale, supranumită şi era „capitalismului sălbatic” francez. 
Prin figura cămătarului, H. de Balzac a încercat să dea o imagine 
obiectivă, lucidă şi, totodată, critică a societăţii, în care arivismul şi 
aurul profanează orice morală. 

[9] uriozități 


Iniţial, nimeni nu a avut 
încredere în talentul lui Bal- 
zac. După expirarea celor doi 
ani daţi ca termen de lansare 
literară de către tatăl său, el 
va lectura în cercul famili- 
ei prima sa încercare, piesa 
Cromwell, care va fi dur criti- 
cată, iar replica unui profesor 
prezent la eveniment a fost: 
Fă orice, numai literatură nul 
În pofida acestui fapt, tânărul 
nu-şi pierde curajul şi con- 
tinuă să muncească până la 
16 ore pe zi, devenind unul 
dintre cei mai mari scriitori 
ai literaturii universale. 


Gerard Depardieu în rolul lui 
H. de Balzac din filmul Balzac: 
o viaţă plină de pasiune, 1999 


PI mintiţi-vă! 


U 

9 

» Explicaţi noţiunile de ca- : 
Sp AGATI ANN S 8) 
pitalism sălbatic şi febră de o 

se Ă i —S 

aur. În ce context istoric 9 
au apărut acestea? e 

ea 


e Comentează 


Îl primă-ţi opinia! 


atitudinea 
personajului Gobseck, care 
considera că totul e pus în 
mișcare de bani şi de in- 
stinctul conservării, numit 
interes personal. 


e Cum crezi, în societatea 


noastră există mulţi oa- 
meni cu o mentalitate ase- 
mănătoare? 


Lucrul cu dicţionarul 


m Consultă dicționarul pen- 
tru a afla sensurile cuvân- 
tului eponim. Interpre- 
tează conexiunea dintre 
sensuri și noţiunea per- 
sonaj eponim. 


A PIE 


m Numeşte titluri de opere 


din literatura română şi 
cea universală în care pro- 
tagoniștii sunt personaje 
eponime. 


lea zace textu | UI 


Descrie atmosfera din locuinţa bătrânului. Ce subliniază contrastul 
dintre starea acesteia și averea reală a lui Gobseck? 

Completează Agenda cu notițe paralele, explicând semnificaţia con- 
textuală a următoarelor metafore prin care personajul-narator îl ca- 
racterizează pe Gobseck: 


Secvenţe de text Reflecţii 


Om-ceasornic 


Om-bancnotă 


Om prefăcut în aur 


Om de genul neutru 


Ce tip uman înfăţişează Gobseck? Numește şi alte personaje din lite- 
ratura română și cea universală care reprezintă aceeași tipologie. 


Formulează temele povestirii desprinse din fragmentul lecturat. Ce 
aspecte ale temei banului sunt dezvăluite în fragment? 


za LD) OomMoO 
Nivel minim 


p Citeşte integral textul. Identifică locul fragmentului în povestire. 


Nivel mediu 
» Argumentează, într-o alocuţiune de trei minute, caracterul obiectiv 


al textului. 


» Pornind de la replica personajului Gobseck: Nu este oare viața o 
mașinărie pusă în mişcare de bani?, completează Graficul T cu argu- 
mente pro şi contra. 


Wivel performant 


» Realizează, pentru portofoliu, în limita a 2-3 pagini, o compunere de 
caracterizare complexă a personajului eponim. În acest sens: 
e actualizează modalităţile de caracterizare, exemplificând fiecare pro- 
cedeu prin citate: 


Caracterizare directă 


Caracterizare indirectă 


Intercaracterizare E : După Ș După 
A După mediul - După 1 e 
(de către alte |. ta aspectul fizic/ | „. +. | semnificaţia 
i în careiicăie sei | a. limbaj ; 
personaje) ' “| îmbrăcăminte numelui 


XS 
XS E Autocaracterizare 
it De către SR . 
S (de către însuși 
= narator : 
=E personajul) 
3 
g 
d 
Îsi 
[3 
= | 
2 
S 
d 
ZE 
NO 

e specifică portretele fizic, moral şi social ale personajului; 
e argumentează tipologia umană reprezentată; 
e exprimă-ţi atitudinea față de valorile şi idealul de viaţă al lui Gobseck. 

NIKOLAI VASILIEVICI GOGOL (1809-1852) - scriitor clasic 
rus, născut în Ucraina. Tatăl său a fost un poet amator, compunând în 
limba ucraineană versuri şi comedii jucate într-un cadru familial. In- 
teresul pentru scenă şi literatură s-a transmis şi tânărului Gogol, care 
debutează cu versuri şi scrie proză în timpul studiilor gimnaziale. 

În 1828, N. V. Gogol pleacă la Sankt Petersburg, unde reuşeşte să 
obțină un post modest de funcționar la Departamentul domeniilor sta- 
tului și edificiilor publice. Munca de birou îi creează un sentiment de 
repulsie față de „serviciul statului”, însă îi oferă un material bogat pentru 
viitoarele lucrări. 

În anul 1831, face cunoştinţă cu poetul A. S. Puşkin, care a jucat 
un rol important în viaţa şi creaţia sa. În acelaşi an, N. V. Gogol publi- 
că culegerea de povestiri romantice Serile în cătunul de lângă Dikanka, 
care s-a bucurat de un succes deosebit şi a fost înalt apreciată de critica 
timpului. 

Din 1833, scriitorul se dedică activităţii ştiinţifice şi pedagogice, 
obținând postul de profesor la Catedra de istorie universală a Universităţii 
din Sankt Petersburg. Cercetările istoriografice despre trecutul Ucrainei 
îi vor sugera ideea povestirii Taras Bulba. Totuşi, majoritatea proiectelor 
ştiinţifice ale lui N. V. Gogol au rămas nerealizate. În 1835, el părăseşte 
universitatea şi se dedică exclusiv literaturii. După apariţia, în același an, 
a culegerilor de povestiri Arabescuri şi Mirgorod, criticul V. G. Belinski îl 
numeşte pe N. V. Gogol un lider al literaturii ruse. Premiera piesei Revi- 
zorul (1835), pe scena "Teatrului „Aleksandrinski” din Sankt Petersburg, 
iar apoi şi la Teatrul Mic din Moscova, a devenit un eveniment cultural 
marcant, trezind atât admiraţia criticii, cât şi ostilitatea funcționarilor 
înalți, care se simțeau vizaţi în mod direct. 

În 1836, N. V. Gogol pleacă în Europa, locuind mai mult timp în 
Elveţia, Franţa şi Italia, unde lucrează la poemul-roman Suflete moar- 
te, capodopera sa. Apariţia, în anul 1842, a primului volum al cărții a 
declanşat, în rândul cititorilor, opinii şi aprecieri diametral opuse. În 
acelaşi an i se publică povestirile Taras Bulba şi Mantaua, precum şi 
piesele Căsătoria, Jucătorii de cărți şi Peronul teatral. 

După un istovitor pelerinaj la Ierusalim, în 1848, N. V. Gogol se re- 
întoarce în patrie. Petrecând un timp la moșia părintească, el pleacă la 
Sankt Petersburg, iar apoi la Moscova, unde continuă să lucreze la al 
doilea volum al Sufletelor moarte. 

În ultima perioadă a vieţii, starea de sănătate a lui N. V. Gogol se 
înrăutăţeşte, interesele sale îndreptându-se spre religie şi misticism. Fi- 
ind într-o acută criză sufletească, doar cu câteva zile înainte de moarte, 
el aruncă în foc manuscrisul romanului, din care au fost salvate doar 
câteva fragmente disparate. 

Opera literară a lui N. V. Gogol reprezintă o etapă importantă în afur- 
marea realismului rus, care a marcat creaţia marilor scriitori din Rusia 
şi din afara ei, începând cu a doua jumătate a secolului XIX până în 
prezent. 

PI mintiţi-vă! 


» Actualizând biografiile, 
numiţi locuri de activita- 
te şi experienţe personale 
care au constituit un ma- 
terial preţios de inspiraţie 
pentru unii scriitori. 


PN 7 foc 


m Numeşte lucrarea consi- 
derată capodopera lui 
N. V. Gogol. 


m Comentează afirmaţia cri- "s, 
ticului V. G. Belinski pre- Y) 
cum că N. V. Gogol este e 
un lider al literaturii ruse. E: 
Ce realizări din activitatea p 
prozatorului justifică apre- să 
cierea? N: 

Pad 
Si 


3. |_itematura zscolului al X|X_ea 


2 precieri critice 


„Gogol este, după unii, cel 
mai original, după alţii, cel 
mai bun autor rusesc. Lucrul 
stă însă altfel: el și-a înrădă- 
cinat în minte viața reală a 
poporului rusesc; tipurile 
sale sunt copiate după natu- 
ră, sunt oameni aievea, pre- 
cum îi găseşti în târguşoarele 
pierdute în mijlocul stepelor 
ruseşti... Ca toţi scriitorii care 
nu se silesc să ne spună ceva 
pentru a ne procura plăcere, 
ci care au de spus ceva adevă- 
rat, fie chiar un trist adevăr, 
Gogol nu vânează nicăieri 
efectul, pentru că el n-a scris 
pentru tantieme, nici pentru 
succes, ci pentru că i-a plă- 
cut lui să scrie cum simțea 
şi vedea lucrurile, fără a se 
preocupa mult de regulile lui 
Aristotel [...]. 

Râdem şi... ne întristăm... 
Gogol însuși, cel mai glumeț 
scriitor al ruşilor, a avut în 
suflet un fond de nepătrunsă 
melancolie...” 


Mihai Eminescu 


Taras Bulba, ilustrație 
de E. Kibrik, 1945 


UI 

Gogol-prozatorul 


Primele povestiri ale lui N. V. Gogol, apărute în cele două volume ale 
Serilor în cătunul de lângă Dikanka (1831-1832), poartă amprenta ro- 
mantismului. Succesul lor se datorează, în primul rând, interesului de- 
osebit din acea vreme pentru folclorul ucrainean, ale cărui motive sunt 
folosite în majoritatea povestirilor fantastice din culegere. Remarcabile 
în acest sens sunt lucrările Iarmarocul din Sorocinsk, Seara în ajun de 
Ivan Kupala, O noapte de mai sau Înecata, În noaptea de ajun, Fioroasa 
răzbunare şi Locul fermecat. Misticismul folcloric şi imaginile expresive 
ale oamenilor din popor se împletesc aici cu pasaje lirice, scene comice, 
descrieri ale vieții cotidiene și ale sărbătorilor din satele ucrainești. 

Perioada realistă în creaţia lui N. V. Gogol se deschide odată cu 
apariţia, în 1835, a culegerilor Arabescuri şi Mirgorod. Volumul Ara- 
bescuri conţine, în afară de povestirile Prospectul Nevski, Portretul, În- 
semnările unui nebun, Nasul (1836), Mantaua (1842), şi articole axate 
pe probleme de istorie, muzică, artă, literatură etc. Articolul Câteva 
cuvinte despre Pușkin, de exemplu, care la acel moment constituia cea 
mai complexă analiză a creaţiei pușkiniene, reflectă poziţia principială 
a lui N. V. Gogol în favoarea realismului. Tema centrală a povestirilor 
din acest volum este ruinarea valorilor morale şi degradarea omului în 
condiţiile marelui oraş. Un loc aparte îl ocupă aici şi tema omului mă- 
runt (Însemnările unui nebun, Mantaua), anticipată de A. S. Puşkin şi 
continuată de E. M. Dostoievski, A. P. Cehov etc. Totodată, numeroase 
povestiri din culegere îmbină imagini realiste cu cele fantastice, grotes- 
cul şi satira completând în ele portrete ale funcționarilor din capitală şi 
critica subtilă a problemelor sociale (Nasul, Portretul, Mantaua). 

În volumul Mirgorod, realismul gogolian se amplifică (Moșieri de al- 
tădată, Cum s-a certat Ivan Ivanovici cu Ivan Nikiforovici). Locul central 
în această culegere îl ocupă povestirea istorică Taras Bulba, în care, pe 
fundalul luptei patriotice a cazacilor ucraineni împotriva polonezilor, se 
tratează problema dragostei şi urii, a datoriei şi demnităţii, a conflictelor 
interetnice şi interumane. 

În poemul-roman Suflete moarte (1842), N. V. Gogol a încercat să 
realizeze o imagine de ansamblu a Rusiei din prima jumătate a secolului 
XIX. Iniţial, scriitorul a preconizat să scrie o trilogie concepută după 
modelul Divinei comedii de Dante Alighieri. Prima parte a Sufletelor 
moarte cuprinde un şir de tipuri umane (Manilov, Corobocika, Soba- 
kevici, Nozdrev, Pliuşkin), în fiecare reflectându-se defectele sociale şi 
morale ale Rusiei din acea perioadă. Celelalte două volume, nerealizate, 
trebuiau să înfăţişeze procesul de purificare a personajelor în calea lor 
spre bine şi spre depăşire a răului social. 

Publicistica lui N. V. Gogol include Reflecţii despre liturghia divină 
(1847) şi Pasagii alese din corespondența cu prieteni (1847), lucrări ce au 
fost dur criticate de V. G. Belinski pentru spiritul lor conformist şi pios. 

Suflete moarte 


Capitolul cinci 

[...] Aruncându-i o privire piezişă, Sobakevici îi păru de astă dată lui 
Cicikov asemenea unui urs de talie mijlocie. Pentru mai multă asemă- 
nare, fracul lui avea şi el culoarea blănii de urs. Purta mâneci lungi şi 
pantaloni aşijderea, iar tălpile lui călcau şi în lăţiş, şi în curmeziş, stri- 
vind întruna picioarele altora. Faţa avea culoarea fierbinte şi roşie a unui 
pitac de aramă. Pe lume sunt, precum se ştie, multe asemenea făpturi, pe 
care natura n-a stat să le cizeleze cu de-amănuntul, n-a folosit scule mă- 
runte ca pila, burghiul sau ştiu eu ce, dar le-a cioplit dintr-o opinteală: a 
dat o dată cu toporul şi a apărut nasul, a mai dat o dată şi au apărut buze- 
le, a scobit ochii cu un burghiu mare şi, fără să-l mai şlefuiască, i-a făcut 
vânt în viaţă, zicând: „Irăieşte!” O asemenea figură zdravănă şi cioplită 
de mai mare minune avea şi Sobakevici și o ţinea îndreptată mai curând 
în jos, decât în sus. Grumazul îl avea țeapăn, astfel că, neputându-şi-l 
întoarce, privea mai mult la colţul sobei sau la ușă decât la interlocuto- 
rul său. În timp ce străbăteau sufrageria, Cicikov îi mai aruncă o privire 
piezișă: urs! urs în toată puterea cuvântului! Şi în plus, ce coincidență 
ciudată: îi spunea tot Mihail Semionovici!. 

Cicikov mai cuprinse o dată cu privirea încăperea şi toate câte se 
aflau în ea -— toate erau extrem de solide şi butucănoase, având o stra- 
nie asemănare cu stăpânul casei. Un colț al salonului era ocupat de un 
pântecos birou de nuc, cu patru picioare anapoda, un urs în toată legea. 
Masa, fotoliile, scaunele, toate erau masive şi incomode, într-un cuvânt, 
fiecare lucru, fiecare scaun părea să spună: „Şi eu mi-s Sobakevici!” sau: 
„Şi eu sunt pe măsura lui Sobakevici!” 

- Am vorbit de dumneata joia trecută la preşedintele curţii, la Ivan 
Grigorievici, zise în cele din urmă Cicikov, văzând că nimeni nu e dis- 
pus să angajeze o discuţie. Am petrecut de minune. 

- Da, eu tocmai lipseam, răspunse Sobakevici. 

- Ce om minunat! 

- Cine? întrebă Sobakevici, privind înspre colțul sobei. 

- Preşedintele. 

— 'Ţi s-a părut: doar atât că e mason, încolo e un dobitoc fără pereche. 

Cicikov rămase descumpănit, auzind o asemenea caracterizare, dură 
întru câtva, dar apoi își reveni şi continuă: 

- Fireşte, tot omul are slăbiciunile lui. În schimb guvernatorul e un 
om excelent. 

- Guvernatorul, zici? 

- Da, nu-i aşa? 

- Un tâlhar cum nu s-a pomenit! 

- Cum, guvernatorul e tâlhar? zise Cicikov, întrebându-se nedumerit 
în ce mod nimerise guvernatorul aşa nitam-nisam printre tâlhari. Drept 
să-i spun, nu mi-aş fi închipuit niciodată una ca asta, urmă el. Dar, per- 
mite-mi totuşi să-ți obiectez că purtarea lui deminte categoric o atare 
afirmaţie. Dimpotrivă, după mine e o fire mai curând blajină. Şi aduse 


' Mihail Semionovici - Mihail (Mișka), una dintre denumirile populare ale ursului în 
Rusia. 

Sobakevici, ilustrație 
de P. Boklevski, 1895 


[5] icţionar de termeni 


e Tip literar (gr. typos-— 
„model”, „tipar”): reprezen- 
tare a unei individualități 
umane, ale cărei trăsături, 
în modul cel mai expresiv, 
reflectă însuşirile esenţiale 
ale omului din categoria 
socială sau psihologică pe 
care o reprezintă. Din per- 


spectiva  istorico-literară, 
noţiunea de fip desemnea- RE 
ză caracterul invariabil, SI 
permanent al omului, cu 8) 
trăsături comportamentale p 
specifice, artistic stilizate şi SE 
evidenţiate mai ales în co- > 
medii (tipul avarului, tipul a 
seducătorului etc.). _9 
Pad 
53 


3. |_itematura zscolului al XIX lea 


Cicikov, ilustrație 
de P. Boklevski, 1895 


[5] icţionar de termeni 


e Tipic: categorie estetico- 
literară utilizată pentru a 
defini caracterul reprezen- 
tativ, general al unui per- 
sonaj literar, care îşi păs- 
trează în acelaşi timp con- 
cretețea şi individualitatea. 

e 'Tipizare: proces de creare 
a unui personaj tipic prin 
îmbinarea în portretul său 
a unui număr de trăsături 
identificate la diverse pro- 
totipuri reale, dar repre- 
zentative pentru un mediu 
specific. 


PAN / foc 


m Ce subliniază negocierea 
lui Cicikov şi Sobakevici şi 
scăderea preţului de la 100 
de ruble la două şi jumătate 
pentru fiecare suflet? 

drept argument pungile pe care guvernatorul le broda cu propriile sale 
mâini, după care să elogieze expresia amabilă a feţei sale. 

- Are o mutră de tâlhar! zise Sobakevici. Să-i pui un cuţit în mână şi 
să-l scoţi la drumul mare, te taie, pentru o copeică. EI și viceguvernato- 
rul, ăştia doi sunt nişte veritabili Gog şi Magog. 

„Să ştii că sunt certaţi, îşi zise Cicikov. Să-i vorbesc mai bine de 
poliţai: e prietenul lui, dacă nu mă înşel.” 

- De altminteri, în ce mă priveşte, zise el, trebuie să recunosc că-mi 
place mai mult poliţaiul. E o fire deschisă și sinceră, dacă nu mă înșel. Și 
chipul lui exprimă atâta simplicitate şi francheţe! 

- Un pungaş! zise senin Sobakevici. Te vinde pungăşește şi mai ia şi 
masa cu dumneata! Îi ştiu bine pe toţi, pungaşi tot unul şi unul. De altfel, 
tot orașu-i așa: hoţ pe hoț stă călare, și ca ei fiecare. Iude cu toții. Numai 
unul procurorul e om de treabă, deşi, la drept vorbind, e și el un porc. 

După asemenea biografii lăudabile, deşi cam scurte, Cicikov înţelese 
că era inutil să mai pomenească şi de alți slujbaşi şi-şi aminti că lui So- 
bakevici nu-i plăcea să vorbească pe cineva de bine. [...] 

Cicikov începu pe ocolite, pomeni de statul rus în genere şi vorbi 
elogios de meleagurile lui întinse, afirmând că nici monarhia romană 
din Antichitate nu era atât de întinsă şi străinii, pe bună dreptate, ră- 
mân uimiţi... Sobakevici asculta cu capul înclinat. Și că în virtutea le- 
gilor acestui stat, neîntrecut în măreție, sufletele din listele de revizie, 
părăsind tărâmul vieţii, până la întocmirea noilor liste, figurează împre- 
ună cu cei vii, spre a nu suprasolicita oficiile statului cu o mulțime de 
adeverinţe mărunte şi inutile, care complică mecanismul statului, destul 
de complicat şi fără asta... Cu capul înclinat, Sobakevici asculta întruna. 
Dar cu toată justeţea acestei măsuri, ea apasă greu pe umerii multor 
moșieri, impunându-i să plătească impozite pe ele, ca pentru făpturi 
vii, şi că, nutrindu-i o stimă deosebită, el se declară gata să ia asupra sa 
măcar o parte din povara acestor obligaţii. Despre principalul obiect al 
discuţiei pomeni cu toată prudenţa: sufletele nu le defini drept moarte, 
ci numai în neființă. [...] 

- Ai nevoie de suflete moarte? întrebă Sobakevici cât se poate de 
firesc, fără a arăta vreo uimire, de parcă era vorba de nişte grâne. 

- Da, răspunse Cicikov şi iarăşi atenuă expresia, adăugând: suflete 
aflate în neființă. 

- S-ar găsi, de ce nu? zise Sobakevici. 

- Şi atunci, fireşte... vei fi bucuros să scapi de ele? 

- Poftim, sunt dispus să ţi le vând, zise Sobakevici, săltându-şi puţin 
capul și bănuind că oaspetele-cumpărător trebuie să aibă vreun profit 
din toată afacerea asta. 

„Ei, drăcie, îşi zise Cicikov, nici n-am apucat să-i propun, că ăsta mi 
le şi vinde!” şi rosti cu voce tare: 

- Şi cam ce preţ, bunăoară, propui dumneata... Deşi, la drept vor- 
bind, în situaţia asta, nici n-ar fi comod să vorbim de preţ... 

- Ca să nu-ţi cer în plus, o sută de ruble bucata! zise Sobakevici. 

- O sută! strigă Cicikov şi rămase cu gura căscată, căutând în ochii 
lui, ca să se convingă că nu l-a înşelat auzul sau de nu cumva limba 
greoaie a lui Sobakevici i s-a întors altfel în gură, rostind un cuvânt în 
locul altuia. 

— Găseşti că-i scump? întrebă Sobakevici şi adăugă: Dar cât dai dum- 
neata? 

— Cât să dau? Mă tem să nu fie vreo greşeală sau neînțelegere la mij- 
loc şi am uitat amândoi despre ce e vorba. Cu mâna pe inimă, eu unul 
consider că cel mai rezonabil preţ ar fi câte opt grivne de suflet! 

- Auzi tu, opt grivne! 

- După părerea mea, mai mult nici nu fac. 

- Păi, eu nu-ţi vând opinci! 

- Bine, dar nici oameni nu-s! 

- Şi crezi că ai să găseşti un prost care să-ți vândă un suflet din listele 
de revizie cu o dvugrivnă? 

- Dar dă-mi voie să te întreb: de ce le spui suflete de revizie, când 
ştim prea bine că au murit demult şi n-au lăsat în urma lor decât un 
sunet imperceptibil. De altfel, ca să nu mai lungim discuţia, poftim, îţi 
dau câte o rublă şi jumătate de căciulă, mai mult nu pot. 

- Nu ţi-e ruşine să-mi propui o sumă derizorie ca asta? Tocmeşte-te 
şi spune un preț mai real! 

- Nu pot, Mihail Semionovici, pe onoarea mea, nu pot. Nu pot şi 
pace. Îmi ceri un lucru imposibil, zise Cicikov, dar mai adăugă o poltină. 

- Şi ce te zgârceşti atâta? zise Sobakevici. Zău că nu-i scump! Alt 
pungaş te-ar duce de nas şi ţi-ar vinde cine ştie ce porcărie în loc de 
suflete. La mine însă toți sunt pe alese, unul și unul: de nu-i meşter, e un 
ţăran bun zdravăn. Ce zici? Uite, să zicem, caretașul Miheev! Nu-ţi făcea 
altfel de trăsuri decât pe arcuri. Şi nu ca la Moscova, să ţină pe-un ceas, 
ci lucru trainic, căptușit cu mâna lui şi dat cu lac! [...] 

„Mare hrăpăreţ!” îşi spuse Cicikov, apoi continuă cu voce tare şi cam 
de necaz: 

- Dar la urma urmei... zău, parcă ar fi vorba de ceva serios. Oricine 
altul mi le-ar da pe gratis. Ba chiar ar fi bucuros să se debaraseze de ele. 
Numai un prost le-ar păstra, ca să mai plătească şi impozite! [...] 

- Şi care-i ultimul dumitale preţ? întrebă, în cele din urmă, Sobakevici. 

- Două şi o poltină. 

- Zău, după dumneata, sufletul omenesc nu face nicio ceapă degera- 
tă. Dă barem trei ruble! 

- Nu pot. 

- Ei, n-am ce-ţi face, fie precum zici! pierd, dar aşa mi-i năravul ăsta 
păcătos: nu pot, până nu-i fac o plăcere aproapelui meu. Căci, dacă nu 
mă înşel, va trebui să iau asupra mea şi cupcea, ca să fie totul în ordine. 

- Da, fireşte. 

- Ei, vezi? Va trebui să fac un drum la oraș. 

Aşa se încheie târgul acesta. Amândoi hotărâră să plece chiar a doua 
zi la oraş să întocmească cupcea. Cicikov îi ceru lista ţăranilor. Soba- 
kevici se arătă dispus să o facă imediat şi, luând loc la biroul său, se 
apucă să-i treacă pe listă cu propria lui mână nu numai pe nume, dar 
menţionând şi calităţile fiecăruia. [...] 


Capitolul şase 


[...] Cicikov intră într-o tindă vastă şi întunecoasă, unde îl întâmpină 
o umezeală rece ca de pivniţă. De aici trecu într-o altă încăpere întune- 
coasă, luminată doar de un licăr slab ce se strecura printr-o crăpătură 

[9] uriozităţi 


Este cunoscut faptul că 
ideea de a scrie romanul Su- 
flete moarte i-a fost oferită lui 
N. V. Gogol de A. S. Puşkin. 
Totodată, însuşi Puşkin a 
intenționat să scrie un ast- 
fel de roman, pornind de la 
o relatare auzită în timpul 
exilului său la Chișinău. Poe- 
tul rus a aflat că, se pare, în 
Bender (astăzi oraşul Tighi- 
na) nimeni nu moare. Acest 
lucru se explica în felul ur- 
mător: la începutul secolului 
XIX, foarte mulți ţărani io- 
bagi din guberniile centrale 
ale Imperiului Rus au fugit 
în Basarabia. Pentru a evita 
poliția, fugarii preluau nu- 
mele persoanelor decedate, 
astfel încât în Bender, timp 
de câţiva ani, nu s-a înregis- 
trat nici un deces. În urma 
unei anchete oficiale, s-a con- 
statat că numele persoanelor 
decedate din localitate se ofe- 


reau iobagilor care nu aveau 
pașapoarte. 


—S 

& 

() 

Pliușkin, ilustrație =: 
de P. Boklevski, 1895 => 

Zi | Lenau secol lui; al XIX lea 


A PIE 


m Argumentează rolul tehni- 
cii detaliului în descrierea 
locuinţei lui Pliuşkin. 

m Cărui tip de persoană i se 
potriveşte  denominativul 
pliuşkin? 


2 precieri critice 


„Suflete moarte vor fi ci- 
tite de toţi, dar nu vor fi, 
desigur, pe placul tuturor. 
Suflete moarte pretind o lec- 
tură competentă. Poemul 
gogolian poate satisface nu- 
mai gustul unor cititori care 
meditează asupra celor citi- 
te şi cărora le este accesibilă 
arhitectonica unei creaţii de 
valoare, cititori care preferă 
conținutul, şi nu «fabulația» 
propriu-zisă. În plus, ca toa- 
te creaţiile de valoare, Sufle- 
tele moarte nu se epuizează 
la prima lectură, chiar şi în 
cazul unui cititor rafinat. A 
doua lectură captivează în 
aceeaşi măsură, precum o lu- 
crare inedită. Sufletele moarte 
trebuie studiate în profunzi- 
me. Mai ales că umorul este 
accesibil numai unui spirit 
subtil şi profund. Gloata nu-l 
înțelege şi nu-l apreciază du- 
pă merit” 

Vissarion Grigorievici 
Belinski 

largă din partea de jos a ușii. În cele din urmă, mai deschizând și ușa 
aceasta, Cicikov se pomeni în lumină și rămase uluit, văzând dezordi- 
nea ce i se înfățișa ochilor. [...] 

Într-un colţ zăceau claie peste grămadă obiecte mai grosolane, ce nu 
meritau un loc pe masă. Era dificil să apreciezi ce conţinea mormanul 
acela, întrucât zăcea sub un strat de praf atât de gros, că cine cuteza să-l 
atingă, se şi pomenea cu mâinile înmănușate în pulbere. Se evidenţiau 
doar coada ruptă a unei lopeţi de lemn și o talpă veche de cizmă. Nici- 
odată n-ai fi crezut că în încăperea aceasta putea sălăşlui o ființă vie, de 
nu i-ar fi trădat prezenţa o tichie veche şi ponosită, ce zăcea pe masă. În 
timp ce examina interiorul acesta ciudat, se deschise o uşă lăturalnică şi 
în odaie intră chelăreasa pe care Cicikov o întâlnise în curtea conacului. 
De astă dată însă îi păru că era mai curând chelar, decât chelăreasă. [...] 

- Unde-i boierul? La el în cameră? 

- Stăpânul e aici de față, zise chelarul. 

- Unde? insistă Cicikov. 

- Ce-i cu tine, taică, nu vezi omul? zise chelarul. Asta-i bună! Păi 
stăpânul sunt eu. 

Auzind așa, eroul nostru se trase fără voie îndărăt și-l privi scrutător. 
I se întâmplase să vadă tot soiul de oameni, chiar și din acei pe care noi, 
cititorule, poate nu vom avea ocazia să-i vedem vreodată, dar așa ceva 
nu mai întâlnise încă. Faţa lui nu avea nimic deosebit. O faţă scofâlcită, 
cum au atâția bătrâni, cu excepţia bărbiei aduse mult mai înainte, care 
îl obliga s-o acopere cu batista de fiecare dată când scuipa, ca nu cumva 
s-o stropească. Sub sprâncenele crescute înalt, ochișorii lui mici alergau 
încă vioi, ca nişte şoricei ce-şi scot botişoarele ascuţite de prin găurile 
lor întunecoase, îşi ciulesc urechile, zbârcesc din mustăţi şi adulmecă 
bănuitor aerul, să vadă de nu cumva pândeşte prin preajmă motanul sau 
vreun ştrengar de băiat. Mult mai năstruşnic era însă veşmântul lui. Cât 
nu te-ai fi căznit, nimic nu ţi-ar fi ajutat să descoperi din ce era întocmit 
halatul lui: mânecile slinoase şi piepţii aşijderea luceau ca iuftul! din care 
se fac cizmele. Dinapoia lui se bălăbăneau nu două, ci patru pulpane, cu 
scame de bumbac ițindu-se dedesubt. Și la gât îi atârna ceva nedefinit, 
care putea fi şi ciorap, şi jartieră, şi burtieră, numai nu cravată. Mai pe 
scurt, de l-ar fi văzut Cicikov așa împopoţonat la ușa bisericii, i-ar fi în- 
tins numaidecât un pitac de aramă. Căci, spre cinstea eroului nostru, se 
cuvine să menționăm că avea o inimă miloasă şi nu se îndura să treacă 
pe lângă un om sărman fără să-i pună un bănuţ în palmă. Dar omul 
dinaintea lui nu era un cerşetor, ci un moșier. Moşierul acesta avea peste 
o mie de suflete, şi unde mai găseai un altul cu atâta belşug de bucate 
sub formă de grăunțe, făină sau pur şi simplu clădite în girezi, cămările, 
hambarele și uscătoriile căruia să fie ticsite cu atâtea pânzeturi, posta- 
vuri, piei de oaie tăbăcite şi crude, peşte uscat şi legume de tot felul sau 
pometuri. [...] 

Nu i-ar fi ajuns o viaţă de om să se folosească de toate, chiar să fi avut 
două asemenea moşii, nu una, el însă nu se mulțumea nici cu asta. [...] 


Traducere de Igor Cretu 


1 Iuft — piele groasă tăbăcită și impregnată cu ulei de mesteacăn, care îi dă un miros 
caracteristic. 

e ale operei 


LA 


Poemul-roman Suflete moarte reprezintă culmea creaţiei literare a 
lui N. V. Gogol. Există diverse ipoteze privind motivele denumirii 
acestei cărți drept un poem: pe de o parte, în operă se remarcă un 
mare număr al așa-ziselor abateri lirice, în care naratorul comentea- 
ză obiectul reprezentării sale; pe de altă parte, se presupune că astfel 
scriitorul a intenţionat să parodieze forma şi conținutul poemelor 
romantice din epocă. Cel mai probabil, specificarea poemul se refe- 
rea la ideea generală a Sufletelor moarte gândită ca un poem despre 
Rusia, în care cititorului trebuia să i se prezinte mai întâi imagini ale 
degradării societăţii ruse, iar apoi reprezentări ideale ale renașterii 
acesteia. 

Personajul central al romanului este Pavel Ivanovici Cicikov, un fost 
funcționar de stat şi escroc. El cutreieră Rusia în scopul achiziţionării 
de la moşierii din provincie a sufletelor moarte, care nu sunt altceva 
decât listele țăranilor morți din actele de revizie, unde numele aces- 
tora figurează împreună cu cei vii. Devenind posesorul acestor liste 
şi folosindu-se de anumite lacune ale legislaţiei cu privire la recensă- 
mânt şi la acordarea unor privilegii proprietarilor de iobagi, Cicikov 
proiectează o speculație tenebroasă: prefăcându-se drept un moșier 
ruinat cu acte în regulă, el intenţionează să obțină o compensație bă- 
nească din partea statului pentru sufletele țăranilor iobagi, decedați 
între două recensăminte, dar considerați încă vii. 

Motivul călătoriei, al drumului întreprins de Cicikov, i-a permis lui 
N. V. Gogol să prezinte diverse situaţii, caractere şi tipuri umane. 
În primul volum al Sufletelor moarte, protagonistul vizitează oraşul 
NN, face cunoştinţă cu elita de conducere a locului, iar apoi ajunge la 
câţiva moşieri din împrejurime - Manilov, Corobocika, Sobakevici, 
Nozdrev, Pliuşkin. Imaginea fiecăruia dintre moşieri întruchipează 
un tip uman, caracterizat prin trăsături caricaturale, adesea ridicole 
şi groteşti. 

Cea mai elocventă imagine a degradării, dar şi a dezumanizării per- 
sonajelor o oferă întâlnirea lui Cicikov cu Sobakevici (urs! urs în toa- 
tă puterea cuvântului) şi cu Pliuşkin (un diavol, nu om; o zdreanță 
de om; nu era clar dacă era vorba de o femeie sau de un bărbat). 
Portretele detaliate ale acestor personaje se completează cu descri- 
eri minuţioase ale gospodăriilor şi ale interiorului locuinţelor, care 
devin un cadru adecvat felului de a fi al stăpânilor. 

Cenzura timpului a considerat suspecte atât titlul cărţii, cât şi subiec- 
tul ei, organizat în jurul „târgului de suflete”. Dialogul lui Cicikov cu 
moşierii Sobakevici sau Corobocika, în care sufletul omului se vinde 
în schimbul unei anumite sume (dovă şi o poltină), părea cinic şi re- 
voltător. Totodată, se făcea clară echivalarea sintagmei suflete moarte 
cu lumea interioară a moşierimii, o categorie socială îndestulată şi 
respectabilă. În afară de Cicikov, pentru care moartea umană a deve- 
nit o afacere, degradarea sufletului se observă şi la celelalte personaje 
din carte: Dar, la drept vorbind, ce folos de ăia care se numără printre 
cei vii? 

Coperta cărţii Suflete moarte 
desenată de însuşi N. V. Gogol 


[5] icţionar de termeni 


e Mimesis (lat. mimesis -— 


„imitaţie”): principiu este- 
tic potrivit căruia opera de 
artă este o imitație a rea- 
lului. În literatura realistă, 
mimesisul se manifestă 
prin reproducerea veridi- 
că a tipurilor umane şi a 
mediului ce le determină 
esența, romanul realist fi- 
ind adesea comparat cu 
o oglindă ce reflectă totul 
ce-i apare în cale: Romanul 
este o oglindă purtată de-a 
lungul unui drum. Câteo- 
dată, ea reflectă cerul al- 
bastru, altă dată — noroiul 
din băltoacele de la picioa- 
rele dumneavoastră. Vreţi 
să acuzaţi de imoralitate 
omul care poartă oglinda? 


Acuzați mai bine drumul “s 
pe care se află băltoacele CĂ 
sau, și mai bine, inspectorul Sa 
de drumuri, care permite ca ă 
apa să se adune şi băltoace- SE. 
le să se formeze (Stendhal, p, 
Roșu și negru). E 

= 

Pad 

3. | iteratura secolului al XIX 


„[Puşkin] îmi propuse 
un subiect propriu, din ca- 
re intenţiona să compună o 
serie de poeme şi pe care — 
susținea el — nu le-ar fi cedat 
nimănui altuia. Era subiectul 
Sufletelor moarte. (Ideea Re- 
vizorului îi aparţinea tot lui.) 
De astă dată am reflectat se- 
rios, cu atât mai mult că se 
apropia timpul când la fiece 
pas te întrebi ce te determi- 
nă să-l faci?... Puşkin consi- 
dera că subiectul Sufletelor 
moarte mă favoriza în sensul 
că-mi oferea ocazia de a cu- 
treiera, împreună cu eroul, 
întreaga Rusie şi a zugrăvi o 
sumedenie de caractere. [...] 

Trebuia, înainte de toate, 
să precizez ţinta, necesitatea 
şi utilitatea operei mele, spre 
a o îndrăgi cu adevărat, cu 
acea pasiune animatoare, fă- 
ră care lucrul nu poate avea 
sorți de izbândă. Trebuia să 
mă conving că prin această 
creaţie îmi îndeplineam în- 
tocmai datoria, menirea mea 
pe acest pământ, pentru care 
am fost înzestrat cu însuşiri 
şi puteri, şi că, îndepli- 
nind-o, îmi serveam patria 
tot aşa precum aş fi ocupat 
un post oficial” 


Nikolai Vasilievici Gogol, 
Confesiunile unui autor 


Îl primă-ţi opinia! 


e Care este sensul cuvân- 
tului cinic? În ce situaţii îl 
foloseşti? 

e În ce rezidă cinismul per- 
sonajului Cicikov? 

e Cum crezi, în anturajul tău 
există persoane cinice? Ce 
atitudine ai față de ele? 


(9) 
00 


lee) eee textu | UI 


Poemul-roman debutează cu scena de la porţile unui hotel din ora- 
şul NN. Ce sugerează autorul prin această codificare de toponim? 


Care este motivul călătoriei lui Cicikov? Ce scop urmărește el? 


Precizează tipul de narator în text. 


3.1. Este naratorul imparţial? Ce atitudine manifestă el față de personaje 
şi evenimente? Dar față de cititor? 


Analizează scena târgului dintre Cicikov şi Sobakevici, comentând 
pasajele de text cu caracter ironic, umoristic sau absurd. 


4.1. Ce emoţii postlecturale ai trăit? 


Utilizând informaţia din rubrica Curiozități şi din Confesiunile unui 
autor de N. V. Gogol, precizează care sunt sursele de inspiraţie ale 
poemului-roman. În ce rezidă caracterul umoristic şi absurd al ge- 
nezei operei? 


[5] Demonstrează, în cheia Jurnalului dublu, expresivitatea numelor 
personajelor din text. Utilizează dicţionarul rus-român pentru de- 
codificare. Ce legătură există între personaj și numele său? 


Expune argumente ce încadrează opera în formula estetică a curen- 
tului realist. 


Edza LD) Oomo 
Nivel minim 


p Selectează detaliile despre interiorul locuinţei lui Pliușkin. Ce trăsă- 
turi ale personajului pun în valoare aceste detalii? 
p Comentează secvenţa: deveni și el o zdreanţă de om. 


Nivel mediu 


» Realizează, pentru portofoliu, în limita a 2-3 pagini, portretul literar 
al lui Pliușkin. În acest sens: 
e specifică portretele fizic, moral şi social ale personajului; 
e argumentează rolul descrierii locuinţei în conturarea portretului său 
moral; 
e defineşte tipul uman reprezentat; 
e exprimă-ţi atitudinea față de sistemul valoric împărtăşit de Pliușkin. 


Nivel performant 
> În urma lecturii integrale a poemului-roman Suflete moarte, ilustrea- 
ză schematic Drumul lui Cicikov, marcând: 
e situaţiile pe care le trăieşte; e tipurile umane întâlnite. 
p Scrie, în dreptul fiecărui moment semnificativ, viciile umane proiec- 
tate de autor. 
» Formulează o concluzie privind caracterul de frescă socială al operei. 

Gogol-dramaturgul 


N. V. Gogol manifesta interes pentru teatru încă din adolescenţă. 
Scriitorul era înzestrat cu un adevărat talent actoricesc, educat în cadrul 
reprezentărilor scenice de casă şi remarcat în timpul studiilor gimna- 
ziale. Ajuns la Sankt Petersburg, el a încercat chiar să devină actor, 
însă comisia de angajare de la teatru i-a respins candidatura. Totuşi, 
N. V. Gogol a folosit capacitatea înnăscută de a imita vorbirea colocvia- 
lă şi toate nuanțele ei în timpul lecturilor cu voce ale operelor sale între 
scriitori şi prieteni, stârnind mereu râsete şi încântând ascultătorii. 

În prima jumătate a secolului XIX, dramaturgia originală rusă aproa- 
pe nu exista, teatrele fiind invadate de reprezentări istorice, feerii, melo- 
drame şi vodeviluri alcătuite după modele occidentale. Spectacolele se 
compuneau din piese de un act și dintr-o parte „diversă” cu dansuri și 
cântece. Printre primii, N. V. Gogol a contestat repertoriul scenic epi- 
gon şi lipsit de conţinut. EI susținea necesitatea creării unui teatru rus 
naţional, care ar avea o misiune morală și ar reda adevărul vieţii ruseşti. 
Mai mult, Gogol apăra ideea unei comedii cu tematică socială. În viziu- 
nea lui, această particularitate reprezenta un specific naţional al come- 
diografiei ruseşti, care îi avea drept exponenţi de vază pe D. I. Fonvizin 
şi A. S. Griboedov. 

Vladimir de gradul III (1832-1833) este prima comedie cu implicaţii 
sociale a lui N. V. Gogol. Piesa a rămas nefinalizată, însă proiectul acesteia 
descoperă intenţii serioase ale scriitorului de a înfățișa moravurile pătu- 
rilor superioare ale societăţii şi ale elitei birocratice. Caracterele şi intriga 
din această comedie sunt structurate în jurul goanei vanitoase după re- 
galii, reprezentate de ordinul lui Vladimir de gradul III. Dându-și seama 
că tot conţinutul comediei va stârni indignarea cenzurii, N. V. Gogol 
a abandonat lucrarea. Mai târziu (în 1842), el a folosit unele scene din 
această comedie la scrierea unei serii de fragmente dramatice: Dimineaţa 
unui funcţionar, Litigiu, Camera de valeţi, Fragmentul. 

Apogeul dramaturgiei gogoliene îl constituie comedia Revizorul 
(1836). Prin această piesă, N. V. Gogol şi-a propus să reflecte neajun- 
surile sistemului administrativ şi birocratic rus, dominat de corupţie, 
nedreptate, supunere oarbă și frică în fața demnitarilor superiori. Carac- 
terul novator al comediei constă în faptul că niciun personaj al acesteia 
nu este înzestrat cu unele calități pozitive, linia amoroasă rămâne ne- 
semnificativă, iar principalul element al intrigii devine frica. Neglijarea 
principiilor comediei tradiționale era justificată de autor prin schimba- 
rea priorităţilor şi aspirațiilor în societate: Totul s-a schimbat în lume... 
Oare goana după rang, după avere, după o însurătoare potrivită nu-s ele 
subiecte de intrigă mai atrăgătoare decât dragostea? 

Goana după avere şi căsătoria avantajoasă sunt temele centrale din 
comediile Jucătorii de cărţi (1842) şi Căsătoria (1842), în care arta realis- 
tă rusă trece la un nou nivel, oferind modele de referință pentru drama- 
turgii ruși ai secolului (A. N. Ostrovski, I. S. Turgheniev ş.a.). 

În afară de comedie, N. V. Gogol a încercat să abordeze şi drama is- 
torică: Alfred (1835) şi Fragmente ale dramei din istoria Ucrainei (1839- 
1840), care au rămas nefinalizate. 

I5) icţionar de termeni 


e Dramă realistă: 1) tota- 
litatea producţiei drama- 
turgice din cadrul curen- 
tului realist; 2) tip de piesă 
teatrală, scrisă conform 
metodei realiste şi cultiva- 
tă de la mijlocul secolului 
XIX, care se caracterizează 
prin următoarele trăsături: 
interesul pentru temele şi 
problemele epocii moder- 
ne, exactitatea reconstitu- 
irii unui cadru cotidian şi 
a portretelor personajelor, 
analiza şi critica neajunsu- 
rilor sociale şi morale etc. 
Mai puţin evidentă decât 
romanul realist, drama 
realistă apare ca o reacţie 
la patetismul rebel al tea- 
trului romantic, atingând 
punctul culminant în a do- 
ua jumătate a secolului XIX 
prin creaţia lui H. Ibsen, 
în Norvegia, cea a lui 
A. N. Ostrovski, A. P. Cehov, 
în Rusia, și a lui G. B. Shaw, 
în Anglia. 


A PIE 


m De ce N. V. Gogol conside- 
ra repertoriul teatrului rus 


egel 


din prima jumătate a seco- Ei 
lului XIX epigon? ă 
m De ce Gogol a abandonat i 
scrierea comediei Vladimir , 
de gradul II = 
— 

3. |_itematura secolului al X|X_ea 


Secvenţă din ecranizarea 
comediei Revizorul, 1952 


PAN 4 foc 


m Comentează, citând frag- 
mentele relevante, rolul di- 
dascaliilor în comedie. 


„Nu trebuie însă să se ui- 
te că tuturor le umblă în cap 
numai revizorul și că pe toţi 
numai revizorul îi preocu- 
pă. În jurul revizorului se 
învârtesc frica şi nădejdea 
tuturor personajelor. Unii 
nădăjduiesc să scape de pri- 
marii cei răi şi de tot soiul 
de şperțari; alții, văzând că 
până şi pe cei mai supuşi 
dregători, ca şi pe fruntaşii 
societăţii, îi înspăimântă re- 
vizorul, se simt cuprinși şi ei 
de spaimă. Ceilalţi, care se 
țin mai liniștiți față de toate 
câte se petrec în lumea asta 
şi se scobesc cu degetul în 
nas, sunt însă şi ei curioși să 
afle ce-i cu zvonul şi așteaptă 
cu o frică tainică să vadă, în 
sfârşit, persoana care a pri- 
cinuit atâta neliniște în oraș 
şi care nu se poate să nu fie 
un personaj neobişnuit şi în- 
semnat” 

Nikolai Vasilievici Gogol, 
Avertisment pentru acei ca- 
re ar voi să joace cum se cu- 
vine piesa „Revizorul” 


lo.) 
O 


Revizorul 


Actul întâi 


Scena ] 


PRIMARUL: Domnilor, v-am poftit ca să vă aduc la cunoștință o 
veste foarte neplăcută: vine la noi un revizor. 

AMMOS FEODOROVICI: Cum aşa, un revizor? 

ARTEMI FILIPPOVICI: Ce fel de revizor? 

PRIMARUL: Un revizor de la Petersburg. Vine incognito. Şi, pe dea- 
supra, cu dispoziţii secrete. 

AMMOS FEODOROVICI: Na-ţi-o bună! 

ARTEMI FILIPPOVICI: N-aveam, se vede, destule belele, ca să ne 
mai cadă şi ăsta pe cap! 

LUKA LUKICI: Doamne, Dumnezeule! Şi, pe deasupra, cu dispoziţii 
secrete! 

PRIMARUL: Parcă presimţeam eu ceva: toată noaptea am visat 
doi șobolani tare ciudaţi. Drept să vă spun, n-am văzut de când sunt 
şobolani ca ăştia: negri şi de o mărime nefirească. Au venit, au adul- 
mecat şi s-au dus. Dar staţi să vă citesc scrisoarea pe care am primit-o 
de la Andrei Ivanovici Cimâhov. Dumneata, Artemi Filippovici, îl ştii. 
lată ce-mi scrie: „Iubitule prietene, cumetre şi binefăcător... (își trece re- 
pede ochii peste scrisoare, mormăind ceva cu glas scăzut)... să-ţi aduc la 
cunoştinţă...” A, da... „mă grăbesc să-ţi aduc la cunoştinţă că a sosit aici 
un cinovnic, cu însărcinarea de a revizui toată gubernia şi mai cu seamă 
județul nostru. (Ridică degetul cu înţeles.) Cu toate că se dă drept per- 
soană particulară, am aflat despre însărcinarea lui de la nişte persoane 
cum nu se poate mai demne de încredere. Fiindcă ştiu că ai şi tu micile 
tale păcate, ca toată lumea de altfel, că doar eşti om cu cap şi nu-ţi place 
să laşi să-ţi scape ce-ţi pică în mână...” (Se opreşte.) Ei, şi aici înşiră... 
(urmează) „aşa că te sfătuiesc să-ți iei toate măsurile, pentru că el poate 
sosi în orice clipă, dacă nu s-a întâmplat chiar să fi sosit până acum, şi să 
fi tras undeva incognito... [...] Aşa că vedeţi cum stă chestia. 

AMMOS FEODOROVICI: Da. E o chestie ciudată... nemaipomenit 
de ciudată! Degeaba nu vine el. Trebuie să fie ceva! 

LUKA LUKICI: De ce să vină, Anton Antonovici? De ce să vină re- 
vizorul la noi? 

PRIMARUL: De ce? Pesemne c-aşa ne-a fost scris! (Oftează.) 
Pân-acuma - slavă Domnului - călcau alte oraşe, dar azi, uite că ne-a 
venit şi nouă rândul. 

AMMOS FEODOROVICI: Anton Antonovici, eu unul aş crede că 
trebuie să fie aici mai degrabă o chestie subțire şi mai mult politică. Uite 
cum mă socot eu: Rusia... da... Rusia are de gând să pornească război 
şi ministeriul, cum vedeţi, a trimis pe-un cinovnic să afle dacă n-o fi 
undeva vreo trădare. 

PRIMARUL: De unde-ai mai scos-o şi pe asta? Tocmai dumneata, 
om deștept! Trădare într-un oraş de provincie! Da' ce? Parcă aici sun- 
tem la graniță? De-aici trei ani să tot alergi şi tot nu dai de hotarele 
împărăției. 

AMMOS FEODOROVICI: Ba nu, vă spun că așa-i: are ea, stăpâni- 
rea, o socoteală. Măcar că-i departe capitala, vrea să miroasă cum stau 
lucrurile pe la noi. [...] 

Scena V 


PRIMARUL: Bine c-ai venit, Stepan Ilici! Păi bine, treabă-i asta? 
Spune-mi, pentru numele lui Dumnezeu, unde dracu” te-ai topit? 

COMISARUL: Aici am fost, chiar lângă poartă. 

PRIMARUL: lan-ascultă, Stepan Ilici! Află că cinovnicul cela de la 
Petersburg a sosit. Ce măsuri ai luat în privința asta? 

COMISARUL: Acelea pe care le-aţi poruncit. L-am pus pe gardianul 
Pugoviţân cu vătafii de poduri să măture trotuarele. 

PRIMARUL: Dar Derjimorda unde-i? 

COMISARUL: Derjimorda este dus cu tulumba. 

PRIMARUL: Prohorov tot beat? 

COMISARUL: lot. 

PRIMARUL: Şi cum se face că ai tolerat aşa ceva? 

COMISARUL: Numai unul Dumnezeu știe. Ieri s-a întâmplat o păruia- 
lă la o barieră şi s-a dus acolo să facă ordine... Când s-a întors, era criță. 

PRIMARUL: Ascultă la mine! Uite ce să faci: cum gardianul 
Pugoviţân... îi înalt, să-l pui cu ordinea la pod. Să dai jos cât mai repede 
zăplazul cel vechi de lângă cizmar şi să pui să bată pe locul acela nişte 
pari cu şomoioage de paie în vârf, ca să semene, chipurile, cu o lucrare 
începută. Cu cât s-or vedea mai multe dărâmări, cu atât o să se spună 
că primarul are grijă de oraş. Of, Doamne, Dumnezeule. Am uitat că 
lângă zăplazul acela au fost aruncate vreo patruzeci de căruţe cu tot felul 
de gunoaie! Scârnav oraş! Abia ai ridicat undeva un monument oareca- 
re, sau chiar un simplu gard, că dracu” ştie de unde se şi înființează tot 
soiul de gunoaie! (Oftează.) Dacă cinovnicul care a venit s-o apuca să 
întrebe pe vreunul dacă-i mulțumit cu slujba, să i se răspundă: „Sun- 
tem mulţumiţi de toate, Înălțimea Voastră!” Celuia care ar răspunde că 
nu-i mulțumit, i-oi arăta eu pe urmă nemulțumire de-are să-i placă... 
Of-of-of! Păcate şi numai păcate. (În loc să-și ia bicornul, apucă cutia 
bicornului.) Dă Doamne să ies cât mai repede din încurcătura asta ş-am 
să aprind o lumânare la biserică, cum nu s-a mai văzut până acuma. Am 
să pun pe bestiile de negustori să dea fiecare câte trei puduri de ceară. 
Of, Doamne, Dumnezeule! Haidem, Piotr Ivanovici. (Dă să-și pună în 
cap în locul bicornului, cutia de carton.) 

COMISARUL: Anton Antonovici, asta-i cutia, nu bicornul. 

PRIMARUL: (aruncă cutia) Aha, cutia. Dracu s-o ia de cutie! Dacă o 
fi să întrebe de ce n-am ridicat biserica de pe lângă bolniță, pentru care-i 
alocată suma încă de-acuma cinci ani, nu uita să-i spui c-am început s-o 
clădim, însă a ars. Am şi înaintat un raport în privinţa asta. Vezi, te rog, 
să nu uite vreunul şi să-i vină a spune, din prostie, că nici gând s-o fi 
început. Înştiințează-l pe Derjimorda să-şi mai stăpânească pumnii. Prea 
le învineţeşte oamenilor ochii, de dragul ordinii, şi celor cu vină, şi celor 
fără. Hai, Piotr Ivanovici, să mergem. (Dă să iasă, dar se întoarce.) Mai cu 
seamă, nu lăsați soldaţii să iasă pe uliţă. Mârlanii ăştia de la garnizoană 
pun peste cămaşă numai mundirul, iar în jos, umblă goi. 


Traducere de Alexandru Kirițescu şi Ada Steinberg 

I5) icţionar de termeni 


e Didascalie: o parte a tex- 
tului dramatic în care se 
conţin indicaţiile autoru- 
lui privind timpul şi locul 
acțiunii, specificul deco- 
rului, precum şi precizările 
referitoare la personajele 
din piesă: cine vorbeşte şi 
cui se adresează, acțiuni 
nonverbale (gesturi, mi- 
mică), aspectul exterior al 
personajelor etc. De obicei, 
didascaliile sunt situate în- 
tre paranteze, înaintea sce- 
nelor dramatice sau înain- 
tea replicilor propriu-zise. 


PN / oc 


m Observă specificul regis- 
trului lexical al textului. 

m Selectează cuvintele ce 
exprimă realități tipice 
ruseşti. 

m Motivează păstrarea, în 
textul traducerii, a lexemu- 
lui cinovnic. 


Proiect de grup 


n Creați catrene în care să 
prezentaţi trei personaje 
din comedie. 

— Citiţi expresiv textele 
în faţa clasei, omițând 
cuvântul-cheie marcat 
prin X. Celelalte echi- 
pe trebuie să descopere 
identitatea personajului. 


gol 


Q) 
- În final, prin vot, se va Ş 
desemna învingătoare E: 
echipa/echipele autoare > 
a celor mai originale 3 
poezii. _$ 
> 

[5] icţionar de termeni 


e Verosimil (lat. verisimi- 
lis — „asemănător adevă- 
rului”): caracterul plau- 
zibil al operei artistice, în 
care realitatea este imitată 
credibil, aparent veritabil, 
conform legilor naturii și 
aşteptărilor noastre. 


2 precieri critice 


„Nimeni și niciodată până 
la [Gogol] n-a ţinut un curs 
atât de complet de anatomie 
patologică a functionarului 
rus. Râzând în hohote, el pă- 
trunde fără milă în colțurile 
cele mai tainice ale sufle- 
tului murdar şi răutăcios al 
funcţionarului. Comedia lui 
Gogol Revizorul şi poemul 
lui Suflete moarte reprezintă 
o înfiorătoare spovedanie a 
Rusiei contemporane” 


Aleksandr Ivanovici Herzen 


A PIE 


m Care este intriga comediei? 
În ce rezidă confuzia? Care 
sunt consecințele? 


»S 
pad 
— 
2 O mintiţi-vă! 
O 
(0) 
5 » Numiţi şi alte opere dra- 
Ș 
a matice cunoscute în care 
5 este prezent procedeul 
i: 
7] Comic quiproquo. 
'd 

onarraherztă ale operei 


Il. 


Su 


Intriga comediei satirice Revizorul îmbină motivul dramaturgic uni- 
versal quiproquo cu motivul specific local al inspecției administrative. 
Conducerea de vârf a unui orășel provincial rus află despre sosirea in- 
cognito a unui revizor din capitală. În urma unor coincidențe bizare, 
un funcționar mărunt, un fluieră-vânt, pe nume Ivan Aleksandrovici 
Hlestakov, este confundat cu controlorul de stat. Considerat revizor, 
acesta se bucură de toată admiraţia şi slugărnicia oficialilor servili. 
Primarul oraşului deja planifică mariajul fiicei sale cu Hlestakov, dar 
vestea sosirii revizorului adevărat îi spulberă iluziile înșelătoare. 

În baza subiectului, a cărui idee i-a fost sugerată lui N. V. Gogol de 
A.S. Puşkin, dramaturgul a încercat să creeze o imagine generaliza- 
toare a întregului sistem statal al timpului, intenţionând, totodată, să 
dezvăluie cauzele interne ale unor asemenea situaţii: Dacă e să râzi, 
scria Gogol în „Confesiunile unui autor”, atunci mai bine să râzi tare 
şi de acele lucruri care merită în adevăr să fie obiectul batjocurii în- 
tregii lumi... În „Revizorul” m-am hotărât să adun laolaltă tot ce-i rău 
în Rusia - rău de care știam atunci —, adică toate nedreptăţile care se 
fac tocmai în funcțiile şi împrejurările când i se cere omului să fie cât 
mai drept — şi să râd de toți dintr-odată. Însă, după câte se ştie, lucrul 
a făcut o impresie zguduitoare. 

Problematica Revizorului i-a permis lui N. V. Gogol să înfăţişeze un 
tablou panoramic al lumii provinciale din perspectiva realismului 
satiric. Autorul prezintă o multitudine de personaje construite după 
legile tipizării (primarul oraşului, inspectorul şcolar, judecătorul, di- 
rigintele poliţiei şi comisarul de poliţie, medicul judeţului, moşierii, 
gardienii etc.), oferă imaginea de ansamblu a unei coruperi totale, la 
care se mai adaugă abuzurile administrative şi dezordinea. 

Unul dintre cele mai importante roluri din Revizorul este cel al pri- 
marului. El este preocupat de avantajele pe care i le oferă statutul 
înalt (să nu scape ceea ce-i cade în mână). În Avertisment pentru acei 
care ar voi să joace cum se cuvine piesa „Revizorul”, N. V. Gogol îl ca- 
racterizează astfel: Nervii îi sunt încordaţi. Din pricina trecerilor de la 
spaimă la speranţă şi la bucurie, privirea i se face oarecum înflăcărată, 
ajunge astfel mai uşor pradă amăgirii, şi acum el, pe care altădată nu 
era om care să-l poată înșela, devine accesibil amăgirii... Vestea sosirii 
adevăratului revizor e pentru el o lovitură de trăsnet mult mai mare 
decât pentru toți ceilalți, iar situația lui ajunge cu adevărat tragică. 


ler za textu | UI 


În ce rezidă motivul quiproquo în comedia gogoliană? 


1.1. Ce moment al subiectului artistic îl ilustrează? 
1.2. Ce situaţii comice declanșează? 

Ce reacţie provoacă vestea venirii revizorului? De ce? 


Citează exemple de abuzuri administrative prezente în operă. Care 
ţi se pare cel mai grav? De ce? 


Ce comportament are Hlestakov când realizează că este luat drept 
altcineva? 


Ce asociații/idei îţi provoacă numele personajelor: Ammos Feodo- 
rovici Leapkin-Teapkin, Piotr Ivanovici Dobcinski, Piotr Ivanovici 
Bobcinski, Derjimorda, Pugoviţân etc.? 


[5] Completează tabelul, ilustrând tipurile de comic în piesă: 


De situații De moravuri De limbaj De caracter 


Exemplifică situaţii din comedie care ilustrează următoarele nuclee 


tematice: 

e corupția; e abuzul administrativ; 
e mediocritatea; e Jichelismul moral; 

* prostia; e servilismul. 


[3] Extrage, din cele două opere gogoliene studiate, situaţiile care se su- 
pun unei penalizări: 
e din punct de vedere juridic; 
e din punct de vedere moral/etic. 

8.1. Selectează una dintre cele două perspective sau ambele și realizează 
o petiție în care, citând articole și legi încălcate, să îți exprimi atitu- 
dinea față de realităţile invocate în operă. Respectă rigorile stilului 
de comunicare adecvat contextului. 


Edza 22) OomMoO 
Nivel minim 


p Selectează trei personaje din comedie şi precizează pentru fiecare: 


e relaţiile cu ceilalți; 
* tipul uman reprezentat. 


e statutul și responsabilitățile; 
e 2—3 trăsături definitorii; 


Wivel mediu 
> Demonstrează, într-un text argumentativ de 1,5 pagini, factura rea- 
listă a comediei, luând ca reper: 
e sursele de inspiraţie ale autorului; * tipologia personajelor; 
e temele și ideile abordate. 


Nivel performant 


p Realizează o analiză comparativă a specificului dramaturgiei lui 
N. V. Gogol şi I. L. Caragiale. În acest sens, ilustrează temele, ideile, 
tipurile de personaje comune și particulare. Comentează caracterul 
mereu actual al creaţiei celor doi dramaturgi. 

VA precieri critice 


„Gogol este unul dintre 
puţinii autori care nu s-a lă- 
sat condus de niciun prin- 
cipiu teoretic. Înţelegând și 
admirând arta altor poeţi, el 
a ales totuși un drum pro- 
priu, credincios doar instinc- 
tului artistic, adânc și sigur, 
cu care a fost atât de darnic 
înzestrat de natură, nelăsân- 
du-se ademenit de succesele 
altora în domeniul imitaţiei. 
Se înţelege că această împre- 
jurare nu l-a făcut să devină 
original, în schimb i-a dat 
putință de a-şi păstra şi ma- 
nifesta acea originalitate, care 
constituie o parte integrantă 
a personalităţii sale şi, prin 
urmare, întocmai ca şi talen- 
tul, este un dar al naturii. 
Din această cauză, Gogol a şi 
apărut în ochii multora ca o 
prezență, în câmpul literatu- 
rii ruse, venită de undeva din 
afară, atunci când, de fapt, el 
a fost o apariţie necesară în 
literatura noastră, rezultatul 
întregii ei dezvoltări ante- 
rioare” 

Vissarion Grigorievici 
Belinski 


Îl x primă-ţi opinia! 


e Prin ce se explică servi- 
lismul fiecărui funcţionar 


ol 


din comedie? De ce per- 9 
sonajele oneste lipsesc cu 8) 
desăvârşire? Cât de actuale ie 
sunt aceste realități? Crezi E 
că venirea unui revizor este == 
suficientă pentru a schim- e 
ba situaţia? 2 

Pad 

Zi; L iteratura zscolului al XIX lea 


ret ze valiza sumativă 


Omnia mea mecum porto! 


O Cunoaștere și înțelegere 


1) Plasează, în spaţiile libere, cuvintele ce corespund contextului. 


Realismul este un curent literar apărut în secolul _____, care se caracterizează prin reprezen- 
tarea a realităţii, lipsa ———, atitudine „stil şi | 9pe 
Personajul realist este —____— în situații ———, fiind un ————— al mediului din care face 
parte. 
2) Numeşte trei factori care au determinat apariţia romantismului. 6p. 
3) Compară modelul personajului realist cu cel romantic, specificând trei diferențe. 9p. 
O Modelare şi aplicare 
4) Comentează, în trei enunţuri, semnificaţia titlului romanului Suflete moarte de N. V. Gogol. 9 


5) Interpretează, într-o pagină, mesajul global al baladei Loreley de H. Heine, ilustrând trei parti- 
cularități romantice la nivelul temei, motivelor, figurilor de stil şi al stărilor eului liric. 


Heinrich Heine 


Loreley 


Eu nu ştiu ce poate să fie Ea-şi piaptănă părul şi cântă 
Că-mi sună mereu în urechi Un cântec de vrajă al ei: 

Cu veşnica-i melancolie Te farmecă şi te-nspăimântă 
Un basmu din zilele vechi. Cântarea frumoasei femei! 
Se-ntunecă fără de veste, Pescarul, nebun, se repede 27 p. 
Lin apele Rinului curg, Cu luntrea lui mică și, dus, 

Şi cresc ale munţilor creste Nici valuri, nici stâncă nu vede — 
Măreţ strălucind în amurg. El caută numai în sus. 

Pe stâncă un chip de femeie Vâltoarea-l izbeşte de coasta 
S-arată din negură blând, Stâncoasă — şi moare-necat: 
Brăţara-i de aur scânteie, Loreley a făcut-o aceasta 

Ea-şi piaptănă părul cântând. Cu viersul ei fermecat. 


Traducere de 
Ștefan Octavian Iosif 


O Imaginaţie şi creativitate 


6) Recomandă una dintre operele realiste studiate colegului tău, care, din anumite raţiuni, nu a fost 
motivat să o lectureze. 
- Formulează argumentativ şi convingător, în 15-20 de rânduri, textul unei prezentări de carte, 
specificând: titlul, autorul, 2-3 secvențe memorabile, mesajul global al operei şi impresiile le 
postlecturale. 


N.B. Pentru redactarea itemilor 5 şi 6 vei obţine 10 p. 


Total: 100 de puncte 


(e) 
PP 

Literatura la hotar de secole: XIX-XX 


Arta şi literatura, de cele mai multe ori, anticipează timpul şi istoria. 
La sfârşitul secolului XIX şi începutul secolului XX, în cultura univer- 
sală brusc s-a produs o înnoire a viziunilor, conceptelor şi metodelor 
creatoare. Apare un număr impunător de direcţii şi stiluri pe care le de- 
finim printr-un singur termen, cel de modernism. Curentele moderniste 
din ultimele decenii ale secolului XIX au influențat în mod special arta 
contemporană şi o mare parte din literatura de azi. Totuşi, delimitările 
dintre epocile artistice şi literare sunt convenţionale şi destul de greu de 
reperat. 

Noţiunea de modernism provine de la cuvântul francez moderne. În 
traducere, desemnează ceva „nou”, „contemporan”. Respectiv, moder- 
nismul definește arta şi literatura care corespund viziunilor şi cerințelor 
prezentului, epocii moderne. Principalele curente moderniste din arta 
de la sfârşitul secolului XIX şi începutul secolului XX au fost impresio- 
nismul, postimpresionismul şi expresionismul. În literatură, principalele 
curente moderniste au fost simbolismul, estetismul, acmeismul şi ima- 
gismul. 

O trăsătură comună a curentelor moderniste a fost negarea realis- 
mului ca metodă de ilustrare a spiritului uman şi a lumii în care acesta 
trăieşte. Totodată, moderniștii înțelegeau prin modernitate timpul în 
care valorile morale tradiţionale şi cele artistice şi-au pierdut din actu- 
alitate. Iată de ce, considerau ei, era nevoie de căutat noi perspective în 
artă şi literatură. 

Conceptul de modernism este strâns legat nu doar de artă, ci şi de 
ştiinţă şi filozofie. O influență importantă asupra literaturii, artei şi a 
vieţii sociale din epocă au avut-o descoperirile din domeniul biologiei, 
dar şi dezvoltarea industrială. E de amintit aici, în primul rând, teoria 
evoluționistă şi cea a selecţiei naturale a lui Charles Darwin. Ideile lui 
despre lupta pentru existenţă în natură, despre supraviețuirea celor mai 
puternici şi mai apți de a se adapta au pătruns în sfera economică (în 
particular, în teoria liberei concurenţe) şi în cea politică. 

Industrializarea şi progresul tehnic au avut şi ele un impact însemnat 
asupra ideilor umane şi asupra structurii sociale. Tehnologiile moderne 
i-au indus omului o nouă senzaţie - cea a propriei forțe. Şi nu era vorba 
doar de puterea omului față în faţă cu natura (care era percepută mai 
mult ca o sursă de materie primă), dar şi de încrederea în forța de a 
influența minţile oamenilor. Noţiunile de adevăr şi Dumnezeu au fost 
declarate drept vechi şi şi-au pierdut treptat din actualitate. O autoritate 
în acest sens a fost filozoful german Friedrich Nietzsche. 

În sens larg, putem considera drept manifestări ale culturii moder- 
niste și descoperirile de la începutul secolului XX din domeniul fizicii. 
Vorbim, în primul rând, despre teoria relativității şi de mecanica cuan- 
tică. O altă realizare a culturii moderne a fost psihanaliza, o direcţie în 
psihologie elaborată de Sigmund Freud, care a influențat mult literatura 
contemporană şi imaginea noastră despre lumea interioară a omului. 

[5] icţionar de termeni 


e Modernism (lat. moder- 
nus — „recent, nou”): 1) în 
sens restrâns, mișcare lite- 
rară de la sfârșitul secolu- 
lui XIX în ţările hispano- 
americane, constituită sub 
influenţa parnasianismului 
și a simbolismului francez; 
2) în sens larg, manifestare 
literar-artistică în cultura 
europeană de la sfârșitul 
secolului XIX până în a do- 
ua jumătate a secolului XX, 
opusă tradiționalismului şi 
caracterizată prin tendinţe 
şi orientări noi în creaţie. 


Medalia Premiului Nobel 


În 1867, inventatorul sue- 
dez Alfred Nobel a brevetat 
dinamita, un amestec ex- 
ploziv care putea fi folosit 
în industrie sau în domeniul 
militar. Dinamita, dar şi alte 
invenţii l-au făcut pe A. No- 
bel milionar. La finele vieţii, 
el a lăsat un testament cu 
privire la averea sa care urma 
să constituie un fond pentru 
premierea realizărilor din 
domeniul fizicii, chimiei, 
medicinei, literaturii şi pen- 
tru pace. Astfel a apărut ce- 
lebrul Premiu Nobel pentru 
Literatură, care este acordat 
anual, începând cu 1901. 


65 


4. | iteratura la hotar de secole XIX=— XX 


ÎNloţiuni-chieie 


e Naturalism 

e Roman naturalist 

e Determinism biologic 
e Revoltă socială 


PI mintiţi-vă! 


> Numiţi invenţii în dome- 
niul ştiinţei care au fost 
realizate în secolul XIX. 


Portretul lui Charles Darwin, 
de John Collier, 1881 


PAN / foc 


m În ce mod invenţia apara- 
tului fotografic a putut de- 
veni o sursă de inspiraţie 
pentru naturalism? 

m Comentează atitudinea lui 
E. Zola față de statutul scri- 
itorului naturalist în raport 
cu perspectiva balzaciană. 


lo.) 
o) 


NATURALISMUL 


Semnificaţia termenului: 
Naturalism (fr. naturalisme, lat. naturalis) — curent literar european care 


se afirmă între anii 1870 şi 1900. În sens larg, naturalismul reprezintă o formă 
de manifestare a unui realism exacerbat în opere epice şi dramatice. 


Sursele curentului: 

Doctrina naturalistă a fost fundamentată în baza: 

- realizărilor filozofiei şi ale științelor naturale de la sfârșitul seco- 
lului XIX: 

„ principiile filozofiei pozitiviste de Auguste Comte (cunoașterea bazată 
pe fapte verificabile experimental); 

„ ideile promovate de filozoful şi istoricul literar Hippolyte Taine pri- 
vind determinismul rasei, al mediului şi cel al momentului; 

+ metoda experimentală, valorificată în domeniul medicinei de fiziolo- 

gul Claude Bernard; 

teoria evoluționistă a lui Charles Darwin; 

teoriile asupra eredității, aduse în discuţie de doctorul Prosper Lucas; 

realizărilor în domeniul tehnicii și artei: 

invenţia aparatului fotografic; 

creaţiile pictorilor impresionişti (Claude Monet, Paul Cezanne, 

Pierre-Auguste Renoir); 

- realizărilor literaturii realiste (Honore de Balzac, Gustave Flaubert) 
şi ale precursorilor naturalismului (fraţii Goncourt). 


Principiile estetice: 

- abordarea obiectivă, impersonală a realităţii (activitatea scriitorului 
este asemănată cu cea a unui savant, medic, reporter); 

- refuzul formulării oricăror judecăţi de valoare şi comentarii (FE. Zola: 
Nu vreau, asemenea lui Balzac, să fiu un moralist, un politician, un 
filozof. Vreau să fiu un savant, să studiez faptele, să le prezint — doar în 
aceasta constă sarcina mea.); 

- abordarea aspectelor „incomode” ale realităţii: reprezentări crude şi 
brutale ale vieții (munca, violența, foametea), manifestări cu un ca- 
racter patologic ale psihicului și ale comportamentului uman (virtu- 
tea şi viciul sunt în egală măsură importante pentru scriitorul natura- 
list); 

- reprezentarea personalităţii umane din perspectiva mediului (deter- 
minismul social) şi din cea fiziologică (determinismul biologic): ima- 
gini din viața de toate zilele, problema eredității, a temperamentului, 
a pornirilor instinctuale și a deprinderilor. 


Reprezentanţii naturalismului: 
Franţa: Emile Zola, Guy de Maupassant, Alphonse Daudet, frații 


Edmond şi Jules de Goncourt, Henry Becque; 


Germania: Gerhart Hauptmann; 

Norvegia: Henrik Ibsen; 

Suedia: Johan August Strindberg; 

SUA: Frank Norris, Theodore Dreiser, John Dos Passos, Thomas Wolfe, 


John Ernst Steinbeck. 

MANIFESTE ŞI TEXTE TEORETICE 


e Citeşte fragmentele și formulează trei principii de scriere a unui roman naturalist. 


Emile Zola, Romanul experimental (1880) 

„Dacă metoda experimentală duce la cunoaşterea 
vieţii fizice, ea trebuie să ducă de asemenea la 
cunoaşterea vieții pasionale şi intelectuale. 

Pentru a ajunge la a determina ceea ce poate să 
fie observaţia şi experimentul în romanul natura- 
list, nu am nevoie decât de pasajele următoare [din 
Introducere în studiul medicinei experimentale de 
Claude Bernard]: «Observatorul constată pur şi sim- 
plu fenomenele pe care le are sub ochi... EI trebuie 
să fie fotograful fenomenelor; observaţia sa trebuie 
să reprezinte cu exactitate natura... El ascultă natu- 
ra şi scrie sub dicteul ei. Dar odată faptul constatat 
şi fenomenul bine observat, vine ideea, intervine 
raționamentul, şi experimentatorul apare pentru a 
explica fenomenul». [...] 

Ei bine, revenind la roman, vedem că romancie- 
rul este făcut în aceeaşi măsură dintr-un observator şi 
dintr-un experimentator. La el, observatorul dă fap- 
tele aşa cum le-a observat, fixează punctul de plecare, 
stabileşte terenul solid pe care urmează să meargă 
personajele şi să se dezvolte fenomenele. Apoi, ex- 
perimentatorul apare şi instituie experiența, vreau 
să spun că face să se mişte personajele într-o poveste 
specifică pentru a arăta că succesiunea de fapte va fi 
aşa cum o cere determinismul fenomenelor luate în 
studiu. Există mai întotdeauna aici o experiență «de 
văzut», cum o numeşte Claude Bernard. Romancierul 
pleacă în căutarea unui adevăr. [...] Într-un cuvânt, 
întreaga operaţie constă în a lua faptele din natură şi 
a studia apoi mecanismul faptelor, acţionând asupra 
lor prin modificările circumstanțelor şi mediilor, fă- 


ră a se îndepărta niciodată de legile naturii. La capăt 
se află cunoașterea omului, cunoaşterea ştiinţifică, în 
acțiunea sa individuală şi socială. 

Fără îndoială, suntem aici departe de certitudini- 
le chimiei și chiar ale fiziologiei. Nu cunoaştem în- 
că deloc reactivele care descompun pasiunile şi care 
permit a le analiza. [...] 

O învinuire prostească ce ni s-a făcut nouă, 
celorlalți scriitori naturalişti, este aceea că ţinem să 
fim numai fotografi. Am declarat degeaba că accep- 
tăm temperamentul, expresia personală, şi nu s-a 
continuat mai puţin să ni se răspundă prin argumen- 
te neroade asupra imposibilității de a fi cu stricteţe 
veridic, asupra nevoii de a aranja faptele pentru 
a constitui o operă oarecare de artă. Ei bine, prin 
aplicarea metodei experimentale la roman, întreaga 
ceartă încetează. [...] Plecăm de la fapte adevărate, 
care sunt baza noastră indestructibilă; dar pentru a 
arăta mecanismul faptelor, trebuie să producem şi 
să dirijăm fenomenele; aici se află partea noastră de 
invenţie, de geniu în operă. [...] 

O experiență, chiar cea mai simplă, este întot- 
deauna bazată pe o idee, născută ea însăşi dintr-o ob- 
servaţie. Cum o spune Claude Bernard: «Ideea expe- 
rimentală este câtuși de puţin arbitrară, nici exclusiv 
imaginară; ea trebuie întotdeauna să aibă un punct 
de sprijin în realitatea observată, adică în natură». 

Pe această idee şi pe îndoială se bazează întreaga 
metodă.” 

Traducere de Marian Popa 


Emile Zola, Note intime cu privire la ciclul Rougon-Macquart (1868) 


„Concepţia fiecăruia dintre romane. Să stabilesc 
mai întâi un caz uman (fiziologic); să-l pun în pre- 
zenţa a două, trei forțe (temperamente), să stabilesc 
o luptă între aceste forțe; apoi să conduc personajele 
la deznodământ prin logica fiinţei lor particulare, o 
forță absorbind pe alta sau pe celelalte. [...] 

În plus să am pasiune. Să păstrez în cărțile mele 
un suflu, unul şi bun, care, ridicându-se de la prima 
pagină, să poarte cititorul până la ultima. A-mi con- 
serva nervozitățile... 

A scrie romanul prin largi capitole logic construi- 
te, adică oferind prin chiar succesiunea lor o idee a 
etapelor cărții. Fiecare capitol, fiecare bloc trebuie să 
fie ca o forță distinctă care împinge către deznodă- 
mânt. [...] În loc de analiza curgătoare a lui Balzac 


să stabilesc 12, 15 blocuri puternice, prin care analiza 
va putea să fie făcută după aceea pas cu pas, dar tot- 
deauna de sus... [...] 

A nu uita că o dramă strânge publicul de gât. El 
se supără, dar nu mai uită. A-i da totdeauna, dacă 
nu coşmaruri, cel puţin cărţi excesive care-i rămân 
în memorie. Este inutil, de altfel, să mă leg fără în- 
cetare de dramele cărnii. Voi găsi alt lucru, la fel de 
cumplit... 

Puţine personaje: două, trei figuri principale, pro- 
fund scormonite, apoi două, trei figuri secundare cât 
mai mult posibil corelate eroilor, servind de comple- 
mente sau de complement. Voi scăpa astfel de Balzac, 
care are lumea întreagă în cărţile sale.” 


Traducere de Marian Popa 


e secole XIX XX 


4. | itevatura la hotar de 

(9) 
SI 


4. |_itematura la hotar de secole XIX=— XX 


2 mintiţi-vă! 


> Numiţi autori români 
în lucrările cărora pot fi 
identificate elemente na- 
turaliste. 


PAN / foc 


m Evidenţiază cele trei eta- 
pe în evoluţia literară a lui 
Emile Zola. Cine sunt au- 
torii care l-au influenţat? 

m Formulează trei idei-cheie 
referitoare la concepția ro- 
manului elaborată de Emile 
Zola. 


o) 
00 


EMILE ZOLA (1840-1902) - scriitor francez, promotorul şi teore- 
ticianul naturalismului. 

E. Zola s-a născut la Paris în familia unui inginer italian căsătorit 
cu o cetățeancă franceză. Copilăria şi-a petrecut-o în sudul Franţei, în 
orăşelul Aix-en-Provence, care, ulterior, sub numele de Plassans, va de- 
veni locul acţiunii mai multor romane ale sale. În timpul studiilor la co- 
legiul local, alături de prietenul său P. Cezanne, viitorul pictor impresi- 
onist, £. Zola descoperă universul literaturii şi decide să devină scriitor. 

Greutățile materiale, apărute după moartea tatălui, îl impun pe 
E. Zola să revină împreună cu familia la Paris. Aici el încearcă să con- 
tinue studiile, dar eșuează și începe să muncească: mai întâi în calita- 
te de copist, iar apoi se angajează la serviciul de expediţie a Editurii 
„Hachette”. În acei ani, E. Zola începe să scrie cronici şi articole critice 
pentru ziarele pariziene. Activitatea jurnalistică a devenit o adevărată 
şcoală pentru formarea sa ca scriitor. 

Primele texte ale lui F. Zola (poezii, piese teatrale, nuvele şi ro- 
mane), apărute în perioada 1864-1868, sunt marcate de influența 
reprezentanţilor romantismului (A. de Musset, V. Hugo, G. Sand, E. 
Sue). Treptat, el se îndreaptă spre creaţia scriitorilor realiști H. de Balzac 
şi G. Flaubert, iar apoi trece pe poziţiile teoriei naturaliste a filozofului 
şi istoricului literar H. Taine. Cu timpul, E. Zola devine liderul școlii na- 
turaliste în literatură. Principiile naturalismului el le-a expus în diverse 
articole critice, prefețe la romane, dar şi în cărțile Romanul experimental 
(1880), Romancierii naturalişti (1881) şi Naturalismul în teatru (1881). 

La sfârşitul anilor 60 ai secolului XIX, £. Zola elaborează planul unei 
serii de romane cu titlul generic Familia Rougon-Macquart. Urmând 
modelul Comediei umane de H. de Balzac, scriitorul şi-a propus să scrie 
istoria naturală şi socială a unei familii în timpul celui de-al Doilea Im- 
periu. Pe parcursul a 25 de ani, E. Zola a creat un ciclu epic din 20 de 
romane, dintre care cele mai cunoscute au devenit: Pântecele Parisului 
(1873), Crâșma (1877), Nana (1880), Germinal (1885), Opera (1886), 
Bestia umană (1890), Banii (1891), Doctorul Pascal (1893). În conformi- 
tate cu principiile naturalismului, scriitorul a urmărit să demonstreze în 
aceste romane felul în care ereditatea (aspectul biologic), mediul (aspec- 
tul social) şi evenimentele timpului (aspectul istoric) determină soarta a 
patru generaţii dintr-o familie. 

În ultima perioadă a creaţiei sale, £. Zola a mai scris încă cinci vo- 
lume de nuvele, câteva piese de teatru și două cicluri de romane: Cele 
trei oraşe şi Cele patru evanghelii, marcate de interesul scriitorului pen- 
tru ideile socialismului utopic. În 1898, în urma polemicii cu puterea 
oficială pe marginea cazului Dreyfus, scriitorul părăseşte țara pentru 
un an. Activitatea literară şi publicistică a lui F. Zola s-a întrerupt pe 
neașteptate: scriitorul a murit, în 1902, în urma unei intoxicații cu mo- 
noxid de carbon. 

Adeptul şi teoreticianul naturalismului, F. Zola a realizat o operă 
literară de proporţii în care a sintetizat diverse metode artistice: trăsă- 
turile literaturii naturaliste se împletesc în romanele sale cu metodele 
realistă, impresionistă şi romantică. Creaţia sa a însemnat o nouă etapă 
în istoria literaturii franceze şi a avut un deosebit impact asupra marilor 
scriitori din secolul XX. 

Germinal 


Partea întâi 
4 

Cei patru havatori se lungiseră tocmai unul deasupra celuilalt, pe 
toată înălțimea frontului de lucru. Despărţiţi unul de altul prin scân- 
duri străbătute de cuie îndoite, care rețineau cărbunele desprins, ocupa 
fiecare dintre ei cam patru metri din vâna de cărbune; iar această vână 
era atât de subţire, lată doar de cincizeci de centimetri în acel loc, încât 
se găseau acolo ca striviți între tavan şi perete, târându-se pe brânci, 
neputând să se răsucească fără să-şi zdrelească umerii. Trebuia, pentru a 
putea tăia cărbunele, să stea culcați pe o parte, cu gâtul sucit, cu braţele 
ridicate, mânuind dintr-o parte târnăcopul cu coada scurtă. [...] 

Maheu suferea cel mai mult. Sus, temperatura se ridica până la trei- 
zeci şi cinci de grade, aerul era încremenit, căldura devenea până în cele 
din urmă ucigătoare. Trebuise, pentru a vedea mai limpede, să-şi fixeze 
lampa într-un cui, lângă cap; iar această lampă, care-i încălzea ţeasta, 
îi încingea şi sângele în cele din urmă. Dar chinul îi sporea din prici- 
na umezelei. Din stâncă, la câţiva centimetri deasupra lui, ţâșnea apă, 
stropi mari şi repezi căzând necontenit, într-un fel de ritm îndărătnic, 
mereu în acelaşi loc. Degeaba îşi sucea gâtul, îşi dădea capul pe spate; 
stropii îi loveau obrazul, se striveau, plescăiau. După un sfert de oră era 
ud leoarcă, scăldat şi de propria-i năduşeală, fumegând ca un abur de 
spălătorie. În dimineaţa aceasta, un strop, îndârjindu-se să-i tot cadă 
într-un ochi, îl făcea să blesteme. Nu voia să-și întrerupă munca, dădea 
lovituri grele de târnăcop, care-l zguduiau cu violenţă între cele două 
stânci, asemenea unui purice prins între două file de carte, primejduit 
în fiecare clipă de a fi cu desăvârșire strivit. 

Nu schimbau niciun cuvânt. Loveau cu toții; nu se auzeau decât bă- 
tăile neregulate, înăbuşite şi parcă îndepărtate. Zgomotele dobândeau 
o aspră sonoritate, fără ecou în văzduhul încremenit. Şi părea că bezna 
era de o nemaipomenită negreală în aerul încărcat de praf de cărbune şi 
îngreuiat de gazele ce iritau ochii. [...] 

Tânărul [Ftienne era] peste măsură de fericit deocamdată de a fi găsit 
munca aceasta de ocnaş, încuviințând brutala ierarhie a lucrătorului de 
rând şi pe aceea a meşterului. Dar nu mai putea, cu picioarele însânge- 
rate, cu membrele frânte de junghiuri îngrozitoare, cu pieptul strâns ca 
într-o centură de fier. Din fericire, ceasurile se făcuseră zece, iar lucrăto- 
rii se hotărâseră să ia o gustare. [...] 


— Vasăzică eşti mecanic și te-au dat afară de la calea ferată... De ce? 

- Pentru că mi-am pălmuit şeful. 

Rămase uluită, tulburată în concepţiile ei despre supunere, despre 
ascultarea pasivă, dobândite pe calea eredității. 

- Trebuie să recunosc, mai spuse [Ftienne], că băusem, iar când beau 
mă cuprinde sminteala, de-mi vine să mă sfâşii pe mine însumi şi să-i 
sfâşii şi pe ceilalți... Da, nu pot da pe gât două păhăruţe fără să-mi vină 
să sfâşii un om... Pe urmă, zac două zile încheiate. 

- Nu trebuie să bei, spuse ea cu seriozitate. 

- Ei! nu-ţi fie teamă, mă cunosc destul de bine! 

Lucrul cu dicţionarul 


m Structurează, într-un 
clustering, lexemele din 
câmpul semantic miner. 

m Consultă dicţionarul 


pentru explicarea cuvin- 
telor necunoscute. 


Caricatură de Albert Robida 
(1885) la romanul Germinal. 
Mina este reprezentată aici ca 
un monstru ce domină, fără 
scăpare, viaţa muncitorilor. 


2 precieri critice 


„Germinal e cea mai feri- 
cită sinteză a celor mai bune 
facultăți artistice ale lui Zola 
şi a crezului său democratic, 
umanitar. Semnificaţia an- 
samblelor, structura epică, 
luminarea interioară, progre- 
sia intrigii, mişcările de ma- 
să n-au atins vreodată atâta 
perfecţiune ca în romanele 
lui Zola. Apogeu al creaţiei 
sale, Germinal e cartea sa cea 
mai populară, cea mai actua- 


lă, o adevărată Biblie a mun- „5 
citorilor din lumea întreagă” ÎN 
[0] 

Ion Brăescu “e 

LI 

VI precieri critice 


„Cert este că Germinal stă 
în centrul creaţiei [lui Emile 
Zola], constituind opera sa 
cea mai reprezentativă. Ce- 
lelalte romane, deşi plăcute 
la lectură, nu ilustrează în- 
totdeauna marile calităţi de 
conținut ale prozei sale. 

Vastă epopee, cu eroi 
aparținând claselor domi- 
nante, opera lui Zola aduce 
în scenă un personaj nou: 
masele. Zola are o deosebi- 
tă îndemânare de a mişca 
acest personaj «impunător şi 
elocvent prin forța pe care o 
reprezintă». Avem astfel de-a 
face cu o surprinzătoare vi- 
ziune epică” 

Sorina Bercescu 


Greva muncitorilor din Pas-de- 
Calais, organizată în urma unei 
cumplite catastrofe miniere din 
10 martie 1906 (ilustrație ano- 
nimă apărută în ziarul francez 
Le Petit Journal) 


PAN / foc 


m Comentează atitudinea 
membrilor familiei Henne- 
beau faţă de muncitorimea 
revoltată. 


E! 
O 


Şi dădu din cap; simţea o ură împotriva rachiului, ura celei din urmă 
odrasle coborâtoare dintr-o stirpe de beţivi şi în carnea căruia se răzvră- 
tea suferinţa tuturor înaintaşilor, în aşa măsură muiat și viciat de alcool, 
încât un singur strop se prefăcea înăuntru-i în venin. 

- Doar pentru maică-mea îmi pare rău că am fost zvârlit în stradă, 
spuse el după ce înghiţise o îmbucătură. Nu e deloc fericită, şi-i mai tri- 
miteam din când în când câte cinci franci. 

- Da unde-i maică-ta? 

- La Paris... E spălătoreasă, stă pe strada Goutte-d'Or. 

Urmă o clipă de tăcere. Când cugeta la toate aceste lucruri, zăbranicul 
unui tremur îi împăienjenea ochii negri, sclipirea de spaimă a durero- 
sului gând la tainica vătămare mocnind în răsunătoarea vlagă a tinereții 
sale. Rămase o clipă cu privirea înecată în fundul întunecos al minei; şi 
în această hrubă, sub povara pământului ce-l înăbuşea, i se perindă în 
închipuire întreaga-i copilărie; o revedea pe maică-sa, frumoasă încă şi 
plină de vlagă, părăsită de tatăl lui şi reluată de el de la un altul, cu care 
se măritase, viețuind între doi bărbaţi, vlăguită de ei, rostogolindu-se cu 
ei în mocirlă, în vin, în spurcăciune. Era acolo, da, îşi amintea strada, 
amănuntele i se iveau iar în minte; rufele murdare în mijlocul dughenei, 
şi beţiile care împuţeau casa, şi palmele în stare să mute fălcile. 

— Acum, mai spuse el cu glasul scăzut, cu un franc şi jumătate n-o 
să-i mai pot da nimic... Are să crape de foame, fără îndoială. [...] 


Partea a cincea 
5 

[...] Doamna Hennebeau, cu un drăgălaş aer matern, bea lapte din 
ceaşcă, țuguindu-şi buzele, când ciudatul zgomot al unui vuiet venit de 
afară o neliniști. 

- Dar ce s-a întâmplat? 

Staulul, clădit la marginea drumului, avea o poartă mare pentru 
căruţe, căci slujea în acelaşi timp şi ca hambar pentru fân. Domnişoarele, 
care îşi şi scoseseră capul afară ca să vadă ce se petrece, se spăimântară, 
când desluşiră dinspre stânga valul negru al unei mulțimi ce se revărsa 
de pe drumul spre Vandamme. 

- Ei, drăcie! murmură Negrel, care ieşise şi el, nu cumva flecarii cu 
pricina s-au supărat până în cele din urmă? 

- Or fi, pesemne, tot minerii, spuse ţăranca. Au mai trecut o dată pe- 
aici. Parcă nu-i a bună, tot ţinutul e în mâinile lor. 

Scotea fiecare cuvânt la socoteală, iscodindu-le chipurile, ca să-şi 
dea seama ce gândesc ei despre toate acestea. Şi când le înţelese spaima, 
adânca îngrijorare întipărită de această întâlnire pe feţele tuturora, se 
grăbi să spună: 

- Ah, ticăloşii! Ah, ticăloșii! [...] 

Femeile îşi făcuseră apariţia, aproape o mie de femei despletite, cu 
părul răvăşit de goana de până atunci, cu veşmintele zdrențuite, dân- 
du-le în vileag pielea trupului, goliciuni de muieri vlăguite de pe urma 
naşterii atâtor muritori de foame. Unele dintre ele îşi ţineau copilaşul în 
braţe, ridicându-l în sus, agitându-l în văzduh, ca pe un drapel de doliu 
şi de răzbunare. Altele, mai tinere, cu umflate piepturi de războinice, 
învârteau ciomege în aer, în vreme ce bătrânele, înfricoșătoare, urlau 

atât de tare, încât păreau a-şi rupe coardele gâtlejurilor descărnate. Le 
urmau în avalanșă bărbaţii, două mii de oameni, îndârjiţi de furie, uce- 
nici, havatori, lucrători de la întreţinerea galeriilor, o masă compactă, 
rostogolindu-se ca o singură făptură, îngrămădiţi laolaltă, încât nu li se 
puteau desluşi nici pantalonii spălăciţi, nici tricourile de lână în zdrenţe, 
înecaţi cu toţii în aceeaşi nelămurită culoare pământie. Ochii le erau 
vâlvătăi, şi nu li se vedeau decât genunile gurilor negre intonând Mar- 
seilleza, ale cărei strofe se pierdeau într-un muget de neînțeles, însoţit de 
tropăitul saboţilor mărşăluind pe pământul înghețat. Deasupra capete- 
lor, un topor trecu, ţinut drept în sus printre răngile de fier, zbârlite spre 
cer, iar acest topor, unul singur, ca un stindard al mulțimii, îşi înfățișa, în 
tăria cea limpede, ascuţitu-i profil al tăişului de ghilotină. 

- Ce mutre îngrozitoare... bâlbâi doamna Hennebeau. 

Negrel murmură, printre dinți: 

— Să mă ia dracu” dacă recunosc măcar pe vreunul dintre ei! De unde 
au mai răsărit şi bandiții ăştia? 

Şi într-adevăr, furia, foamea, cele două luni de suferință și acest iureş 
turbat prin minele ținutului prelungiseră în chip de fălci, ca la fiarele 
sălbatice, blajinii obraji ai minerilor din Montsou. În vremea aceasta, 
soarele scăpăta, iar cele din urmă raze, revărsând adumbrita-i purpură, 
însângerau câmpia. Atunci păru că pe drum se târăşte o dâră de sânge; 
femeile, bărbaţii goneau fără încetare, însângeraţi ca nişte măcelari care 
căsăpeau mereu cu jungherele în mână. 

- O, ce splendoare! spuseră, aproape în şoaptă, Lucie și Jeanne, im- 
presionate, cu firea lor de artiste, de această hâdă frumuseţe. [...] 

- Pâine! Pâine! Pâine! 

- Imbecilii! repetă domnul Hennebeau. Da' ce, eu sunt fericit? 

Îl cuprinse furia împotriva acestor oameni care nu înțelegeau nimic. 
Din toată inima le-ar fi dăruit marile lui venituri dacă ar fi putut do- 
bândi în schimb o piele tăbăcită ca a lor şi uşurinţa faptului împreunării, 
firesc, fără amărăciune. De ce nu-i putea așeza la masa lui, să-i îndoape 
pe ei cu fazani, iar el, în schimb, să se destrăbăleze, răsturnând muierile 
pe după tufișuri, fără măcar să se sinchisească de aceia care le vor fi răs- 
turnat înaintea lui! Ar fi dat totul, educaţia pe care o primise, tihna în 
care trăia, viața-i de huzur, autoritatea-i de director dacă, măcar o sin- 
gură zi, ar fi putut lua locul celui mai netrebnic dintre oamenii cărora le 
poruncea, devenind stăpânul propriului său trup, destul de grosolan ca 
să-şi poată pălmui nevasta şi apoi să-şi caute plăcerea în braţele vreunei 
vecine. Mai dorea chiar să şi crape de foame, să umble cu stomacul gol, 
sfâşiat de dureri care te fac să nu mai ştii pe ce lume te afli, numai să sca- 
pe, astfel, de nestinsa-i amărăciune. Ah! Să poţi vieţui ca o brută, nimic 
să nu-ți aparțină, să hoinăreşti prin lanurile de grâu cu cea mai pocită 
dintre încărcătoarele de vagonete, cu cea mai murdară, şi să fii totuşi în 
stare să te mulțumeşti cu ea! 

- Pâine! Pâine! Pâine! 

Atunci strigătul acesta îl întărâtă şi urlă furios în toiul vacarmului: 

- Pâine! Asta e totul pe lume, nătărăilor? [...] 

Dar strigătul pântecelor flămânde se înălța atotstăpânitor, ca un vuiet 
de vijelie pornit să rostogolească totul în cale! 


Traducere de Oscar Lemnaru 


7l 


PAN / oc 


m Ce sugerează simbolul to- 
porului deasupra capetelor 
mulțimii? 


| pri 


EAT 


Coperta romanului Germinal 
realizată de Desire Dumont, 
ediţia anului 1886 


[9] uriozităţi 


Este cunoscut faptul că FE. 
Zola era foarte exigent la ale- 
gerea titlurilor romanelor sa- 
le. Înainte de a se opri la Ger- 
minal, el s-a gândit succesiv 
şi la alte denumiri: Lovitura 
de cazma, Casa pârâie, Bobul 
care încolțeşte, Furtuna care 
se dezlănțuie, Sângele care 
germinează, Casa roşie, Focul 
care mocneşte, Pământul care 
arde, Focul subteran. Titlul 
Germinal i-a venit întâm- 
plător, scriitorul notând ur- 
mătoarele: La început nu-mi 
plăcea, găsindu-l prea mistic, 
prea simbolic; dar el reprezen- 
ta ceea ce căutam, un aprilie 


_S 
revoluționar, o împrăştiere, ca Ki 
de zbor, a societății decadente d 
în primăvară. = 
LU 

PI mintiţi-vă! 


» Numiţi opere notorii din 


literatura română în care 
este prezentă tema revoltei 
sociale. 


[5] icţionar de termeni 


e Determinism (lat. deter- 


minare — „a determina”): 
concepție filozofică po- 
trivit căreia fenomenele 
realităţii sunt interdepen- 
dente, rezultă atât din le- 
gătura universală de cau- 
ză şi efect, cât şi dintr-un 
şir de legităţi obiective 
şi interacțiuni repetitive. 
Diversitatea formelor de 
relaţionare a fenomenelor 
este descrisă prin aseme- 
nea categorii ca necesitatea, 
întâmplarea, posibilitatea, 
legitatea, cauzalitatea etc. 
Concepţia determinismu- 
lui permite reflectarea şi 
explicarea raporturilor de 
interdependenţă în pro- 
cesul dezvoltării şi func- 
ţionării a diverselor feno- 
mene organizate sistemic. 
Se evidenţiază determinis- 
mul social, istoric, biologic, 
tehnologic, economic etc. 


N 
INS) 


al EFetă a 


1; 


lenea textu 


e operei 

Romanul Germinal (1885), considerat o capodoperă a lui E. Zola, 
a apărut în urma preocupării scriitorului de problemele sociale ale 
timpului. În anii 80 ai secolului XIX în Franţa au avut loc răscoale 
muncitorești, provocate de situaţia critică în sfera politică şi cea eco- 
nomică. Subiectul romanului este istoria unei răscoale a minerilor 
din Montsou. În concepţia scriitorului, esența cărţii sale constă în 
conflictul dintre muncă şi capital. Aici e tot înțelesul cărții, ea prezice, 
prin ideea sa, viitorul, pune în centrul atenţiei problema care va deveni 
cea mai importantă în secolul XX. 

Scrierea romanului a fost precedată de o lungă perioadă de docu- 
mentare. F. Zola vizita minele de extracţie a cărbunilor din nordul 
Franţei, asista la întrunirile muncitoreşti, discuta cu inginerii, studia 
teoriile socialiste şi economia politică. Astfel, romancierul a reușit 
să prezinte greutăţile şi mizeria în care trăiau muncitorii, degrada- 
rea lor fizică şi morală, starea permanentă de înfometare, să descrie 
munca istovitoare şi periculoasă a minerilor dependenţi de politica 
financiară a companiei. 

Titlul romanului - Germinal — înseamnă numele unei luni de pri- 
măvară (21 martie - 19 aprilie) din calendarul Marii Revoluții Fran- 
ceze, timpul când natura reînvie şi apar primii germeni ai plantelor. 
Semnificația simbolică a titlului constă în convingerea că semințele 
conștiinței civice vor da roade în viitor, provocând o revoluţie socială, 
pe care autorul o consideră inevitabilă şi necesară. 

E. Zola a creat în romanul său o serie de figuri umane individualizate 
(Etienne Lantier, membrii familiei Maheu, Souvarine, Rasseneur). 
Totodată, a fost printre primii scriitori care au introdus în literatura 
timpului zugrăvirea artistică a procesului de muncă și a masei mun- 
citorilor răsculați, a mulțimii în care scriitorul vede o imensă forță 
vitală. 

Protestul împotriva exploatării nemiloase şi împotriva unei remune- 
rări extrem de mici îi impune pe oamenii înfometați să se unească 
în lupta pentru drepturi şi condiţii de muncă mai bune. În pofida 
eşecului revoltei muncitoreşti, ultimele pagini din Germinal sunt 
încărcate de spiritul speranţei: venirea primăverii aduce cu sine în- 
vierea naturii şi insuflă credinţa în apropiatul triumf al dreptății pe 
pământ. 


UI 


Precizează, prin detalii din text, care sunt condiţiile de muncă în 


mina de cărbuni. 


1.1. Care este specificul relaţiilor dintre lucrătorii din mină? Prin ce se 


explică lungile tăceri ale acestora? 


Care este cauza frustrărilor pe care le trăieşte personajul Hennebeau 


la apariţia gloatei revoltate? În ce rezidă fenomenul dezumanizării 
şi viciul acestui personaj? 

În ce mod aspectul biologic determină comportamentul personaje- 
lor din roman? Care sunt interferenţele dintre determinismul social 
şi cel biologic? 

3.1. Prezentaţi, în echipe, motivele dezlănțuirii grevei muncitorilor şi 

efectele ei. 

3.2. Indicaţi cauzele majore care corespund următoarelor întrebări: 

Când?, Unde?, Cine?, De ce?, Ce?, Cum? Deduceţi şi cauzele minore 
care au generat efectul. 


3.3. Formulaţi concluziile de rigoare. 


Structurează schematic firele narative ale romanului, luând ca reper 
personajele şi următoarele idei: 
e Hennebeau şi familia sa — lumea capitalistă, luxul; 
* gloata de mineri/Maheu şi familia sa - muncitorimea care trăieşte la 
limită, în mizerie şi lipsuri; 
e Etienne Lantier şi Souvarine - mişcarea socialiștilor, greva; 
* triunghiul amoros Etienne-Catherine-Chaval. 


Realizează o listă a caracterelor sociale pe care le reprezintă perso- 
najele. Care sunt instinctele de care se lasă conduse? 


5.1. Formulează tema și motivele romanului. 
5.2. Specifică raportul dintre conţinutul și titlul romanului. 


XR Ezra 


> Prezintă, la portofoliu, biografia scriitorului E. Zola. 


Nivel minim 


Nivel mediu 


p Comentează, în 1,5 pagini, tema revoltei sociale în romanele Germi- 
nal de E. Zola şi Răscoala de L. Rebreanu sau Domnișoara Christina 
de M. Eliade. 


Nivel performant 


p Realizează, în limita a 2-2,5 pagini, un eseu algoritmizat în care să ar- 
gumentezi factura naturalistă a personajului colectiv gloata revoltată, 
specificând: 

e stările fizice, manifestările instinctuale ale personajului; 

e evoluţia psihologiei maselor, comportamentul de brută umană; 

e valoarea stilistică a secvenţelor: se târăște o dâră de sânge; o masă com- 
pactă, rostogolindu-se ca o singură făptură; 

e atitudinea domnişoarelor Lucie şi Jeanne pentru care imaginea gloatei 
este o „hâdă frumuseţe” şi invidia lui Hennebeau; 

simbolismul culorii roşii în descrierea gloatei. 

Îl x primă-ţi opinia! 


e Personajul Ftienne Lantier 


descinde dintr-o familie 
viciată de alcool generații 
în şir („stirpe de beţivi”). 
Cum crezi, acesta își poa- 
te croi o altă soartă decât 
înaintaşii săi, învingând 
atât atavismele pe care 
le poartă în sânge, cât şi 
amintirile unei copilării 
supuse violenței şi lipsuri- 
lor? 


e Este problema alcoolului 


una actuală pentru ţara 
noastră? Cunoşti exemple 
reale ale unor persoane 
care au trăit experienţe si- 
milare? Ce poate face so- 
cietatea pentru a ajuta pe 
cineva care este dependent 
de alcool? 


Proiect de grup 


m Luând ca reper indicaţiile 
lui Emile Zola din Note 
intime cu privire la ciclul 
Rougon-Macquart, redac- 
taţi planul unui roman 
de factură naturalistă. 
Elaboraţi un poster în ca- 
re veţi specifica: 

— titlul, cronotopul lu- 
crării, sistemul de per- 
sonaje/destine umane, 
mediul social, liniile de 
subiect, conflictele etc.; 


- modificările pe care 
le-aţi include în planul 


inițial pentru a transfor- ac: 
ma romanul în unul de N 
factură balzaciană. 7E 
LI 

4. | iteratura la hotar de secole XIX=— XX 


NB țiuni-cheie 


e Corespondenţe 
e Decadent 

e Sinestezie 

e Estetica urâtului 


P2 mintiţi-vă! 


> Definiţi noţiunea de sim- 
bol. În ce contexte se uti- 
lizează aceasta? 


Reprezentanţii 

simbolismului: 
Franta: Charles Baudelaire 
(precursorul curentului), 
Paul Verlaine, Stephane 
Mallarme, Arthur Rimbaud; 
Spania: Antonio Machado, 
Miguel de Unamuno; 
Italia: Gabriele DAnnunzio, 
Guido Gozzano, Sergio 
Corazzini; 
Austria: Hugo von 
Hofmannsthal; 


Anglia: William Butler Yeats. 


SI 
P 


SIMBOLISMUL 


Semnificaţia termenului: 

Simbolismul este un curent literar-artistic care a apărut în Franța (şi în 
Belgia francofonă) la sfârşitul secolului XIX şi s-a răspândit apoi în toate 
literaturile europene, marcând începutul modernităţii artistice. Noţiunea 
simbolism a fost lansată de Jean Morsas prin Manifestul simbolismului, pu- 
blicat în ziarul „Le Figaro” la 18 septembrie 1886. În sens larg, termenul 
simbolism desemnează orice folosire a simbolurilor. 


Caracteristici ale esteticii simboliste: 

-  postularea autonomiei și a supremației artei, a principiului poeziei 
pure, care duce spre o creaţie poetică voit artificială, convenţională, 
estetizantă, abstractă; 

- explorarea psihicului uman, în primul rând a subconştientului (a zo- 
nei nonraţionale), care scoate în evidenţă o nouă sensibilitate: anxie- 
tate (manifestată prin nevroză, spleen), singurătate, apatie, melanco- 
lie, tristeţe, spirit decadent, extravaganţă, tentația morbidului; 

— perceperea poeziei drept o modalitate de a descoperi corespondențele 
mistice dintre planul realităţii şi cel al suprarealităţii prin folosirea 
simbolurilor miraculoase sau prin inventarea simbolurilor noi; că- 
utarea accesului spre un spaţiu ascuns, suprareal al ideilor pure şi 
atemporale justifică preferința pentru stări şi imagini vagi, confuze, 
fără contur (visare, halucinație); 

- înnoirea mijloacelor retorice: folosirea simbolului, a sugestiei, cul- 
tivarea formelor şi mijloacelor poetice noi (versul liber, poemul în 
proză); cultivarea ambiguităţii (prin folosirea cuvintelor cu sens 
abstract, a perifrazelor, prin exprimarea incertitudinii, prin elipse, 
fragmentarism, metafore, nedeterminări), care devine un principiu 
fundamental al limbajului poetic modern; muzicalitatea versului, 
obţinută prin căutarea ritmului şi a rimelor perfecte, prin eufonii, 
repetiţii, refrene; 

- cultivarea unor teme și motive comune: universul interior (psihic, 
imaginativ), iubirea (motiv de reverie şi nevroză), natura (loc al co- 
respondenţelor, ploaie, frig etc.), oraşul (element al izolării), tărâmuri 
exotice, „paradisuri artificiale” (produse de droguri sau de alcool), 
timpul, pustiul, culorile, imaginile emblematice (parcul, lebăda, tran- 
dafirul, corabia, păsările albe), simbolurile ezoterice şi mitice. 


Genuri şi specii cultivate: 

Curentul simbolist s-a manifestat preponderent în lirică (poezie cu formă 
fixă sau forme poetice noi, libere de constrângerile prozodiei tradiționale). 

Teatrul simbolist, reprezentat de belgianul Maurice Maeterlinck, mizea- 
ză pe punerea în scenă a imaginilor abstracte, profund lirice şi pe crearea 
unei atmosfere magice. 

Romanul simbolist (În răspăr de ].-K. Huysmans, Bruges, orașul mort 
de G. Rodenbach) se apropie de poezie prin lirism şi preocupare pentru 
formă, prezintă senzaţii rare, nevroze, impresii estetice, preocupări mon- 
dene. 

MANIFESTE ŞI TEXTE TEORETICE 


e Citeşte textele și selectează, în două coloane, ideile combătute și cele declarate de autori. 


Jean Moreas, Manifestul simbolismului (1886) 


„Ca toate artele, literatura evoluează. E vorba de 
o evoluţie ciclică cu reveniri strict definite şi care se 
completează prin diverse modificări survenite odată 
cu trecerea timpului şi cu schimbarea spaţiului. Ar fi 
de prisos să observăm faptul că fiecare etapă a artei 
corespunde exact cu o îmbătrânire senilă; cu inevita- 
bilul sfârşit al şcolii imediat anterioare. [...] 

Prin urmare, o nouă manifestare artistică este aş- 
teptată, necesară şi inevitabilă. Această manifestare, 
pregătită mult timp, vine să erupă... Noi deja am pro- 
pus denumirea de simbolism ca singura capabilă de a 
desemna adecvat tendința actuală a spiritului artistic 
creator. Acest termen poate fi păstrat. 

Am spus la început că evoluţia artei are un ca- 
racter ciclic, devenind mai complicată din cauza 
divergenţelor, aşa încât, pentru a urma descendența 
noii şcoli, e nevoie să se revină la unele poeme scri- 
se de Alfred de Vigny, până la Shakespeare, până la 
mistici şi mai departe. Acestea necesită tomuri de co- 
mentarii; or, afirmăm că Charles Baudelaire trebuie 
să fie considerat drept adevăratul premergător al cu- 
rentului; Stephane Mallarme e cel înzestrat cu sensul 
misterului și al inefabilului; Paul Verlaine zdrobeşte 
lanţurile crude ale versurilor pe care "Theodore de 
Banville mai înainte le-a mlădiat. Cu toate acestea, 


Paul Verlaine, Arta poetică (1874) 


Deci, muzica întâi de toate, 
Astfel, Imparele prefer, 

Mai vagi, mai libere-n eter, 
Fiind în tot, plutind în toate. 


Alege vorbele ce-ţi vin 

Să pară scoase din confuzii: 
O, cântecele gri, iluzii 

De Tulbure şi Cristalin! 


Sunt ochi splendizi de după voaluri, 
Zi ezitând în amiezi, 

Ori aştri-n azurii grămezi 

Pe dulci, tomnatice fundaluri. 


Nuanţa eu râvnesc s-o caut, 
Nuanţă, nicidecum Culoare, 
Nuanţa doar - îngemănare 
De vis cu vis, de corn cu flaut! 


Alungă Poanta ce ucide 

Şi crudul Spirit, Râs impur, 

Ce lacrimi scot în ochi de-azur, 
Şi izul trivial de blide! 


Marea fascinaţie nu s-a produs încă: o muncă asiduă 
şi îndârjită îi aşteaptă pe cei nou-veniți... 

Potrivnică didacticismului, tonului declamator, 
sensibilităţii false şi descrierii obiective, poezia sim- 
bolistă încearcă să îmbrace Ideea unei forme sensibi- 
le care totuși nu e un scop în sine, dar care, servind 
pentru a exprima Ideea, rămâne a-i fi supusă. Ideea, 
la rândul ei, nu trebuie să se lipsească de veșmintele 
somptuoase ale analogiilor exterioare; căci caracterul 
esenţial al artei simboliste nu constă în concentrarea 
pe dee în sine. Astfel, în acest tip de artă, tablourile 
naturii, acţiunile umane, toate fenomenele concrete 
nu se manifestă prin sine înseși; acestea sunt mani- 
festări senzitive ce au ca scop să îşi exprime afinitățile 
lor ezoterice cu ideile primordiale. [...] Pentru a 
transpune cu exactitate conceptul, simbolismul are 
nevoie de un stil arhetipal şi complex; de cuvinte pe 
înțeles [...] şi nu de termeni uzaţi [...], cu pleonasme- 
le semnificative, cu misterele omise, cu anacolutul în 
suspans, îndrăzneţ și multiform; în sfârşit, cu instau- 
rarea unei limbi modernizate... Ritmul: vechea metri- 
că renăscută...; versul alexandrin; utilizarea acelorași 
numere prime — şapte, unsprezece, treisprezece — ce 
reies din diferite combinaţii ritmice, ale căror sumă 
sunt” 

Traducere de Maria Pilchin 


Ah, Rima - numai chin și silă! 
Ce surd copil ori negru drac 
Scorni bijuteria fleac 

Ce sună gol şi fals sub pilă? 


Deci, muzică mai mult, mereu, 
Iar versul tău aripi înalte 

Să prindă, năzuind spre alte 
Iubiri şi bolți de Empireu! 


Suceşte gâtul elocinţei, 

Şi bine faci când, cu putere, 
Astâmperi Rima-n chingi severe, 
Ea, sclavă a nesocotinţei... 


Să fie bună aventură 

Când suflă zgribuliţii zori 
Prin mintă şi prin cimbrişori... 
Tot restul e literatură. 


Traducere de C. D. Zeletin 


4, | itevatura la Lotam SR ea XIX— XX 

al 
UI 


4. | iteratura la hotar de secole XIX=— XX 


[5] icţionar de termeni 


e Corespondenţe: raport de 
concordanță, legătură ar- 
monioasă între anumite 
lucruri, fenomene sau părți 
ale unui întreg. Prin sonetul 
Corespondenţe de Ch. Bau- 
delaire, termenul capătă un 
statut literar, evidențiind o 
nouă viziune poetică, ba- 
zată pe intuiţia metafizică a 
universalei analogii. În for- 
mula lui Ch. Baudelaire, 
corespondenţele se stabi- 
lesc atât între lumea mate- 
rială şi cea spirituală, prin 
mijlocirea simbolurilor 
(codri de simboluri), cât şi 
între diverse registre de sen- 
zaţii (parfum, culoare, su- 
net) în unitatea misterioasă 
a creaţiei. Astfel, menirea 
poetului modern constă în 
descifrarea  semnificaţiilor 
enigmatice ale realității, în 
care toate elementele co- 
munică între ele şi se com- 
pletează reciproc. 


2 precieri critice 


„Acest admirabil, acest 
imobil instinct al Frumo- 
sului este cel care ne face 
să considerăm Pământul şi 
spectacolele sale ca pe o ve- 
dere de ansamblu, ca pe o 
corespondență a Cerului. Se- 
tea nesăţioasă de tot ceea ce 
este dincolo și care revelează 
viaţa este dovada cea mai vie 
a nemuririi noastre. Cu aju- 
torul poeziei şi prin poezie 
totodată, cu ajutorul muzicii 
şi prin muzică, sufletul între- 
vede splendorile de dincolo 
de mormânt... 


Charles Baudelaire 


SI 
(o) 


talia ia EEE 


» Lecturează textele baudelairiene propuse, identificând principiile 
poeticii simboliste anticipate de autor. 


» Extrage versurile și sintagmele relevante pentru a le încadra în fișa 
personală de prezentare a curentului. 


Charles Baudelaire 


Corespondenţe 


Natura e un templu ai cărui stâlpi trăiesc 
Şi scot adesea tulburi cuvinte, ca-ntr-o ceaţă; 
Prin codri de simboluri petrece omu-n viaţă 
Şi toate-l cercetează c-un ochi prietenesc. 


Ca nişte lungi ecouri unite-n depărtare 
Într-un acord în care mari taine se ascund, 

Ca noaptea sau lumina, adânc, fără hotare, 
Parfum, culoare, sunet se-ngână şi-şi răspund. 


Sunt proaspete parfumuri ca trupuri de copii, 
Dulci ca un ton de flaut, verzi ca nişte câmpii, 
- Iar altele bogate, trufaşe, prihănite, 


Purtând în ele-avânturi de lucruri infinite, 
Ca moscul, ambra, smirna, tămâia, care cântă 
Tot ce vrăjeşte mintea şi simţurile-ncântă. 


Traducere de Alexandru Philippide 


e Decodifică valoarea poetică a metaforei din primul vers al sonetului. 

e Identifică versurile în care se valorifică principiul corespondențelor. 
Comentează-le. 

e Prezintă semnificaţia titlului în relație cu textul poetic. 


Charles Baudelaire 


Un hoit 


O, suflete-amintește-ţi priveliştea murdară 
Ce-atât de mult cândva ne-a umilit 

În dimineaţa-aceea cu molcom cer de vară: 
Un hoit scârbos, pe un prundiş zvârlit, 


Îşi desfăcea asemeni unei femei obscene 
Picioarele şi, puhav de venin, 

Nepăsător şi cinic, îşi deschidea alene 
Rânjitul pântec de miasme plin. 


Putreziciunea asta se răsfăţa la soare, 
Care-o cocea adânc și liniștit, 

Vrând parcă să întoarcă Naturii creatoare 
Tot ce-adunase ea, dar însutit. 


76 


Şi cerul privea hoitul superb cum se desfată 
Îmbobocind asemeni unei flori... 

Simţind că te înăbuși, ai șovăit deodată 
Din pricina puternicei duhori. 


Din putrezitul pântec, pe care muşte grase 
Zburau greoi cu zumzete-ascuţite, 

Curgeau oştiri de larve ca nişte bale groase 
De-a lungu-acestor zdrenţe-nsufleţite. 


Cu legănări de valuri și sfârâit de foale, 
Zvâcnind şi opintindu-se din greu, 

Părea că trupul iarăşi, umflat de-un suflu moale, 
Trăieşte înmulțindu-se mereu. 


Şi-această lume-ntruna vuia cântând ciudat 
Ca vântul sau ca apa curgătoare, 

Sau un grăunte care, necontenit mişcat, 
Se-nvârte ritmic în vânturătoare. 


Aproape ştearsă, forma acum nu mai era 
Decât un vis, o schiță ce tânjeşte 

Pe pânză şi pe care artistul o reia 
Şi doar din amintire o sfârşeşte. 


Dar după stânci un câine, pândind cu ochi de fiară, 
Tot mârâia de ciudă c-am venit 

În aşteptarea clipei când să-şi înceapă iară 
Ospăţul de la care-a fost gonit. 


- Şi totuşi ai să semeni cu-această-ngrozitoare 
Putreziciune cu duhoare grea, 

Tu, ochilor mei astru și firii mele soare, 
Tu, îngerul şi pasiunea mea! 


Așa vei fi, o! dulce a nurilor crăiasă, 
Când, după-mpărtășania de veci, 

Ai să te duci sub stratul de flori şi iarbă grasă 
Să mucezeşti printre ciolane reci. 


Când viermii te vor roade cu sărutări haine, 
Atunci, frumoaso, să le spui şi lor 

Că am păstrat esenţa și formele divine, 
Şi duhul descompusului amor! 


Traducere de Alexandru Philippide 


e Reflectează, din perspectiva comparativă, într-un eseu de 1,5 pa- 
gini, asupra dimensiunii esteticii urâtului în poeziile Un hoit de 
Ch. Baudelaire și Ion Ion de T. Arghezi. 

PE mmintiţi-vă! 


p Ce autor român a fost pu- 
ternic influențat de poeti- 
ca baudelairiană şi de este- 
tica urâtului? 

p Ce titlu poartă volumul 
său de poezii influențat 
de culegerea Florile răului 
(Les fleurs du mal) a lui 
Baudelaire? 


[5] icţionar de termeni 


e Decadent (lat. decaden- 
tia — „decădere”): calificativ 
care desemnează o anumită 
stare de spirit, un stil în lite- 
ratura şi arta de la sfârşitul 
secolului XIX şi începutul 
secolului XX. Atributele 
stilului decadent au fost re- 
zumate, pentru prima dată, 
de Th. Gautier în prefața 
culegerii Florile răului de 
Ch. Baudelaire. Către 1880, 
epitetul decadent, având o 
nuanță peiorativă, se re- 
ferea la poeţii simbolişti. 
Ulterior însă, noţiunea îşi 
lărgeşte conţinutul, deca- 
dentismul literar fiind ca- 
racterizat printr-o opoziție 
declarată față de morala 
burgheză şi față de tradiţii; 
prin rafinament (dandism) 
și cultivarea  „frumosu- 
lui” (estetism); prin mani- 
festarea unei sensibilităţi 
nervoase, dezechilibrate, 
depresive; prin estetizarea 
morbidului, a scârbosului, 
a viciosului şi a urâtului 
etc., toate fiind o expre- 
sie spirituală a unei epoci 


considerate în decădere, în E 
amurg, ajunse la un oareca- E 
re sfârşit (fin de siecle). — 
U) 
ZI 


4. | iteratura la hotar de secole XIX=— XX 


A PIE 


m Vizualizează mesajul poe- 
ziei, desenând, în cinci ta- 
blouri, simbolurile fiecărei 
litere. 


[5] icţionar de termeni 


e Sinestezie (gr. synaisthe- 
sis — „senzaţie simultană”): 
fenomen al percepţiei sen- 
zoriale ce constă în aso- 
cierea involuntară între 
senzaţii de natură diferită 
(auditivă, vizuală, olfactivă 
etc.). În artă şi literatură, 
sinestezia reprezintă o for- 
mă de transfer metaforic, 
astfel încât percepțiile unui 
simţ se transpun în limba- 
jul altui simţ (audiţia colo- 
rată, când unor sunete i se 
asociază culori, asocierea 
literelor din alfabet cu su- 
nete muzicale etc.). 


2 mintiţi-vă! 


» În poezia cărui poet ro- 
mân este întâlnit frecvent 
motivul ploii? Numiţi câ- 
teva titluri de poezii cu- 
noscute ale autorului. 


SI 
00 


Arthur Rimbaud 
Vocale 


A negru, E alb, I roşu, U verde, O bleu; vocale, 


Am să vă spun odată-obârşiile latente: 
A, brâu păros şi negru de muşte insistente 


Roind în jur de hoituri ce putrezesc pe cale, 


Noptatic golf; E, corturi şi ceţuri inocente, 


Lănci de ghețari, regi palizi, cutremur de petale; 
I, purpuri, sânge-n spută, surâs pe buze pale 


La furie şi-n toiul beţiei penitente; 


U, cicluri, mări vibrante celest în bronz, reziduri 
De calm pe-un plai cu vite, pace-n acele riduri 
De alchimișşti pe fruntea studioasă-ntre văpăi; 


O, Trâmbiţa supremă țipând ciudate plângeri, 
Tăcere traversată de mii de Lumi şi Îngeri: 
- O, sfânt Omega, raza violetă-n Ochii Săi! 


Traducere de Ştefan Augustin Doinaș 


lezeaza textu | UI 


Î] Lucrând în perechi, selectaţi, în două coloane, vocalele şi culorile 


corespunzătoare. 


1.1. Uniţi vocala și culoarea printr-o axă pe care să fixați simbolurile și 


asociaţiile poetice. 


1.2. Comentaţi, la alegere, una dintre cele cinci imagini poetice. 


Specifică tipurile de senzaţii transpuse metaforic prin sinestezie. 


2.1. Argumentează, din perspectiva esteticii simboliste, valoarea stilis- 


tică a sinesteziei. 


Paul Verlaine 
XXX 


În mine curge-un plâns. 
Aşa cum plouă-n stradă. 
Ce-i lâncedul prelins 
Ce-n suflet mi s-a strâns? 


O, blândul zvon de ploaie 
Pe-asfalt şi-acoperiş! 
Urâtul — când te-nmoaie, 
O, cântecul de ploaie! 

Plouă încet peste oraș 
Arthur Rimbaud 


E-un plâns nemotivat 
În inima-mi scârbită. 
Cum! nimeni-vinovat? 
E-un chin nevinovat. 


Dar cât de grea-i tortura 
Să nu ştiu bine ce, 

Nici dragostea, nici ura, 
Îmi chinuie făptura. 


Traducere de Ştefan Augustin Doinaș 


lalea textu | UI 


Formulează emoția postlecturală trăită. 
1.1. Selectează mărcile gramaticale și stilistice ale eului liric. Ce stări 
trăieşte eul liric? 
Argumentează, din perspectiva esteticii simboliste, valoarea poetică 
a principiului corespondenţei din prima strofă. 
Propune un titlu original pentru poezia lui P. Verlaine. Motivează-ți 
opţiunea. 
Argumentează muzicalitatea versului verlainian prin: 
e identificarea tipului de rimă, picior metric, lungimea versului; 
e comentarea eufoniilor prin recurența consoanelor (aliteraţii) şi voca- 
lelor (asonanţe); 
* relevarea rolului stilistic al diferitor tipuri de repetiţie. 
Decodifică, în 15 rânduri, motivul pluvial în text, specificând: 
câmpul lexical al cuvântului ploaie; 
corelaţia dintre stările eului liric şi motivul ploii; 
sugestia a 2-3 figuri de stil relevante în conturarea motivului; 
conexiunea cu tema poeziei. 


za LD) OomMoO 
Nivel minim 


p Memorizează, la alegere, unul dintre textele propuse în cadrul mo- 
dulului. 


Nivel mediu 


» Elaborează, într-un discurs, prin angajarea secvenţelor de text, pic- 
tura verbală a unei poezii simboliste, specificând culorile calde/reci, 
armoniile cromatice, luminile/umbrele, tonalitățile, propriile stări 
interioare, asociaţiile personale. 


Nivel performant 


» Demonstrează, aplicând diagrama Venn, receptarea simboliștilor fran- 
cezi în literatura română (Al. Macedonski, G. Bacovia, I. Minulescu). 

VA precieri critice 


„Dacă lăsăm la o parte 
contribuţiile singulare ale lui 
Rimbaud şi Mallarme, poe- 
tica lui Verlaine reprezintă 
cea mai fermă reacţie împo- 
triva romantismului: reco- 
mandarea expresiei «vagi», 
a «cântării cenuşii» în care 
Indecisul se logodește cu Im- 
precizia, a «nuanţei» care face 
legătura dintre vise, refuzul 
«Spiritului crud și al Râsului 
impur», avertismentul asu- 
pra riscurilor rimei, într-un 
cuvânt, practica deliberată 
a unei poezii de atmosferă, 
cultivând simbolul şi suges- 
tia, dominată de o conştiinţă 
artizanală şi instrumentalis- 
tă — aspirații pe care le vor 
teoretiza totuşi alţii — toate 
îl aşază pe Verlaine în punc- 
tul de plecare al unei direcţii 
noi în lirismul modern. [...] 
Cu Verlaine, limba şi poezia 
franceză se reîmprospătează, 
se deschide unei noi vârste a 
lirismului” 


Ștefan Augustin Doinaș 


Proiect de grup 


m Studiu de caz: Verlaine, 
Rimbaud şi Mallarme - 
triada de forţă a simbo- 
lismului francez. 

m Elaboraţi fişele biobi- 
bliografice ale acestor 
autori și ilustraţi univer- 
surile poetice specifice 
fiecăruia. 


4, | itevatura la Lotam de cca | 4.425. 0.4 


SI 
O 


4. | iteratura la hotar de secole XIX=— XX 


eee zis valiza sumativă 


Omnia mea mecum porto! 


O Cunoaștere şi înțelegere 


1) Bifează doar particularitățile specifice naturalismului. 


+ Reprezentarea ființei umane din perspectiva impactului mediului social asupra acesteia || 

+ Primatul sentimentului asupra rațiunii [|] - 

+ Perspectiva idealizată asupra realităţii [|] E 

+ Abordarea obiectivă, impersonală a realităţii [|] 

+ Reprezentări brutale ale vieţii [.) 
2) Numeşte câte doi reprezentanţi ai simbolismului și naturalismului. 4 p. 
3) Formulează câte două idei din manifestele naturalismului și simbolismului. 10p. 
4) Explică noţiunile de determinism şi sinestezie. 6p. 


O Modelare și aplicare 


5) Realizează, în jumătate de pagină, o schiță-portret a unui personaj dintr-un roman de factură 
naturalistă. 


O Imaginaţie şi creativitate 


6) Creează un acrostih pentru cuvântul simbolism, utilizând: 


+ nume ale poeţilor simbolişti; 


22 p. 
. titluri de opere şi culegeri de versuri simboliste; i 
„ cuvinte-cheie specifice simbolismului. 
7) Luând ca bază poezia Cântec de toamnă de P. Verlaine, creează o poezie calchiată în stil simbolist. 
Cântec de toamnă 
Plâns.... Ca sufocând Şi-astfel mă duc 
Al toamnei ... cca (EGaal Pe-un.... 22 p. 
De vioară Ora bate, Ce mă poartă 
Cu sângerii ISU cc ÎplsU500 e 
În gândul meu Şi-n jos, ... 
Mă... E ..„ moartă. 


Total: 100 de puncte 


[9.e) 
O 

Literatura secolului al XX-lea 


Secolul XX a fost marcat de cele două războaie mondiale, de sistemele 
totalitare, de represiuni şi genocide, în urma cărora au murit zeci de mi- 
lioane de oameni. În acelaşi timp, acesta a fost o perioadă de luptă pen- 
tru egalitate şi drepturile omului, pentru suveranitate şi independența 
popoarelor. De asemenea, secolul al XX-lea a fost, probabil, cel mai 
inovator secol din întreaga istorie a civilizației umane. Un salt ştiinţific 
şi tehnic fără precedent i-a permis omului să ajungă în spaţiul cosmic, 
să stăpânească energia atomică, să creeze noi tipuri de medicamente şi 
tehnologii, aşa încât televiziunea, telefonia mobilă şi internetul să facă 
parte din viaţa noastră de zi cu zi. 

Schimbarea a devenit cel mai obişnuit fenomen în viaţa și în cultura 
secolului XX. Modernizarea a condiționat apariția nu doar a mai multor 
direcţii noi în artă şi în literatură, ci şi a unor noi forme de artă, pre- 
cum fotografia şi cinematografia. Negarea a tot ce era vechi şi dorința 
de reînnoire radicală au devenit tendințele principale ale așa-numitelor 
curente de avangardă din literatura şi arta secolului al XX-lea. Cele mai 
cunoscute dintre acestea au fost futurismul, dadaismul şi suprarealismul. 

În linii generale, în literatura universală din secolul XX se evidențiază 
două curente mari: 1) realismul, care continuă tradiţiile scriiturii rea- 
liste din secolul XIX (şi este, astfel, asociat cu tradiționalismul literar); 
2) modernismul, care marchează înnoirea literaturii atât la nivel formal, 
cât şi la nivelul conţinutului și al problematicii abordate. Totodată, mai 
multe opere literare îmbină atât elemente moderniste, cât şi realiste. 

Diversitatea conţinuturilor şi formelor de exprimare în literatura se- 
colului XX se reflectă în multitudinea direcțiilor şi a şcolilor în poezie 
(poezie concretă, poezie confesivă, poezie slam), în proză (existenţialism, 
realism socialist, realism magic, noul roman etc.) şi în dramaturgie (tea- 
trul epic, teatrul absurdului). Adesea, scriitorii se grupează pe criteriul 
de apartenenţă la o generaţie (generaţia pierdută, generaţia beat, „tinerii 
furioși” etc.), un fenomen istoric/cultural sau un concept socio-politic 
(literatură postcolonialistă, feministă etc.). 

Prozatorii secolului al XX-lea au explorat teme noi şi tehnici narative 
experimentale. Foarte populare devin anumite forme ale producţiei li- 
terare de masă: romane polițiste, romane ştiințifico-fantastice şi fantasy, 
benzi desenate etc. 

Din a douajumătate a secolului XX, influenţa tradiţională a literaturilor 
occidentale (franceză, engleză, germană şi americană) se diminuează. Ca- 
nonul şi orientările literare se diversifică odată cu succesul internaţional 
al scriitorilor latinoamericani (G. Garcia Mârquez, ]. Cortăzar, 
M. Vargas Llosa), indieni (S. Rushdie, A. Roy), japonezi (Y. Kawabata, 
K. Oe, K. Abe, H. Murakami), chinezi (G. Xingjian, M. Yan), sud-afri- 
cani (N. Gordimer, ]. M. Coetzee) etc. Internaţionalizarea literaturii în 
condiţiile unei lumi multiculturale se reflectă, în linii mari, şi în tema- 
tica de importanţă globală a textelor literare: terorismul, migraţia, pro- 
blemele ecologice, tehnologiile informaţionale, memoria istorică, iden- 
titatea etnică, culturală şi de gen, conflictele locale, relaţiile de familie, 
problemele comunicării, sensul existenţei etc. 

A: 


Gânditorul — sculptură în 
bronz realizată de Auguste 
Rodin. Una dintre cele mai 
cunoscute opere artistice ale 
epocii moderne în care s-a 
reflectat permanenta preocu- 
pare a omului de problemele 
fundamentale ale existenţei, 
ale culturii şi ale cunoașterii. 
Gândirea filozofică a  se- 
colului al XX-lea a oferit 
cele mai diverse perspecti- 
ve asupra acestor subiecte. 
Evenimentele dramatice ale 
secolului au impus reveni- 
rea la valorile şi conceptele 
politice, morale şi culturale 
considerate cândva certe şi 
neschimbate. Multe dintre 
ele au fost găsite însă, după 
o revizuire filozofică, drept 
relative şi arbitrare. Unul 
dintre asemenea concepte, 
care a fost pus în discuţie 
în ultimele decenii ale seco- 
lului al XX-lea, a fost euro- 
centrismul, adică pretenţia 
civilizaţiei occidentale de a 
oferi unica reprezentare va- 
labilă a umanismului cultu- 
ral. În schimbul acestei idei, 
se afirmă cea a pluralismului 
şi cea a diversității culturale 
într-o lume postmodernă tot 
mai globalizată, idei care au 
devenit o nouă bază pentru 
toleranță şi libertate socială. 

5, | ea unsa, eeelulojal XX_lea 


ÎNloţiuni-chieie 


e Ayangardism 
e Futurism 
e Dadaism 


Forme unice de continuita- 
te în spațiu (1913) - sculp- 
tură în bronz de Umberto 


Boccioni, o  întruchipare 
perfectă a obiectivului artis- 
tic al futurismului: cel de a 
uni omul şi mediul său me- 
canizat. Sculptura reprezintă 
un cyborg în mișcare - ju- 
mătate om, jumătate maşină, 
fără faţă şi fără braţe (amin- 
tind de celebrul Terminator). 
Corpul său este înclinat, de 
parcă s-ar pregăti să zboare 
cu viteza luminii. 


PE mintiţi-vă! 


» Reprezentanţii căror cu- 
rente literare au adoptat 
o atitudine critică față de 
literatura perioadei ante- 
rioare? 

» Cum se manifestă mișcarea 
avangardistă în arta plas- 
tică şi în cinematografie? 


[9.e) 
INS) 


AVANGARDISMUL 


Caracteristicile generale ale curentelor de avangardă: 

Printre curentele moderniste de avangardă se numără: futurismul, 
dadaismul, suprarealismul, imagismul, expresionismul, cubismul etc. O 
trăsătură comună a curentelor avangardiste o reprezintă tendinţa spre 
experiment artistic (plăcerea jocului intelectual, creaţia ca proces şi nu 
ca rezultat), libertatea absolută, contestarea ideii de artă, deschiderea 
spre viitor, neglijarea normelor de expresie poetică etc. 

Avangarda este adesea asemănată cu modernismul, o tendinţă în ar- 
ta şi literatura de la sfârşitul secolului XIX - începutul secolului XX. 
Ambele direcții au avut tendinţa să creeze ceva fundamental nou, dar 
avangarda se afirmă în artă mult mai radical şi mai agresiv, accentuând 
scandalul şi provocarea. Spre deosebire de modernişti, care, în general, 
se comportau destul de respectabil, avangardiştii au încercat să epateze 
publicul, fiind consideraţi nu doar artişti şi poeţi, ci şi personalități no- 
torii. 

În acelaşi timp, avangardiştii nu au creat opere de valoare incontes- 
tabilă, devenind obiectul de preocupare, în primul rând, al istoricilor 
literari. Cu toate acestea, nu poate fi neglijat rolul avangardei în dinami- 
zarea procesului literar din prima jumătate a secolului XX, în pregătirea 
terenului nou pentru manifestările literare postbelice (noul roman, tea- 
trul absurdului, unele elemente ale postmodernismului). 

Trăsăturile futurismului și dadaismului: 

-  Futurism: curent literar-artistic de la începutul secolului XX, fondat 
în Italia de poetul Filippo Tommaso Marinetti, autorul manifestului 
futurist. Opunându-se valorilor tradiţionale, protestând împotriva 
culturii burgheze şi declarându-se o mişcare a viitorului, futurismul 
se inspiră din civilizaţia tehnică a secolului XX (automobile, aeropla- 
ne, electricitate etc.), glorificând omul ce ține volanul, frumuseţea vi- 
tezei, mișcarea agresivă, insomnia febrilă, pasul alergător, saltul mor- 
tal. Pe lângă tematica nouă, futuriştii revoluţionează modalități de 
exprimare poetică: neglijează structura logică şi gramaticală a limbii, 
elimină punctuaţia, utilizează cifre, semne convenţionale, formule 
matematice etc. Din Italia, futurismul s-a răspândit în alte țări euro- 
pene, dar şi în SUA, Chile, Japonia. O receptare originală a curentului 
este futurismul din Rusia presovietică (V. Maiakovski, V. Hlebnikov, 
I. Severeanin). 

-  Dadaism: curent literar-artistic înființat în 1916 la Ziirich de un grup 
de tineri artişti şi scriitori, refugiaţi pe teritoriul Elveţiei din cauza 
Primului Război Mondial. Liderul grupării a fost poetul de origine 
română "Tristan Tzara, autorul termenului dada şi a numeroaselor 
manifeste dadaiste. În condiţiile crizei valorilor tradiţionale, dadais- 
mul declară nihilismul drept principiu estetic, tinde spre anihilarea 
literaturii prin mijloace literare, cultivă hazardul, haosul inspiraţiei, 
libertatea în creaţie, depăşirea planului raţional în expresie literară, 
utilizează colajul şi montajul (eclectism literar). După desființarea 
grupării, mai multe idei şi principii dadaiste au fost preluate de teo- 
reticienii curentului suprarealist. 

MANIFESTE ŞI TEXTE TEORETICE 


Tristan Tzara, Manifestul Dada (1918) 


„Scriu acest manifest şi nu vreau nimic, spun 
totuşi anumite lucruri și sunt împotriva manifestelor 
din principiu, după cum sunt şi împotriva principi- 
ilor. [...] 

Aflăm din ziare că negrii Kru numesc coada unei 
vaci sfinte: DADA. Cubul şi mama într-o anumită re- 
giune a Italiei: DADA. Un cal de lemn, doica, dublă 
afirmaţie în ruseşte şi româneşte: DADA. [...] Așa 
s-a născut DADA dintr-o nevoie de independență, 
de neîncredere față de comunitate. Cei ce ne aparţin 
îşi păstrează libertatea. Nu recunoaştem nicio teo- 
rie. Ne-am săturat de academiile cubiste şi futuriste: 
laboratoare de idei formale. Facem oare artă ca să 
câştigăm bani și să-i mângâiem pe drăguţii de bur- 
ghezi? [...] 

Există o literatură care nu ajunge până la masele 
lacome. Operă a unor creatori, ieșită dintr-o adevăra- 
tă nevoie a autorului, și pentru el. Cunoaștere a unui 
suprem egoism, în care legile se veştejesc. Fiecare pa- 
gină trebuie să explodeze, prin seriozitatea adâncă şi 
grea, prin vârtej, ameţeală, nou, veşnic, prin gluma 
strivitoare, prin entuziasmul principiilor sau prin fe- 
lul cum e tipărită. Iată o lume şovăitoare care fuge, 
logodită cu zurgălăii gamei infernale, iată de cealaltă 
parte: nişte oameni noi. Aspri, săltând, încălecători 
de sughiţuri. Iată o lume mutilată şi medicaştrii lite- 
rari suferind de lipsa ameliorării.[...] 

Ne trebuie opere puternice, drepte, precise şi pen- 
tru totdeauna neînţelese. Logica e o complicaţie. Lo- 
gica este întotdeauna falsă. Ea trage sforile noțiunilor, 
cuvintelor, în exteriorul lor formal, către capete, cen- 
tre iluzorii. Lanţurile ei ucid, miriapod uriaş asfixi- 
ind independenţa. [...] 

Tot omul să strige: o mare acțiune distrugătoa- 
re, negativă trebuie săvârşită. Să măturăm, să facem 
curăţenie. Curăţenia individului se afirmă după starea 
de nebunie, de nebunie agresivă, deplină, a unei lumi 


lăsate în mâinile bandiţilor care sfâşie şi distrug vea- 
curile. Fără scop şi [fără proiect], fără organizare: ne- 
bunia de neîmblânzit, descompunerea. Cei puternici 
prin cuvânt sau prin forță vor supravieţui, fiindcă ei 
sunt vioi în apărare, sprinteneala mădularelor şi a sen- 
timentelor pâlpâie pe coastele lor tăiate în fațete. [...] 

Orice produs al dezgustului în stare să devină o 
negaţie a familiei este dada; protest cu pumnii întregii 
tale fiinţe în acţiune distructivă: DADA; cunoaștere a 
tuturor mijloacelor respinse până în prezent de sexul 
pudic al compromisului comod şi al politeţei: DADA; 
desființarea logicii, dans al neputincioşilor creaţiei: 
DADA; a oricărei ierarhii şi ecuaţii sociale instalate 
pentru valori de către valeții noștri: DADA; fiecare 
obiect, toate obiectele, sentimentele şi obscurităţile, 
apariţiile şi şicul precis al liniilor paralele sunt mij- 
loace pentru luptă: DADA; desființarea memoriei: 
DADA; desființarea arheologiei: DADA; desființarea 
profeților: DADA; desființarea viitorului: DADA; 
credinţă absolută indiscutabilă în fiecare zeu produs 
imediat al spontaneităţii: DADA; salt elegant şi fără 
daune de la o armonie la altă sferă: traiectorie a unui 
cuvânt aruncat ca un disc sonor strigăt; să respecţi 
toate individualităţile în nebunia lor momentană: 
serioasă, temătoare, timidă, arzătoare, entuziastă, 
hotărâtă; să-ţi decojeşti biserica de orice accesoriu 
inutil şi greoi; să scuipi ca o cascadă luminoasă gân- 
dul nepoliticos sau îndrăgostit; să-l răsfeţi — cu via 
satisfacţie că nu contează câtuşi de puţin — la fel de 
intens în tufişul curățat de gângănii pentru sângele 
de stirpe aleasă şi aurit cu trupuri de arhangheli, al 
sufletului tău. 

Libertate: DADA DADA DADA, urlet al du- 
rerilor încordate, împletire a contrariilor şi a tu- 
turor  contradicţiilor, a lucrurilor grotești, a 
inconsecvențelor: VIAŢA” 


Traducere de Ion Pop 


Tristan Tzara, Dada manifest despre dragostea slabă și dragostea amară, IV (1924) 


„Este oare nevoie de poezie? Ştiu că aceia care 
strigă cel mai tare împotriva ei îi sortesc fără să ştie 
şi-i pregătesc o perfecțiune confortabilă; — ei numesc 
asta viitor higienic. 

Se prevede nimicirea (întotdeauna apropiată) a 
artei. Aici se doreşte o artă mai artă. Higiena devine 
puritate, Doamne, Doamne. 


Trebuie oare să nu mai credem în cuvinte? De 
când exprimă ele contrariul a ceea ce gândeşte şi vrea 
organul care le emite? 

Marea taină-i aici: 

Gândirea se face în gură. 

Socot în continuare că sunt foarte simpatic.” 


Traducere de lon Pop 


/Nvangardismul 

[9 e) 
(95) 


Îl primă-ţi opinia! 


e Cum crezi, avangardiștii 
pot crea texte valoroase, 
având o atitudine nihilistă 
faţă de tradiţia literară? 

e În ce rezidă paradoxul ati- 
tudinii pe care o adoptă? 


Parada dragostei 
de Francis Picabia, 1917 


lee) ze textu | UI 


Pentru a completa tabelul, folosind metoda Jurnalului dublu, selec- 
tează, din manifestele propuse, secvențele care conţin negații. 


Secvenţe textuale ce conţin negaţii | Interpretare/atitudini/idei 


1.1. De ce avangardiștii proclamă ruperea definitivă de tradiție? 


Comentează problematica textului Dada manifest despre dragostea 
slabă şi dragostea amară. 


Edza Es) OomMoO 
Nivel minim 


p Selectează zece cuvinte-cheie din manifestele citite și găseşte în DEX 
semnificaţia lor. 


Nivel mediu 


> Pornind de la aserţiunea lui T. Tzara din Manifestul Dada: Ne trebuie 
opere puternice, drepte, precise şi pentru totdeauna neînţelese. Logica 
e o complicație. Logica este întotdeauna falsă, realizează un eseu me- 
ditativ în care să definești atitudinea artistică avangardistă. 


Nivel performant 


» Elaborează o hartă conceptuală în care să prezinţi şi alte curente 
avangardiste: suprarealismul, imagismul, expresionismul, cubismul. 


Pumoiect de grup 


ATELIER DE CREAŢIE: Joc didactic în stil DADA 


» Formaţi echipe și, respectând paşii de lucru indicaţi de T. Tzara, 
scrieţi poeme dadaiste. În plen, lecturaţi produsele obținute, selec- 
tându-le pe cele mai reușite. 


p Apreciaţi gradul de veridicitate a ideilor din finalul textului lui T. Tza- 


Ş ra, în raport cu produsele obținute în cadrul atelierului. 
XS . 
pa Ca să faceţi un poem dadaist 
Fă Luaţi un ziar. Scuturaţi uşor. 
= 
= Luaţi niște foarfeci. Scoateţi apoi fiecare tăietură una după alta. 
ci Alegeţi din acest ziar un articol de lungimea pe Copiaţi cu conştiinciozitate, în ordinea în care au 
$| care intenţionaţi s-o daţi poemului dumneavoastră. ieşit din sac. 
3 
E Decupaţi articolul. Poemul o să semene cu dumneavoastră. 
a: Decupaţi apoi cu grijă fiecare dintre cuvintele ca- Şi iată-vă un scriitor nesfârşit de original şi de o 
——| re alcătuiesc acel articol şi puneţi-le într-un sac. sensibilitate fermecătoare, deşi neînțeleasă de vulg... 
LO 

POEZIA SECOLULUI AL XX-LEA 


Literatura secolului XX a fost marcată atât de experienţa literară a 
epocilor precedente, în special, de realizările scriitorilor secolului al XIX- 
lea, cât și de noua realitate politică, socială şi culturală a modernităţii. 
Reacţia scriitorilor epocii moderne la aceşti doi factori s-a manifestat 
diferit: prin continuarea şi dezvoltarea practicilor literare moştenite, 
prin negarea lor totală şi căutarea modalităților noi de expresie (mai 
ales în cadrul mișcărilor de avangardă), prin îmbinarea tradiţiei literare 
cu noi forme de creaţie. 

Astfel, mai multe tendinţe şi particularități ale poeziei secolului 
XX au fost anticipate, în mare măsură, de poeţii romantici (Novalis, 
H. Heine, G. G. Byron, ]. Keats, A. D. Lamartine, V. Hugo, E. A. Poe 
etc.) care şi-au îndreptat atenția spre universul interior al omului, au 
valorificat libertatea imaginaţiei, emotivitatea şi intuiţia, încercând să 
depăşească legile, convențiile şi tradiţiile în artă şi în viață. Totodată, 
romanticii au oferit diverse modele de poezie angajată politic, mulți 
dintre ei participând în mai multe mișcări revoluţionare sau polemici 
politico-sociale. Abia din a doua jumătate a secolului al XIX-lea, în ca- 
drul şcolii parnasiene şi simbolismului francez, a fost declarată auto- 
nomia poeziei (a artei, în general) față de aşteptările societăţii, valorile 
morale şi educative, idealurile politice şi religioase. Reinventarea lim- 
bajului poetic, a sistemului de imagini şi a formelor poetice se produce, 
mai ales, sub influența lui Ch. Baudelaire, A. Rimbaud, S. Mallarme, 
P. Verlaine (în Europa), a lui W. Whitman (în SUA), a lui R. Dario (în 
țările hispanofone, în special, în America Latină). 

Este important de reținut că poezia secolului XX este totuși profund 
diferită de tot ce o precede. Originalitatea ei se datorează, în mare par- 
te, noilor realităţi ale lumii moderne care i-au configurat atât preocu- 
pările tematice, cât şi tehnicile sau accentele formale. Poezia modernă 
exprimă o lume cu totul diferită de tot ce a fost anterior, o lume pentru 
înțelegerea, redarea sau inventarea căreia nu erau suficiente ştiinţele, 
artele sau genurile literare existente. Majoritatea poeţilor moderni 
au fost convinşi că poezia este un fel de știință, o formă de explorare, 
de cunoaştere a realității (inclusiv a limbajului, a subconştientului, a 
legităţilor sociale etc.). Într-un mod elocvent, acest lucru l-a exprimat 
poetul francez G. Apollinaire în eseul său programatic Spiritul nou și 
poeţii (1917): Spiritul nou este spiritul acelei epoci în care trăim. A unei 
epoci pline de lucruri surprinzătoare. 

În linii generale, poezia secolului XX devine mai intelectualizată. 
Ea se impune prin: experimente formale, libertatea absolută, tendința 
spre încifrare/ermetizare a mesajului, dar şi prin orientarea, în anumi- 
te contexte, spre problemele politice şi sociale ale contemporanietăţii. 
Abordând aspecte majore ale existenţei umane (viața, moartea, timpul, 
dragostea, sensul existenţei, memoria etc.), poeţii moderni tind să spar- 
gă tiparele limbii, ale gramaticii şi sintaxei tradiționale, utilizează sau 
inventează limbajul poetic şi tehnicile metaforice capabile să exprime şi 
să valorifice realitățile lumii contemporane. 

Poeți importanţi 
ai secolului XX 
care au scris în: 


limba franceză: G. Apolli- 
naire, A. Breton, I. Tzara, 
L. Aragon, P. Eluard, 

P. Valery, H. Michaux, 

]. Prevert, E. Ponge, 

$.-]. Perse etce.; 


limba engleză: T. S. Eliot, 
E. Pound, W. B. Yeats, 
W. H. Auden, T. Huges, 
D. Thomas, R. Frost, 

W. Stevens, A. Ginsberg, 
B. Dylan etc; 


limba germană: R. M. Rilke, 
G. Trakl, G. Benn, B. Brecht, 
P. Celan, 1. Bachmann, 

H. M. Enzensberger etc.; 


limba spaniolă: F. Garcia 
Lorca, ]. Ramon Jimenez, 

R. Alberti, P. Neruda, 

G. Mistral, V. Huidobro, 

N. Guillen, C. Vallejo, O. Paz, 
]. L. Borges etc.; 


limba rusă: A. Blok, 

S. Esenin, V. Maiakovski, 
V. Hlebnikov, M. Ţvetaeva, 
A. Ahmatova, B. Pasternak, 
O. Mandelştam, 1. Brodski, 
E. Evtuşenko, A. Vozne- 
senski, V. Vâsoţki etc.; 


limba italiană: G. DAnnun- 
zio, E. Montale, G. Ungaretti, 


INI 

S. Quasimodo, U. Saba etc.; x 
XS 

limba polonă: Z.. Herbert, a 
Cz. Mitosz, W. Szymborska = 
etc. d 
S 

DL 

Jacques Prevert 


Ca să pictezi o pasăre 


Pictează mai întâi o colivie 

cu ușa deschisă 

pictează apoi 

ceva frumos 

ceva simplu 

ceva util 

pentru pasăre 

Pune apoi tabloul pe un copac 
într-o grădină 

într-o pădure 

sau pădurice 

Ascunde-te-n tufiș 

fără nicio vorbă 

fără să te mişti... 

Câteodată pasărea vine repede 
dar e posibil să treacă ani 
până se va decide 

Nu te descuraja 

aşteaptă 

aşteaptă ani la rând de-i necesar 


cât de încet sau cât de repede veni-va pasărea 


n-are nicio legătură 
cu reuşita tabloului 


Wislawa Szymborska 


Când pasărea soseşte 

dacă soseşte 

păstrează tăcere adâncă 

așteaptă ca pasărea să intre în colivie 

şi când a intrat 

închide-ncetişor ușița cu pensula 

apoi 

şterge una câte una gratiile 

având grijă să nu atingi aripile păsării 

Pictează apoi copacul 

alegând cea mai frumoasă creangă 

pentru pasăre 

Pictează frunzişul verde şi vântul proaspăt 

pulberea solară 

foşnetul animalelor de iarbă-n căldura verii 

şi-apoi aşteaptă ca pasărea să vrea să cânte 

dacă pasărea nu cântă 

e un semn rău 

semn că tabloul e rău 

dar de cântă — e semn bun 

semn că poți să-l semnezi 

Atunci smulge-ncetişor 

una din penele păsării 

şi scrie-ţi numele-n colţul tabloului. 
Traducere de Vlad Druc 


Unora le place poezia 


Doar unora — 

deci nu tuturor. 

Nici majorităţii, ci minorităţii. 

Fără a socoti școlile, unde-i impusă, 
şi nici pe poeţii în sine; 

se-adună, cred, la o mie două fiinţe. 
Le place — 


dar ne place şi supa cu fidea, 
şi lingușşirea, şi culoarea-albastră, 

şi vechiul șal ne place, 
dar şi părerea noastră, 
şi-un câine alintăm. 


Poezia — 

dar ce-i poezia? 

S-au dat atâtea răspunsuri 

şovăielnice la această-întrebare. 

Nu ştiu nici eu şi, chiar de nu știu, de ea mă ţin scai 
ca de-un colac de salvare. 


Traducere de P Stoicescu şi C. Geambaşu 


Muza 

Şi intră iar. Dând la o parte stinsul 

Voal, cu ochii mă măsoară greu, 

Întreb: „Lui Dante tu-ai dictat cuprinsul 
Infernului?” — Şi îmi răspunde: „Eu!” 


Traducere de Leonida Lari 


Konstantinos P. Kavafis 

Aşteptând barbarii 
De ce-au venit în piață orăşenii? Sceptrele cu-argint sunt smălțuite, 
Barbarii astăzi vor sosi. La ce le-ar trebui azi sceptrele acestea? 


De ce-i pasiv senatul, dezbaterile-s sfârşite, 


Senatorii nu vor nimic, nici legi să decreteze? Barbarii anume astăzi sosesc, 


Iar luxul îi orbește pe barbari. 
Barbarii astăzi doar sosesc. Dar unde-s pretorii stimabili? 
Ce rost mai are legi a decreta? Ei nu se văd - cuvântul lor lipseşte. 


Sosesc barbarii, ei să decreteze! PI _ 
Astăzi sosesc barbarii, 


De ce-mpăratul, trezit cu noaptea-n cap, Iar lor cuvântul nu le e pe plac. 
Tronează porţile oraşului De ce-i atât de alarmat oraşul? 
Şi tronul, şi coroana - pe toate le tronează? Iar străzile — atâta de pustii? 


De ce-i atât de tulbure poporul, 


Barbarii astăzi vor sosi. De ce grăbit se-ascunde fiecare ins? 


Aşteaptă împăratul căpetenia lor 


Să-i ofere titluri de onoare — Deja e noapte, barbarii n-au sosit. 
E gata pergamentul cu ordine cu tot. De la hotarul ţării a venit o veste, 
De ce pretorii, alăturea de consuli Că-n lumea asta barbari nici nu există. 


În togă roşie s-au arătat, 
Le-mpodobește braţele brățare-n ametiste, 
Pe degete — inele de smarald? 


Acuma ce ne facem fără de barbari? 
În ei văzusem o ieșire... Acuma ce ne facem? 


Traducere de lon Vatamanu 


talia zia Ea 


p Etapa de documentare 
+ Utilizaţi resursele de documentare online și aflați în ce perioade au NE 
trăit şi ce ţări reprezintă fiecare autor. mintiți-vă! 


p Etapa de organizare p. Ce cunoaşteţi despre poe- 
+ Împărţiţi-vă în patru echipe. zia română din secolul al 
+ Pe un poster, desenaţi patru cadrane. XX-lea? 
p Etapa de pre-lectură 
+ Până la realizarea etapei de citire a textelor, completaţi primul ca- 
dran, anticipând, în baza titlurilor, tema fiecărei poezii. 


+ Discutaţi, în grup, acceptând toate ideile. 
+ Fixaţi-le pe poster. 


Anticipări în baza titlului Emoţii/stări după lectură 


Ca să pictezi o pasăre de Jacques Prevert 
Unora le place poezia de Wislawa Szymborska 
Muza de Anna Ahmatova 

Aşteptând barbarii de Konstantinos P. Kavafis 


Mesajul textului Dincolo de text (turul virtual) 


Axa lexicală... 
Motive literare... 
Procedee stilistice specifice poeziei secolului XX... 


Doezia său al XX lea 


87 


[9 e) 
N 


2 precieri critice 


„Artele, literatura, poezia 
sunt o ştiinţă, la fel ca şi chi- 
mia. Obiectul lor de cercetare 
este omul, specia umană. [...] 
Artele ne oferă cea mai ma- 
re parte din datele durabile 
pe care le posedăm asupra 
naturii omului - a omului 
imaterial, văzut ca o creatură 
gânditoare şi simţitoare. Ele 
încep acolo unde se opreşte 
medicina - mai mult: ce- 
le două ştiinţe se suprapun 
uneori, frontierele sunt greu 
de stabilit între aceste două 
demersuri uneori comple- 
mentare” 

Ezra Pound 


„Lirica europeană din secolul 
al XX-lea nu oferă un acces 
comod. Vorbeşte în enigme 
şi obscurităţi. Dar e de o sur- 
prinzătoare productivitate. 
Opera liricilor germani, de 
la târziu Rilke şi de la Trakl 
până la G. Benn, a celor fran- 
cezi, de la Apollinaire până la 
Saint-John Perse, a celor spa- 
nioli, de la Garcia Lorca până 
la Guillen, a celor italieni, de 
la Palazzeschi până la Unga- 
retti, a celor anglo-saxoni, de 
la Yeats până la T. S. Eliot, nu 
mai poate fi pusă la îndoială 
în ce-i priveşte însemnătatea. 
Această operă dovedeşte că, 
în situaţia spirituală actuală, 

» Etapa de lectură/interacţiune cu textul 
e Citiţi, în grup, textul repartizat echipei. Fixaţi în al doilea cadran 
emoţiile și stările trăite după lectură. 
e Scrieţi versul/secvenţa care v-a marcat și argumentaţi-vă oral ale- 
gerea. 


p Etapa de interpretare a poeziei 


* În al treilea cadran, rescrieţi axa lexicală a textului. 

« Identificaţi 1-2 motive literare şi comentaţi-le, argumentând 
relevanţa procedeelor stilistice specifice poeziei secolului XX. 

+ Formulați tema și ideea poeziei. 

+ Comentaţi mesajul global, argumentând actualitatea acestuia din 
perspectiva tinerei generaţii. 


» Etapa ieșirii din text - Dincolo de text 


+ Accesaţi linkul http://mnam.md/3d-tur/index.html pentru a putea 
face turul virtual al Muzeului Naţional de Artă al Moldovei. (După 
caz, pot fi selectate tururi virtuale ale marilor muzee din alte țări.) 

+ Analizaţi exponatele și selectaţi o lucrare potrivită mesajului poe- 
ziei citite. Argumentaţi-vă alegerea. Ce probleme existenţiale evocă 
textul literar și opera de artă (pictură, sculptură). 


» Etapa discuţiilor în plen 
+ Iniţial, sunt ascultate completările din primul cadran ale fiecărei 
echipe. 
+ Pe rând, fiecare echipă realizează lectura model a textului reparti- 
zat. 
+ Echipele își prezintă textul în baza posterului. Sunt încurajate 
discuţiile şi completările de poster cu sugestiile celorlalte echipe. 


da 5 omoO 
Nivel minim 


p Selectează unul din cei patru autori (Jacques Prevert, Wistawa 
Szymborska, Anna Ahmatova, Konstantinos P. Kavafis) şi documen- 
tează-te asupra a trei detalii biografice interesante despre acesta. 


Nivel mediu 


p Alege două dintre poeziile discutate la Atelierul de lectură și scriere și 
compară-le, aplicând diagrama Venn. 
> Identifică cel puţin câte patru asemănări și câte patru diferențe. 


Nivel performant 


p Realizează, luând ca reper textele citite, un text argumentativ pentru 
a demonstra că poezia secolului XX stă sub semnul libertăţii creatoa- 
re absolute. 

EXISTENŢIALISMUL 


Semnificaţia termenului: 

Existenţialismul este o doctrină filozofică din secolul XX, care a exerci- 
tat o influenţă considerabilă asupra artei şi literaturii universale. Termenul 
existențialism a tost creat de filozoful M. Heidegger în lucrarea Fiinţă şi timp 
(1927) şi reluat de filozoful K. Jaspers în Filozofia existenţei (1938). 


Sursele istorice ale curentului: 


războaiele mondiale din secolul XX; 

criza economică mondială din anii 30 ai secolului XX; 

criza valorilor spirituale de la începutul secolului XX; 

lovitura de stat, revoluţia socialistă şi Războiul Civil din Rusia; 
instaurarea nazismului în Germania; 

„războiul ciudat” şi rezistenţa antifascistă în Franța. 


Idei existenţialiste: 


în viziunea existenţialiștilor, sensul realității nu poate fi cunoscut 
rațional, ci numai intuit; de aceea, atenţia principală ei o acordă re- 
prezentării stărilor lăuntrice ale individualității umane, deoarece, 
consideră ei, existenţa nu poate fi percepută din exterior, ci doar din 
interior, din experienţa trăită; 

ființa umană are o conştiinţă tragică a vieţii, este cuprinsă de o per- 
manentă stare de neliniște, nesiguranţă, singurătate, decepţie şi dis- 
perare, este constrânsă de limitele existenţei sale; 

viaţa, golită de orice semnificaţie, este declarată „absurdă, pentru 
că omul mai întâi este aruncat în lume, el există înainte de a fi, sau, 
cum susținea și ].-P. Sartre: Existenţa precede esența şi Omul nu este 
altceva decât ceea ce face din el însuşi; 

existenţialiştii pun omul modern în fața provocării de a depăși dis- 
perarea şi de a produce sensul vieţii (deci, existenţa se înțelege ca un 
proiect individual și liber); rezultatul unei astfel de alegeri şi decizii 
trebuie să fie angajarea (implicarea socială, politică etc.) sau revolta; 
odată ce descoperă neantul, faptul că viaţa este lipsită de sens, omul 
devine liber (inclusiv de iluzii, aparenţe, norme): în viziunea lui 
].-P. Sartre, omul este condamnat la libertate; în acelaşi timp, liberta- 
tea unui om depinde de libertatea tuturor celorlalţi, şi invers — liber- 
tatea tuturor este indispensabilă libertăţii fiecărui om în parte; prin 
urmare, libertatea presupune o responsabilitate morală față de sine şi 
față de toţi ceilalți, presupune o forță spirituală şi maturitate: nu poți 
fi liber şi în acelaşi timp iresponsabil, gradul înalt de responsabilitate 
construieşte personalitatea, omul liber ridică povara lumii pe umerii 
proprii (].-P. Sartre). 


Teme şi motive existenţialiste în literatură: 


sensul vieţii, condiţia umană; 

situații-limită (moartea, războiul); 

alienarea omului într-o societate absurdă, imposibilitatea cunoaşterii 
şi comunicării, condamnarea la singurătate într-o lume de „străini”; 
disperarea, sentimentul neantului, de incertitudine, de rătăcire. 

oțiuni-cheie 


e Existenţialism 

e Absurd 

e Literatura absurdului 

e Romanul condiţiei umane 


2 mintiţi-vă! 


» Cui îi aparţine afirmaţia: 
Omul este măsura tutu- 
ror lucrurilor? În ce con- 
text a apărut şi care este 
semnificaţia aserțiunii? 

p Cunoașteţi şi alte maxime 
celebre despre om şi exis- 
tență? 


Precursorii 

existenţialismului: 
În filozofie: S. Kierkegaard, 
E. Husserl; 
În literatură: E. M. Dosto- 
ievski (Crimă şi pedeapsă, 
Demonii, Frații Karamazov), 
E. Kafka (Procesul, Metamor- 
foza, Verdictul). 


Reprezentanţii 

existenţialismului: 
Franța: ].-P. Sartre, 
A. Camus, S. de Beauvoir, 
A. Gide, A. Malraux; 
Spania: M. de Unamuno, 
]. Ortega y Gasset; 
Anglia: W. Golding, 
I. Murdoch. 


sasiu al XX 


iteratura se 

5 | itevatura secolul; al XX lea 


MANIFESTE ŞI TEXTE TEORETICE 


e Comentează titlul textului de Jean-Paul Sartre, raportând cunoștințele anterioare despre conceptul de 


umanism la ideile din fragmentul propus. 


Jean-Paul Sartre, Existenţialismul este un umanism (1946) 


„Omul nu este doar cel care se concepe, ci şi cel 
care vrea să fie. El se concepe doar din existență, du- 
pă impulsul către existență: omul nu este altceva de- 
cât ceea ce face din el însuşi. Acesta este principiul 
existențialismului. [...] 

Ce se înțelege prin enunţul că existența precede 
esenţa? Aceasta înseamnă că omul mai întâi există, se 
găseşte, se iveşte în lume şi după aceea se defineşte. 
Aşa cum este conceput de către existenţialiști, omul 
este nedefinibil pentru că la început el nu este încă 


nimic. Doar apoi el va fi ceva, şi va fi ceea ce se va 
face singur. [...] Dacă într-adevăr existenţa precede 
esenţa, nu vom putea explica niciodată ceva prin re- 
ferire la o natură dată sau fixată; cu alte cuvinte, nu 
există determinism, omul este liber, omul este liber- 
tatea. [...] Viaţa nu are un sens a priori. Înainte ca voi 
să trăiţi, ea, viaţa, nu este nimic; dar voi sunteți cei 
care-i dați sens, iar valoarea nu-i altceva decât sensul 
pe care voi îl alegeți.” 


Traducere de Veronica Știr 


Jean-Claude Berton, Istoria literaturii și a ideilor din Franţa secolului XX (1983) 


„Prin tradiţie, gândirea filozofică s-a îndreptat 
spre ideile abstracte (idei matematice, ideea frumo- 
sului). Din contra, existențialismul se interesează de 
situaţiile concrete (cele ale omului în viaţa sa cotidia- 
nă) şi de experienţele afective imediate (singurătatea, 
disperarea omului aruncat în lume, angoasa, greața). 
Începând cu anii 20, existenţialismul, fenomen eu- 
ropean, tinde să înlocuiască reflecția filozofică de tip 
cartezian, intelectual, cu o dinamică mai potrivită cu 
realitatea. [...] Ceea ce primează este faptul de a exis- 
ta, de a se simţi prezent pe acest pământ şi această 
lume. Cât despre firea noastră, realitatea noastră pro- 
fundă, ele rezultă din acțiunea noastră: sunt aruncat 
în lume, mă construiesc şi mă făuresc în acelaşi timp. 
La urma urmei, natura mea este fructul totalei mele 
libertăţi. De aceea, crede Jean-Paul Sartre, existența 


precede esenţa (eu mă creez traversând diferite si- 
tuaţii, mă fac la sau curajos, harnic ori leneş etc.). 

Noţiunile de destin şi determinism sunt respinse: 
nu există decât existenți pe cale de a se făuri ei înşişi. 
Cum e posibil, în orice moment, ca un lucru să se în- 
tâmple ori nu, din alegere se naște libertatea. Fiecare 
e artizanul propriei existențe. 

Dar un asemenea proces comportă şi riscuri. Se 
accentuează fragilitatea omului, care percepe noul 
exercițiu al libertăţii sale cu disperarea celor care își 
decid singuri soarta. Poate rezulta de aici sentimen- 
tul singurătăţii ori al incomunicabilității cu ceilalți, 
existentul e un străin pentru semenii săi, gata să se 
prăbuşească în angoasa neantului. Solidaritatea e 
atunci în stare să intre în acțiune şi să transforme 
existențialismul într-un veritabil umanism” 


Traducere de Irina Petraş 


Andrei-lustin Hossu, Existenţialismul francez (1996) 


„Aruncând o privire retrospectivă asupra con- 
ştiinţei estetice de la finele secolului XIX şi prima ju- 
mătate a secolului XX, în principal asupra creaţiilor 
literare reprezentative pe plan european şi universal, 
observăm profunde afinități elective între literatu- 
ra existenţială şi filozofia existenţială. Raporturile 
dintre aceste două forme ale conștiinței sociale — 
conștiința estetică (aici, cea literară) şi conștiința fi- 
lozofică — sunt cu atât mai necesare când analizăm 
existenţialismul, cu cât această filozofie are nu numai 
o modalitate literară de expresie, renunțând la forma 
speculativă, sistematică şi apelând, cu predilecție, la 
forma eseistică de exprimare a discursului teoretic, 
ci, de cele mai multe ori, are şi un caracter literar. 


Ne) 

Poate în nicio altă filozofie literatura şi filozofia nu se 
îngemănează atât de firesc ca în existenţialism. Fap- 
tul că, în perioada determinată, în cultura occidenta- 
lă se manifestă «moda» amândurora, nu înseamnă că 
una ar fi determinat-o pe cealaltă. Aşa, de exemplu, 
românul Eminescu şi germanul Nietzsche nu ştiau 
unul de altul, dar aveau o viziune similară asupra 
spiritului Greciei antice; sau, rusul Dostoievski nu îl 
citise pe danezul Kierkegaard, dar şi-au pus proble- 
me religioase similare. Asta înseamnă că atât filozo- 
fia existenţială, cât şi literatura existenţială sunt rodul 
Zeitgeist-ului, al «spiritului timpului», manifestări ale 
climatului spiritual de criză a umanismului liberal 
din această epocă.” 


ALBERT CAMUS (1913-1960) - romancier, dramaturg, eseist şi pu- 
blicist francez, reprezentant al doctrinei existenţialiste în literatură. 

Albert Camus s-a născut în localitatea Mondovi din Algeria, petre- 
cându-şi copilăria alături de o mamă analfabetă şi o bunică autoritară. 
Aici el urmează şcoala comunală, liceul, iar apoi, încurajat de profesorii 
săi, studiază Literele şi Filozofia la Universitatea din Alger. În 1936, A. 
Camus se angajează în calitate de actor în trupa de la Radio-Alger, pu- 
nând foarte curând bazele „Teatrului de Echipă”. În aceeaşi perioadă, 
începe să activeze în calitate de reporter şi critic de artă şi îşi publică 
primele două cărți de proză și eseistică: Faţa și reversul (1937) şi Nunta 
(1938). În 1935, scriitorul devine membrul Partidului Comunist, pe ca- 
re îl părăseşte peste un an, rămânând, totodată, simpatizantul viziunilor 
de stânga pe tot parcursul vieţii. În 1940, expulzat de autorităţi din capi- 
tala Algeriei, A. Camus se mută cu traiul la Paris, unde face cunoştinţă 
cu editorul G. Gallimard şi scriitorul A. Malraux. În timpul celui de-al 
Doilea Război Mondial, se implică în mişcarea franceză de rezistenţă, 
scriind articole antifasciste pentru o publicaţie clandestină. În 1942, îi 
apare romanul Străinul, prima operă din „ciclul absurdului” (sau „ci- 
clul lui Sisif”), alături de dramele Neînţelegerea (1944), Caligula (1945) 
şi eseul Mitul lui Sisif (1942), care îl consacră printre cititori şi critici. 
Romanul alegoric Ciuma (1947), considerat capodopera sa, deschide 
„ciclul revoltei” (sau „ciclul lui Prometeu”), din care mai face parte eseul 
filozofic Omul revoltat (1951). 

În anii 50 ai secolului XX, A. Camus devine liderul de opinie al tine- 
rei generaţii, criticând totalitarismul stalinist, lansând campaniile împo- 
triva bombei atomice, împotriva pedepsei cu moartea şi a terorismului 
anticolonialist. În 1957, scriitorului i se acordă Premiul Nobel pentru 
importanta lui creaţie literară care, cu o lucidă stăruință, aruncă lumi- 
nă asupra problemelor conştiinţei umane din timpul nostru. În discursul 
ţinut în Suedia, cu ocazia decernării premiului, A. Camus pledează în 
favoarea independenţei scriitorilor faţă de cei „care fac istoria” şi faţă de 
orice formă de îndoctrinare, totodată vorbind şi despre responsabilita- 
tea în fața epocii a intelectualilor din generaţia sa. Pe 4 ianuarie 1960, 
şi-a pierdut viaţa într-un tragic accident rutier. 

Considerat de majoritatea istoricilor literari drept un scriitor existen- 
ţialist, A. Camus declara contrariul: Nu, eu nu sunt existențialist. Totuşi, 
în linii mari, A. Camus abordează probleme comune cu cele ale scriito- 
rilor şi filozofilor existenţialişti: absurdul, înstrăinarea, situaţiile-limită, 
libertatea şi comunicarea umană, sentimentul tragic al existenţei etc. 
Punctul de plecare al operei camusiene este ideea absurdului: Conștiinţa 
noastră caută claritatea, dar pentru că lumea este iraţională, din această 
confruntare se naşte absurdul. Potrivit lui A. Camus, există trei consecințe 
ale absurdului: revolta mea, libertatea mea, pasiunea mea. Fiind una din- 
tre dimensiunile esenţiale ale condiţiei umane, A. Camus declară re- 
volta drept o încercare de a depăși absurdul: prin acțiune, prin creaţie, 
prin solidaritatea umană și chiar prin simplul fapt de a exista. Revolta, 
în viziunea camusiană, înseamnă perseverența de a merge înainte, de a 
exista în pofida absurdului şi a morţii: Mă revolt, deci exist. 

PAN 4 foc 


m Ce idei promovează Albert 
Camus în calitatea sa de 
lider de opinie al tinerei 
generaţii? 

m Care sunt, în viziunea au- 
torului, cele trei consecinţe 
ale absurdului? 


[9] uriozități 


Cele zece cuvinte preferate 
ale lui Albert Camus: 


1. desert (deşert); 

2. douleur (durere); 
3. Ete (vară); 
„homme (om); 
.honneur (onoare); 
mer (mare); 
mere (mamă); 

. misere (mizerie); 
„monde (lume); 
10. terre (pământ). 


OPENID U mp 


VA precieri critice 


„Marele merit al lui Camus 
este de a fi ştiut să exprime 
sensibilitatea tragică a epocii 


cu o sobrietate clasică şi de 5 
a fi depus mărturie fără a-şi „5 
ȘI pa - j 
trăda niciodată arta” ar 
Pierre de Boisdeffre —5 

9 


XX-lea 

PI mintiţi-vă! 


» Numiţi şi alte opere în 
care este prezent moti- 
vul confesiunii înaintea 
execuţiei personajului. 


[5] icţionar de termeni 


e Literatura absurdului: to- 
talitatea producţiei litera- 
re care tematizează criza 
omului din epoca contem- 
porană. Plasat în situaţii- 
limită, dezorientat, deper- 
sonalizat, angoasat, lipsit 
de ideal şi de perspectivă, 
omul modern este cuprins 
de „starea de absurd”, care 
este rezultatul înstrăinării, 
dar şi al conştientizării de 
către individ a situaţiei sale 
nefericite, de ființă „arun- 
cată în lume. Dimensiu- 
nea absurdistă a existenței 
umane se impune mai ales 
în a doua jumătate a seco- 
lului XX, avându-i drept 
reprezentanţi pe drama- 
turgii S. Beckett, E. lones- 
co, dar şi pe prozatorii 
existențialiști ].-P. Sartre şi 
A. Camus. Un precursor al 
literaturii absurdului poate 
fi considerat E. Kafka: per- 
sonajele sale devin captivii 
unor incidente bizare, pri- 
mejdioase, amenințătoare; 
ei se resemnează și suportă 
fără împotrivire absurdul 
situaţiilor inexplicabile în 
care nimeresc; sunt soli- 
tari,  înstrăinați, retrași, 
amintind de tipul literar 
al omului mărunt; se află 
în conflict cu propria sa 
personalitate și cu lumea 
din jur. 

Străinul 


Partea a doua 
V 


[...][Preotul] şi-a ridicat brusc capul şi m-a privit drept în faţă: „De 
ce, mi-a spus el, refuzi să mă primeşti?” Am răspuns că nu cred în Dum- 
nezeu. A voit să ştie dacă sunt sigur de asta şi am spus că nu aveam îndo- 
ieli asupra acelui lucru: asta mi se părea o problemă fără importanţă. El 
s-a lăsat atunci pe spate şi s-a sprijinit de perete punându-și palmele pe 
coapse. Aproape fără să pară că-mi vorbeşte, mi-a atras atenţia că uneori 
erai sigur de ceva şi, în realitate, nu erai. Eu nu spuneam nimic. El s-a 
uitat la mine şi m-a întrebat: „Ce părere ai?” I-am răspuns că e posibil. În 
orice caz, eu poate nu eram sigur de ceea ce mă interesează cu adevărat, 
dar ştiam precis ceea ce nu mă interesează. Şi tocmai lucrul despre care- 
mi vorbea el nu mă interesa. 

Şi-a întors privirea de la mine şi, tot fără să-şi schimbe poziţia, m-a 
întrebat dacă nu vorbeam astfel din prea mare disperare. I-am explicat 
că nu eram disperat. Mi-era numai frică, asta era firesc. „Dumnezeu 
te-ar ajuta atunci, a observat el. Toţi cei pe care i-am cunoscut în situația 
dumitale se întorceau spre EI. Eu am convenit că acesta era dreptul lor. 
Asta dovedea de asemenea că ei aveau timp. Cât despre mine, eu nu 
voiam să fiu ajutat şi îmi lipsea tocmai timpul ca să mă interesez de ceea 
ce nu mă interesa. 

Atunci mâinile lui au avut un gest de enervare, dar s-a stăpânit şi şi-a 
aranjat cutele sutanei. După ce a terminat, mi s-a adresat numindu-mă 
„prietene”: dacă îmi vorbea astfel, nu o făcea din pricină că eram con- 
damnat la moarte; după părerea lui, toţi eram condamnaţi la moarte. Dar 
l-am întrerupt spunându-i că nu e acelaşi lucru şi că, de altfel, nu putea să 
fie, în niciun caz, o consolare. Desigur, a recunoscut el. „Dar vei muri mai 
târziu dacă nu vei muri azi. Aceeaşi problemă se va pune atunci. Cum vei 
întâmpina această grea încercare?” Am răspuns că o voi întâmpina exact 
cum o întâmpin acum. [...] 

Prezenţa lui mă stingherea şi mă irita. Eram gata să-i spun să plece, 
să mă lase singur, când a exclamat deodată cu un soi de furie, întorcân- 
du-se spre mine: „Nu, nu pot să te cred. Sunt sigur că ţi s-a întâmplat 
să doreşti o altă viaţă”. I-am răspuns că bineînțeles, dar asta nu avea mai 
multă importanţă ca a dori, de pildă, să fii bogat, să înoţi foarte repede 
sau să ai o gură mai frumoasă. Era de același ordin. Dar el m-a oprit şi 
voia să ştie cum vedeam eu această viață. Atunci am strigat: „O viaţă în 
care aș putea să-mi amintesc de aceasta de aici” şi pe loc i-am spus că mă 
săturasem. Ar mai fi vrut să-mi vorbească, dar eu m-am apropiat de el şi 
am încercat să-i explic pentru ultima oară că nu-mi mai rămânea decât 
puţin timp. Nu voiam să-l pierd cu Dumnezeu. A încercat să schimbe 
subiectul, întrebându-mă de ce-i spuneam „domnule” şi nu „părinte. 
Asta m-a enervat şi i-am răspuns că nu era părintele meu: era de partea 
celorlalți. 

- Nu, fiule, a spus el punându-mi mâna pe umăr. Sunt cu tine. Dar nu 
poţi să ştii asta pentru că ţi-e sufletul orbit. Mă voi ruga pentru tine. 

Atunci, nu ştiu de ce, s-a rupt ceva în mine. Am început să urlu din 
toate puterile, l-am insultat şi i-am spus să nu se roage. Îl apucasem 
de gulerul sutanei. Îmi vărsam asupra lui tot focul inimii în scăpărări 
amestecate cu bucurie şi furie. Avea o înfăţişare atât de sigură de el, nu-i 
aşa? Totuși, niciuna din certitudinile lui nu făcea cât un fir de păr din 
capul unei femei. Nici nu era măcar sigur că e în viaţă de vreme ce trăia 
ca un mort. Pe când eu parcă aveam mâinile goale. Dar eram sigur de 
mine, sigur de orice, mai sigur decât el, sigur de viața mea şi de moartea 
ce avea să vie. Da, n-aveam decât atât. Dar cel puţin stăpâneam acest 
adevăr tot atât cât mă stăpânea şi el pe mine. Avusesem dreptate, mai 
aveam încă dreptate, aveam întotdeauna dreptate. Trăisem într-un fel 
şi aş fi putut trăi într-alt fel. Făcusem ceva şi nu făcusem altceva. Nu 
făcusem un lucru, dar făcusem altul. Ei şi? Era ca și cum aşteptasem tot 
timpul această clipă și aceşti zori în care voi da socoteală. Nimic, nimic 
nu avea importanţă și știam bine de ce. Şi el ştia de ce. Din străfundul 
viitorului meu, în tot timpul acestei vieţi absurde pe care o dusesem, un 
suflu obscur urca spre mine străbătând anii care încă nu veniseră şi acest 
suflu egaliza în drumul lui tot ceea ce mi se propunea atunci, în anii 
nu cu mult mai reali pe care-i trăiam. Ce importanţă avea pentru mine 
moartea celorlalți, dragostea de mamă, ce importanţă avea Dumnezeul 
preotului, vieţile pe care le alegem, destinele pe care le alegem, când 
un singur destin trebuia să mă aleagă pe mine însumi şi odată cu mine 
miliarde de privilegiați care, ca şi el, se considerau fraţii mei. Înţelegea el 
oare? [...] Înţelegea el oare acest condamnat şi că din străfundul viitoru- 
lui meu... Mă înecam urlând toate astea. Dar paznicii îmi şi smulseseră 
preotul din mâini şi mă amenințau. Totuşi, el i-a liniştit şi m-a privit un 
timp în tăcere. Avea ochii plini de lacrimi. S-a întors şi a dispărut. 

După plecarea lui m-am calmat. Eram epuizat şi m-am trântit pe pat. 
Cred că am dormit, pentru că m-am trezit cu stelele în față. Zgomotele 
câmpiei urcau până la mine. Miresme de noapte, de pământ şi de sare 
îmi răcoreau tâmplele. Încântătoarea pace a acestei veri adormite pă- 
trundea în mine ca o maree. În acel moment şi la capătul nopții, sirenele 
au început să urle. Ele anunțau plecări spre o lume care acum îmi era 
de-a pururi indiferentă. Pentru prima oară, după foarte multă vreme, 
m-am gândit la mama. Mi s-a părut că înţeleg de ce la sfârșitul vieții îşi 
luase un „logodnic”, de ce se jucase iar de-a începutul. Acolo, acolo, de 
asemenea, în jurul acestui azil în care viețile se sting, seara era un fel 
de răgaz melancolic. Atât de aproape de moarte, mama trebuie să se fi 
simţit eliberată şi pregătită să trăiască iar totul de la început. Nimeni, 
nimeni n-avea dreptul s-o plângă. Şi eu, la rândul meu, m-am simţit gata 
să trăiesc iar totul de la început. Ca şi cum această furie m-ar fi izbăvit 
de tot răul, m-ar fi golit de speranţă, în fața acestei nopți încărcate de 
semne şi de stele, mă deschideam pentru prima oară tandrei indiferențe 
a lumii. Simțind-o atât de asemănătoare mie, atât de frățească în sfârşit, 
mi-am dat seama că fusesem fericit şi că mai eram. Pentru ca totul să se 
consume, pentru ca să mă simt mai puţin singur, nu-mi mai rămânea 
decât să doresc în ziua execuţiei mele mulți spectatori care să mă întâm- 
pine cu strigăte de ură. 

Traducere de Georgeta Horodincă 

Marcello Mastroianni (1924- 
1996) în rolul lui Meursault 
din ecranizarea romanului 
Străinul, 1967 


VA precieri critice 


„Camus este în secolul nos- 
tru [...] un descendent al ace- 
lei vechi tagme de moralişti a 
cărui creaţie reprezintă, pro- 
babil, cea mai originală linie 
în literatura franceză. Uma- 
nismul său tenace, restrâns, 
însă curat, dur, însă sensibil, 
a dus o luptă, cam îndoielni- 
că, ce-i drept, prin finalitatea 
sa împotriva tendinţelor di- 
forme, anormale din epoca 
noastră” 

Jean-Paul Sartre 


A PIE 


m Ce stări trăieşte persona- 


jul? = 
m Prin ce se explică refuzul (3 
acestuia de a se confesa - 
preotului? d 

2 precieri critice 


„Prin individualismul său 
feroce, de nereprimat, per- 
sonajul lui Camus reuşeşte să 
ne emoţioneze şi să trezească 
în noi o obscură solidaritate: 
în adâncul nostru, al tuturor, 
se află un sclav nostalgic, un 
prizonier care şi-ar dori să fie 
la fel de spontan, de sincer şi 
de antisocial ca şi Meursault. 

În același timp însă, trebuie 
să recunoaștem că societatea 
nu se înşală când vede în 
Meursault un duşman, o per- 
soană care ar putea contribui 
la dezintegrarea societăţii da- 
că exemplul său i-ar influența 
şi pe alții. 

Povestea lui reprezintă o 
demonstraţie dureroasă, dar 
fără echivoc, a necesităţii 
„teatrului”, a ficţiunii sau, 
mai direct spus, a minciunii 
în cadrul relaţiilor umane. 
[...] Dacă oamenii ar fi, ca 
Meursault, doar instinct pur, 
atunci ar dispărea nu numai 
familia, ci şi societatea în ge- 
neral, iar oamenii ar sfârși 
prin a se omori între ei în 
acelaşi mod absurd în care 
Meursault îl ucide pe plajă pe 
arab” 

Mario Vargas Llosa 


Îl x primă-ţi opinia! 


e Decepersonajul Meursault 
este considerat un pericol 
social? Este un om lipsit 
de sensibilitate sau o vic- 
timă a unei existenţe pline 
de plictis şi de monotonie? 
Atitudinea lui Meursault 
este o formă de cedare sau 
de rezistență? 

Străinul este primul roman al lui Albert Camus, care marchează de- 
butul „ciclului absurdului” în creaţia scriitorului. Iniţial, romanul a 
fost intitulat Moartea fericită şi a fost gândit ca o analiză a fenomenu- 
lui înstrăinării individului în lumea burgheză. Alte variante de titlu, 
la care a meditat A. Camus, au fost Indiferentul şi Un erou al timpuri- 
lor noastre. 

Subiectul romanului se rezumă la următoarele: după moartea mamei 
sale, care nu-l afectează, personajul principal, Meursault, este invitat 
de un prieten să petreacă împreună o zi la plajă, în apropiere de Al- 
ger. Acolo, el se implică într-o încăierare şi ucide un arab fără să ştie 
de ce. Condamnat la moarte, Meursault îşi aşteaptă liniștit execuţia. 
Sensul vieţii îi scapă, aceasta se manifestă sub forma resemnării lui 
în faţa evenimentelor pe care le trăieşte. 

Întregul roman reprezintă o retrospecţie, o confesiune a unui con- 
damnat la moarte. Meursault, protagonistul romanului, este un 
modest funcționar algerian care duce o viață monotonă. EI își în- 
deplineşte munca fără entuziasm, mecanic. Meursault este un om 
pasiv, obosit, apatic, plictisit, insensibil la realitatea înconjurătoare. 
Emoţia umană nu-l atinge, dragostea e privită de el cu indiferenţă. 
Această trăsătură a personajului îi nedumereşte pe cei din jur, mai 
ales după ce comite crima. Meursault nu poate fi înțeles de ceilalți, 
deoarece „lenea” sa de a comunica ridică bariere în jurul său: din 
cauza căldurii el nu este atent nici la interogatoriu, nici la proces. 
Fiind întrebat dacă îşi regretă fapta, el spune că nu simte atât regret 
veritabil, cât o oarecare plictiseală. 

În opinia lui ].-P. Sartre, Meursault este unul dintre acei teribili 
inocenți care fac scandalul unei societăți pentru că nu acceptă regulile 
jocului. Personajul este condamnat pentru că l-a ucis pe un necunos- 
cut, dar şi pentru insensibilitatea, incapacitatea sa de a iubi (pentru 
că nu a plâns la înmormântarea mamei sale, pentru că a doua zi după 
înmormântare a mers la plajă şi la cinema), este condamnat pentru 
necredinţa religioasă, atitudinea indiferentă față de convențiile şi re- 
gulile societăţii. EI este acuzat de „vid interior”, care, în viziunea pro- 
curorului, poate deveni o prăpastie periculoasă pentru ceilalți. Meur- 
sault este străin societăţii, spune adevărul, refuză să-şi ascundă senti- 
mentele (chiar dacă schimbarea atitudinii ar putea modifica evoluţia 
procesului) și din această cauză societatea se simte ameninţată. El 
moare, păstrând conştient adevărul său, neîmpărtăşit celor din jur. 
Adevărul său interior, secret, pe care nu-l poate exprima, s-a cioc- 
nit violent de adevărul impus de societate. Însuşi A. Camus vedea în 
Meursault singurul Christ pe care-l merităm şi încuraja această inter- 
pretare în prefața unei ediții nord-americane a romanului (1958): A 
minţi nu înseamnă să spui numai ceea ce nu este. Înseamnă mai ales 
să spui mai mult decât este, iar raportat la sufletul omului, înseamnă 
să spui mai mult decât simţi. Asta e ceea ce facem cu toţii, zilnic, ca 
să ne simplificăm viaţa. În ciuda aparenţelor, Meursault nu vrea să 
simplifice viața. El spune ce este, refuză să-şi mascheze sentimentele și 
imediat societatea se simte ameninţată... 

Identifică tipul de narator în roman. 
1.1. Este acesta un narator credibil? De ce? 


Aplică tehnica PRES pentru a argumenta tipologia socială reprezen- 
tată de personajul Meursault: 
e exprimă-ţi punctul de vedere; 
e formulează un raționament/argument; 
e argumentează în baza unui exemplu citat din text; 
e sintetizează ideile într-un rezumat sumar. 


Selectează, din variantele propuse, cheia de interpretare a titlului 
Străinul, argumentându-ţi alegerea: 
e termenul străinul indică comportamentul absurd al lui Meursault; 
e titlul sugerează drama inadaptării sociale a personajului; 
e titlul reflectă atitudinea de condamnare din partea societăţii; 
e alte interpretări. 

3.1. Comentează sugestia uneia dintre variantele inițiale de titlu: Un 
erou al timpurilor noastre sau Indiferentul. 


Care sunt cauzele protestului lui Meursault? 
4.1. Interpretează concomitenţa protestului social și a celui personal. 


Comentează replica personajului: Nu-mi mai rămânea decât puțin 
timp. Nu voiam să-l pierd cu Dumnezeu. Ce atitudine manifestă per- 
sonajul-narator? Este o dovadă a lipsei de credinţă sau a unui protest 
personal față de caracterul dogmatic al sentimentului religios în so- 
cietate? 


[5] Argumentează factura existențialistă a romanului, completând ta- 
belul sinoptic propus: 


Teme Idei Motive 


[aaa 5 elssle) 
Nivel minim 


» Realizează, pentru portofoliu, fișa biobibliografică a lui A. Camus, 
specificând cronologic momentele biografice şi lista operelor scriito- 
rului. 


Situaţii absurde 


Nivel mediu 

p Comentează, în baza informaţiei din fişă, relevanţa formulei perso- 

nalizate a Premiului Nobel decernat scriitorului: pentru importanta 

lui creaţie literară care, cu o lucidă stăruință, aruncă lumină asupra 
problemelor conștiinței umane din timpul nostru. 


Nivel performant 


p Scrie un text argumentativ de o pagină în care să demonstrezi că ro- 
manul Străinul de A. Camus se încadrează în formula estetică a lite- 
raturii absurdului. 

[5] icţionar de termeni 


e Romanulcondiţiei umane: 
tip de roman care prezintă 
situaţia omului, existența, 
acţiunile şi gândirea căru- 
ia se supun unor condiţii 
economice, politice, natu- 
rale, juridice, morale, so- 
cial-culturale sau religioase 
într-o anumită comuni- 
tate determinată istoric şi 
geografic. Printre romanele 
de acest tip se evidențiază 
Condiţia umană (1933) de 
Andre Malraux, Deșertul 
tătarilor (1940) de Dino 
Buzzati, Ciuma (1947) de 
Albert Camus, Bătrânul 
şi marea (1952) de Ernest 
Hemingway ş.a. 


Proiect de grup 


m Elaboraţi prezentarea 
unei ecranizări după 
romanul Străinul de 
A. Camus. 

- Scrieţi, respectând rigo- 
rile stilului publicistic, 
un text laconic de pre- 
zentare a filmului prin 
care să motivaţi specta- 
torul să-l privească. 

- Descrieţi secvențele de 
film care surprind atât 
situaţia absurdă, cât şi 
sentimentul înstrăinării 


personajului. 

- Alegeţi o coloană sonoră E 
potrivită pentru această 5 
prezentare. ED 

ă 

5, |_itevatura secolulul XX_lea 


ÎNloţiuni-chieie 


e Postmodernism 
e Semiotică 

e Ludic 

e Intertextualitate 
e Deconstrucție 


A PIE 


E Ce relaţie există între dez- 
voltarea mijloacelor de in- 
formare şi postmodernism? 

m Ce semnificaţie are terme- 
nul postmodernism? 


1953 


Reprezentanţii 
postmodernismului: 


SUA: John Barth, Thomas 
Pynchon, scriitorii generației 
beat: Allen Ginsberg şi Jack 
Kerouac; 

America Latină: Jorge Luis 
Borges, Julio Cortăzar, 
Gabriel Garcia Mârquez; 
Germania și Austria: Thomas 
Bernhard, Peter Handke; 
Italia: Italo Calvino, 
Umberto Eco; 

Anglia: Iris Murdoch, John 
Fowles, Tom Stoppard; 
Franța: Michel Butor, Alain 
Robbe-Grillet. 


Ne) 
o) 


POSTMODERNISMUL 


Semnificaţia termenului: 

Postmodernitate - epocă în istoria culturii universale care încheie peri- 
oada modernă; stare globală a civilizaţiei umane, suma tuturor tendințelor 
şi fenomenelor culturale din ultimele decenii ale secolului XX. 

Postmodernism -— tendinţă artistică, diferită de curentul modernist; o 
nouă modalitate de reflecţie estetică, științifică și filozofică; un nou curent, 
stil sau metodă în literatură etc. 


Sursele postmodernismului: 


după cel de-al Doilea Război Mondial, în urma progresului ştiinţific 
şi tehnologic, lumea occidentală industrială trece la etapa postindus- 
trială; în consecinţă, datorită controlului electronic şi managemen- 
tului dezvoltat, productivitatea muncii creşte atât de mult, încât du- 
ce la ridicarea nivelului prosperității în societatea occidentală şi la 
apariţia societății consumului; 

caracterul informaţional al societăţii de azi (presa, televiziunea, in- 
ternetul etc.) are drept efect accesul aproape nelimitat al fiecărui in- 
divid la informaţie; mass-media este privită ca un mijloc de „trans- 
parentizare”, uniformizare, democratizare şi globalizare a civilizaţiei 
occidentale; totodată, mediatizarea a produs şi fenomenul invers: 
participarea tot mai vizibilă a micilor culturi locale la pluralismul 
cultural; 

multiculturalismul în condiţiile relativizării valorilor produce nihi- 
lismul, sentimentul de confuzie şi dezorientare culturală, desprinde- 
rea de vechile tradiții şi obişnuinţe; se acutizează percepția apocalip- 
tică, „de sfârşit” a epocii moderne (a istoriei, a secolului etc.). 


Trăsăturile postmodernismului: 


caracterul ambiguu, relativ, nedeterminat al fenomenelor artistice: ne- 
claritatea, discontinuitatea, deplasarea, mutaţia sensului, caracterul 
fragmentar al expunerii; multitudinea interpretărilor posibile şi par- 
ticiparea (inter)activă a cititorului/spectatorului în crearea sensului 
operei artistice; 

în locul creaţiei vine deconstrucția, preferința pentru colaj sau mon- 
taj, citarea; lumea este privită ca un text: pentru a elabora un text 
nou sunt folosite alte texte, se produce o recodificare, revalorificare a 
elementelor împrumutate și crearea din ele a combinațiilor noi; 
admiterea pluralității limbajelor, stilurilor, modelelor, punctelor de 
vedere, metodelor artistice, privite în egală măsură ca fiind posibile 
şi cu drept de existenţă; 

căutarea mijloacelor de redare a pluralității adevărului, de modelare 
a unor lumi posibile, de înnoire a literaturii, al cărei nivel intelectual 
ar corespunde reprezentărilor tot mai complexe despre univers; 
ştergerea granițelor dintre genurile şi speciile literare tradiționale, 
apariția unor forme literare hibride; apropierea literaturii de filozofie, 
a culturii şi literaturii elitare (intelectuale) de cultura și literatura de 
masă (trivială); 

tendința spre ironie, parodie, jocul intertextual, jocul de cuvinte, 
demitizare, decanonizare, deideologizare; coexistența în aceeaşi per- 
soană a scriitorului și a filozofului (criticului, teoreticianului, istori- 
cului, culturologului etc.). 

MANIFESTE ŞI TEXTE TEORETICE 


e Citeşte secvențele propuse. Observă în ce con- 
text apar termenii postmodernism şi modernism. 


e Definește noţiunile respective. 
e Argumentează relația dintre concepte. 


Umberto Eco, Marginalii şi glosse la Numele trandafirului (1983) 


„Din nefericire, «postmodern» este un termen 
bun ă tout faire. Am impresia că astăzi cel care-l fo- 
loseşte îl aplică la tot ceea ce îi place. Pe de altă parte, 
pare să existe o tentativă de a-l face să alunece înapoi: 
la început părea să fie adecvat pentru unii scriitori 
sau artiști care au creat în ultimii douăzeci de ani, 
apoi, încetul cu încetul, a ajuns până la începutul se- 
colului, apoi mai și în urmă, şi marșul continuă; poa- 
te peste puţin timp, categoria postmodernului o să 
ajungă la Homer. 

Cred totuşi că postmodernismul nu este o tendință 
care poate fi circumscrisă cronologic, ci e o categorie 
spirituală sau, mai bine zis, un Kunstwollen, o moda- 
litate de a opera. Am putea spune că fiecare epocă își 
are postmodernismul ei, tot aşa cum orice epocă are 
propriul ei manierism (într-atât, încât mă întreb dacă 
postmodernismul nu este numele modern al mani- 
erismului socotit categorie metaistorică). [...] Trecu- 
tul ne condiționează, ne apasă umerii, ne şantajează. 
Avangarda istorică (dar şi aici aș vedea avangarda ca 
pe o categorie metaistorică) încearcă să se răfuiască 
cu trecutul. «Jos cu clarul de lună», slogan futurist, e 
un program tipic al oricărei avangărzi şi este de ajuns 
să înlocuim cu ceva potrivit clarul de lună. Avangarda 
distruge trecutul, îl desfigurează. [...] 


Dar soseşte momentul în care avangarda (moder- 
nul) nu poate merge mai departe, pentru că a produs 
un metalimbaj care vorbeşte despre textele sale im- 
posibile (arta conceptuală). Răspunsul postmoder- 
nului dat modernului consistă în recunoaşterea că 
trecutul, de vreme ce nu poate fi distrus, pentru că 
distrugerea lui duce la tăcere, trebuie să fie revizitat: 
cu ironie, fără candoare. Mă gândesc la atitudinea 
postmodernă ca a atitudinea celui care iubește o fe- 
meie foarte cultă şi căreia ştie că nu-i poate spune: 
«Te iubesc cu disperare», pentru că el ştie că ea ştie 
(şi că ea ştie că el ştie) că propoziţiile acestea le-a mai 
scris şi Liala. Există totuși o soluţie. Va putea spune: 
«Cum ar spune Liala, te iubesc cu disperare». În acest 
moment, evitând falsa inocenţă, deoarece a spus clar 
că nu se mai poate vorbi cu inocenţă, acesta îi va 
spune totuși femeii ceea ce voia totuși să-i spună: că 
o iubește, dar că o iubeşte într-o epocă de inocenţă 
pierdută. Dacă femeia răspunde acestui joc, a primit 
oricum o declaraţie de dragoste. Nici unul dintre cei 
doi interlocutori nu se va simţi inocent, amândoi au 
acceptat sfidarea trecutului, a ceea ce s-a spus deja, 
care nu se poate elimina, amândoi se vor juca conşti- 
ent şi cu plăcere cu jocul ironiei... Dar amândoi vor fi 
reușit încă o dată să vorbească despre dragoste.” 


Traducere de Mara Paşca Chirițescu 


Linda Hutcheon, Politica postmodernismului (1989) 


„Postmodernismul a fost posibil datorită autore- 
ferenţialităţii, ironiei, ambiguității şi parodiei care 
caracterizează o mare parte din arta modernă, dar şi 
datorită explorărilor sale lingvistice şi provocărilor 
sale la adresa sistemului de reprezentare realist cla- 


sic. Pe de altă parte, ficțiunea postmodernă a ajuns să 
conteste ideologia modernă a autonomiei artistice şi 
a expresiei individuale, precum şi separarea delibe- 
rată a artei de cultura de masă şi de viaţa cotidiană.” 


Traducere de Mircea Deac 


Mircea Cărtărescu, Postmodernismul românesc (1999) 


„În realitate, lumea postmodernă care se con- 
struieşte azi, deşi, desigur, nu «deplin satisfăcătoare», 
este mai aproape de idealul lumii «în care se poate 
trăi» decât oricare alta creată până azi pe pământ. 
Dezlipirea de realitate (şi chiar irealizarea ei), per- 
spectivismul valorilor, sfârșitul istoriei ca progres 
triumfal al umanităţii spre un ideal uman sau altul şi 
mai ales pluralismul sunt noile premise pe care poate 
fi structurată personalitatea umană. Dar este în pute- 
rea fiecăruia să decidă dacă dorește şi dacă poate exis- 
ta în lumea postmodernă, dacă vrea şi poate face artă, 


ştiinţă sau management în noile condiţii. În acest caz, 
resemnarea nu este niciun fel de soluţie. Nicio stare 
de lucruri nu se cuvine acceptată doar pentru că pare 
inevitabilă. Orice intelectual care devine un adept al 
postmodernităţii trebuie să fie conștient de costurile 
acesteia. Întrebări de felul: cum poți păstra o credință 
religioasă dacă orice credință devine relativă şi con- 
textuală (cum să crezi «contextual» în Dumnezeu?) 
sau cum poți face artă în condiţiile disoluţiei valori- 
lor implică întreaga conștiință şi întregul proiect de 
viaţă al fiecăruia” 


sli al XX 


itematuna se 

IB) icţionar de termeni 


e Semiotică (gr. semeion — 


„semn, „indiciu”): ştiinţă 
care studiază modurile de 
transmitere a informaţiilor, 
trăsăturile semnelor şi ale 
sistemelor de semne în so- 
cietatea umană (limbile na- 
turale şi artificiale, limbaje- 
le nonverbale, fenomenele 
culturii, operele artistice, 
riturile etc.), în natură (co- 
municarea dintre anima- 
le) sau în organismele vii 
(codul genetic, reflexele, 
percepțiile senzoriale etc.). 


A PIE 


m Formulează trei calităţi ale 


unui scriitor contemporan 
de valoare pe care le deduci 
din viaţa şi activitatea lui 
Umberto Eco. 

UMBERTO ECO (1932-2016) — scriitor italian, editor, savant, se- 
miotician, specialist în cultura medievală şi modernă. 

Umberto Eco s-a născut în orăşelul Alessandria din nord-vestul Ita- 
iei. Copilăria scriitorului a coincis cu afirmarea în Italia a ideologiei fas- 
ciste şi cu declanşarea celui de-al Doilea Război Mondial. Umberto Eco 
a fost martorul încăierărilor dintre militarii fascişti şi partizanii italieni, 
regretând faptul că era prea tânăr pentru a participa la lupte. Ulterior, 
amintirile despre acei ani vor fi reluate de scriitor în romanele Pendulul 
lui Foucault şi Misterioasa flacără a reginei Loana. 

La îndemnul tatălui, Umberto Eco a studiat mai întâi dreptul la Uni- 
versitatea din Torino. Foarte curând însă, el abandonează jurisprudența 
şi se dedică studiului filozofiei și literaturii medievale, luându-și licența 
în estetică. La finele studiilor, Umberto Eco se angajează în domeniul 
mass-mediei, devenind responsabil de programele de cultură ale tele- 
viziunii italiene. Această activitate i-a oferit posibilitatea să examineze 
cultura modernă din perspectiva mediatică, observaţiile sale fiind pu- 
blicate în cartea Apocaliptici şi integrați. Comunicaţii de masă şi teorii 
ale culturii de masă (1964). Din 1961, începe cariera academică, inițial 
predând estetica la Universitatea din Torino, apoi comunicarea vizuală 
la Florenţa, iar din 1969 - semiotica (ştiinţa despre semne) la Milano, 
Bologna, New York, Yale, Paris. 

A fost şeful Catedrei de semiotică a Universităţii din Bologna, 
preşedintele Centrului Internaţional al Semioticii şi al Studiilor Cogni- 
tive, doctor honoris causa a peste cincizeci de universități din lume. A 
fondat şi a colaborat cu mai multe reviste literare şi ştiinţifice. I-au fost 
acordate numeroase premii şi distincţii culturale, inclusiv „Legiunea de 
Onoare” (1993). În calitate de semiotician, specialist în estetică şi lite- 
ratură, Umberto Eco s-a făcut cunoscut prin lucrările teoretice Opera 
deschisă (1962), Structura absentă (1968), Formele conținutului (1971), 
Tratat de semiotică generală (1974), Lector in fabula (1979), Limitele in- 
terpretării (1990), În căutarea limbii perfecte (1993), Şase plimbări prin 
pădurea narativă (1994) etc. 

În literatura universală contemporană, Umberto Eco ocupă locul 
privilegiat, fiind unul dintre principalii reprezentanţi ai teoriei şi prac- 
ticii postmodernismului literar. Numele trandafirului (1980), primul 
său roman, îl face cunoscut în afara cercurilor academice, aducându-i 
popularitatea (mai ales după ecranizarea cărţii). Încadrând procedee- 
le scriiturii postmoderniste în formele narative tradiţionale (romanul 
poliţist, de aventuri, istoric, robinsonadă), Umberto Eco a mai publicat 
câteva cărți de ficțiune, care l-au ridicat la rangul celor mai valoroşi şi 
influenţi scriitori ai prezentului: Pendulul lui Foucault (1988), Insula din 
ziua de ieri (1944), Baudolino (2002), Misterioasa flacără a reginei Loa- 
na (2004), Cimitirul din Praga (2010), Numărul zero (2015). Caracterul 
erudit al acestor lucrări, abundența citatelor ascunse şi referințele ludi- 
ce, jocul subtil cu cititorul reprezintă un fundal pe care autorul, ţinând 
cont de specificul epocii noastre, a încercat, încă o dată, să abordeze 
tema cunoașterii şi a limitelor ei, tema vieţii şi a morţii, a minciunii şi a 
adevărului, a memoriei şi a comunicării umane etc. 

Numele trandafirului 


ZIUA A ŞAPTEA 
NOAPTEA 
în care, pentru a rezuma revelaţiile uluitoare de care se vorbește, titlul 
ar trebui să fie mai lung decât capitolul, 
ceea ce este contrar obiceiului 


Ne-am trezit în pragul unei camere asemănătoare ca formă celorlalte 
camere oarbe heptagonale, în care domnea un puternic miros de închis 
şi de cărți mâncate de umiditate. Felinarul pe care-l ţineam sus a lumi- 
nat mai întâi bolta, apoi am mișcat braţul în jos, la dreapta şi la stânga, şi 
flacăra a trimis o lumină slabă spre dulapurile îndepărtate, înşirate de-a 
lungul pereţilor. În sfârşit, am văzut la mijloc o masă, plină de hârtii, şi 
în spatele mesei o figură aşezată, care părea să ne aştepte nemișcată, în 
întuneric, în caz că mai era vie. Guglielmo a vorbit: 

- Fericită noapte, venerabile Jorge. Ne aşteptai? 

Acum, fiindcă mai înaintasem câţiva paşi, lampa lumina figura bă- 
trânului, care ne privea ca şi cum ne-ar fi văzut. 

- Tu eşti, Guglielmo din Baskerville? a întrebat. Te aşteptam de azi 
după-masă, înainte de vesper, când am venit să mă încui aici. Ştiam că ai 
să vii. [...] Şi acum ce vrei? 

— Aş vrea să văd, a spus Guglielmo, ultimul manuscris din volumul 
legat care ţine laolaltă un text arab, unul sirian şi o interpretare sau tran- 
scriere a cărții Coena Cypriani. [...] Vreau să văd copia aceea grecească 
scrisă pe hârtie de pânză, care era foarte rară atunci şi se fabrica tocmai 
la Silos, aproape de Burgos, locul tău de naştere. Vreau să văd cartea pe 
care tu ai furat-o de-acolo, după ce ai citit-o, pentru că nu voiai s-o mai 
citească şi alții, şi pe care ai adus-o aici, ocrotind-o cu mare iscusință, 
şi pe care n-ai distrus-o, pentru că un om ca tine nu distruge o carte, ci 
doar o păstrează şi are grijă să n-o atingă nimeni. Aş vrea să văd a doua 
carte a Poeticii lui Aristotel, aceea pe care toți o socoteau pierdută sau 
niciodată scrisă, şi din care tu păstrezi, poate, singura copie. 

- Ce grozav bibliotecar ai fi fost, Guglielmo, a spus Jorge, cu un ton, 
în acelaşi timp, de admiraţie şi de părere de rău. Aşa că ştii chiar tot. Vi- 
no, cred că e un scăunel înspre partea ta de masă. Așază-te, iată premiul. 

Guglielmo s-a aşezat şi a pus alături felinarul, pe care i-l dădusem, 
luminând de jos figura lui Jorge. Bătrânul a luat un volum pe care-l avea 
dinaintea sa şi i l-a întins. Am recunoscut legătura, era cel pe care-l des- 
chisesem la spital, crezându-l un manuscris arab. 

- Citeşte, deci, răsfoieşte-l, Guglielmo, a spus Jorge. Ai învins. 

Guglielmo a privit volumul, dar nu l-a atins. A scos din rasă o pere- 
che de mănuşi, nu pe ale sale, cu vârfurile degetelor descoperite, ci pe 
cele pe care şi le pusese Severino când îl găsisem mort. A deschis încet 
legătura uzată şi delicată. Eu m-am apropiat şi m-am aplecat peste umă- 
rul lui. Cu auzul lui atât de fin, Jorge a auzit zgomotul pe care-l făceam. 
A spus: 

— Eşti şi tu, băiete? O să pun să ţi-l arate și ție, după asta. 

Guglielmo a dat repede primele pagini. 

VA precieri critice 


„Imediat ce m-am întors 
acasă, am răscolit sertare- 
le biroului şi am dat peste o 
mâzgălitură făcută cu un an 
în urmă - o bucată de hâr- 
tie pe care îmi însemnasem 
numele unor călugări. Asta 
însemna că, în cel mai ascuns 
ungher al sufletului, ideea 
unui roman încolțise deja, fă- 
ră ca eu să fi fost conștient de 
ea. În acel moment, am decis 
că ar fi interesant să otrăvesc 
un călugăr în timp ce acesta 
citeşte o carte misterioasă, şi 
asta a fost tot. Așa am înce- 
put să scriu Numele trandafi- 
rului 

Umberto Eco 


PAN / oc 


m Ce manuscris devine mo- 
bilul tuturor crimelor de la 
abație? 

m De ce Jorge din Burgos în- 
cearcă să ascundă, cu orice 
preţ, acest manuscris? 


Secvenţă din ecranizarea roma- 


CO 


O 

nului Numele trandafirului, ă: 
1986 E 
20) 

VI precieri critice 


„Am putea reprezenta gra- 
fic posibilitatea de lectură a 
romanului lui Eco printr-o 
piramidă răsturnată.  Așe- 
zată cu vârful în jos, această 
piramidă ar prezenta situația 
paradoxală ca vârful, punctul 
de sprijin, prin care pătrunde 
cel mai mare număr de citi- 
tori, să fie intrarea cea mai 
îngustă, cea a unui simplu şi 
facil înţeles: roman polițist şi 
de divertisment. Pe măsură 
ce înțelesurile, nivelurile de 
lectură se multiplică şi devin 
mai cuprinzătoare, numă- 
rul celor care pot avea acces 
la ele se micșorează, potri- 
vit gradului lor de educaţie, 
de informare, de cultură, de 
sensibilitate etc. Aşa încât la 
baza piramidei — cea deschisă 
spre înalt, spre deplin, în care 
înțelesurile alcătuiesc în îm- 
binarea lor o mare suprafață, 
numărul de cititori ajunşi pâ- 
nă aici e cel mai mic!” 


Florin Chiriţescu 


2 
x 
2] E mintiţi-vă! 
p Cărei situaţii biblice i se 
Ș raportează ideea manus- 
= crisului interzis şi a pe- 
- depsei pentru încălcarea 
i 
a interdicţiei? 
IG 

- Hai, citește, răsfoiește. E al tău, l-ai meritat... [...] 

Guglielmo a râs, şi părea mai degrabă amuzat. 

- Hei, văd că nu mă socoteşti prea isteţ, Jorge! Tu nu vezi, dar eu am 
mănuși. Cu degetele aşa de stânjenite nu izbutesc să desprind o pagină 
de alta. Ar trebui să lucrez cu mâinile goale, să-mi umezesc degetele cu 
limba, cum mi s-a întâmplat azi-dimineaţă citind în scriptorium, aşa în- 
cât dintr-odată şi taina aceasta mi-a fost dezvăluită, şi ar trebui să fac aşa 
mai departe până când otrava îmi va fi pătruns în gură atât cât trebuie. 
Vorbesc despre otrava pe care tu, într-o zi, cu multă vreme în urmă, 
ai furat-o din laboratorul lui Severino, poate de atunci îngrijorat că ai 
auzit pe cineva în scriptorium arătându-se cuprins de curiozitate, fie în 
privinţa lui finis Africae, fie în privinţa cărții pierdute a lui Aristotel, 
fie în a amândurora. Cred că ai păstrat flaconul multă vreme, gata să 
te foloseşti de el când vei fi simţit vreo primejdie. [...] De ce ai vrut să 
ferești cartea asta mai mult decât pe atâtea altele? De ce ascundeai, dar 
fără să făptuieşti vreun delict, tratate de necromanţie, pagini în care se 
necinstea, poate, numele lui Dumnezeu, dar pentru paginile acestea i-ai 
condamnat pe frații tăi şi te-ai condamnat şi pe tine însuţi? Există atâtea 
alte cărți care vorbesc despre comedie, atâtea altele, de asemenea, care 
fac elogiul râsului. De ce aceasta îţi inspiră atâta teamă? 

- Pentru că era a Filozofului. [...] Orice cuvânt al Filozofului, pe care 
acum au ajuns să jure şi sfinţii şi pontifii, a întors imaginea lumii pe 
dos. Dar el n-a izbutit să întoarcă pe dos imaginea lui Dumnezeu. Dacă 
această carte ar deveni... ar fi devenit subiect de interpretare deschisă, 
am fi depășit şi ultima limită. 

- Dar ce te-a speriat în discuţia aceasta despre râs? Nu faci să piară 
râsul dând pierzaniei această carte. 

- Nu, desigur. Râsul este slăbiciunea, putreziciunea, lipsa de gust a 
cărnii noastre. Este gâdilatul pentru țăran, neruşinarea pentru beţiv, 
chiar şi biserica, în înțelepciunea ei, a îngăduit clipa de sărbătoare, de 
carnaval, de bâlci, această întinare diurnă care-ţi descarcă umorile şi 
te abate de la alte ambiţii... Dar aşa râsul rămâne un lucru josnic, la 
îndemâna celor simpli, taină dezvăluită pentru plebe. [...] Din această 
carte s-ar naşte gândul că omul poate să vrea pe pământ (cum dădea de 
înțeles Bacon al tău în legătură cu magia naturală) chiar belșugul din 
ţara unde curge lapte şi miere. Dar tocmai asta este ceea ce nu trebuie şi 
nu putem să avem. [...] 

- Licurg pusese să se ridice o statuie a râsului. 

— Ai citit asta în tratatul lui Cloritius, care a încercat să-i scape pe 
mimi de învinuirea de necredință, care spune cum un bolnav a fost tă- 
măduit de un medic care îl ajutase să râdă. De ce trebuia să-l tămăduias- 
că, dacă Dumnezeu hotărâse că ziua lui pământească ajunsese la capăt? 

- Nu cred că l-a tămăduit de boală. L-a învăţat să râdă de boală. 

- Boala nu se alungă din trup ca diavolii. Se distruge. 

- Cu trupul bolnavului. 

— Dacă e nevoie. 

— Tu eşti diavolul, i-a spus atunci Guglielmo. 

Jorge a părut să nu înţeleagă. Dacă ar fi putut să vadă, aş zice că l-ar 
fi țintuit pe celălalt cu priviri uimite. 

- Eu? a spus. 

- Da, te-au minţit. Diavolul nu este principele materiei, diavolul este 
obrăznicia spiritului, credința fără zâmbet, adevărul care nu este cuprins 
niciodată de îndoială. Diavolul este întunecat fiindcă ştie unde se duce şi 
mergând se duce de unde a venit. Tu eşti diavolul, şi ca diavolul trăieşti 
în întuneric. [...] 

- Tu eşti mai rău decât diavolul, minoritule, a spus atunci Jorge. 
Eşti un jongler ca și sfântul care v-a dat naștere. [...] I-ai văzut ieri pe 
confrații tăi. Au reintrat în rândurile noastre, nu mai vorbesc ca oame- 
nii simpli. Oamenii simpli nu trebuie să vorbească. Cartea aceasta ar fi 
îndreptăţit ideea că limba oamenilor simpli ar fi purtătoarea unei oa- 
recare înțelepciuni. Acest lucru trebuie împiedicat, şi asta am vrut să 
fac eu. Tu spui că eu sunt diavolul; nu e adevărat. Eu am fost mâna lui 
Dumnezeu. 

- Mâna lui Dumnezeu creează, nu ascunde. 

- Există margini dincolo de care nu este îngăduit să mergi. Dumne- 
zeu a vrut ca pe anumite hărţi să stea scris hic sunt leones. 

- Dumnezeu i-a creat şi pe monştri. Şi pe tine. Şi despre totul vrea să 
se vorbească. [...] 

Traducere de Florin Chiriţescu 


(pr veni ale operei 


1. Romanul Numele trandafirului este unanim considerat drept un mo- 
del al scriiturii postmoderniste, în care s-au regăsit mai multe tehnici 
şi procedee specifice stilului respectiv. În viziunea lui Umberto Eco, 
orice roman este o maşină de produs interpretări, iar titlul este de- 
ja, din nefericire, o cheie interpretativă. Scriitorul şi-a ales să dea ro- 
manului titlul Numele trandafirului pentru a dezorienta cititorii săi: 
trandafirul este o reprezentare simbolică atât de densă în semnificaţii, 
încât nu i-a mai rămas niciuna. Totodată, în mod direct, de titlu sunt 
legate şi ultimele cuvinte din carte: stat rosa pristina nomine, nomina 
nuda tenemus (lat. dăinuie prin nume străvechiul trandafir, dar nu 
mai păstrăm decât numele [denumirile] goale). Acest citat dintr-un 
manuscris medieval exprimă trecerea ireversibilă a lucrurilor, după 
care rămân doar denumirile, citatul făcând referinţă şi la preocupa- 
rea de bază a autorului — semiotica, romanul fiind adesea interpretat 
ca o demonstraţie în limitele unei naraţiuni a teoriei semiotice elabo- 
rate de Umberto Eco. 

2. Conceput în forma unei cronici medievale, romanul reconstituie 
evenimentele ce se desfăşoară în anul 1327 într-o mănăstire bene- 
dictină. Tânărul călugăr Adso din Melk este însoţitorul lui Gugliel- 
mo din Baskerville, un teolog şi gânditor, care vine în abație pentru 
a participa la o întrunire a călugărilor franciscani cu reprezentanţii 
curiei papale. În ziua sosirii, abatele îl roagă pe Guglielmo să cer- 
ceteze circumstanţele morţii unuia dintre călugării mănăstirii. În 
următoarele zile, în mod misterios, mai decedează câțiva călugări, 

[5] icţionar de termeni 


e Ludic (lat. ludus - „joc”): 
jucăuş, care se referă la joc. 
Elementul esenţial al cultu- 
rii umane şi al esteticii 
postmoderniste, ludicul re- 
prezintă un procedeu artis- 
tic ce pune în valoare crea- 
tivitatea,  inventivitatea, 
ingeniozitatea, libertatea 
expresiei, simțul umorului 
etc. Astfel textul postmo- 
dernist devine mai dina- 
mic („proteic”), mai variat 
şi mai vital. Ludicul post- 
modernist vine ca o reacţie 
la dogmatismul gândirii, 
la patetismul, gravitatea şi 
festivismul  discursurilor 
ideologice şi la absolutiza- 
rea necondiționată a unor 
adevăruri. 


VA precieri critice 


„Cu timpul, producţiile ro- 
maneşti postmoderniste vor 
fi supuse, de nenumărate ori, 
unor valorizări dinamice, în 
urma cărora o bună parte din 
operele scrise sub eticheta 
acestui fenomen cultural în 
expansiune vor fi lăsate în 
abis prin lipsa lor de aderență. 
Avem însă convingerea că 
romanele lui Umberto Eco 
se vor opune acestui statut 
dinamic al cărţii, rămânând 
printre operele consacrate ale 
perioadei  postmoderniste, 
împlinind, în atare mod, tai- 
nica aspirație a autorului lor 


ce-şi tratează propria-i trudă 9 
ca şi când ar fi «un Platon sau LU 
O 
un Homer» + 
[ud] 
Tatiana Ciocoi — 
5) 
i: 

XX 


ză | itevatura cscalulii a 


e Intertextualitate: 


[5] icţionar de termeni 


unul 
dintre termenii de bază în 
ştiinţa literară modernă, 
utilizat în analiza operelor 
artistice  postmoderniste. 
Implementat de scriitoa- 
rea franceză Julia Kristeva, 
conceptul de intertextuali- 
tate reiese din ideea unui 
„dialog” între un anumit 
text şi alte texte apărute 
anterior sau în aceeaşi pe- 
rioadă. Această legătură/ 
comunicare/interacțiune 
dintre texte, la nivel de ex- 
presii, nume proprii, per- 
sonaje, trăsături structura- 
le sau stilistice etc., se rea- 
lizează prin introducerea 
lor în text nou sub formă 
de citate, aluzii, imitații, 
inserțiuni parodice etc. 


e Deconstrucţie (lat. de - 


„invers” şi  constructio — 
„construcţie”): categorie 
a esteticii și a filozofiei 
postmoderne, care presu- 
pune reconsiderarea unui 
text/discurs prin descom- 
punerea structurii acestuia 
în elemente constitutive. 
Acest procedeu intelectual 
permite evidenţierea legi- 
tăţilor interne, dar şi iden- 
tificarea unor incoerenţe, 
inconsecvenţe, neclarități, 
contradicții, sensuri „as- 
cunse” sau ignorate ale 
textului. Reasamblarea ele- 
mentelor dintr-o nouă per- 
spectivă permite recrearea 
sensului operei şi depăşirea 
viziunilor obişnuite sau 
impuse de o anumită in- 
stanță (autor, ideologie, re- 
ligie etc.). Conceptul a fost 
fundamentat de filozoful 
francez Jacques Derrida 
şi a dus la apariţia decon- 
structivismului. 

toţi fiind legaţi printr-o curiozitate aparte pentru o carte interzisă 
şi păstrată de bibliotecarul abației, Jorge din Burgos. Această carte 
conţine a doua parte din Poetica lui Aristotel, în care se vorbeşte des- 
pre comedie. Pe parcursul a șapte zile, urmărind semnele ce însoțesc 
moartea călugărilor, Guglielmo încearcă să deducă motivul şi făptui- 
torul crimelor. Concluzia sa este că în această mănăstire, ucigaş a de- 
venit însăşi cartea, ale cărei pagini au fost stropite cu otravă de către 
Jorge din Burgos. Într-un final, ajungând în labirintul bibliotecii din 
abație, Guglielmo discută cu bibliotecarul orb, care, astfel, a încercat 
să apere religia de „maimuţăreala” râsului. În timpul polemicii, Jorge 
provoacă un incendiu. Guglielmo şi Adso reuşesc să se salveze, iar 
Jorge arde în flăcări împreună cu miile de cărți adunate în clădire. 
Narațiunea din Numele trandafirului se desfăşoară pe patru planuri: 
în 1968, în mâinile traducătorului şi editorului ajung însemnările pă- 
rintelui Adso din Melk; fiind o lucrare editată în franceză la mijlocul 
secolului XIX, acest manuscris reprezintă o relatare a unui text latin 
din secolul XVII, care, la rândul său, reproduce manuscrisul unui că- 
lugăr german din secolul XIV. Ulterior, editorul pierde cartea şi o re- 
constituie din memorie. Astfel, folosind o mască narativă, Umberto 
Eco se distanțează de propriul text, încercând să povestească despre 
Evul Mediu în Evul Mediu, și prin gura unui cronicar de epocă: eu 
spun, că Vallet spunea, că Mabillon spusese, că Adso a spus... 

Una dintre concepţiile centrale ale lui Umberto Eco este cea a unei 
opere deschise, deci a unei opere de artă care este deschisă unei se- 
rii virtual infinite de lecturi posibile, fiecare din ele făcând opera să 
retrăiască potrivit unei perspective, unui gust, unei execuţii persona- 
le. Astfel, şi Numele trandafirului oferă cititorilor săi un labirint de 
semnificaţii, o lectură care ar putea satisface plăcerea oricărui public: 
de elită intelectuală sau publicul de masă. Romanul este conceput ca 
o narațiune cu o intrigă polițistă, dar, în acelaşi timp, este şi un roman 
filozofic, în care se tratează diverse probleme legate de cunoaştere, 
Dumnezeu, ştiinţă; un roman istoric, deoarece reconstituie cu o pre- 
cizie rară moravurile, obiceiurile şi lumea materială a Evului Mediu. 
Numele trandafirului întruneşte, de asemenea, calităţile unui roman 
semiotic, politic, social, psihologic, devenind exemplul unui roman 
total, pentru care cititorul este menit să devină un complice, un par- 
ticipant în jocul autorului. 

Printre trăsăturile scriiturii postmoderniste evidenţiate în Numele 
trandafirului se numără: inserarea în roman a numeroaselor citate din 
diverse manuscrise medievale, care solicită în permanenţă atenţia ci- 
titorului; aluzii și referințe intertextuale (de exemplu, Guglielmo din 
Baskerville şi Adso din Melk reprezintă o aluzie la adresa persona- 
jelor Sherlock Holmes şi Dr. Watson de A. C. Doyle; bibliotecarul 
orb Jorge din Burgos aminteşte de scriitorul argentinian Jorge Luis 
Borges; biblioteca labirintică din abație trimite la imaginea fantas- 
tică a Bibliotecii Babel dintr-o narațiune omonimă de ]. L. Borges 
etc.); evocarea problemei relativității cunoştinţelor, a adevărului și a 
credințelor umane etc. 

barele textu | UI 


N] Precizează unde şi când se desfăşoară acțiunea în roman? Câte zile 
petrec la abație Guglielmo și Adso? 


Plasează fragmentul lecturat în contextul romanului. Cărui mo- 
ment al subiectului îi corespunde? 


Elaborează sistemul de personaje, în ordinea apariţiei lor în roman. 
Care este semnificaţia personajului Jorge din Burgos? În ce raport se 
află acesta cu Guglielmo? 

Deznodământul romanului e marcat de imaginea impresionantă a 
incendiului din bibliotecă. Ce sugerează acest final? La care eveni- 
ment istoric similar face referinţă autorul? 


Creând două echipe, argumentaţi prezenţa trăsăturilor romanului 
tradiţionalist și ale celui postmodernist în Numele trandafirului. 
Formulaţi o concluzie. 

[5] Lucrând în perechi, dezvoltați firele narative şi cheile de interpre- 
tare distincte pentru a demonstra că Numele trandafirului este un 
roman total. 


A Fire Chei de 
Tip de roman ă S 
narative | interpretare 

* roman polițist * roman filozofic 

* roman social * roman psihologic 

e roman semiotic e roman istoric 

| VO D omo 
Nivel minim 


p Accesează https://ro.wikipedia.org/wiki/Umberto_Eco pentru a afla 
mai multe informaţii despre scriitor. Reţine trei momente care ţi se 
par importante. 


Nivel mediu 


» Dezvoltă, într-o alocuţiune, atitudinea proprie față de idealul de viață 
al personajului Guglielmo, ţinând cont de: 
e calitățile care îl individualizează; 
e atitudinea sa, în calitate de mentor, față de tânărul Adso; 
e relevanța frazei sale din finalul romanului: Nu m-am îndoit niciodată 
de adevărul semnelor, Adso, ele sunt singurul lucru pe care-l are omul la 
îndemână pentru a se descurca în lume. 


Nivel performant 


p Realizează un text meditativ de două pagini care se va începe cu 
reflecția personajului despre adevăr: Poate că datoria celui care-i iu- 
beşte pe oameni este să-i facă să râdă de adevăr, să facă adevărul să 
râdă, pentru că singurul adevăr este să învăţăm să ne eliberăm de pa- 
siunea nesănătoasă pentru adevăr. 

Îl x primă-ţi opinia! 


e Expune câteva dificultăţi/ 


capcane pe care le-ai întâl- 
nit în procesul lecturii ro- 
manului. 


e Numeşte calităţile necesare 


lectorului ideal al romanu- 
lui Numele trandafirului. 


e Angajează ideile din apre- 


cierea traducătorului Flo- 
rin Chiriţescu despre nive- 
lurile de lectură ale roma- 
nului. 


Proiect de grup 


m Elaboraţi o hartă concep- 
tuală Legături intertextu- 
ale în romanul „Numele 
trandafirului” de Umber- 
to Eco, angajând: 

I. Delimitarea pe cate- 
gorii a elementelor in- 
tertextuale: 

- citate în limba latină şi 
în alte limbi; 

— titluri de opere şi per- 
sonalităţi istorice in- 
vocate; 

— teorii, concepte, ter- 
meni generici cu ca- 
racter livresc, teologic 
şi ştiinţific. 

II. Decodificarea relaţii- 
lor intertextuale la ni- 
velul titlului şi nume- 
lor de personaje. 

III. Selectarea simboluri- 
lor şi motivelor de 
factură intertextuală, 
specificând textul cu 
care „dialoghează”. 


colului al XX! 


| iteratura si 


5, 

XX-lea 


5, | itevatura secolul; a 


VA precieri critice 


„Poezia modernă a fost 
cea dintâi care a respins tre- 
cutul în întregul său. Un lu- 
cru exact invers se petrece în 
postmodernism: el nu numai 
că nu întoarce spatele poeziei 
moderne pe care, într-o anu- 
mită măsură, o recuperează, 
dar nu-l întoarce nici măcar 
poeziei mai vechi decât ea. 
Este ca şi cum postmoder- 
nismul s-ar defini printr-o 
dorinţă de înglobare a trecu- 
tului şi s-ar referi la toată po- 
ezia scrisă înainte. [...] 

Poetul modern este, de 
obicei, «inocent» în raport cu 
tradiția: se scutură de ea ca 
de o povară inutilă. Vrea să 
facă altceva decât înaintaşii 
săi. Sentimentul lui este unul 
de libertate împinsă până la 
anarhie. Postmodernul nu e 
anarhic. Pentru el, tradiţia es- 
te o povară purtată cu graţie, 
asumată critic sau ironic.” 


Nicolae Manolescu 


[5] icţionar de termeni 


e Generaţia beat (în engl. 
beat generation): mişcare 
avangardistă în  cultu- 
ra americană din anii 50 
ai secolului XX, repre- 
zentată de Jack Kerouac, 
Allen Ginsberg, Gregory 
Corso etc. Supranumiţi şi 
beatnici, ei priveau poezia 
ca pe un mijloc de confe- 
siune sinceră, dispreţuiau 
conformismul burghez, 
declarând idealul libertăţii 
şi împlinirii individuale 
(inclusiv printr-un mod de 
viață excentric, prin călăto- 
rii, prin apropierea de bu- 
dismul zen). 

esliea de lectură şi scriere 


» Meditează, într-un eseu liber, asupra sensului iubirii în poezia Cântec 


de Allen Ginsberg. 


» Luând ca reper aserţiunea lui N. Manolescu, încadrează poezia în es- 
tetica postmodernistă. Ce tradiţii literare respectă poetul? Care sunt 


elementele de noutate? 


Allen Ginsberg 


Cântec 


Preţul lumii 
este iubirea 
Sub povara 
singurătăţii, 
Sub povara 
nemulțumirii 
preţul, 
prețul pe care-l purtăm 
e iubirea. 
Cine poate nega? 
În vis 
cuprinde trupul, 
în spirit 
construieşte 
miracole, 
în imaginaţie 
se zbate 
până ia chip 
omenesc — 
stă inimii pază 
cu ardere pură — 
căci povara vieții 
este iubirea. 


Noi însă cu osteneală îi purtăm 
prețul, 
şi astfel trebuie, 
până la urmă, 
în braţele iubirii 
să ne-odihnim. 
Nu e odihnă 
fără iubire, 
nu este somn 
fără vis de iubire — 
înflăcărat sau indiferent, 
obsedat de îngeri 

sau de maşini, 
dorinţa finală 
este iubire 
— nu poate fi amară, 
nu poate nega, 
nu poate fi ascunsă, 
Chiar dacă nu e recunoscută 
povara prea grea 


- trebuie să dea 
fără dobândă 
aşa cum gândul 
în singurătate ascunde 
toată splendoarea excesului său. 


În întuneric trupurile calde 
strălucesc împreună, 
mâna se-ndreaptă 
spre miezul cărnii, 
pielea tremură 
de fericire 
şi sufletul 


urcă voios 
în priviri — 
da, da, 
de-aceea 
am dorit 
întotdeauna, 
am dorit 
întotdeauna, 
am dorit 
să mă-ntorc 
în trupul 
unde m-am născut. 


Traducere de Margareta Sterian 


za za zazze sumativă 


Omnia mea mecum porto! 


O Cunoaștere și înțelegere 


1) Defineşte, utilizând citate din textele teoretice, noţiunea de postmodernism. 8p. 
2) Explică noţiunile de modernism şi avangardism. 6p. 


3) Numeşte cel puţin zece poeţi importanţi ai secolului XX care au scris în limbile franceză, engleză, 
germană, spaniolă, rusă etc. 


O Modelare și aplicare 


4) Decodifică, într-un text coerent de trei enunţuri, semnificaţia titlului romanului Numele tranda- 


firului de Umberto Eco. 15 p. 


5) Formulează, în cheia Graficului TI, câte două argumente pro şi contra pentru afirmaţia lui 
].-P. Sartre: Omul nu este altceva decât ceea ce face din el însuși. Raportează, în 3-4 enunţuri, 25 p. 
argumentele formulate situaţiei personajului Meursault din romanul Străinul de A. Camus. 


O Imaginaţie și creativitate 


6) Imaginează-ţi că te afli în biblioteca personală a scriitorului Umberto Eco, care numără peste 
30000 de titluri. Descrie, în registru eseistic, într-o pagină de caiet, acest loc, precizând: 


* decorul; * denumiri de rafturi; 

* mobilierul; . titluri concrete de cărți; 30 p. 
- lumina; + modalitatea de grupare a autorilor; 

mirosul; „ impresii personale etc. 


N.B. Pentru redactarea itemilor 4, 5 şi 6 vei obţine 10 p. 


Total: 100 de puncte 

net de evaluare Finală 


1) Explică noţiunile de curent literar şi manifest literar. 


2) Scrie, în patru coloniţe, câte patru cuvinte-cheie care definesc: clasicismul, romantismul, simbo- 


lismul, postmodernismul. 


A B 
Childe Harold Matsuo Bash 
Moliere Gulliver 
3) Uneşte, prin săgeți, Iluminismul englez secolul XVIII 
elementele din coloana A robinsonadă romanul istoric 
cu elementele din coloana B. i 
Japonia Avarul 
Jonathan Swift Byron 
romantismul preromantismul 


4) Propune trei principii ale realismului care pot fi raportate, prin antiteză, la trei principii ale ro- 


mantismului. 


5) Alege, din şirul propus, câte cinci elemente specifice avangardismului şi existenţialismului: 


Emile Zola, Notre-Dame de Paris, futurism, conştiinţa tragică a existenţei, determinism biologic, 
impresionism, experiment artistic, Childe Harold, Ciuma, personaj tipic în situaţii tipice, Tristan 
Tzara, Jean-Paul Sartre, dadaism. 


succesiunii curentelor, elaborată de acelaşi autor, explică, într-un eseu de jumătate de pagină, 
complexitatea evoluţiei curentelor în literatură. 

Un curent literar nou, sau un alt fenomen nou în literatură, apare inițial la periferia sistemului 
literar existent, având un caracter anticipator şi statutul unui fenomen necanonizat, dar care tinde 
treptat, în luptă cu fenomenele literare canonizate, să se apropie de centru, să-l ocupe, să se canonize- 
ze. Alte fenomene sau straturi ale sistemului, în urma acestei tensiuni şi lupte, nu se mai pot menţine 
în centru, fiind împinse de cele noi spre periferie. Dar ele nu-și pierd esenţa, nici nu dispar brusc, ci 
încearcă să mai reziste, să se mențină, uneori fiind supuse unor modificări sub presiunea fenomene- 
lor în afirmare crescândă. Caracterul acestor fenomene care părăsesc treptat centrul, mişcându-se 
spre periferie, este de natură recuperatoare și conservatoare. ]. Guillen menționa că, printre curentele 
literare dintr-o anumită epocă, există unele venind dintr-o perioadă anterioară, adică e vorba de 
cele recuperatoare, în timp ce altele sunt orientate spre viitor, acestea fiind, de fapt, cele cu caracter 
anticipator. 


O nouă avangardă 


Modernism 


Simbolism 


Postmodernism 
Acmeism 


Realism 


Romantism Naturalism 
Clasicism Parnasianism 
Baroc Neoclasicism 
Renaştere Rococo 
Academism 

Omnia mea mecum porto! 


6p. 


8p. 


5 p. 


(91) 


p. 


O Modelare și aplicare 


6) Pornind de la ideile lui Sergiu Pavlicenco din studiul Tranziţia în literatură (2001) şi din schema 


20 p. 


7) Relevă câte trei similitudini şi trei deosebiri în poeziile Toamna murind de George Bacovia şi 
Cântec de toamnă de Paul Verlaine. 


George Bacovia Paul Verlaine 
Toamna murind Cântec de toamnă 

Toamna în grădină îşi acordă vioara. Plâns monoton, Ca sufocând 

Plâng strunele jalnic, lung şi prelung Al toamnei zvon Şi palid, când 

Şi-n goala odaie acorduri ajung... De vioară Ora bate, 

Şi plâng în odaie, şi eu din vioară... Cu sângerii Eu plâng mereu 

Plâng strunele toate lung şi prelung. Melancolii În gândul meu 20 p. 
Mă-nfioară. Vremi uitate; 


Fereastra e deschisă... vioarele plâng... 

O, ninge... şi toate se sting... 

Palidă, toamna nervoasă, cântând a murit... 
Îmi cade vioara şi cad ostenit, 

Iar toamna, poetă, cântând a murit. 


Şi-astfel mă duc 
Pe-un vânt năuc 
Ce mă poartă 
În sus, pe drum, 
Şi-n jos, precum 
Frunza moartă. 


Traducere de Ștefan Augustin Doinaș 


O Imaginaţie şi creativitate 


8) Redactează, într-o manieră originală, o scrisoare, de o pagină, adresată unui autor studiat, care 
te-a marcat în mod deosebit. 
* Expune-ţi părerea asupra epocii, curentului literar şi biografiei scriitorului. 20 p. 
* Precizează emoțiile şi trăirile prilejuite de lectura operei autorului selectat. 


N.B. Pentru redactarea itemilor 5, 6 şi 7 vei obţine 10 p. 


Total: 100 de puncte 

